﻿ Descrierea CIP a Bibliotecii Naţionale a României Implicaţii ale religiilor asupra securităţii în contextul extinderii UE / coord.: IPS prof. dr. Nifon MIHĂIŢĂ, Pr. lect. dr. Florea ŞTEFAN – Târgovişte: Valahia University Press, 2006 Bibliogr. ISBN (10) 973-7616-49-9 ISBN (13) 978-973-7616-49-4 I. IPS prof. dr. Nifon MIHĂIŢĂ (coord) II. Pr. lect. dr. Florea ŞTEFAN (coord) Apariţia acestei publicaţii s-a realizat în cadrul proiectului „Implicaţii ale religiilor asupra securităţii în contextul extinderii U.E.” (I.R.S.Ext.U.E.) (nr. CEEX- m3-c3-12542) ce face parte din programul „Cercetare de Excelenţă 2006”, Modulul 3, al Ministrului Educaţiei şi Cercetării. ISBN (10) 973-7616-49-9 ISBN (13) 978-973-7616-49-4 CUPRINS IPS Prof. univ. dr. NIFON MIHĂIŢĂ – The ecumenism and the inter-religious dialogue at the beginning of the XXI-st century in the European context ………………………………. 3 Gl. Bg. (r) prof. univ. dr. Viorel BUŢA - Religia în viaţa societăţii moderne ……………………………………………. 10 Prof. univ. dr. Gheorghe ANGHELESCU – Actualitatea gândirii şi spiritualităţii patristice în Europa unită a zilelor noastre ...................................................................................................... 15 Colonel (r.) lect. univ. dr. Ion IOANA - Acţiuni de propagandă religioasă, prozelitism şi evanghelizare desfăşurată de unele culte şi organizaţii religioase ……........... 29 Pr. prof. univ. dr. Leon ARION şi Lect. univ. dr. Alexandru ARION - Globalizarea, gigantică mutaţie civilizaţională ……. 39 Prof. univ. dr. Remus RUS - Studiu de caz: Islamul ………… 54 Prof. univ. dr. Constantin SCHIFIRNEŢ - Comunicarea didactică în educaţia religioasă …………................................. 60 Conf. univ. dr. Gheorghe BUNESCU - Identitatea naţională şi integrarea europeană ……………………….......................... 71 Pr. Prof. dr. Alexandru I. STAN - Religia în societate, la început de secol XXI. Tendinţe europene ……………............... 86 Pr. conf. univ. dr. Ion STOICA şi Pr. as. univ. drd. Sorin BUTE – Repere privind relaţia dintre religie şi societate în perspectiva extinderii Uniunii Europene .................................... 100 Asist. univ. dr. Radu MUREŞAN - Bisericile tradiţionale europene şi noile mişcări religiose…………………………….. 113 1 Pr. lect. univ. dr. Petre Comşa - Omul secolului al XXI – lea: între dumnezeu după har sau supraom ...................................... 125 Pr. lect. univ. dr. Laurenţiu BĂRBULESCU -Desacralizarea de-a lungul timpului şi la sfârşit de mileniu........ 135 Pr. lect. dr. Florea ŞTEFAN - Pluralismul relaţiei Stat – Biserică în Uniunea Europeană ................................................. 142 Pr. lect. univ. dr. Mihail TEODORESCU – Repere Vechi Testamentare pentru realitatea religioasă europeană actuală ..................................................................................................... 163 Lect. univ. drd. Alina ANGHEL - Rolul Bisericii în lupta împotriva traficului de fiinţe umane ........................................... 175 Asist. univ. dr. Cristina FURTUNĂ - Dramatismul libertăţii religioase în contemporaneitate................................................... 181 Pr. asist. univ. Adrian IGNAT - Aspecte ale libertăţii religioase în perspectiva integrării României în Uniunea Europeană................................................................................... 192 Asist. univ. drd. Vasile-Adrian COSTIN - Biserica Ortodoxă în perspectiva integrării europene …………………………….. 210 Asist. univ. drd. Cristian PETCU - Religia în societate la început de secol XXI……………………………………………. 220 ACS. Drd. Mihai-Ştefan DINU - Aspecte identitare ale relaţiei religie-securitate ............................................................. 230 Student Mihail DIN - Doctrine aberante şi comportamente deviante; Studiu de caz: satanismul................... 241 2 THE ECUMENISM AND THE INTER-RELIGIOUS DIALOGUE AT THE BEGINNING OF THE XXI-ST. CENTURY IN TE EUROPEAN CONTEXT. By Archbishop NIFON Mihăiţă –PhD Profesor and Dean at the Faculty of Theology of Valahia State University The world needs sincere dialogue at all levels. Absence of dialogue leads to suspicion and ultimately to conflict and contempt. In order to make inter-religious dialogue possible, we are not obliged to become religiously neutral, or to water down our own faith; rather, we need to be deeply religious, sincere and patient in our encounter, respecting the identity and freedom of others. In the process of trying better to understand the other, we understand ourselves in a deeper way. Conditions for inter-religious dialogue During the past few decades, inter-religious dialogue has passes through various phases and has brought people of different persuasions and cultures closer together.1 Certain scholars have sees in this dialogue great hope for understanding anew the religious experience,, even seeing a way to reach new religious consensus that could enable an agreement for globally accepted ethics. 1 For a summary of recent developments see S. Wesley Ariarajah's article "Dialogue, Interfaith" in N. Lossky et al., eds, Dictionary of the Ecumenical Movement, Geneva, WCC, 1991, pp. 281-87. Among the many Publications on this issues see R.B. Sheard, Inter-Religious Dialogue in the Catholic Church since Vatican II: An Historical and Theological Study, Queen Town, Canada, Edwin Mellen, 1987; Guidelines on Dialogue with People of Living Faiths and Ideologies, Geneva, WCC, 1979; S.J. Samartha, ed., LivingFaiths and the Ecumenical Movement, Geneva, WCC, 1971; S.J. Samartha, ed., Towards World Community: The Colombo Papers, Geneva, WCC, 1975; S.J. Samartha, Courage for Dialogue: Ecumenical Issues, in Inter-Religious Relationships, Geneva, WCC, 1981; S.I. David, Christianity and the Encounter with Other Religions: A Select Bibliography, Bangalore, 1988 (with an emphasis on the Indian context);and P.J. Griffiths, ed. Christianity through Non-Christian Eyes, Maryknoll, NY, Orbis, 1990. 3 Nevertheless, in recent years this new enthusiasm has given way to serious reservations and disappointments. Many faithful in various religions have felt that a new danger lies hidden in this dialogue, the danger of syncretism and compromise within their own belief. A growing reservation has arisen in many religious communities concerning this hole process of dialogue. It is necessary, therefore, to find a path between the extremes, to clarify again and again the character, scope and hope of this dialogue. 1. Inter-religious dialogue most certainly cannot change the personal persuasion and confidence of the believer of a particular religion, nor replace the deep human longing for the Absolute. It can, of course, help overcome misunderstandings and misinterpretations of the religious views of others, and facilitate a better understanding 2. The true inter-religious dialogue is not an encounter between religious systems in abstract ways, but rather a meeting between human persons who share a common human nature. According to many religions, all human beings - irrespective of their race, sex, colour, language and education - are endowed with the dignity of their divine origin through their relation, whether they are conscious of it or not, with the Sacred. 3. In our time, the effort of deciphering the sacred symbols of other religions, as well as the sympathetic study of their essential message, is crucial. Religions as systems surely contain positive as well as negative elements. In approaching and considering concrete religious systems today, we should avoid either easy enthusiasm or contemptuous criticism. Vague knowledge about various religions has created a negative illusion in the past. Through fragmented knowledge today, we risk coming to a "positive illusion" that all religions are the same, generalizing our views of one religion to apply to the others as well. 4. The fact that religions are organic entities and not a compilation of various elements should not be forgotten. The danger of certain inter-religious dialogues is to equate elements that appear and function in different frames and relations. Religions are living organisms, and their parts exist in relation to one another; we cannot cut off particular points of their teaching, and identify them with similar manifestations of other religions in order to produce beautiful and easily-constructed "courtesies" and theories. 5. As inter-religious dialogue develops during this period of globalization, other categories of thought also influence it, in particular the intellectual atmosphere of our era (The atheistic and secular approaches that deny any value of religions are, in a sense, also a "religious" attitude. Under the all-pervading influence of secular Western culture, especially in 4 urban centres, no realistic inter-religious dialogue can avoid the issues that have been posed by modern thought and culture. As Bishop Newbigin observed: “the real dialogue, and I think the most important dialogue for us now, is the dialogue between the biblical understanding of the human story and that understanding of the human story which is dominating Western culture and increasingly the culture of the world. And so, I am seeing it as the crucial missionary task that we challenge and claim the high intellectual ground of our Western culture”.2 6. A conscious and creative involvement in inter-religious dialogue presupposes a living relationship with our own religious community and a solid theological knowledge of our religion. Without this there is a danger that those involved in the dialogue may slip away from their own religious communities and become a closed circle of intellectuals who speak mostly to and for themselves. But this does not deny the need to discover openings within our own faith towards people of other religions - horizons that our own theology offers for understanding different religious beliefs. Without this second element, there is a danger of proceeding to a new type of isolation, or even of falling into polemics and confrontation. The crisis of inter-religious dialogue The serious crisis that interest in inter-religious dialogue faces today, at least in many Orthodox churches, is the question whether dialogue really means watering down our Christian tradition and experience. For this reason I would like to focus briefly on some key Orthodox theological concepts on the understanding of other religions, concepts which enable us to participate consciously in an inter-religious dialogue. Only through a solid theological attitude is it possible to be involved responsively and realistically in a constructive dialogue with people of other faiths, offering our contribution with simplicity, honesty and humility. In the Western world, the debate on the theological evaluation of other religion; has centred mostly on Christology. In the Orthodox tradition, however, all related problems are always considered and confronted in a trinitarian perspective. It is interesting that Bishop Newbigin exhibited a clear trinitarian thrust in his writings. 1. First, we can find great help by reflecting on the universal radiance of God' glory and God's continuous care for creation and humankind. Second, we must focus on the fact that all human beings have a common origin and a common destiny, an share a common humanity. 2 L. Newbigin “A Mission to Modem Western Culture”, in Frederick R. Wilson, ed., The San Antonio Report: Your Will be Done: Mission in Christ's Way, Geneva WCC, 1990, p 165. 5 One of the fundamental truths of the Christian faith holds that God is incomprehensible and inaccessible in God's ultimate essence. Biblical revelation, however transcends the impasse of the incomprehensible nature of God by affirming that, while God's ultimate being remains unknown, God's holy presence nevertheless active reveals itself in the world and the universe through the manifestation of God's energies.3 When God reveals Godself through various divine manifestations, it is not God essence but God's glory that is revealed. It is only God's glory that human beings are able to approach and comprehend. The glory of the triune God embraces the universe, the totality of things (ta panta). In this way, all human beings can absorb the radiance of the "Sun of Righteousness", of God, and share in God's Jove. 2. In a Christological context, there are two basic keys with which to confront our issue: the incarnation of the Logos, and Christ as the "new Adam". Through the incarnation of the Word the entire human nature was brought to God. Contemplation of the work of the Logos before the incarnation, and of the resurrected Lord (with a strong eschatological hope and vision), has been the centre of Christian liturgical experience in the East. "The mystery of his will is to recapitulate all things (ta panta) in him, things in heaven and things on earth" (Eph. 1:9-10). This divine process has cosmic dimensions and "encompasses" also religious phenomena and experiences. Jesus Christ was in dialogue with people of different religious views (such as the Samaritan woman, the Canaanite woman and the Roman centurion) at various points in his earthly life. He, the "Son of Man", who in the last judgment will identify himself with "the least" of this world (Matt. 25), irrespective of their race and religious attitude, urges us to approach every human person with sincere respect and love. 3. Considering other religious experiences from the view of pneumatology can, in particular, open new horizons for our theological perception. Orthodox theological thought sees the activity of the Holy Spirit very broadly, beyond one's definition, description and limitation. In addition to the "economy of the Logos", the Christian East gazes full of hope and humble expectation at the "economy of the Spirit".4 Nothing can limit the Spirit's energy. "The Spirit blows where it wills" (John 3:8). The 3 In the Eastern Orthodox theology a clear distinction is drawn between the essence and the energies of God. See J. Meyendorff, St Gregory Palamas and Orthodox Spirituality, Crestwood, NY, St Vladimir's Seminary Press, 1971. 4 Georges Khord, “Christianity in a Pluralistic World: The Economy of the Holy Spirit”, in “The Ecumenical Review”, vol. 23, nr. 2, 1971, pp. 118-28. 6 action and cohesive power of God's love works in ways that transcend any human thought and concept. Everything high and essentially good is an action of the Holy Spirit. Wherever the Spirit's fruit of love, joy, peace, patience, kindness, goodness, faithfulness, gentleness and self-control (Gal. 5:22) radiate, we may discern traces of the Holy Spirit's action. And many such elements seem to be present in the lives of numerous people belonging to other religions.5 We proceed in every effort, even that of inter-religious dialogue, by asking for the Holy Spirit's guidance and illumination. A dialogue which respects the religious principles and views of others does not mean syncretism and discolouration of our faith. On the contrary, to be genuine and fertile, it demands substantial Christian knowledge, consistency and repentance, that is, a continuous living out of our faith in humility and genuine love. "Perfect love casts out fear" (1 John 4:18) every kind of fear-and fills us with hope. The power of the truth and love of God creates an unexpected opening in the impasse. Our obligation is to share with other human beings the certainties and deepest spiritual experiences that God has freely given us. We should proceed not in a bombastic manner, but in simplicity and peace, with gratitude and knowledge, and with respect for the person and his or her freedom.6 Prospects for inter-religious dialogue today 1. In our time, the process of globalization is creating new, urgent problems for all humankind7 and thus it is imperative for the various 5 For a development of these theological aspects see my articles: “Emerging Perspectives on the Relationships of Christians to People of Other Faith: An Eastern Orthodox Contribution”, in International Review of Mission vol. 78, no. 307, 1988, pp.332-46, and “Facing People of Other Faiths from an Orthodox Point or view (paper read at the third international conference of theological schools at Holy Cross); “Icon and Kingdom: Orthodoxy Faces the Twenty-First Century”, in The Greek Orthodox Theological Review, vol. 38, nos. 1-4 1993, pp. 131 -52. See also J. Karmiris, He pankosmiotis tes en Christo soterias (The Universality of the Salvation in Christ), Athens, 1981; and K. Cracknell, Towards a New Relationship: Christians and People of Other Faiths, London, Epworth, 1986. 6 See Anastasios of Androussa (Yannoulatos), “Der Dialog mit dem Islam aus orthodoxer Sicht”, in Rudolf Kirchschlager and Alfred Stirnemann, eds, Ein Laboratorium fur die Einheit: 25 Jahre Pro Oriente 1989, Insbruck, Tyrolia, 1991, p. 222; translated as “Byzantine and Contemporary Greek Orthodox Approaches to Islam, in Journal of Ecumenical Studies, vol. 33, no. 4, 1996, pp. 512-28. 7 P. Krugmann, ed., Strategic Trade Policy and the New International Economics, Cambridge, MIT Press , 1986, E. Todd, L` illusion economique, Paris, Gallimard, 1998; G.J. Lafay, Comprendre la mondialisation, Paris, 1997; Ph. Moreau Defarges, La mondialisation, Paris, Presses Universitaires, 1997; Archbishop Anastasios of Albania, 7 religious communities to search together for reliable answers. From this perspective, the most practical issues for a creative inter-religious dialogue are those unique themes that humanity confronts with such intensity today due to globalization (for example ecological issues, poverty, ethnic reconciliation, international justice and peace). 2. Besides the dialogue on scholarly issues we can also discern, in the framework of multi-religious societies, various important opportunities for a “dialogue of life” This last dialogue does not demand common agreement, but is based on the acceptance of and respect for the religious freedom of others and their right to decide what their ultimate visions and goals are. A basic need of our era is peaceful co-existence in a multi-cultural society. I many cases, one group of people has lived in the midst of a ruling religious majority that imposes its own will and norms. Increasingly in our time, especially in the bi cities, we live in a situation of religious pluralism. The only way to live peacefully in such an environment, and to avoid religious conflicts and struggles, is to accept the religious freedom of others and to be involved in a sincere, peaceful “dialogue of life”. The cultivation of a sincere respect towards the religious beliefs of one's neighbour and his or her freedom to choose his or her distant future is a social necessity, and religious duty for our modern society. This "dialogue of life" offers various possibilities for social creativity and progress. 3. In order to facilitate this procedure, special emphasis must be given to education at all levels. One of the first practical priorities of inter-religious dialogue must be to offer, as much as possible, an objective view of the doctrines, history and worship of the other religions in education text books, the press and the electronic media all over the world. This can be developed through the initiative of international organizations. This could also be a common effort of various religious communities, of scholarly working groups, and so on. Respect for the truth and a sincere search for it is a "must" for the education of the younger generation and an immediate target of our dialogue. 4. To abandon inter-religious dialogue is to give new impetus to the formation of ghettos, to ethnic or religious “cleansing”, and to the development of various new expressions of religious fanaticism that lead finally to another terrible "dialogue" – a “dialogue” between the bombs of terrorists and the rockets of the powerful. We are obliged to live together, both in our own countries as well as in this complex “global village” called “planet earth”. “Globalization and Religious Experience” (Greck), in Nemesis, no. 19, June, 1998, pp. 76-90. 8 The different religious communities must resist any new fanaticism, and must search for the principles of a healthy anthropology from the depths of their teaching and the best aspects of their tradition. They have to give emphasis also to a sincere respect for each human being, and must struggle for the development and prevalence of these principles through the ethos of the leadership and education of their members In particular, it must be stressed persistently that every war in the name of “religion” is an offence, even a crime, against religion. 5. Each religion is called upon to develop what is most genuine, deep and beautiful in what it possesses, and with these gifts to address the civil society in a peaceful and edifying manner. The only possibility for peaceful co-existence on our globe is an acceptance of pluralism through the initiative of the religious communities themselves. At the same time there should be sincere respect for each person's rights, pre-eminently by granting freedom of conscience, and the rights of all minority groups in every country. What is asked for is not simply religious tolerance, but something much more positive: conscious mutual respect, dialogue, understanding, and solidarity among people; creative cooperation in common humanitarian aims; steady effort towards social harmony; and genuine acts of love. “He who loves God cannot but love each man like himself.”8 In this way, we can remain consequent to the deeper inspirations and living experiences of our faith. Inter-religious dialogue can offer a path towards peace at both a local and global level. We live in a time when religions are obliged to offer to the world community, in freedom and love, the best elements that they have, Only by accepting these principles as a central rule can we overcome new the religious conflicts which otherwise will only find many excuses and opportunities to grow. 8 Maximos the Confessor, “First hundred Chapters on Love, 17” (Greek), in Philokalia ton ieron neptikon (Philokalia of the Neptic Fathers), vol. 2, Athens, Astir, 1975. 9 RELIGIA ÎN VIAŢA SOCIETĂŢII MODERNE Gl. Bg. (r) prof. univ. dr. Viorel BUŢA Dacă în desfăşurarea cercetării noastre am porni de la antinomia dintre sacru şi profan, ar trebui să începem cu afirmaţia sacrul contestă lumea profană, ca lume a păcatului, a crizelor şi războaielor, mai ales având în vedere faptul că întreaga existenţă a omului religios se doreşte a fi orientată în sensul depăşirii imperfecţiunii şi îndreptării erorilor vieţii acesteia. Convieţuirea celor două dimensiuni – sacră şi profană – presupune un suport social oferit religiei, dar şi participarea acesteia la problemele profane, prin îndeplinirea unor funcţii sociale. „Laicii nu pot să se sustragă de la responsabilităţile lor.9” Dimpotrivă aceştia trebuie să-şi mărturisească cu încredere înaintea lui Dumnezeu , dragostea faţă de tara în care trăiesc, „printr-o prezenţă unită şi coerentă, printr-o slujire onestă şi dezinteresată în domeniul social şi politic, mereu deschişi pentru o colaborare sinceră cu toate forţele sănătoase ale naţiunii”10. În anumite momente ale istoriei, când unele forme de religiozitate au fost supuse restricţiilor, societatea a reprezentat un suport pentru credinţa religioasă. Principalul suport este cel uman, credincioşii sunt cetăţeni ai statului şi respectă legile şi reglementările politice. Desigur că şi statul oferă un suport vieţii religioase, asigurându-i acesteia protecţie politică, legalitate şi siguranţă. Biserica la rândul ei este conştientă că un cadru optim pentru manifestarea religiozităţii depinde în mare măsură de stabilitatea vieţii profane. În vreme de război, ocupaţie, criză, calamităţi sau alte tipuri de acţiuni sau forţe generatoare de tensiuni sociale, viaţa religioasă este la fel de afectată ca şi cea laică. 9 Ioan Paul al II lea, Planul lui Dumnezeu, Editura Enciclopedică, Bucureşti, 1999, pag. 164. 10 Ibidem. 10 Religia prin credincioşii ei influenţează întreaga viaţă socială şi subsistemele care există în societate: sistemul proprietăţii, producţia, consumul, formele de realizare a puterii, comportamentul social, specificul culturii şi civilizaţiei, relaţiile dintre oameni şi chiar pe cele internaţionale. Instituţia religioasă, asociată cu instituţiile guvernamentale, are ca scop printre altele şi asigurarea coeziunii sociale, oferind astfel un sens de viaţă atât comunităţii în ansamblul ei cât şi indivizilor în parte. Religia a exercitat şi exercită, în cele mai multe cazuri o funcţie de educaţie socială dar şi una de control social.11 În unele etape de dezvoltare istorică , religia a suplinit chiar ideologia politică, mai ales în statele în care aceasta a reprezentat şi încă mai reprezintă un element important al identităţii grupului social. În acelaşi timp , religiile şi instituţiile religioase - Biserica - se confruntă cu progresele revoluţionare ale ştiinţei, care pun uneori la grea încercare explicaţiile universale de natură spirituală şi ridică întrebări de natură morală, inclusiv legate de justificarea unor acţiuni militare sau privind anumite mijloace de soluţionare a acestora. În multe situaţii şi din anumite perspective religia reprezintă un factor pozitiv, sprijină rezolvarea unor probleme.Sunt însă şi cazuri când credinţa este apreciată defavorabil, de exemplu, din perspectiva unor programe accelerate de dezvoltare unde aceasta este percepută ca un factor de frânare. Migraţia populaţiei rurale spre oraşe sau zone puternic industrializate are printre consecinţe şi declinul tradiţiilor sau scăderea intensităţii religioase. Este greu de stabilit când un sistem sau o structură nu mai corespunde evoluţiei normale a societăţii. Structurile şi sistemele care conţin oameni, relaţii şi instituţii, moduri de gândire şi ideologii, nu se vor putea schimba atât de uşor deoarece într-un astfel de mediu se pot ivi oricând divergenţe care pot genera conflicte. De asemenea putem identifica şi forme de religiozitate care militează şi se exprimă împotriva progresului, îndeamnă la destabilizare, contravin ordinii politice şi juridice, încearcă să destrame comunităţile altor religii, familia, degradează personalitatea propriilor aderenţi, provocând războaie religioase, terorism religios, sau chiar promovând ideea sinuciderii rituale. În general însă, religia are un rol pozitiv în societate, promovând nu numai preocuparea esenţială – legătura cu sacrul – ci şi activităţi caritative, culturale, de redistribuire a valorilor şi bunurilor materiale. „Religia ca raportare la absolutul existenţial, se manifestă prin următoarele funcţii: explicativ-valorică, privind creaţia, existenţa, devenirea şi sensul omenirii 11 Vasile Simileanu, Radiografierea terorismului, Editura Top Form, pag. 3 11 şi universului, concretizată în dogme ca adevăruri imuabile” şi „de securizare, prin crearea speranţei de ocrotire, fie şi postumă, pe baza statorniciei credinţei şi a periodicităţii ritualurilor individuale şi colective de comunicare cu Dumnezeu.”12 La acestea am putea adăuga şi alte funcţii latente cum ar fi: de integrare, control social, socializare sau protecţie. Rolul principal al întregului sistem religios este îndrumarea credincioşilor în vederea mântuirii sufletelor lor. Pentru omul credincios problema obţinerii mântuirii sufletului este una esenţială şi el îşi organizează şi coordonează întreaga viaţă prin prisma acestei perspective. Confesiunile şi formele de religiozitate propun modele variate de comportament, dar toate au ca scop ceea ce se va întâmpla după moarte. Dogmele şi explicaţiile sunt diferite de la o confesiune la alta, iar credinciosul le alege pe cele care sunt mai convingătoare. Formulate pe suportul societăţii, principiile fundamentale ale autorităţii laice şi cele ale autorităţii divine sunt în general similare, iniţial fiind identice. Biserica, statul şi legile laice îndeamnă deopotrivă: să nu furi, să nu ucizi, să-i respecţi pe ceilalţi ş.a. Cu mijloacele proprii, unii preocupându-se de viaţa pământească, ceilalţi de cea transcendentă, activează împreună în sensul asigurării coeziunii sociale, a stabilităţii şi ordinii pentru consolidarea moralităţii ori pentru rezolvarea unor situaţii de criză. Călăuzindu-se după principii caracteristice lumii perfecte şi eterne, religia a avut, în general, rolul de a participa la realizarea stabilităţii sociale. De multe ori biserica a fost considerată o insulă a reconcilierii în marea învolburată a vieţii cotidiene. Sacrul şi religia oferă credincioşilor criterii eterne de referinţă. Îndrumările politice, legile ori măsurile aplicate în spaţiul profan se schimbă permanent, uneori foarte des. Modificarea regimului politic, o revoluţie, ajungerea la putere a altui partid reorientează criteriile. Fiecare epocă sau orânduire îşi are valorile ei morale, modelele estetice chiar formele de reprezentare a sacrului. Cealaltă latură a acestei schimbări permanente este nevoia unor criterii şi principii stabile de sorginte divină. Şi cel condamnat pe nedrept, din lipsă de probe, are speranţa în judecata lui Dumnezeu. Integrându-se în viaţa trecătoare, credinciosul are imaginea valorilor constante ,divine, care au fost şi înainte şi vor rămâne şi după el. Un rol important îl are religia şi în realizarea progresului social. Religia arată credincioşilor calea mânturii şi a fericirii în viaţa veşnică, dar nu condamnă şi nu consideră un păcat prosperitatea şi dezvoltarea socială şi personală, realizate prin muncă cinstită, în folosul celorlaţi şi în spiritul 12 Nicolae Grosu, Sociologia esenţială, Editura Militară, Bucureşti, 1996, pag. 87 12 iubirii şi ajutorării aproapelui. Credinţa mobilizează pe credincioşi la realizarea progresului cultural, moral, economic, în măsura în care acestea nu sunt împotriva voinţei lui Dumnezeu, exprimată în scrierile sfinte. Dacă toţi ar fi credincioşi şi ar respecta principiul „ să nu ucizi” prevederea acestei infracţiuni ar fi inutilă în codurile penale. Religia autentică a avut un rol important în păstrarea moralităţii publice, în respectarea legilor şi organizării sociale, în culturalizarea credincioşilor. Există şi tendinţe de conservatorism, fundamentalism, de întoarcere la viaţa arhaică şi rudimentară a primelor comunităţi religioase, însă şi acestea îşi găsesc treptat un mod de convieţuire în societatea contemporană. În multe cazuri, lipsa consensului religiei cu progresul social provine nu din viaţa normala a religiozităţii, ci din unele extremisme dogmatice, în legătură cu anumite valori şi mai ales din interesele laice ale unor ierarhii şi structuri.13 Rolul religiei este de a oferi oamenilor principii, modele perfecte de viaţă, „hrană sufletească”. Religia are un rol important şi în viaţa materială a credinioşilor, îi ajută, îi sprijină, inclusiv financiar, devenind astfel un factor de redistribuire a valorilor sociale. Religia şi credinţa au fost remarcate adeseori pentru rolul de echilibru şi compensare. În acest sens acţionează atât în cazul credinciosului precum şi al comunităţii religioase. Religia a încurajat şi consolat ori de câte ori oamenii au apelat la ajutorul lui Dumnezeu. Chiar şi cei mai puţin credincioşi, în situaţii deosebite îşi îndrepată gândul şi speranţa spre ceea ce depăşeşte posibilităţile omeneşti. În mod concret am putea afirma fără să greşim că în anumite situaţii limită religia reprezintă o alternativă în faţa disperării. Când tensiunile ating intensitatea crizei (situaţii fără soluţii, mari necazuri, epuizarea tuturor posibilităţilor profane) şi oamenii şi comunităţile apeleză la ajutorul divin. Credinţa oferă speranţă, încurajează şi uneori este factorul esenţial în depăşirea crizei. În cazuri de foamete, epidemii, secetă, războaie sau alte calamităţi care nu pot fi rezolvate prin posibilităţi obişnuite se recurge la rugăciuni colective, posturi, pelerinaje sau procesiuni religioase.14 Religia este socotită uneori chiar un răspuns la tragediile vieţii, la conflictele dintre aşteptări şi răspunsuri. Funcţia centrală a acesteia constând în depăşirea limitelor activităţilor şi posibilităţilor omeneşti, în încercarea acestora de a comunica cu divinitatea. 13 Forumul Civic Creştin, Cu Dmnezeu în slujba României, Editura Aritmos, Bucureşti, 2002, pag. 25 14 În cartea de cult numită Molitfelnic, găsim o serie întreagă de rugăciuni pentru felurite trebuinţe, precum şi slujbe pentru anumite situaţii speciale. 13 Concluzionăm astfel cu afirmaţia că experienţa religioasă în interiorul societăţii moderne nu ne îndepărtează de realităţile vieţii cotidiene ci dimpotrivă ne deschide drumul spre accederea, înţelegerea şi instalarea confortabilă în lumea pe care o descoperim lângă noi. 14 ACTUALITATEA GÂNDIRII ŞI SPIRITUALITĂŢII PATRISTICE ÎN EUROPA UNITĂ A ZILELOR NOASTRE Prof. univ. dr. Gheorghe F. ANGHELESCU Putem afirma fără să exagerăm că majoritatea instituţiilor publice europene au rădăcini creştine comune. Dincolo de Biserică, Şcoala, Armata, şi nu numai, îşi asumă simbolistica şi învăţătura creştină moralizatoare în mod nemijlocit. Hristos, Domn şi Dumnezeu, a fost descoperit de cei care locuiesc Europa de aproape două milenii prin învăţătura şi tradiţia patristică. Sfinţii şi Părinţii Bisericii, fie din Răsărit, fie din Apus, au înfăţişat şi demonstrat demn, înrudirea noastră cu Hristos (prin Întruparea Sa) şi cu cei care împărtăşesc şi trăiesc învăţătura testamentară. Noţiunea de tradiţie patristică a fost definită ca un tezaur sau depozit pe care Biserica îl protejează şi transmite întocmai din generaţie în generaţie pănă la sfârşitul existenţei umane. Tradiţia n-a mai fost pusă în faţa fidelităţii creatoare şi critică a poporului, care transformă, modelează, înnoieşte aplicarea învăţăturii creştine în raport cu misiunea evanghelizatoare inspirată de Evanghelie şi învăţătura Bisericii primelor veacuri. Mai mult decât atât, Tradiţia urmează Biserica în actul ei misionar, acolo unde are loc joncţiunea dintre Evanghelie şi cultura umană, instituţia eclezială reface tradiţia ei în procesul de receptare şi trăire a Evangheliei de o nouă generaţie cu un alt grad de civilizaţie, de întâlnire existenţială cu cei care caută o cale spre Adevărul Absolut (spre mântuire). Elementele culturii şi civilizaţiei Europei nu pot să nu ţină cont de învăţătura creştină (şi, implicit, patristică) în evoluţia continentului nostru. Biserica Creştină (Apostolică) în toată istoria, de două milenii, a reuşit să fie pentru Răsărit, cât şi pentru Apus, o instituţie plină de semnificaţii şi importanţă, dătătoare de sens în toate sferele vieţii sociale, economice şi, nu în ultimul rând, politice. În această atât de cotidiană dar şi complicată paradigmă europeană învăţătura patristică a primelor secole creştine este mai mult decât un reper moral, este un aspect particular (extrem de semnificativ) al unei matrice – genetică, istorică, actuală şi de perspectivă, europeană. Nu trebuie să trecem cu vederea că Europa a instituţionalizat şi iradiat continuu în evoluţia creştinismului. Locuitorii continentului 15 european au înţeles şi receptat pozitiv ideea legăturii fiinţei umane cu Dumnezeu pe care şi-au asumat-o integral în ultimii două mii de ani (nu de puţine ori fiinţial). Conform revelaţiei biblice, Dumnezeu a creat omul după chipul său propriu (Facere 1,26), omul fiind, astfel, imaginea în care se reflecta fiinţa liberă şi de comuniune a lui Dumnezeu.15 Această relaţie iniţială a omului cu Dumnezeu, legătură ce constituie modul însuşi în care omul există, este ilustrată în primele pagini ale Vechiului Testament. Din această relatare gândirea creştină şi-a extras premisele fundamentale ale antropologiei ecleziale. Prin intermediul limbajului său iconologic, istorisirea teologică despre facerea lumii consemnează o lucrare deosebită a lui Dumnezeu la crearea omului: nu mai este vorba numai de o poruncă creatoare (ca în cazul celorlalte creaturi), ci mai întâi de exprimarea unei hotărâri a lui Dumnezeu. În această exegeză creştină s-a văzut întotdeauna prima descoperire a Sfintei Treimi: „Să facem om după chipul şi după asemănarea Noastră, ca să stăpânească peştii mării, păsările cerului, animalele domestice, toate vietăţile ce se târăsc pe pământ şi tot pământul” (Geneza 1,26). Astfel, aici nu mai este vorba de încă una dintre făpturile care alcătuiesc lumea, ci de om, făptura pe care voinţa lui Dumnezeu o distinge de toate celelalte, pentru a fi chipul lui Dumnezeu în lume, deci arătarea, manifestarea, reprezentarea directă a lui Dumnezeu. Termenul ebraic „tselem”, tradus în limba greacă prin „eikona” înseamna exact apariţie, arătare, reprezentare, înlocuitor, echivalenţă. Exprimarea elocventă a unei voinţe şi a unei hotărâri speciale a lui Dumnezeu privind crearea omului este completată de imaginea biblică cu un act deosebit al lui Dumnezeu: „Atunci, luând Domnul Dumnezeu ţărâna din pământ a făcut pe om şi a suflat în faţa lui suflare de viaţă şi s-a făcut omul suflet viu” (Facere 2,7). Nici o altă creatură din lume nu este făcută direct de Dumnezeu. Materia din care este făcut omul nu este alta decât ţărâna pământului - însuşirea de pământesc îi va da şi numele primului om: Adam (făcut din pământ). Dar natura omenească este realizată printr-o lucrare dumnezeiască distinctă, este „modelată de Dumnezeu”, pentru ca să primească suflare din suflarea lui Dumnezeu şi să devină suflet viu.16 15 Raymond E. Brown, S.S., Joseph A. Fitzmyer, S.J., Roland E. Murphy, O. Carm., Introducere şi comentariu la Sfânta Scriptură, vol. I, Editura Galaxia Gutenberg, Târgu-Lăpuş, 2005, p. 506-512; Ion Bria, Dicţionar de Teologie Ortodoxă A-Z, Editura Institutului Biblic şi de Misiune a Bisericii Ortodoxe Române (EIB), Bucureşti, 1994, p. 92. 16 Christos Yannaras, Abecedar al credinţei, Editura Bizantina, Bucureşti, 1996, p. 64. 16 Părintele Dumitru Stăniloae consemna că „Suflarea lui Dumnezeu sădeşte în om nu atât viaţa biologică, căci aceasta o au şi animalele, care nu primesc o insuflare de la Dumnezeu, ci viaţa înţelegerii şi a comuniunii cu Sine, adică viaţa spirituală (...). Prin insuflarea lui Dumnezeu sufletul înţelegător şi liber a fost pus odată pentru totdeauna în om, dar odată cu el Dumnezeu intra şi în comuniune prin suflarea Sa cu sufletul sădit în om”.17 Imaginea lui Dumnezeu în om este legată de încă o trăsătură tainică „Şi a făcut Dumnezeu pe om după Chipul Său; după chipul lui Dumnezeu l-a făcut: a făcut bărbat şi femeie” (Facerea 1,27). Plinătatea chipului lui Dumnezeu este pusă în legătură, aici, într-un anumit sens, cu caracterul bisexual al omului. Făcând trimitere la acest text, Mântuitorul Iisus Hristos le spune fariseilor: „N-aţi citit că Cel ce i-a făcut de la început i-a făcut bărbat şi femeie? Şi a zis: Pentru aceea vă lasă omul pe tatăl şi pe mama sa şi se va lipi de femeia sa şi vor fi amândoi un trup. Aşa încât nu mai sunt doi, ci sunt un trup. Deci ce a împreunat Dumnezeu, omul să nu despartă” (Matei 16, 4-6). Conform mărturiei Cuvântului lui Dumnezeu, omul a fost făcut de la început ca bărbat şi femeie, doi într-un trup. În relatarea evenimentelor tainice din Cartea Facerii, la început se da numai o indicaţie generală despre facerea bărbatului şi a femeii, iar apoi, în capitolul al doilea, se povesteşte cum s-a produs facerea, după ce Adam, la vederea bisexualităţii generale a lumii animale, a cunoscut gândul singurătăţii sale. Crearea femeii a fost împlinirea facerii omului, înţelegerea şi evaluarea acestui eveniment are o importanţă deosebită, excepţională, prin faptul că acum are loc diferenţierea în simţirea trupului şi a lumii, în percepţia mistică generală.18 Făcând comentariu pe versetul din Facere l, 27: „Şi a făcut Dumnezeu pe om după chipul Său; după chipul lui Dumnezeu l-a făcut: a făcut bărbat şi femeie”, Vladimir Lossky afirma că „Misterul singularului şi pluralului în om reflecta misterul singularului şi pluralului în Dumnezeu; aşa cum principiul în Dumnezeu cere ca natura cea unică să se exprime în diversitatea persoanelor, la fel în omul creat după chipul lui Dumnezeu. Natura umană nu poate exista în posesiunea unei monade; ea nu cere singurătatea, ci comuniunea sau diversitatea cea bună a iubirii”.19 Părinţii Bisericii, atât cei din Răsărit, cât şi cei din Apus, sunt de acord să vadă în faptul creaţiei omului după chipul lui Dumnezeu o oarecare orânduire dinainte stabilită, un fel de potrivire dintru început între 17 Dumitru Stăniloae, Teologia Dogmatica Ortodoxa, vol.I, EIB, Bucureşti, 1996, p. 64. 18 Serghei Bulgacov, Lumina neînserată, Editura Anastasia, Bucureşti, 1999, p. 394-399. 19 Vladimir Lossky, Theologie Dogmatique, în „Messager”, nr. 48, p. 224 apud. Dumitru Stăniloae, Op. cit., p. 276. 17 fiinţa omenească şi fiinţa dumnezeiască. Totuşi, punerea în valoare teologică a acestui adevăr revelat va fi deseori diferită în tradiţiile răsăriteană şi apuseană, deşi deloc contradictorie. Unii Sfinţi Părinţi atribuie caracterul de chip al lui Dumnezeu demnităţii împărăteşti a omului, superiorităţii sale în lumea sensibilă, alteori se vrea văzut în firea sa duhovnicească, în suflet sau în partea principală şi conducătoare a fiinţei sale, în minte, în facultăţile superioare ca inteligenţa, raţiunea sau libertatea proprie omului, facultatea de a se determina din interior, în virtutea căreia omul este adevăratul principiu al actelor sale. Câteodată, chipul lui Dumnezeu este asimilat cu vreo calitate a sufletului, cu simplitatea lui, cu nemurirea lui sau cu facultatea de a-L cunoaşte pe Dumnezeu, de a trăi în legătură cu El, cu puterea de participare la Dumnezeu, cu sălăşluirea Duhului Sfânt în suflet. Astfel, Sfântul Grigorie Palama arată că „numele de om nu este dat sufletului sau trupului luate în mod separat, ci amândurora împreună, căci împreună ele au fost create după chipul lui Dumnezeu”.20 Sfântul Atanasie cel Mare din Alexandria insistă asupra caracterului ontologic al participării chipului la ceea ce este dumnezeiesc. Chipul este constitutiv în aşa măsură încât „crearea” înseamnă „participare”. Tocmai pentru că după „chip” nu este numai o copie morală, efectul său se exprimă în iluminarea nous-ului omenesc (principiul înţelegerii, raţiune, inteligenţă, spirit), căruia îi dă facultatea teognozei. Sfântul Vasile cel Mare din Capadocia subliniază aceeaşi iluminare a înţelegerii: „vei vedea pecetea înţelepciunii dumnezeieşti în tine ca într-un microcosmos”. Astfel, aspiraţia către comuniune este înnăscută: „Chiar din fire, noi dorim cu ardoare frumosul (...) totul aspiră la Dumnezeu”.21 Potrivit textelor Sfântului Grigorie de Nyssa, chipul lui Dumnezeu în om se manifestă în funcţiile sufleteşti ale acestuia şi în bogăţia formelor de manifestare a existenţei sale ca persoană. Dată fiind unirea cu totul deosebită dintre trup şi suflet, omul este în totalitatea lui chip al lui Dumnezeu, ceea ce echivalează cu a spune că Dumnezeu „a făcut natura umană capabilă să se împărtăşească de orice bine”.22 Acelaşi mare erudit, Sfântul Grigorie de Nyssa, precizează că: „Cel care este creat după chip are în mod absolut întru toate asemănarea cu arhetipul (...), dar, în ceea ce priveşte caracterul propriu al naturii, este ceva deosebit; căci nu ar mai putea fi chip dacă ar fi identic cu celălalt întru 20 Vladimir Lossky, Teologia mistica a Bisericii de Răsărit, Editura Anastasia, Bucureşti, 1998, p. 103. 21 Paul Evdokimov, Ortodoxia, EIB, Bucureşti, 1996, p. 87. 22 Vasile Raducă, Antropologia Sfantului Grigorie de Nyssa, EIB, Bucureşti, 1998, p. 103. 18 toate. Dar, după cum în cele ce aparţin naturii necreate contemplăm pe cea creată, la fel natura creată, în cele ce-i aparţin arată pe cel necreat, după cum adesea într-o mică bucată de sticlă, dacă vor cade peste ea razele soarelui, acolo se va oglindi discul soarelui (...), tot aşa în limitele mici ale naturii omeneşti strălucesc chipurile proprietăţilor inefabile ale dumnezeirii”.23 Apropiindu-se întrucâtva de versiunea pertinentă a lui Origen, Sfantul Maxim Mărturisitorul este de părere că chipul lui Dumnezeu a fost dat omului dintru început, iar asemănarea a fost dobândită printr-un proces spiritual. Astfel că doar mintea (inteligenţa) poartă chipul divin şi doar eliberându-se prin asceză de relaţia fatală cu trupul, omul îşi poate dobândi asemănarea divină.24 Aceeaşi profundă concepţie se regăseşte şi la Evagrie Ponticul care precizează că „după chipul lui Dumnezeu” a fost creată mintea (nous-ul), întrucât aceasta este o „fire netrupească”, iar Dumnezeu însuşi este şi El, în chip fiinţial, „Duh”, adică „netrupesc”. Mintea, prin care Evagrie din Pont are în vedere „omul lăuntric” este, de aceea, desemnată pur şi simplu „chip al lui Dumnezeu”. Noul Testament arată că numai Fiul este, în sens absolut, „chip al lui Dumnezeu Tatăl”. Prin această afirmaţie biblică, potrivit căreia omul a fost creat „după” chipul Tatălui şi anume ca fiind chip al Fiului. Cu alte cuvinte, omul nu este „chip” al lui Dumnezeu în sens absolut.25 Sântul Grigorie de Nazianz dezvăluie în mod lărgit un alt aspect şi anume: „a fi după chipul” se referă la starea harismatică originară: chipul comportă prezenţa indestructibilă a harului inerent firii omeneşti. Suflarea nevăzutei dumnezeiri i-a dat acestuia predispoziţia participării la Fiinţa dumnezeiască, a „împărtăşirii”. „În calitatea mea de pământ, eu sunt legat de viaţa de aici, de jos, dar, fiind şi o părticică dumnezeiască, port în sânul meu dorul de viaţa viitoare”.26 În „Omiliile duhovniceşti” socotite ca fiind ale Sfântului Macarie Egipteanul (stăpânul spiritual al deşertului), chipul lui Dumnezeu se prezintă sub un dublu aspect: este, mai întâi, libertatea formală a omului, liberul arbitru sau facultatea de a alege care nu poate fi distrusă prin păcat; pe de altă parte, este „chipul ceresc”, conţinutul pozitiv al chipului, care 23 Ibidem, p. 120. 24 Lars Thunberg, Omul şi cosmosul în viziunea Sfantului Maxim Mărturisitorul, EIB, Bucureşti, 1999, p. 57. 25 Gabriel Bunge, Părintele duhovnicesc şi gnoza creştină după Avva Evagrie Ponticul, Editura Deisis, Sibiu, 2000, p. 161-162. 26 Paul Evdokimov, Femeia si mântuirea lumii, Editura Christiana, Bucureşti, 1995, p. 64. 19 este comunicarea cu Dumnezeu, în virtutea căreia natura omenească înainte de păcat era îmbrăcată în Cuvântul şi în Duhul Sfânt.27 „Astfel, interpretările patristice rezumă adevărul tainei chipului lui Dumnezeu în om, în caracterul treimic al energiilor personale (intelect, raţiune, spirit) sau în suveranitatea şi în libertatea ce sintetizează, prin excelenţă, diferenţierea ontologică a persoanei faţă de natură”.28 Concluzionând se poate afirma că fiecare facultate a spiritului uman reflectă Chipul, dar, acesta este în mod esenţial, întregul uman centrat pe spiritual al cărui caracter propriu este să se depăşească pentru a se arunca în oceanul infinit al dumnezeirii, ca să găsească acolo alinarea nostalgiei sale. Aceasta este tinderea icoanei spre original, a chipului spre „obârşia” sa, spre „arhetipul” său. „Omul este o creatură care a primit poruncă sa devină Dumnezeu”, afirmă Sfântul Grigorie de Nazianz, alături de Sfântul Vasile cel Mare.29 Chipul, ca proprietate ontologică ce defineşte omul în raportul său cu Dumnezeu şi cu celelalte creaturi, deşi constitutiv, are un caracter potenţial dinamic. Începând cu Sfântul Irineu de Lyon, Părinţii Bisericii subliniază ideea că chipul nu este un termen de limită a umanului, o stare definitivă, deoarece firea omenească era destinată asemănării, ca fruct al libertăţii.30 Dacă chipul este o proprietate „naturală”, asemănarea este rodul libertăţii şi al efortului voinţei, al sinergiei. Dumnezeu a creat pe om cu mâinile sale proprii din natura văzută şi nevăzută, după chipul şi asemănarea Sa (Facerea 1,26). A făcut corpul din pământ, iar suflet raţional şi gânditor i-a dat prin însuflarea Sa proprie. Aceasta numim „chip dumnezeiesc”, căci cuvintele „după chipul” indică raţiunea şi liberul arbitru, iar cuvintele „după asemănare” arată asemănarea cu Dumnezeu în virtute, atât cât este posibil.31 Prin definiţie, chipului îi este caracteristic să se depăşească, aruncându-se în infinitatea lui Dumnezeu pentru a-şi găsi acolo plinirea dorului său. Chipul, fundament obiectiv, cheamă asemănarea subiectivă, personală. Sămânţa - „a fi fost creat după chipul”- duce la înflorire: „existenţa după chipul” Celui ce este. Este răspunsul omului la „Dumnezeu este iubire”.32 Omul, aprecia Sfântul Vasile al Capadociei, este o făptură care a primit porunca să fie dumnezeu. Ca fiinţă personală, omul, fie că alege 27 Vladimir Lossky, Op. cit., p. 144-145. 28 Christos Yannaras, Persoana si eros, Editura Anastasia, Bucureşti, 2000, p. 65. 29 Dumitru Stăniloae, Op. cit., vol. I, p. 271-272. 30 Ion Bria, Op. cit., p. 92. 31 Sfântul loan Damaschin, Dogmatica, Editura Scripta, Bucureşti, 1993, p. 70. 32 Paul Evdokimov, Taina iubirii, Editura Christiana, Bucureşti, 1999, p. 64. 20 binele sau răul, fie că realizează asemănarea sau neasemănarea, el îşi va stăpâni firea în chip liber, pentru că este o persoană făcută după chipul lui Dumnezeu.33 Omul a fost numit, prin constituţia sa psiho-somatică, să fie „inel” de legătură între cer şi pământ (Sfantul Maxim Mărturisitorul) şi să se înalţe cu întreaga creaţie către Dumnezeu, ca să se împărtăşească de nemurirea Lui. Opunându-se, însă, voii lui Dumnezeu, Adam n-a mai dat curs aspiraţiei către Arhetipul divin, ci s-a prăbuşit în materialitatea acestei lumi, alterând grav chipul lui Dumnezeu pe care îl purta în fiinţa sa şi, odată cu aceasta, şi fiinţa proprie.34 Căderea primilor oameni din timpul creat a constat formal „într-un act de neascultare. Prin însuşi acest act s-au rupt interior de Dumnezeu, din dialogul pozitiv cu El. Ei n-au mai răspuns lui Dumnezeu, crezând că prin aceasta îşi afirmă libertatea, autonomia. De fapt, acest act a fost începutul închiderii egoiste a omului în sine; prin aceasta a devenit sclavul său propriu. Or, omul este liber, în mod real, numai dacă este liber şi de sine pentru alţii, dacă este liber pentru Dumnezeu, sursa libertăţii, pentru că este sursa iubirii.” 35 Călcarea poruncii şi căderea sunt acte ale libertăţii omului, păcatul strămoşesc având originea în voinţa liberă a omului. Căderea este „păcatul firii” sau „moartea firii” (Sfântul Maxim Mărturisitorul), adică desfacerea firii din legătura sa ontologică cu Dumnezeu, ieşirea omului din planul divin şi fixarea lui în regimul unei vieţi de continuă degradare, în sfera materială a existenţei.36 Prin păcatul protopărinţilor a dispărut armonia omului cu sine însuşi, cu Dumnezeu şi cu natura: trupul nu se mai supune sufletului şi încetează de a mai fi organul spiritului, inclinând spre stricăciune şi descompunere; din comuniunea cu Dumnezeu, omul ajunge în robia păcatului şi a diavolului, iar natura supusă deşertăciunii nu mai oferă de-a gata cele necesare omului, ci cu anevoie şi prin munca trudnică a omului (Facerea 3, 17-19). Greutatea acestui păcat de moarte rezultă din esenţa poruncii nesocotite care cuprindea întreaga lege morală, din uşurinţa cu care a fost săvârşit, având în vedere perfecţiunea însuşirilor cu care omul a fost înzestrat. Consecinţele păcatului se arată şi argumentează, în primul rând, în pierderea nevinovăţiei, dreptăţii şi sfinţeniei originare. Pierderea dreptăţii originare înseamnă stricarea comuniunii omului cu Dumnezeu, care implică 33 Vladimir Lossky, Teologia mistică a Bisericii de Răsărit, Editura Anastasia, Bucureşti, 1996, p. 111. 34 Dumitru Popescu, Ortodoxie şi contemporaneitate, Editura Diogene, Bucureşti, 1996, p. 62. 35 Dumitru Stăniloae, Op. cit., vol. I, p. 321. 36 Ion Bria, Op. cit., p. 88. 21 înstrăinarea omului de harul divin şi moartea lui spirituală, aducând, totodată, după sine alterarea naturii spirituale umane, adică stricarea integrităţii şi perfecţiunii originare a puterilor sufleteşti ale omului. Iar această alterare nu este altceva decât alterarea sau întunecarea chipului însuşi al lui Dumnezeu în om, arătată în întunecarea minţii, în pervetirea inimii (a simţirii) şi în slăbirea voinţei, care nu se mai orientează, în chip firesc, ca înainte de păcat, spre Dumnezeu, ca spre adevărul, binele şi frumosul absolut.37 Omul „a schimbat dragostea faţă de Dumnezeu în dragoste faţă de materie” spune Sfantul loan Damaschin. Întunecarea şi slăbirea puterilor spirituale au atras după ele nimicirea armoniei dintre suflet şi trup, apărând între acestea lupta şi potrivnicia. Prin păcat, chipul lui Dumnezeu în om s-a stricat treptat, dar nu s-a distrus sau desfiinţat.38 Părinţii Răsăriteni (Atanasie cel Mare, Chiril al Alexandriei şi Grigorie de Nyssa) susţin că chipul a fost desfigurat, dar nu pierdut „Chipul lui Dumnezeu”: „Chipul slavei Tale sunt, deşi port rănile păcatului”. Nu este vorba de dispariţia chipului, de dezintegrarea umanului în neant, ci de ieşirea din comuniunea cu Dumnezeu, de pierderea stabilităţii ontologice şi a sensului existenţei.39 Prin cădere, omul a pierdut calea spre asemănarea cu Dumnezeu, dar s-a păstrat posibilitatea de a relua dialogul cu El. „Chipul” este întreg, sfânt prin excelenţă, el nu poate suferi nici o alterare. Căderea în păcat a făcut asemănarea radical inaccesibilă puterilor naturale omeneşti. Fără a fi pervertit, chipul a fost făcut nelucrator „după cădere, am aruncat asemănarea, dar calitatea de fiinţă creată după chip nu ne-am piedut-o”, spune Sfântul Grigorie Palama.40 „Chipul lui Dumnezeu” în om s-a umbrit numai şi s-a slăbit, însă nu s-a şters cu totul, spune Părintele Dumitru Stăniloae, tocmai de aici venind „chinul fiinţei noastre: din faptul că nu se poate împăca cu satisfacţii inferioare, cu răutatea, cu perspectiva morţii veşnice. Fiindcă ea continuă să păstreze o conştiinţă nemulţumită şi o suferinţă pentru neîmplinirea setei după comuniunea cu Dumnezeu, pentru căderea din calitatea de chip deplin al lui Dumnezeu. Ea nu se poate împăca cu un minus a ceea ce este.41 Omul are aspiraţia spre o cunoaştere infinită, în care se ascunde setea de Dumnezeu, cunoaşterea pe care uneori o şi străvede; trebuinţa de bine nu 37 Dumitru Radu, Îndrumări misionare, EIB, Bucureşti, 1986, p. 242. 38 Ibidem, p. 243. 39 Ion Bria, Op. cit., p. 92. 40 Paul Evdokimov, Cunoaşterea lui Dumnezeu, Editura Christiana, Bucureşti, 1995, p. 38. 41 Dumitru Stăniloae, Op. cit., vol. I, p. 332. 22 s-a şters nici ea cu totul din el, deşi nu-l percepe întotdeauna ca fiind comuniune. Comuniunea cu oamenii a rămas şi ea într-o forma slăbită.42 Întrucât stăpânirea asupra pământului s-a dat omului în virtutea chipului lui Dumnezeu în el, întunecându-se acest chip, s-a mărginit această stăpânire, făptura nerecunoscandu-l ca stăpân şi el însuşi nemaisimţindu-se în mod real stăpânul tuturor, ca înainte de cădere. Astfel, întreaga stare a omului căzut are un caracter ambiguu, contradictoriu şi amăgitor.43 Primul păcat săvârşit de om în rai, fiindcă săvârşitorul lui este Părintele întregului neam omenesc, se transmite, prin naştere, tuturor urmaşilor săi naturali, odată cu fiinţa proprie, împreună cu toate urmările şi pedepsele lui, mai puţin alungarea din rai. Ceea ce se transmite la descendenţi este starea de păcătoşenie, împreuna cu vina, rezultate din fapta personală rea, adică din primul păcat al lui Adam. Avem toţi de la Adam aceeaşi fire umană atinsă de stricăciune căci: „Printr-un om a intrat păcatul în lume şi, prin păcat, moartea, aşa şi moartea a trecut la toţi oamenii pentru că toţi au păcătuit în el (Romani 5.12). Producând în protopărinţi şi în urmaşii acestora o stare de păcătoşenie şi de stricăciune a firii umane „acest păcat strămoşesc nu poate fi şters cu nici o pocăinţă, ci este nimicit numai prin harul lui Dumnezeu, prin iconomia întrupării Domnului nostru lisus Hristos şi prin vărsarea cinstit sângelui Său. Şi aceasta se face în Taina Sfântului Botez, pentru că cine nu s-a botezat, acela nu este slobod de păcat, ci este fiu al mâniei şi pedepsei veşnice, după cum s-a spus: „Adevărat, adevărat zic ţie, de nu se va naşte cineva din apă şi din Duh, nu va putea să intre în Împărăţia lui Dumnezeu” (Ioan 3,5).44 Având în vedere că prin cădere chipul lui Dumnezeu în om nu s-a distrus total, ci s-a întunecat profund, s-a strâmbat, putem afirma că omul tinde către Dumnezeu, este însetat de cunoaşterea lui Dumnezeu. Rămânând chipul, a rămas şi o comuniune foarte palidă a omului cu Dumnezeu, care este mai mult necomuniune şi separare dureroasă. A rămas în om într-o formă slăbită şi comuniunea cu semenii.45 De aici, necesitatea imperioasă pentru om a răscumpărării sale din robia păcatului şi a morţii, prin întruparea, patimile, moartea pe cruce şi învierea din morţi a lui Hristos, Fiul lui Dumnezeu întrupat. Nimicind robia păcatului şi restaurând chipul lui Dumnezeu în om şi, prin aceasta, întreaga fiinţă a acestuia, Mântuitorul Hristos ne deschide din nou calea îndumnezeirii care este scopul ultim al omului. Lucrarea mântuitoare a lui 42 Ibidem, p. 334. 43 Dumitru Radu, Op. cit., p. 248. 44 Ibidem, p. 248-249. 45 Dumitru Stăniloae, Op. cit., vol. I, p. 486-488. 23 Hristos cheamă lucrarea Duhului Sfânt (Luca 24,49) în lume, prin înnoirea şi sfinţirea ei prin Hristos în Biserică.46 Patristica subliniază şi apreciază că rolul celei dintâi destinări „Prin Hristos s-a restaurat integritatea firii noastre omeneşti” pentru ca El este Chipul (Arhetipul) a ceea ce suntem (Sfantul Grigorie de Nazianz), iar asemenea Lui, devenim în Hristos.47 Sfintele Taine refac natura primordială a omului, integritatea lui adamică. Sfantul Duh ne este restituit în Sfantul Botez şi în Taina Mirungerii. Pocăinţa este un tratament terapeutic de purificare şi Sfânta Euharistie aduce aluatul nemuririi şi al nestricăciunii. Datorită filantropiei divine, care nu acceptă ca făptura sa iubită să fie înghiţită de pieire, se întrupează, la împlinirea vremii, din Sfânta Fecioară, pe cale supranaturală, Cel ce adună în Sine cele cereşti cu cele pământeşti, ca să fixeze pentru totdeauna, în locul lui Adam, creaţia întreagă a lui Dumnezeu. Mai mult decât atât, prin actele Sale mântuitoare, prin întrupare, patimi, moarte, înviere şi înălţare la cer pe tronul slavei dumnezeieşti, Hristos a îndumnezeit progresiv umanitatea, pe care a asumat-o din Sfânta Fecioară.48 Hristos reprezintă mântuirea omului nu numai la modul negativ, izbăvindu-l de consecinţele păcatului protopărinţilor, ci şi pozitiv, întregind existenţa lui iconică dinainte de cădere. Relaţia Lui cu omul nu este numai tămăduitoare, este ceva mult mai larg decât răscumpărarea, ea coincide cu îndumnezeirea. Rămân celebre pentru Ortodoxie cuvintele: „Dumnezeu s-a făcut om, ca omul sa devină dumnezeu” (Sfantul Atanasie cel Mare). Prin naşterea Sa, Domnul a luat asupra Sa şi stricăciunea care a început cu Adam şi pentru care acesta a şi murit; moartea lui nu este numai o consecinţă a crucii, ci reprezintă şi efectul ultim al întrupării. „Coborând cu natura umană pe care a luat-o până la moarte, Cuvântul l-a înnoit şi l-a făcut nestricăcios pe om”.49 46 Dumitru Radu, Op. cit., p. 264. A se vedea şi interpretarea occidentală: Paul Ricoeur, Istorie şi Adevăr, Editura Anastasia, Bucureşti, 1996, p. 93-111. 47 Paul Evdokimov, Taina iubirii, p. 67 48 Dumitru Popescu, Op. cit., p. 67. 49 Ibidem, p. 67. Anastasios Yannoulatos, Ortodoxia şi problemele lumii contemporane, Editura Bizantină, Bucureşti, 2003. Acesta în subcapitolul <<Biserica – mişcare pentru unitatea întregii umanităţi>> oferă un înţeles elocvent pentru rolul Bisericii Creştine în istoria umanităţii până în zilele noastre, rolul instituţiei creştine la conturarea geopolitică a Uniunii Europene: „o dată cu evenimentul Întrupării, care constituie crezul fundamental al comunităţilor creştine, începe o nouă mişcare spre unitate în interiorul istoriei, o <<comuniune>> întru o altă ordine şi de o altă calitate. În acest scop, Biserica cea în Hristos este chemată, prin Sfântul Duh, <<spre comuniunea de iubire>>, în care sunt desfiinţate toate graniţele: de rasă, limbă, gen, clasă socială, premise culturale. Adevărata Biserică Creştină nu este înţeleasă, însă, ca o comunitate nouă, închisă în sine, ca o societate care urmăreşte propria extindere pentru a-şi întări puterile, ci ca 24 Conform tradiţiei patristice, din calitatea lui Hristos, nu numai ca Logos Răscumpărător, dar şi ca Logos Creator,50 rezultă că opera Sa de mântuire şi restaurare se adresează nu numai omului, ci şi întregului cosmos. Datorită lucrărilor necreate ale lui Dumnezeu în Treime, antropologia ortodoxă nu poate separa omul de cosmos, atât pentru faptul că omul nu poate trăi fără cosmos - pe lângă altele, cosmosul este mijloc de dialog între om şi Dumnezeu - dar şi cosmosul suspină, la rândul său, pentru a fi eliberat de sub robia stricăciunii şi pentru a ajunge la mărirea fiilor lui Dumnezeu în Hristos (Romani 8,20). Sfântul Maxim Mărturisitorul afirmă şi argumentează că Hristos, prin întreaga sa operă de răscumpărare şi edificare a omului şi a cosmosului, ne-a unit mai întâi pe noi cu noi înşine în Sine, prin înlăturarea diferenţei dintre masculin şi feminin, a îmbrăţişat toată creaţia şi a unit în jurul Lui raiul şi lumea locuită, cerul şi pământul, cele sensibile şi cele inteligibile, arătând că toată creaţiunea este una şi este menită să devină cer nou şi pământ nou. simbol, ca semn al mult râvnitei unităţi general-umane. Biserica lucrează ca <<taină>>, ca nucleu vital al Împărăţiei lui Dumnezeu, care se întinde dincolo de limitele sensibile ale comunităţilor ecclesiale. Tot ceea ce deţine, tot ceea ce lucrează aparţine lumii întregi; este – trebuie să fie – în slujba lumii întregi”(p. 33). A se vedea şi Robert Schuman, Pentru Europa, Editura Monitorul Oficial, Bucureşti, 2003. 50 Dumitru Popescu, Op. cit., p. 68. A se vedea pentru tradiţia patristică lucrările (instrumentele de lucru) cu caracter enciclopedic şi de strictă specialitate care pot fi consultate: Eduard G. Farrugia S.J. editor, Dicţionarul Enciclopedic al Răsăritului Creştin, Editura Galaxia Gutenberg, Târgu Lăpuş, 2005; Remus Rus, Dicţionar Enciclopedic de Literatură Creştină din primul mileniu, Editura Lidia, Bucureşti, 2003; Joroslav Pelikan, Tradiţia Creştină. O dezvoltare a doctrinei, vol. I: „Naşterea tradiţiei universale (100-600)”, vol. II: „Spiritul creştinătăţii răsăritene (600-1700)”, vol. III: „Evoluţia teologiei medievale (600-1300)”, Editura Polirom, Iaşi, 2004, 2005, 2006; Claudio Moreschini, Enrico Norelli, Istoria literaturii creştine vechi greceşti şi latine. De la Conciliul de la Niceea la începuturile Evului Mediu, vol. II/1 + vol. II/2, Editura Polirom, Iaşi, 2004; Dietmar W. Winkler, Klaus Augustin, Bisericile din Răsărit, Editura Arhiepiscopiei Romano-Catolice de Bucureşti, Bucureşti, 2003; Jean Danielou, Biserica Începuturilor. De la origini până la sfârşitul secolului al III-lea, Editura Universităţii Bucureşti, Bucureşti, 2006; Ronald Roberson, Bisericile Creştine Răsăritene. O scurtă prezentare, Editura Sapientia, Iaşi, 2006; Ioan G. Coman, Frumuseţile iubirii de oameni în spiritualitatea patristică, Editura Mitropoliei Banatului, Timişoara, 1988; Miruna Tătaru-Cazaban editor, Teologie şi Politică. De la Sfinţii Părinţi la Europa Unită, Editura Anastasia, Bucureşti, 2004; John Meyendorff, Teologia Bizantină. Tendinţe istorice şi teme doctrinare, EIB, Bucureşti, 1996; Ioan G. Coman, Probleme de Filosofie şi Literatură Patristică, EIB, Bucureşti, 1995; John Meyendorff, Ortodoxie şi Catolicitate, Editura Sofia, Bucureşti, 2003; Adalbert Hamman, Părinţii Bisericii, Editura Sapientia, Iaşi, 2005; Jean Meyendorff, Biserica Ortodoxă ieri şi azi, Editura Anastasia, Bucureşti, 1996. 25 În concepţia Sfinţilor Părinţi, omul apare, astfel, ca un colaborator al lui Dumnezeu şi continuator al creaţiunii. Tocmai în această capacitate a fiinţei umane de a răspunde cu faptele sale faptelor lui Dumnezeu şi de a se îmbina cu ele într-o strânsă colaborare cu El, realizând şi dezvoltând relaţia cu Dumnezeu prin lume, se arată fiinţa umană ca fiinţă „după chipul” lui Dumnezeu. În acceptarea conştientă şi voluntară de a împlini acest rol şi de a-şi desăvârşi această calitate, fiinţa umană progresează mereu în „asemănarea” cu Dumnezeu. Ea este „după chipul” prin capacitatea fundamentală a ei de a fi în relaţie dialogică activă cu Dumnezeu, prin lume, ca persoană cu persoană. Dar, ca fiinţă „după chipul lui Dumnezeu”, fiinţa umană are o legătură specială cu Fiul lui Dumnezeu, cu Fiul Absolut, care este „chipul lui Dumnezeu”. De aceea se întrupează Fiul, pentru a trezi în om deplin calitatea de fiu al lui Dumnezeu după har. Omul restabilit prin Hristos şi în Hristos devine mai deplin chip al lui Dumnezeu prin şi în Hristos, precizează Părintele Dumitru Stăniloae. Cultura creştină patristică reprezintă cu detalii unul din reflexele lucrării misionare creştine în lumea naturală. Aceasta este o operă de pătrundere a spiritului creştin în lume şi în fiinţa umană. Cultura creştină nu este identică cu creştinismul. Creştinismul reprezintă o religie supranaturală, pe când cultura creştină înseamnă o încercare de a orienta naturalul (omul) spre supranatural (Hristos Domnul Dumnezeu). Astfel despre cultura patristică şi rolul acesteia în societatea europeană putem face unele precizări: - Cultura patristică îşi are izvorul şi scopul în Logosul Hristos Întrupat. Sângele vărsat pe cruce ne-a adus mântuirea, dar el a făcut posibilă şi cultura. - Cultura Sfinţilor şi Părinţilor Bisericii (PSB) este orientată soteriologic. După ce pierde acest orizont, se laicizează şi devine o cultură lumească. - Cultura PSB nu epuizează revelaţia, pentru că religia creştină nu va fi înfăptuită niciodată în natură, pentru că aceasta nu o poate cuprinde. Infinitatea transcendentă a creştinismului nu va fi niciodată afectată de deformările limitative. - Cultura patristică reprezintă, în cadrul lumii naturale, un salt semnificativ peste culturile vechi (aşa-zis păgâne). Elementul spiritual, al curăţeniei morale şi al dragostei pentru lumea nouă până la moartea de martir, a determinat dizolvarea culturilor în care a apărut creştinismul. - Cultura PSB a adus în circulaţie valori noi şi idei în teologie, antropologie, educaţie, sociologie, politologie etc. Această cultură utilizează metode noi în domeniul cunoaşterii şi al acţiunii. 26 - Cultura patristică conturează şi dă viaţă umanismului teandric (asemănarea omului cu Dumnezeu). - Cultura patristică nu angajează deloc Biserica şi numai parţial anumite adevăruri revelate. - Cultura PSB este realistă. Lumea şi viaţa din cotidianul societăţii sunt o palestră în care ne exercităm pentru premiul nemuririi. Pământul timpului trebuie tranformat într-o prefaţă a cerului etern. - Cultura patristică este creatoare în permanenţă, fiindcă Logosul este inepuizabil. - Cultura PSB a transmis majoritatea documentelor majore şi esenţiale ale culturilor clasice din Europa: greacă şi latină. - Cultura primelor veacuri creştine a transmis lumii medievale, moderne şi contemporane mari tezaure pentru evoluţia continentului european, astăzi, cu aceste rădăcini comune dând sens înfăptuirii concrete a Uniunii Europene. Istoria Europei (şi, implicit, a lumii), aşadar, este o permanentă absorţie a trecutului în prezent, din mişcarea firească a trecutului însuşi. Istoria, în consecinţă, este devenire autentică mai înainte de toate în structurile filosofiei. Cultura patristică a primelor veacuri creştine are un rol semnificativ în demersurile continentului nostru de a prima între civilizaţiile lumii aproape două mii de ani. Cultura moralizatoare asumată de creştinul bătrânului continent a ajutat fundamental şi vital la aflarea sensului civilizaţiei umane. Şi aceasta pentru că, deşi istoria ca reconstrucţie este dinspre prezent către trecut, trecutul este acela care se integrează în prezent. Pentru creştin putem zice un prezent continuu. Tradiţia patristică mai poate fi înţeleasă şi receptată ca o călăuză strictă, definitivă, impermeabilă la orice efort din afara Bisericii de a modifica concepţiile sau instituţiile moştenite de secole. Tradiţia după învăţătura patristică are şi un caracter defensiv, conservator, de constrângere, pentru că Biserica este datoare în faţa societăţii contemporane să poarte de grijă ca aceea „credinţă a sfinţilor de la început“ să fie transmisă corect şi integral, în continuitatea învăţăturii apostolice. Biserica a propagat mărturia Sfintei Scripturi, a Didahiei apostolice, a Crezului, a articolelor de credinţă formulate de sinoadele ecumenice, şi nu în ultimul rând, mult mai constructiv şi dezvoltat, sub învăţătura comună a Părinţilor Bisericii de la începuturi. Pentru cetăţenii români pentru care Răsăritul Creştin este reperul valoric, adoptarea la contextul actual al dezvoltării socio-culturale şi economice din Europa de Apus va fi dificilă. Uniunea Europeană este Europa, o civilizaţie în plină reconfigurare. Nu doar o organizaţie internaţională, nu doar o piaţă unică, ci, în primul rând, un set de valori. Pe acest vast fundament s-a construit restul. Iar românii, diverşi, cu tradiţii 27 istorice şi religioase diferite, reprezintă o cultură ce aspiră la statutul de civilizaţie. Iar când se fac aprecieri faţă de civilizaţii, ierarhiile nu se potrivesc întocmai. Credincioşii creştini ai Europei de astăzi nu pot uita că au ceva în comun: înrudirea cu Fiul Întrupat al lui Dumnezeu, deci un scop unic în timp şi dincolo de timp, regăsirea învăţăturii creştine (şi, implicit, patristice) şi împăcarea definitivă cu Iisus Hristos. 28 ACŢIUNI DE PROPAGANDĂ RELIGIOASĂ, PROZELITISM ŞI EVANGHELIZARE DESFĂŞURATĂ DE UNELE CULTE ŞI ORGANIZAŢII RELIGIOASE Colonel (r.) lect. univ. dr. Ion IOANA Cunoaşterea şi înţelegerea esenţei şi formelor de manifestare a activităţii de propagandă religioasă, de prozelitism şi evanghelizare din România, necesită studierea complexă şi comparativă a acestui fenomen din perspectivele standardelor normative internaţionale din ţările democratice, realităţilor din ţara noastră şi experienţelor ţărilor membre ale Consiliului Europei şi S.U.A., ţara de origine şi de coordonare a prozelitismului religios din România. După decembrie 1989, reprezentanţii unor instituţii religioase din România au făcut cursuri de pregătire, stagii practice privind proiectarea şi realizarea activităţilor de prozelitism sau de evanghelizare, iar cei ai celor similare din străinătate au venit în ţara noastră, au trimis mii de misionari, cu pregătire de specialitate, mijloace materiale şi financiare, cu sprijin politic şi uneori chiar diplomatic, care au ca principală sarcină activităţile de prozelitism sau de evanghelizare în rândul românilor. Modelele de gândire sau acţiune în acest domeniu de activitate ale instituţiilor religioase europene şi americane sunt asemănătoare, au multe elemente comune cu cele ale celor din România, dar au şi trăsături specifice, proprii, generate de particularităţile economico-sociale, culturale, religioase, de etapele modernizării societăţii româneşti, de nivelul constituirii şi acceptării pluralismului cultural şi religios de către aceasta, de reprezentările eronate privind libertatea religioasă. Concret, factorul care influenţează mult această "lucrare", care practic sintetizează multe dintre trăsăturile româneşti, este nivelul de cultură, cunoaşterea liderilor ai acestor instituţii şi ai mediilor sociale şi umane în care se desfăşoară aceste activităţi. Încălcarea autonomiei Cultelor, scoaterea în afara legii a unor Culte şi asociaţii religioase, interzicerea prozelitismului, răspândirea 29 ateismului în timpul comunismului au determinat crearea în mentalităţile unor cercuri active ale opiniei publice a unei concepţii superliberale în domeniul înţelegerii dreptului la activitatea de prozelitism, de evanghelizare, sub anumite aspecte deasupra standardelor occidentale şi chiar americane. Din această perspectivă, se poate vorbi de un specific românesc în ceea ce priveşte acţiunile de prozelitism şi evanghelizare, determinate de o realitate nouă, originală, diferită de cea vest-europeană sau americană. 1. Activitatea de propagandă religioasă, prozelitism şi evanghelizare în România 1.1. Consideraţii generale privind activitatea de propagandă religioasă, prozelitism şi evanghelizare. Până în 1989, Legea Cultelor interzicea prozelitismul religios. Nu erau permise formele şi activităţile publice, deschise, care îşi propuneau să convingă cetăţenii să treacă de la un Cult la altul şi mai ales erau sancţionate formele şi acţiunile de calomniere şi denigrare a doctrinelor, credincioşilor şi clericilor Bisericii Ortodoxe Române sau ai celorlalte Culte creştine istorice. După 1989, foarte mulţi misionari români şi străini ai unor Culte sau asociaţii religioase legale au trecut rapid la iniţierea unor multiple şi ample acţiuni de evanghelizare în locuri publice (stadioane, săli de sport, săli de spectacole, parcuri etc.) pe străzi şi chiar prin vizite repetate la casele oamenilor, practică ce timp de 50 de ani a fost interzisă. De asemenea, unele predici, cărţi şi alte mijloace de evanghelizare conţin aprecieri jignitoare şi calomnioase la adresa Bisericilor creştine istorice şi chiar a celorlalte Culte din România. Deşi aceste denigrări sunt interzise de Constituţie totuşi nu au fost sancţionate, datorită inexistenţei Legii Cultelor şi a unor prevederi corespunzătoare în Codul Penal. 1.2. Particularităţile activităţii de prozelitism şi evanghelizare exercitate de organizaţiile religioase. După modelul comunităţilor creştine din primul mileniu, dar şi al altor comunităţi religioase care au avut un rol însemnat în constituirea marilor religii, noile mişcări religioase pun un accent deosebit pe activitatea de difuzare a propriilor învăţături. 30 În acest scop sunt investite însemnate mijloace materiale, financiare, de logistică şi importante resurse umane. Toţi cei implicaţi în asemenea acţiuni, în funcţie de nivelul de pregătire şi de capacitatea de penetrare, au atribuţii ample în această activitate. După exemplul fostelor organizaţii religioase evanghelice, unele devenite între timp Biserici, actualele structuri religioase folosesc cele mai avansate tehnici laice din domeniul persuasiunii şi al convertirii. Din păcate, unele merg până la folosirea narcoticelor şi a altor mijloace de manipulare care lezează integritatea psihică şi fizică a adepţilor. Din aceste motive, mai ales reprezentanţii Bisericilor tradiţionale, uneori inclusiv cei a celor Evanghelice, dar şi specialişti laici şi autorităţi publice, acuză unele organizaţii religioase că practică prozelitismul agresiv, că încalcă drepturile şi libertăţile altor credincioşi. Aşa, spre exemplu, pot fi acuzate de prozelitism agresiv Biserica Scientologică, Hare Krishna, Biserica lui Moon, Biserica lui Iehova, Mormonii, Biserica Nou Apostolică, Nazarinenii etc. În acelaşi timp, în ultima perioadă, unele autorităţi publice şi unii specialişti laici din unele ţări occidentale nu mai consideră ca fiind prozelitism agresiv propaganda religioasă practicată de Martorii lui Iehova şi de alte organizaţii asemănătoare. 2. Reacţia autorităţilor publice faţă de noile acţiuni de prozelitism şi de evanghelizare 2.1.Nu s-au luat măsuri împotriva acţiunilor prozelitiste ale unor grupări religioase ilegale. Deşi mass - media a publicat ample materiale despre existenţa şi activitatea unor lideri credincioşi ilegali, totuşi instituţiile abilitate ale statului nu au fost interesate de documentaţia existentă în legătură cu activitatea acestora pentru a contracara asemenea acţiuni, a preveni comunitatea românească şi a iniţia unele procese publice. De asemenea, inclusiv în cazuri bine documentate, în numele unei libertăţi religioase greşit înţelese, poliţia, procuratura şi puterea judecătorească nu au luat măsurile ferme care s-ar fi impus pentru fiecare caz în parte. Această situaţie s-a produs datorită absenţei unor prevederi corespunzătoare în Codul Penal, dar şi datorită lipsei de fermitate a instituţiilor menţionate. Starea de fapt prezentată a încurajat tendinţele unor misionari români şi străini, a unor asociaţii religioase ilegale, de a specula vidul 31 legislativ existent şi chiar de a încălca actele normative în vigoare, activitatea lor aducând atingere vieţii religioase şi chiar siguranţei naţionale. 2.2. Autorităţile publice nu şi-au propus împiedicarea acţiunilor de prozelitism sau de evanghelizare. În Constituţie şi alte acte normative nu s-a prevăzut dreptul puterii executive de a interveni direct, prin decizii administrative, în relaţiile dintre instituţiile vieţii religioase - când acestea sunt expresia unor drepturi şi libertăţi - dacă forma de executare a acestora contravine siguranţei naţionale, ordinii, sănătăţii sau moralei publice, drepturilor şi libertăţilor celorlalţi cetăţeni. O eventuală intervenţie fiind posibilă numai în baza unei legi adoptate de Parlament. Atitudinea autorităţilor publice se explică prin faptul că legislaţia în vigoare permite Cultelor şi Asociaţiilor religioase să organizeze întruniri publice sau alte tipuri de activităţi religioase, fără a fi obligate să solicite aprobare de la Secretariatul de Stat pentru Culte sau de la alte instituţii de stat. Astfel, art. 3 din Legea nr. 60 / 23 septembrie 1991 privind organizarea şi desfăşurarea adunărilor publice prevede: "Nu trebuie declarate, în prealabil, adunările publice al căror scop îl constituie manifestările cultural-artistice, sportive, religioase...". Ca urmare, potrivit legislaţiei în vigoare, pentru a organiza acţiuni de propagandă religioasă sau de evanghelizare în săli de sport, săli de întruniri publice sau în alte localuri asemănătoare, în deosebi în spaţii publice sau particulare închiriate, Cultele şi Asociaţiile religioase legale nu au nevoie de aprobare din partea instituţiilor statului. Reprezentanţii instituţiilor de stat şi specialiştii laici în studierea fenomenului religios apreciază că trebuie făcută distincţia necesară între conceptele de propagandă religioasă, de evanghelizare, de răspândire a propriilor învăţături religioase - ca dimensiune esenţială a libertăţii religioase, pe de o parte, şi prozelitism sau prozelitism agresiv, pe de alta, care în unele medii religioase, culturale sau chiar politice are efecte peiorative, negative. Fapt pentru care, consideră că instituţiile Statului nu au dreptul să se implice în prevenirea sau interzicerea unor acţiuni de prozelitism până nu se va adopta o definiţie legală a acestui concept, cu participarea reprezentanţilor instituţiilor specializate de stat, a specialiştilor laici şi a reprezentanţilor instituţiilor vieţii religioase. 32 Până de curând, majoritatea partidelor politice şi oamenii de ştiinţă din ţările democratice, cu excepţia Greciei, au considerat că încercarea de a defini prozelitismul din punct de vedere juridic şi de a-l interzice, ar duce la crearea unor premise favorabile încălcării libertăţii religioase. Spre deosebire de faptul că de câţiva ani se conturează o altă tendinţă care consideră utilă şi necesară definirea şi creşterea nivelului de reglementare a activităţii de propagandă religioasă, prozelitism religios, dar mai ales îngrădirea formelor agresive, periculoase, ilegale. Drept urmare, încercarea Statului german de a interzice activitatea Bisericii Scientologice a determinat 30 de personalităţi americane să trimită următoarea scrisoare lui Helmut Kohl" "...în anii `30 erau evreii. Azi sunt scientologii. Problema nu este de a ştii dacă se aprobă sau dezaprobă învăţăturile scientologiei. Discriminarea organizată de un guvern contra unui grup din cauza credinţei acestuia este detestabilă, chiar atunci când majoritatea nu este de acord cu aceste credinţe". 2.3. Aprecieri privind prozelitismul ale unor jurişti de la Consiliul Europei şi din S.U.A. Statul grec a amendat şi condamnat la închisoare pe evanghelistul iehovist Kokkinakis sub acuzaţia că a făcut prozelitism. Cu prilejul procesului Kokkinakis versus Grecia la Curtea Europeană pentru drepturile omului, judecătorul Martens, referindu-se la dreptul Statului de a se implica în cazurile de prozelitism, a subliniat că „Statul nu are competenţa de a intervenii în ”conflictul” dintre autorul prozelitismului şi persoana supusă acestui act. In primul rând, deoarece respectarea demnităţii şi a libertăţii impune Statului obligaţia de a admite că fiecare persoană este liberă să ia orice hotărâre în legătură cu soarta sa, fapt pentru care Statul nu are dreptul să folosească puterea sa pentru a proteja persoana care este supusă prozelitismului... In al doilea rând, invocarea unor cerinţe referitoare la ordinea publică nu poate justifica folosirea forţei Statului într-un domeniu în care principiul toleranţei impune discuţii şi dezbateri libere... A autoriza Statul să declare conflictul generat de prozelitism ca infracţiune penală duce atât la încălcarea neutralităţii acestuia în domeniul libertăţii şi vieţii religioase, cât şi la facilitarea acţiunilor de discriminare religioasă atunci când există o religie dominantă...” Tot cu prilejul procesului Kokkinakis, Pettiti - judecător la Curtea Europeană privind drepturile omului, preciza că "prozelitismul este legat de libertatea religioasă; credinciosul trebuie să aibă dreptul să-şi comunice credinţa sau convingerea sa atât în domeniul religios, cât şi în cel filozofic... Libertatea religioasă şi de 33 conştiinţă implică acceptarea prozelitismului, chiar dacă este de "prost gust". Credinciosul sau filozoful agnostic au dreptul să-şi impună convingerile, să le împărtăşească altora şi chiar să încerce să-i convertească pe aceştia. Singura limită în exercitarea acestui drept o constituie încălcarea drepturilor celorlalţi, dacă se încearcă a forţa voinţa persoanei sau de a se folosi procedee de manipulare. De asemenea şi alte comportamente care nu sunt admisibile, ca spălarea creierului, afectarea dreptului la muncă şi a sănătăţii publice, incitarea la încălcarea moralităţii publice, ce se regăsesc în practicile diferitelor grupări pseudo – religioase, ar trebui să fie sancţionate prin mijloacele specifice dreptului penal”. Pedepsirea acestor comportamente nu are ca scop interzicerea prozelitismului. Prozelitismul nu trebuie să se exercite prin mijloace necinstite, să nu abuzeze de minori sau de ”majori handicapaţi" în sensul dreptului civil; dreptul civil şi penal ar trebui să pedepsească sau să prevină asemenea deviaţii. „Prozelitismul nedelictual este baza manifestării religioase. Efortul de convertire nu este contrar libertăţii, credinţelor şi drepturilor celorlalţi”. Astfel, după cum spunea W. Durhan, "au ieşit la suprafaţă, ca surse importante de tensiune, atitudinile diferite privind prozelitismul şi evanghelizarea. Estul ortodox tinde să privească eforturile de evanghelizare venite din Vest ca pe un afront cultural. La urma urmelor, aceste zone sunt creştine de peste un mileniu. De ce să fie trimişi misionari aici ? Grupurile religioase occidentale, dimpotrivă, vin dintr-o civilizaţie mult mai profund pluralizată şi tind să privească restricţiile impuse asupra activităţilor ca dovezi ale faptului că fostele ţări comuniste nu au reuşit încă să-şi însuşească concepţiile moderne asupra libertăţii... Tradiţia ortodoxă, sărăcită de cincizeci sau şaptezeci de ani de comunism, se simte ameninţată de costisitoarele campanii de evanghelizare care pot folosi tehnici pline de forţă şi mijloace de comunicare în masă moderne pentru a-şi difuza mesajul. Grupurile vestice, pe de altă parte, au bănuieli că influenţa ortodoxă, reîntărită de eforturile crescânde ale naţionalismului, ar fi capabile să exercite un control neonest şi de multe ori din umbră, asupra pârghiilor democratice importante care controlează posibilităţile celor care lucrează în domeniul religios şi ale voluntarilor de a intra în ţările Ortodoxe şi de a oficializa acele entităţi religioase prin care îşi conduc treburile. Sentimentul meu este că în realitate multe din aceste tensiuni fac parte din trauma mai extinsă a tranziţiei şi că, pe măsură ce trece timpul, punerea în practică a principiilor sănătoase ale libertăţii religioase şi respectului reciproc vor 34 da naştere unor modele stabile de interacţiune, similare acelor care stăpânesc acum Europa Occidentală". 2.4. Poziţia unor înalţi ierarhi ai clerului Bisericii Ortodoxe Române. Intensificarea prozelitismului religios în România din partea unor culte şi asociaţii susţinute financiar şi moral de către organizaţii religioase din Occident, creează nemulţumiri în rândurile populaţiei. Aceste nemulţumiri se manifestă de la reproşuri aduse public, verbal sau în presă, conducătorilor Bisericii Ortodoxe şi autorităţilor civile care sunt acuzaţi că nu întreprind nimic pentru stăvilirea prozelitismului religios, până la respingerea directă, uneori chiar violentă, şi deci regretabilă, a grupurilor prozelitiste de către preoţi şi credincioşii ortodocşi sau catolici. În plus, în unele părţi ale ţării, chiar autorităţile civile sunt din ce în ce mai preocupate de degradarea situaţiei religioase prin activitatea intensă a unor culte şi secte religioase unele foarte periculoase pentru ordinea publică, cum ar fi satanismul. În această confruntare, interesant de observat este raportul care se creează între prozelitism şi democraţie. În timp ce unii adepţi şi susţinători ai prozelitismului religios, mai ales americani, invocă libertatea religioasă şi democraţia ca paravan şi suport pentru prozelitism, pentru mulţi români şi alţi europeni, prozelitismul şi învrăjbirea religioasă pe care o provoacă acesta constituie nu un semn al democraţiei, ci un pericol pentru democraţie. Prozelitismul sectar, agresiv, preocupă acum nu numai bisericile tradiţionale, istorice din Europa, ci şi organizaţiile ecumenice internaţionale şi democraţiile europene occidentale. Astfel, în Germania şi Franţa, guvernele sunt din ce în ce mai atente la evoluţia sectelor şi la tensiunile pe care le poate genera fenomenul religios agresiv şi fanatic. În ultimul timp au apărut în diferite ţări din Occident (Danemarca, Germania etc.) centre specializate de supraveghere şi informare privind fenomenul religios provocator, agresiv şi subversiv. Aşadar, în perspectiva ecumenică şi democratică, integrarea noastră europeană nu necesită, cum cred unii acceptarea prozelitismului religios, sectar şi agresiv, ca o condiţie a intrării în Uniunea Europeană. În acest sens, la definitivarea şi aprobarea noii Legi a cultelor, a cărei lipsă se resimte acut, mai ales în caz de tensiuni inter-confesionale şi inter-religioase, atât reprezentanţii Cultelor, cât şi oamenii politici, trebuie să distingă între libertatea religioasă ca mărturisire paşnică, în respect faţă de alţii, a credinţei pe care o persoană sau o colectivitate o împărtăşeşte, şi prozelitismul religios, provocator şi agresiv, care foloseşte orice mijloace 35 (financiare, economice, presiuni psihice şi politice etc.) ca să convertească sau să ”cumpere suflete”, speculând naivitatea persoanelor care nu se pot apăra suficient. Prozelitismul religios, agresiv, este sectar indiferent ce cult îl practică, fie el tradiţional sau modern. 3. Mediatizarea internaţională a drepturilor organizaţiilor religioase din România, inclusiv a celui de prozelitism sau de evanghelizare. Reprezentanţii unor organizaţii neguvernamentale străine care monitorizează respectarea libertăţii religioase în România au serioase carenţe în activitatea de informare, documentare şi de cercetare pe care o fac. Adesea, aceştia se limitează la un demers de tip politic, mediatic, superficial, ajungând să cunoască manifestările (percepţiile) sociale ale unor minorităţi religioase, de regulă a celor mai zgomotoase şi mai lipsite de moderaţie, reprezentări care, se ştie, în toate societăţile, dau dovadă de subiectivism şi de reflectare eronată a realităţilor sociale, în funcţie de interesele confesionale sau politice ale momentului. Unii dintre liderii minorităţilor religioase consultaţi au un nivel de cultură mediocru, incapabil să înţeleagă fenomenul şi procesele, dezbaterile, actele normative referitoare la libertatea religioasă, şi să formuleze, măcar la nivel mediu, probleme şi soluţii. Alţi lideri, care doresc să profite în scopuri nereligioase de privilegiile acordate Cultelor şi asociaţiilor religioase, au transformat lupta pentru promovarea libertăţii religioase într-un business, fapt pentru care întreţin reprezentări sociale greşite şi folosesc practici de manipulare şi de menţinere a credincioşilor într-o stare de perpetuă nemulţumire şi aşteptare. Aceşti lideri caută să provoace persecuţia religioasă, iar dacă ei nu reuşesc, se străduiesc să lase impresia că ea totuşi există. Este dificil şi complex de trasat cu precizie graniţa dintre cei care se raportează cinstit şi cu bună intenţie la libertatea religioasă şi cei care abuzează de ea, o folosesc cu rea intenţie, o transformă într-o sursă de câştiguri ilicite şi într-un mijloc de creare a unor stări de confuzie şi dezorientare. Această graniţă există şi poate fi sesizată numai de oamenii politici şi specialiştii din ţara noastră, în colaborare cu cei din străinătate. De asemenea, există minorităţi religioase care oscilează între două tendinţe: a) prima, cea în care s-a inoculat concepţia că libertatea religioasă este un cadou care se va primi prin bunăvoinţa Statului Român şi a presiunilor pe care le vor exercita Statele occidentale, instituţiile politice 36 guvernamentale şi neguvernamentale internaţionale, fapt pentru care unele minorităţi religioase nu mai fac nimic pentru a sprijini demersurile extrapolitice ale laicilor în această direcţie; b) a doua, în care acestea sunt mulţumite de drepturile obţinute, fapt pentru care nu mai sunt interesate de ”lupta” pentru libertatea religioasă. Un exemplu concludent îl oferă Organizaţia americană pentru protecţia drepturilor omului, "HUMAN RIGHTS WATCH", care consideră că Proiectul Legii Cultelor din România „permite cultelor religioase să-şi înfiinţeze şi să-şi organizeze comunităţi şi unităţi de cult numai acolo unde există deja credincioşi...”. Apreciind totodată că „această restricţie îngrădeşte libertatea de exprimare şi asociere şi impune limite nenecesare asupra libertăţii de a manifesta credinţa religioasă”. Ca urmare se pune întrebarea: pentru cine se înfiinţează o comunitate, o structură administrativ-religioasă a unui Cult sau asociaţii religioase, dacă nu au nici un credincios într-o localitate? Ca răspuns considerăm necesar a se da că, o comunitate trebuie să fie compusă măcar din două persoane, iar structura administrativă menţionată se creează pentru a deservi un număr minim de credincioşi. De asemenea, la întrebarea: cine nu poate să-şi exercite drepturile şi libertăţile religioase, cele de exprimare, de asociere şi evanghelizare, dacă nu se permite Cultelor şi asociaţiilor religioase să creeze comunităţi şi structuri administrativ-religioase în localităţile în care nu au nici un credincios? Dacă avem în vedere credincioşi din localitatea respectivă sau din alte localităţi, se poate răspunde că, primii nu există, iar cei din a doua categorie deja aparţin unor comunităţi şi sunt deserviţi de alte structuri administrativ-religioase. Totodată s-a pus întrebarea: de ce sunt discriminaţi acei credincioşi care nu pot să-şi creeze comunităţi şi structuri de rezervă oriunde vor ei în ţară, chiar dacă nu au coreligionari în localităţile respective? Această propunere, considerată firească, adecvată condiţiilor şi reprezentărilor sociale din România, realistă, atât de democratică cât permite societatea românească, a fost formulată de Cultele din România care ştiu de ce au făcut-o. Eventual se poate prevedea că asociaţiile şi cultele religioase au dreptul să constituie asemenea comunităţi şi structuri în localităţile balneare şi turistice. Legea nu interzice Cultelor şi asociaţiilor religioase să organizeze activităţi în localităţile unde nu au nici un credincios cu condiţia să găsească spaţii adecvate şi să le închirieze. După una sau mai multe acţiuni pot apare primi membrii şi se pot constitui comunităţile şi instituţiile dorite. Dar în continuare, aceste asociaţii sau fundaţii 37 religioase consideră că modalitatea nu este suficientă, întrucât lipsesc posibilităţile de acţiune şi de organizare. Drept pentru care îmi pun şi eu întrebarea: este oare democratic ca unele Culte şi asociaţii religioase să fie ajutate de lege şi Stat pentru a crea baze de organizare şi lansare a convertirii religioase în localităţile în care nu au nici un credincios? 38 GLOBALIZAREA, GIGANTICĂ MUTAŢIE CIVILIZAŢIONALĂ Pr. prof. univ. dr. Leon Arion şi Lect. univ. dr. Alexandru Arion Vocabula „globalizare“ înspăimântă. Ne înspăimântă mai ales pe noi românii, care la 1 ianuarie 2007 vom intra într-o structură despre care nu ştim decât din auzite sau din experienţa altora. Ştim doar că globalismul este o dimensiune mondială a politicii internaţionale în epoca contemporană, care se manifestă pe mai multe planuri: tehnologic, economic, militar, politic şi, nu în ultimul rând, religios.51 Aşadar, fenomenul globalizarii poate fi constatat şi evaluat atât din perspectivă laică cât şi din cea creştin-ortodoxă, susţinute fiecare cu argumente pro şi contra. Cu toate acestea, încercările de definire din aceste perspective sunt cu siguranţă reducţioniste pentru că ne găsim pe un teren mişcător ce nu poate fi caracterizat cu precizie. O încercare izbutită de a radiografia acest fenomen o avem de la Arhid. Conf. Dr. Ioan I. Ică jr., într-un studiu din volumul: „Biserică şi multiculturalitate în Europa sfârşitului de mileniu“ (Cluj, 2001). Încă de la început autorul surprinde esenţa influenţelor globalizarii asupra naturii umane, afirmând că acestea pot duce la o mutaţie a umanului, fiind un fenomen social total, care sfidează tote paradigmele cunoscute; o gigantică mutaţie civilizaţională la toate nivelurile existenţei şi care se manifestă ca o ruptură evidentă faţă de toate ierarhiile valorice tradiţionale creştine şi occidentale umaniste.52 Sub raport strict relaţional interuman, globalizarea înseamnă comprimarea distanţelor prin tehnologii noi (comunicaţiile mobile de generaţia a treia, internetul), interconectarea şi creşterea dependenţelor reciproce, integrarea pieţelor financiare şi comerciale, găsirea de soluţii la unele probleme globale, dezvoltarea de identităţi transnaţionale etc. În acest context, globalizarea va cuprinde toate sferele de existenţă umană şi va 51 Dicţionar Enciclopedic, vol. II (D-G), Editura Enciclopedică, Bucureşti, 1996, p. 468. 52 Arhid. Conf. Dr. Ioan I. Ică jr., Provocarea globalizării: mutaţia umanului, în vol.: „Biserică şi multiculturalitate în Europa sfârşitului de mileniu“, Cluj-Napoca, 2001, p. 9. 39 constitui modelul de societate, la care va trebui să participe umanitatea în întregul ei. Aşa cum arată astăzi, lumea este ierarhizată absolut inechitabil şi inacceptabil. De aceea în procesul naşterii noii economii şi societăţi mondiale, rolul Bisericii trebuie să fie acela de a se asigura că întreaga umanitate va fi beneficiara acestui proces, nu numai o elită prosperă care controlează ştiinţa, tehnologia, comunicaţiile şi resursele planetei. Astfel, Biserica doreşte şi trebuie să militeze pentru un anumit tip de globalizare ce trebuie să fie în serviciul omului, oricare ar fi acesta.53 Cei mai mulţi consideră că sub raport relaţional strict interuman, globalizarea sau „mondializarea nu este decât un produs al progresului tehnic. Desigur, nu este întâmplător faptul că mondializarea se realizează în clipa în care omul se afundă în două infinituri: în infinitul mic al materiei şi în infinitul mare al astrelor“54, adică în cele două domenii care-l interesează cel mai mult pe om: tehnica şi spiritualitatea. Scurt istoric al globalizarii Ideea globalizării poate fi urmărită în filosofia clasică, la Platon, la Aristotel şi alţii, dar şi în creştinism, în măsura în care textul din Sf. Evanghelie de la Matei (28, 19-20) este interpretat în sens geopolitic, înţeles ca deziderat al Mântuitorului ca Evanghelia Sa să se propăvăduiască „la toate neamurile, până la sfârşitul veacurilor“. Termenul ca atare, însemnând „la nivel mondial“, începe să fie folosit în secolul XVI în Anglia, în urma expansiunii maritime europene şi a apariţiei sistemului mondial.55 La acel moment tendinţa „câmpului gravitaţional cultural“ ce tindea spre o îndepărtare a umanului din punct de vedere religios, economic, cultural, politic, înspre unităţi sociale mai mici, pare acum să se inverseze. În America, Asia de sud-est, Africa şi în special, Europa occidentală, are loc o dezvoltare, în mare parte autonomă, a unor formaţiuni sociale de mari dimensiuni, ca de pildă imperiile, care vor fi apoi gradual înlocuite de eurocolonii.56 În secolul XVI apare tiparul. Numit pe bună dreptate „capitalismul tiparului“, fenomenul acesta declanşează o 53 Cf. Declaraţia de presă a Sinodului Mitropolitan al Ardealului, mai 2002. Vezi adresa de internet: http://www.arhiepiscopia-ort-cluj.org/cultural/revista; Daniel Dăianu, Globalizare între elogii şi respingere, în „Dilema“, nr. 462, ianuarie, 2002. 54 Philippe Moreau Defarger, La mondialization, Edit. Press Universitaire de France, pp. 124-125, apud Ioan Cordoneanu, O radiografie necesară: Ortodoxie şi globalizare, în Journal for the Study of Religions and Ideologies (JSRI), nr. 7/2004, p. 182. 55 Fredrick Barth, Ethnic Groups and Boundaries, Houghton Mifflin, Boston, 1969, apud Ioan Chirilă, Despre globalizare. Între „ mit şi iluzie“, în Journal for the Study of Religions and Ideologies (JSRI), nr. 10/2005, p. 87. 56 Ioan Chirilă, art. cit., p. 87. 40 răsturnare de proporţii nemaiîntâlnite. Puterea tiparului creşte gradul de abstractizare şi raţionalizare a lumii sociale, creând un punct de inflexiune major în procesul de „dezvrăjire a lumii“, prin ceea ce s-a numit „paradoxul primordialismului construit“.57 Desigur, Revoluţia culturală şi politică indusă de apariţia tiparului este doar precursoare modestă a gradului de interconexiune a lumii de astăzi la dinamica globalizării. Adjectivul «global» capătă în anii ’60 o nouă relevanţă. În această perioadă se introduce metafora „satului global“, ca expresie a unei noi stări a vecinătăţii şi apropierii umane, datorate mijloacelor electronice de comunicare. Teoria globalizării are, deci, ca motor principal de dinamizare şi optimizare – comunicarea. Dacă evaluăm situaţia pentru aceeaşi perioadă din perspectiva Bisericii Ortodoxe Române, observăm că acum are loc aderarea ei la Consiliul Ecumenic al Bisericilor (CEB), o structură ce se vrea o replică religioasă a globalizării, uzitând, prin copiere, de structurile şi practicile unui sistem geopolitic secularizant. Dar chiar dacă se numeşte „Consiliul Mondial“, prin acţiunile sale nu realizează efectiv o mondializare, deoarece îi lipseşte practica „Communio sanctorum“. Altfel spus, Hristos este un pretext, nu un scop de realizat. De aceea, ecumenismul creştin nu este un model care se oferă în chip aprioric lumii, nu este o paradigmă, ci un telos menit să se realizeze cândva, prin evanghelizare. Globalizarea este percepută de mulţi dintre concetăţenii noştri ca o mcdonalizare, o uniformizare omogenizatoare şi creatoare a unei lumi „rizomice“58, o lume a dezrădăcinării, alienării şi hiperrealităţii, a creşterii importanţei relaţiilor cuaternare59 şi a fantasmelor comunităţilor virtuale.60 În mod paradoxal, globalizarea nu e un proces uniform, fie el pozitiv-integrativ sau alienant61, creând o lume însoţită de un proces concomitent de „localizare“, proces ce sparge semnificaţia totalizantă a termenului, aşa încât „globalizarea“ putând avea şi sensul de omogenizare, iar „localizarea“ sensul de eterogenizare. Cele două procese sunt de obicei prezentate ca fiind doar aparent contradictorii. Cert este că lumea modernă merge spre o evidentă globalizare chiar dacă contemporaneitatea nu-i reflectă decât dimensiunea economică sau geopolitică. 57 Ilie Bădescu, D. Dungaciu, R. Baltasiu, Istoria sociologiei. Teorii contemporane; Editura Eminescu, Bucureşti, 1996, p. 36. 58 Walker Connor, Ethnonationalism. The Quest for Understanding, Princeton University Press, Princeton New Jersey, 1994, apud Ioan Chirilă, art. cit., p. 89. 59 Alain de Libera, Cearta Universaliilor. De la Platon la sfârşitul Evului Mediu, trad. de Ilie şi Margareta Gyurcsik, Edit. Amacord, Timişoara, 1998. 60 Ioan Chirilă, art. cit., p. 89. 61 Jacques Derrida, Glas, University of Nebraska Press, Lincoln 1986, apud Ioan Chirilă, art. cit., p. 89. 41 Globalizare şi religie Artizanii globalizării au fost nevoiţi să ofere suport orientării spirituale a omului, plecând mai ales de la nenumăratele materiale privind noul sincretism religios, concretizat în mişcarea New Age. Aplicând domeniului religiei concepţia fragmentării actuale şi a necesităţii realizării unităţii, ideologii mondializării au căutat numitorul comun al religiilor. Însă acest numitor comun este orientat tot spre om şi dă sens necesităţii fiinţiale a omului de a-şi depăşi condiţia. Dar precum întreaga existenţă umană a fost deturnată de la sensul ei şi condusă spre mondializare sub toate aspectele, alternativa religioasă este şi ea deturnată. Pentru a mulţumi oamenii veniţi din toate tradiţiile religioase posibile, lumea globală oferă o alternativă religioasă unică, sub forma dumnezeului impersonal al hinduismului, numit diferit, în funcţie de necesităţi.62 Părintele Serafim Rose, în lucrarea sa: „Ortodoxia şi religia viitorului“63 descoperă acest fenomen, făcând o radiografie completă a noilor spiritualităţi religioase ale Occidentului după anii ’60. El observă că religia universală a lumii globale va fi (şi este deja în Occident şi nu numai) un amestec ciudat de religii orientale şi «nou creştinism». Un exemplu de nou creştinism este cel clamat de Teillard de Chardin. Acesta aplică un jargon creştin pliat pe idei evoluţioniste, unor părţi uriaşe din Vedanta şi Tantra Yoga64, rezultatul fiind un panteism hinduist mascat, cu cinci caracteristici universale: 1) Scientismul. Religia universală va fi structurată pe legile Spiritului, care oferă alternative satisfăcătoare intelectual tuturor dogmelor creştine şi care presupune un pragmatism extrem, atrăgător prin iluzia autodepăşirii şi prin cunoaşterea iniţiatică. A se observa întoarcerea la metodele gnoseologice ale gnosticismului secolelor primare ale Bisericii. 2) Evoluţia. Prin spiritul evoluţionist, religia universală oferă suport teoriei devenirii (autodevenirii). Pentru a integra şi pe nostalgicii evoluţionişti, evoluţionismul propagat de Teillard de Chardin cumulează evoluţia spirituală propusă de hinduism, această caracteristică venind în întâmpinarea scientismului, evidenţiat în plenitudinea lumii în continuă mişcare. 62 Radu Trifon, Creştinism şi globalizare. Omul modern între progresul digital şi deriva morală. Pentru detalii, vezi adresa de internet: http://www.nistea.com/media/internet/crestinism_si_globalizare/glob 63 Serafim Rose, „Ortodoxia şi religia viitorului“, trad. de Mihaela Grosu, Cartea Moldovei, Chişinău, 1995. 64 Ibidem, p. 54. 42 3) Dumnezeul impersonal. „Dacă o religie e adevărată, toate sunt adevărate“, afirmă Swami Vivekananda, cel care a pus bazele întâlnirii Orientului cu Occidentul în spaţiul religios american. „Noi ştim că toate religiile [...] sunt diferite încercări ale sufletului omenesc de a atinge Absolutul. De aceea, noi ne contopim cu fiecare religie, rugându-ne în moschei cu mahomedanii, venerând focul sacru alături de zoroastrieni, îngenunchind în faţa crucii cu creştinii“.65 Dar acest „Absolut“ împărtăşit de Vivekananda – pe linia gândirii moniste a lui Shankara, ilustrul reprezentant al celei mai influente şcoli hermeneutice hinduiste: Vedanta – nu presupune o relaţie personală cu omul, de aceea dumnezeul impersonal este ideal în globalism, numai bun de a fi eliminat complet din conştiinţa umană. 4) Religia universală vrea să satisfacă cerinţele spirituale ale tuturor oamenilor, indiferent de rasă, gen sau spiritualitate. Astfel, asistăm la orientalizarea Occidentului, nesatisfăcut de individualismul sectar neoprotestant şi de formalismul catolic, prin anomalii sincretiste de genul: yoga creştină, zen creştin, magia albă creştină, practicată şi la noi cu succes de vrăjitoarele ţigănci care agită cruciuliţe, icoane, pomenind fără discernământ numele lui Iisus Hristos şi al Nascătoarei de Dumnezeu, reuşind o înşelare la scară naţională şi chiar internaţională.66 5) Religia universală are un scop unic şi, prin aceasta, globalist, care din nefericire nu are nimic cu creştinismul. Pentru Vivekananda această destinaţie este întruchipată de silaba sau mantra cosmică «OM:»: „Toată omenirea coboară la poalele acestui loc, unde este aşezat simbolul care nu e simbol, numele care e mai presus decât toate sunetele“.67 Însă pentru Ortodoxie, lumea nu coboară, ci dimpotrivă, urcă. Urcuşul duhovnicesc este caracteristic atât Vechiului, dar mai ales, Noului Testament şi este căutat şi afirmat de întreaga literatură patristică, spre întâlnirea nu cu un simbol, ci cu Hristos Cel veşnic prezent în Sfânta Euharistie. Ideea, uşor decelabilă, a modelului propus de promotorii globalizării religioase este aceea conform căreia se minimalizează, până la anulare, îndumnezeirea în Hristos a omului, ţintindu-se la edificarea omului ca stăpân al materiei, spaţiului şi timpului. Aplicând ideea mistică orientală a unui dumnezeu impersonal, care a devenit paradigma ideologiei New Age, unii fizicieni ai anilor 1960-1970 şi ulteriori au lansat ipoteza „paradigmei vibratorii“, conform căreia universul se reduce la o sumă de vibraţii. Max Planck şi teoria sa cuantică, principiul complementarităţii lui Niels Bohr, dualitatea corpuscul-undă a luminii definită de Louis de Broglie, principiul 65 Swami Vivekananda, apud Ibidem, pp. 51-52. 66 Radu Trifon, Creştinism şi globalizare. (Vezi n. 12). 67 Swami Vivekananda, apud Serafim Rose, op. cit., pp. 68-69. 43 indeterminării al lui Heisenberg s-au înscris într-un efort gnoseologic smeritor, recunoscându-şi fiecare o limită (care e, de fapt, limita raţiuniii umane pure) în explicarea universului, limită pe care o poate depăşi însă teologia, cunoaşterea pe verticală, în care Dumnezeu dăruieşte şi omul se deschide darului. Însă alţi fizicieni, precum David Bohm şi Fritjof Capra au dezvoltat ideologii scientiste care oferă cadrul ştiinţific ideal globalizării.68 Aşadar, uniformizarea religiei, fără apel la paradigma îndumnezeitoare reprezentată de Iisus Hristos, este oferta religioasă a globalizării. Concretizarea acesteia în mişcarea New Age, include absolut toate ideile religioase, de la păgânismul şamanic la satanismul ritualurilor woodoo, de la filosofia „înaltă“ a Orientului la practicile exerciţiilor spirituale importate în Europa (vezi Meditaţia Transcendentală, Mişcarea Hare Krishna sau MISA de la noi), de la acceptarea condescendentă a creştinismului occidental (considerat aproape tolerat) şi până la încercarea de diluare până la dispariţie a dogmelor creştine ale primului mileniu în Mişcarea Ecumenică şi Consiliul Mondial al Bisericilor. Ideologii new-age-işti au speculat golul spiritual născut de după Marea Schismă, continuat cu Renaşterea şi culminat cu Iluminismul ateist şi Revoluţia industrială. S-au folosit, de asemenea, de seducţiile fals spiritualiste ale Orientului pentru a-l umple pe om cu speranţa iluzorie a „îndumnezeirii“ prin propriile sale forţe, apelând la exerciţii de tip transcendental, mai mult sau mai puţin yogice. În felul acesta omul are iluzia că intră în „împărăţia“ mondială (Noua Ordine Mondială), în care lumea este un tot unitar şi divin, de la regnul mineral la specia umană, iar sufletul nu este individual şi unic, ci o forţă vitală ce se va reincarna succesiv. Forţa activă a înlocuit deja pe Sfântul Duh în religia anticreştină a Martorilor lui Iehova. Văzut astfel, globalismul politic devine bază a unui sincretism religios mondial.69 68 Astfel, David Bohm dezvoltă o concepţie holistă, după care omul a fragmentat viaţa, lumea, cosmosul, conştiinţa printr-o gândire segmentată de imposibilitatea de a privi întregul. De fapt, lumea este o plenitudine indivizibilă în mişcare curgătoare, existând o ordine implicită, invariantă la un nivel profund şi nemanifest al realităţii, care se exprimă într-o ordine explicită, exterioară şi concretă, în care omul şi cosmosul sunt observabili ca proiecţii ale unui fundament comun. David Bohm defineşte lumea ca plenitudine, ca un întreg obţinut nu prin însumarea părţilor sale, căci el există ca element prim, fundamental, fiind anterior – logic şi ontologic – părţii. David Bohm, Plenitudinea lumii şi ordinea ei, trad. de H. -R. Patapievici şi Sorin Părăoanu, Edit. Humanitas, Bucureşti, 1995, pp. 49, 17. 69 Emanuela Munteanu, New Age sau cine nu vede hainele noi ale împăratului, în «Scara», anul III (1999), nr. 4, p. 63; Cf. Radu Trifon, Creştinism şi globalizare. 44 Ortodoxie şi globalizare Spaţiul răsăritean a intrat, vrând-nevrând, în algoritmul fenomenului globalizării, dând la iveală moduri diferite de a fi perceput în actualitate. Pentru analizarea unui prim mod îl luăm drept călăuză pe profesorul de Morală şi Sociologie a creştinismului, de la Facultatea de Teologie din Tesalonic, Georgios Mantsaridis, care expune un punct de vedere foarte critic asupra fenomenului globalizarii. În opinia sa acesta nu este decât o ideologie politică, promovată de noua ordine mondială. Autorul remarcă o situaţie paradoxală: apoteoza globalizării a coincis cu disoluţia comunismului. Popoarele care au trecut prin comunism se întorc la fondul lor etnic. De aici tendinţa de autolimitare promovată de naţionalismele militante. Statele care n-au avut experienţa internaţionalismului promovează globalizarea. Aşa înţelegem, de pildă, de ce noi, românii suntem atât de reticenţi şi temători faţă de acest fenomen, socotind că globalizarea „duce la transformarea popoarelor în mase de indivizi, la nivelarea culturilor, la amestecul religiilor, la omogenizarea înfăţişării şi a comportamentului oamenilor, la americanizarea modului de viaţă.70 Căutând să radiografieze acest proces, autorul pune accentul pe individualizarea elementului economico-financiar, afirmând că: „la nivelul economiei şi, mai ales, la nivelul economiei financiare, globalizarea a prezentat o evoluţie impetuoasă“.71 Partea evident negativă rezidă în faptul contestării sau chiar al anihilării omului ca persoană, atât la nivel religios cât şi la nivel antropologic. De aceea în această lume globalizată, religiile sunt promovate ca „mijloace de reglare psihologică“, viziune aflată la antipodul abordării creştine, care Îl mărturiseşte pe Dumnezeu ca persoană şi care intră în legătură cu oamenii, fiinţe personale. Mantsaridis acuză globalizarea că aduce cu sine o imagine a lumii înţeleasă ca material omogenizant, nesocotind principiile, valorile şi particularităţile sale, dar consfinţind domnia banului.72 În consecinţă, teologul grec cere imperios ca lumea globalizată să redescopere adevărul privitor la om, ca persoană, arătând că „provocarea globalizării nu trebuie să ducă în mod fatal la omogenizarea oamenilor“73, putând înlesni renaşterea comunităţii de persoane. El vede în globalizare o provocare, din care confruntare Biserica ar putea renaşte motivaţia pentru o înţelegere universală a eclesiologiei. El chiar nutreşte un optimism echilibrat legat de 70 Georgios Mantsaridis, Globalizare şi universalitate, himeră şi adevăr, trad. de Pr. Prof. Dr. Vasile Răducă, Editura Bizantină, Bucureşti, 2002, p. 10. 71 Ibidem, p. 7. 72 Ibidem. 73 Ibidem, p. 8. 45 o adevărată renaştere în centrul căreia să se găsească persoana umană. Autorul opune globalizării universalitatea creştină, care are ca premisă abandonarea egoismului. Această universalitate se construieşte în interiorul lumii, la nivelul persoanelor, „înlăuntrul omului şi al istoriei, prin strădanie şi jertfă de sine“.74 Dacă persoana umană nu va lupta împotriva epidemiei globalizării, atunci acest sistem impersonal va duce la distrugerea caracterului personal al vieţii creştine, punându-se în pericol însăşi comunitatea umană reală şi concretă. Plecând de aici, Mantsaridis îşi afirmă credinţa că o societate mondială „nu se construieşte pe omogenizarea oamenilor, ci prin înălţarea lor la demnitatea persoanei.75 După cum se poate constata, Giorgios Mantsaridis expune premisele unei viziuni globalizante mai puţin alarmiste, care pot integra valorile creştine, mai ales cele privitoare la demnitatea omului ca persoană după chipul lui Dumnezeu, într-o lume secularizată, căutând să o determine să-şi caute rădăcinile, care nu sunt altele decît cele creştine. O viziune nu atât alarmistă, cât de punere în gardă este expusă de un alt teolog grec, Anastasios Yannoulatos, Arhiepiscopul Tiranei şi a toată Albania, într-o lucrare recentă.76 Prima exigenţă pe care o introduce autorul cu privire la globalizare este aceea că ea nu trebuie să însemne un relativism, ci trebuie înţeleasă ca dialog. În privinţa Ortodoxiei, aceasta trebuie să depăşească prejudecăţile şi crispările contractate în confruntarea cu modernitatea, să depăşească logica vechii simfonii şi să păşească în logica dialogului.77 Trecând la fondul problemei, autorul întreprinde o exigentă analiză a fenomenului globalizării, ca expresie a secularizarii care neglijează sau subminează religia, ocupându-se în principal de teme economice. În ciuda condiţiilor impuse de secularizare, se cere situarea problematicii religioase „în aria acestor noi forţe de unitate ale umanităţii, fără complexele inferiorităţii sau superiorităţii“78, iar factorii „nereligioşi“, precum libertatea individuală şi dreptatea, trebuie trataţi de Biserică drept parteneri pentru înfăptuirea idealurilor universale. Dar chiar şi aşa, în relaţii de colaborare fiind, religia nu-şi va putea ignora rolul critic, exprimându-se îndrăzneţ şi vizionar-profetic. Yannoulatos nu pierde din vedere funcţia metanoică pe care trebuie să şi-o asume teologia creştină în dialogul ei cu lumea. De aici, rolul critic al Ortodoxiei, critica fiind înţeleasă în sensul 74 Ibidem, p. 29. 75 Ibidem, p. 19. 76 Anastasios Yannoulatos, Ortodoxia şi problemele lumii contemporane, trad. de Drd. Gabriel Mândrilă şi Pr. Prof. Dr. Constantin Coman, Edit. Bizantină, Bucureşti, 2003. 77 Ioan Cordoneanu, O radiografie necesară: Ortodoxie şi globalizare, p. 184. 78 Anastasios Yannoulatos, op. cit., p. 20 46 etimonului grecesc krinein–„a discerne“. Discernerea este urmată de opţiune, aceasta fiind condiţia necesară în alegerea binelui. Unităţii globalizante, văzută de protagoniştii ei în funcţie de interese tehnocrate, după raţiuni economice şi politice, teologul grec îi opune o viziune interiorizată bazată pe comuniunea interpersonală, care determină unitatea organică. Pentru ieşirea din criză şi realizarea unei reale unităţi, Ortodoxia este chemată să ofere valorile ei spirituale acestei lumi secătuite prin fenomenul desacralizării. Acest ofertoriu urmăreşte: 1) depăşirea blocajului şi a sterilităţii dialogului; 2) descoperirea punctului vital, adică semnalarea pericolului iminent al creării unui amestec social eteroclit şi lipsit de formă, cu oferirea soluţiilor pentru realizarea unităţii spirituale, calitativ deosebite de unitatea politică şi economină, preconizate de organismele internaţionale.79 Yannoulatos vede contribuţia religiei creştine la umanizarea tehnocraţiei şi a societăţii informaţionale de azi, în care se conturează o veritabilă criză de identitate a omului şi a comunităţii, în „descoperirea persoanei şi a nevoii de integrare a acesteia într-o comuniune de iubire“. Autorul constată, la nivelul tuturor structurilor societăţii, înmulţirea „măştilor“ (prosopeia) şi dispariţia „persoanelor“ (prósopa), iar pierderea identităţii „personale“ a unui individ este un proces în care, la nivelul existenţei sociale-individuale, o mască este înlocuită cu alta.80 Evaluarea crizei umanităţii, la sfârşitul mileniului al II-lea şi începutul celui de-al III-lea, este făcută de autor din perspectiva principiilor creştine. Însă autorul este conştient că „soluţia nu poate fi aceea conform căreia noi, ca individualităţi, să transcendem cercul la nivelul discursului propriului cerc religios, închis, pentru a-i întâlni pe ceilalţi, ci toţi să deschidem uşile şi ferestrele sistemelor noastre religioase din interior, pentru a înlesni adevărata comuniune cu toţi oamenii“.81 În interpretarea teologului grec, fenomenul globalizării nu poate fi despărţit de o filosofie a comuniunii interpersonale, al cărei fundament este, în opinia autorului, comuniunea cu creaţia şi comuniunea cu Dumnezeu. Cauza separaţiei dintre oameni o reprezintă ruperea relaţiei dintre Dumnezeu şi om.82 Valenţa Ortodoxiei pentru vremea noastră stă în disponibilitatea ei pentru dialog, afirmă Anastasios Yannoulatos. Creştinului ortodox „nu îi este permis să se izoleze în suficienţa de sine în nici un fel, nici să socotească izbăvirea în Hristos drept mântuire exclusivă a infimului său 79 Ioan Cordoneanu, art. cit., p. 184. 80 Anastasios Yannoulatos, op. cit., p. 25. 81 Ibidem, p. 27. 82 Ioan Cordoneanu, art. cit., p. 185. 47 ego“.83 Izbăvită de sentimentul posesiunii (adevăr, doctrină), Biserica este înţeleasă ca semn al unităţii umane care depăşeşte graniţele sensibile ale comunităţilor sale eclesiale, deschizându-se spre slujirea umanităţii. Biserica îşi caută unitatea, dar aceasta nu trebuie să fie nivelatoare, ci organică, persoana dezvoltându-se în armonie cu întregul. Biserica universală trebuie să dovedească potenţialul de cuprindere, nu de excludere. Înţelegând că Sfânta Treime este modelul supremei comuniuni, Yannoulatos susţine proiectul unei „democraţii a responsabilităţii, în care toţi suntem responsabili pe direcţia pe care o urmează Biserica în istoria modernă a globalizării. Argumentaţia este simplă şi revelatoare: persoana este celula, comunitatea este organismul de viaţă, la a cărui împlinire fiecare persoană se simte chemată. Responsabilitatea creştinului ortodox nu acoperă doar istoria prezentă, ci şi pe cea trecută şi viitoare. De altfel, principiul responsabilităţii evaluat diacronic este considerat unul fundamental în gândirea creştină răsăriteană.84 Ortodoxia şi drepturile omului Deşi sintagma „drepturile omului“ a apărut în lumea apuseană, Yannoulatos afirmă că istoria Bisericii Ortodoxe şi teologia ei oferă material preţios în abordarea acestui subiect, dar dintr-o cu totul altă perspectivă. „Denaturarea firii umane, negarea principiului unităţii neamului omenesc, a izbăvirii în Hristos a întregii firi umane“85, adică încălcarea drepturilor religioase fundamentale ale omului, nu trebuie înţelese fără discernământ ca o uniformizare pe care practica unui tip de internaţionalism nivelator şi amorf o propagă, ignorându-se moştenirea şi specificul naţional. De altfel, viziunea ortodoxă asupra drepturilor omului este integrată în discuţia mai largă a echilibrului dintre universal şi local, universalul nestrivind localul, iar localul nerevendicându-şi universalitatea.86 În acest sens, evidenţiem interpretarea dezvoltată de Mircea Eliade asupra culturilor tradiţionale arhaice, pe care cunoscutul istoric al religiilor român a accentuat-o asupra semnificaţiilor universale ale culturilor locale, susţinând că suntem cu atât mai universali cu cât coborâm pe filonul specific în identificarea semnificaţiilor originare ale unui fenomen religios.87 Pornind de aici, fără a neglija diferenţele, religiile pot 83 Anastasios Yannoulatos, op. cit., p. 27. 84 Ibidem, p. 36. 85 Ibidem, p. 44. 86 Cf. Ioan Cordoneanu, art. cit., p. 186. 87 Ibidem. 48 identifica alternativele la civilizaţia tehnică, lipsită de profunzime spirituală şi atitudine morală. Pe tema referitoare la drepturile omului, din perspectivă ortodoxă, trebuie evaluată şi importanţa distincţiei dintre credinţă şi politică. De altfel, „într-un spaţiu majoritar ortodox, orice teologie politică ar trebui să aibă o referinţă solidă la tradiţia răsăriteană. O gândire teologico-politică nu este deloc un efort de adecvare a teologicului la politic, ci un fel de a-i veni teologic în întâmpinare, de a administra responsabilitatea faţă de comunitatea creştină, aflată într-o permanentă tensiune eshatologică faţă de orice tip de organizare strict umană“.88 Viziunea apuseană asupra acestui subiect este că „Biserica refuzând să-i guverneze pe oameni, dar devalorizându-i pe cei care îşi asumă această responsabilitate, nu reuşeşte decât să-i împidice pe oameni să guverneze corespunzător“.89 Urmarea acestei viziuni specifică Occidentului este apariţia statului laic „a cărui misiune se va contura treptat sub forma apărării drepturilor omului, fiind departe de a nu viza astăzi şi Răsăritul, care trebuie să-şi elaboreze strategii de a clama adevărul şi de a-şi păstra vocaţia spirituală într-o lume care se raportează constant la Bisericile creştine ca la o variantă de identitate religioasă, printre altele. Elaborarea unei teologii politice în Biserică, într-o colaborare a clerului cu laicii, se cuvine să pornească de la constatarea că modernitatea este departe de a fi ceva exterior vieţii Bisericii“.90 O diferenţiere clară în abordarea problematicii referitoare la drepturile omului între creştinism şi lumea secularizată este că primul transfigurează şi renaşte omul la o nouă viaţă duhovnicească, pe când cea de-a doua urmăreşte impunerea principiilor prin instrumente legislative corespunzătoare. Faptul că «principiul drepturilor omului» se sprijină pe o antropologie indiferentă la coordonatele tainei persoanei, a fost motivul pentru care secolul trecut, ca şi începutul celui nou au cunoscut atâtea tragedii şi eşecuri. Optimismului simplificant al declaraţiilor privitoare la drepturile omului îi este propusă ca alternativă antropologia ortodoxă, în viziunea căreia există o antinomie în existenţa umană, constând în tensiunea dintre tragedia păcatului şi posibilitatea transcenderii lui.91 Afirmarea astăzi a drepturilor omului, punând accentul pe individ nu pe persoană, conduce la individualism. De aceea această viziune trebuie armonizată cu cea evanghelică exprimată în formula: „Să iubeşti pe 88 Miruna Tătaru-Cazaban, Necesitatea teologiei politice, în vol. Teologie şi Politică de la Sfinţii Părinţi la Europa unită, Edit. Anastasia, Bucureşti, 2004, p. 10. 89 Pierre Manent, O filozofie politică pentru cetăţean, trad. de Mona Antohi, Edit. Humanitas, Bucureşti, 2003, pp. 45-46. 90 Miruna Tătaru-Cazaban, art. cit., în vol. cit. pp. 11-12. 91 Anastasios Yannoulatos, op. cit., p. 66; Ioan Cordoneanu, art. cit., p. 186. 49 aproapele tău ca pe tine însuţi“ (Mat. 19,19). Aceasta înseamnă o „transcendere a eu-lui şi a tu-ului în vederea ridicării la comuniunea persoanelor“.92 Redefinirea viziunii asupra drepturilor fundamentale ale omului este posibilă prin profunzimea antropologiei răsăritene, redefinire în care demnitatea umană îşi are originea în faptul că omul a fost creat de Dumnezeu ca persoană liberă, libertate ce duce la responsabilitatea faptelor proprii. De aici şi egalitatea şanselor, conform declaraţiei pauline: „Nu mai este iudeu, nici elin; nu mai este nici rob, nici liber; nu mai este parte bărbătească şi parte femeiască; pentru că voi toţi una sunteţi în Hristos Iisus“ (Gal. 3,28; cf. Colos. 3,11). Pe dreptul fundamental de a iubi şi de a fi iubit, la care nu face referire nici un document şi nici o declaraţie actuală, vede Yannnoulatos corecţia necesară a viziunii secularizate asupra drepturilor omului,93 la care adaugă şi dreptul omului de a-şi jertfi în mod liber, de dragul iubirii, chiar şi propriile drepturi, după modelul chenozei hristice. Iubirea rămâne o decizie dinamică, liberă, neimpusă, ce se afirmă dincolo de cadrul juridic îngust, limitativ.94 Implicaţii ale Ortodoxiei într-o lume globalizată Globalizarea ideologiei politice este văzută ca apanaj al celor puternici economic, care acţionează galopant în schimbarea structurilor umane. Mondializarea, din păcate, nu mai este un fenomen autonom, ci reprezintă un proces care produce schimbări radicale în viaţa oamenilor, pozitive dar şi negative. „Mondializarea nu este doar un proces economic. Este vorba despre o directă sau indirectă impunere a unui sistem de gândire care ignoră sau distruge particularităţile fiecărui popor şi om, în parte, şi izgoneşte sau dizolvă valori ca: prietenia, onestitatea, cumpătarea, proiectând un prototip consumist cu o neîncetată urmărire a câştigului, sub influenţa căruia relaţiile umane sunt adesea strivite“.95 Biserica Ortodoxă are a se confrunta nu numai cu fenomenul globalizării, ci şi cu unul mult mai insidios, al negării valorilor ei de către o lume desacralizată. Aşa de pildă Samuel P. Huntington, în faimoasa lucrare „Ciocnirea civilizaţiilor“96 opinează că cultura răsăriteană este asimilată 92 A. Yannoulatos, op. cit., p. 67. 93 Ioan Cordoneanu, art. cit., p. 187. 94 A. Yannoulatos, op. cit., pp. 84-85. 95 Ibidem, pp. 221-222. 96 Teza acestei cărţi, extrem de provocatoare, este ameninţarea crescândă ce rezultă din acutizarea conflictelor dintre ţări şi culturi care se fondeaza pe credinţa religioasă şi pe dogmă. Aceasta idee se află dincolo de noţiunea de etnicitate, analizând influenţa culturilor majore: vestică, estic-ortodoxă, islamică etc. În actuala luptă pentru putere, 50 aprioric islamului, fiind vădit ignorate fundamentele teologice şi diferenţele dintre cele două religii. Yannoulatos crede că în spatele argumentării lui S. Huntington este previzibilă aroganţa culturii americane „superioare“97. Mondializarea impune readaptarea relaţiilor dintre religii la noile realităţi umane din necesităţi stringente actuale, dar şi dintr-o temere autoconservatoare provocată de naşterea unei noi religii sincretiste, de tip „New Age“, în care îşi pot pierde identitatea. De aceea, „se impune o mai strânsă colaborare între toate Bisericile autocefale, un sprijin reciproc esenţial, însă şi cultivarea conştiinţei universale a Ortodoxiei. Uniţi cu Hristos în Biserica Sa, depăşim ego-ul nostru personal sau naţionalul nostru «noi», pentru a ne întâlni în înţelegere şi iubire cu toţi oamenii şi cu toate popoarele, într-o misiune fermă: comunitatea mondială de iubire“.98 Conştiinţa dependenţei omului de Dumnezeu ca dat creaţional, desăvârşită prin Întrupare, Jertfă, Înviere şi Înălţare, singura modalitate autentică de depăşire a condiţiei umane este Iisus Hristos. De aceea finalitatea în Hristos a existenţei umane este singurul argument religios posibil al unei unităţi viitoare.99 Bisericilor ortodoxe li se cere sau, mai corect zis, ele însele îşi pretind „să rămână deschise şi constructive faţă de dialogul cu oamenii de diferite convingeri religioase sau poziţii filosofice, «ţinând adevărul în iubire» (Efes. 4,15). Ethosul ortodox impune un respect sincer faţă de particularitatea şi libertatea celuilalt, indiferent de ceea ce crede acesta sau dacă crede. Fanatismul şi xenofobia, transformarea ethosului ecclesial în construcţii ideologice nu pot merge împreună cu spiritul liber al Ortodoxiei. Este necesară o înţelegere lucidă, o abordare critică paşnică, consecventă şi o colaborare cu toţi oamenii de bună credinţă“.100 Problematica nouă, a globalizarii, impusă şi Bisericii, se cere interpretată şi în funcţie de contingenţa ei cu statul, căci ţările cu majoritate ortodoxă din Europa de Est se confruntă după căderea comunismului cu Huntington admite că civilizaţiile sunt flexibile, fără începuturi sau sfârşituri precise, concrete. Cu toate acestea, el susţine că graniţele care împart civilizaţiile ar putea fi ambigue, însă ele sunt reale si importante. Civilizaţiile nu sunt structuri politice, însă ar putea reprezenta un număr de unităţi politice (mai multe naţiuni, mai multe state… etc.). El susţine religia ca o unitate centrală a caracteristicilor civilizaţiilor şi o foloseşte ca o variabilă în identificarea câtorva din cele mai proeminente civilizaţii : islamică, vestică, japoneză, hinduistă, latin-americană şi chiar africană. Samuel P. Huntington, Ciocnirea civilizaţiilor şi refacerea ordinii mondiale, trad. de Radu Carp, Edit. Antet, Bucureşti, 1997. 97 Ioan Cordoneanu, art. cit., p. 189. 98 A. Yannoulatos, op. cit., p. 240. 99 Radu Trifon, Creştinism şi globalizare. (vezi n. 12) 100 Ibidem. 51 problema găsirii unui model acceptabil şi practicabil din punct de vedere juridic şi teologic. Majoritatea acestor ţări au fost înainte de instaurarea comunismului monarhii. Recâştigarea libertăţii se face acum sub auspicii republicane, fapt care complică şi mai mult chestiunea modelului.101 În spaţiul european existenţa a trei mari modele de relaţie Biserică-stat – numite generic „modelul francez“ (de separare totală), „modelul englez“ (de identificare) şi „modelul german“ (de cooperare distinctă) – nu a simplificat alegerea de către ţările est-europene de tradiţie ortodoxă a unui drum propriu. Mentalitatea teologică şi practica eclesială au oscilat între protecţionismul de stat şi afirmarea autonomiei în anumite sfere de iniţiativă.102 Dincolo de modelele propuse şi impuse prin arbitraj omenesc, Biserica vede ca pe o soluţie vivifiantă sau, cel puţin, ca un modus vivendi între ea şi stat, aceea venită dinspre terenul stabil şi normativ al Testamentului Domnului şi Mântuitorului Iisus Hristos şi al scrierilor Sfinţilor Părinţi, trăgând din istoria mai veche şi mai nouă lecţiile de rigoare. Dialogul teologiei ortodoxe cu lumea de azi poate să se dovedească deosebit de fertil, cu condiţia de a nu se confunda planurile. Căci „dialogul cu modernitatea presupune două virtuţi para-doxale, adică orto-doxe prin excelenţă şi de aceea greu de exersat: fidelitatea creatoare şi admiraţia lucidă. Dacă fidelitatea creatoare uneşte sensibilitatea pentru Tradiţie cu cea pentru actualitate, admiraţia lucidă ne ajută să ne dăm seama că Ortodoxia nu este un dat fatal, definitiv, ci o stare spre care se urcă, la care (trebuie să) ne convertim zilnic.103 Aşa cum Sfinţii Părinţi au înţeles să încreştineze ştiinţele vremii, să ofere un curriculum formativ complet, astfel încât creştinul antichităţii târzii să poată fi în egală măsură ucenic al lui Hristos şi contemporan treaz al epocii sale, adică mărturisitor convingător al credinţei prin sfinţenia vieţii personale şi prin capacitatae de a dialoga apologetic, tot astfel teologia ortodoxă de azi, după decenii de 101 Revenirea pur şi simplu la cadrele anterioare anilor 1917 (în cazul Rusiei) sau 1945-1948 este, politic şi emoţional, imposibilă. Şi aceasta chiar dacă, tot în majoritatea cazurilor, baza legislativă de atunci nu ese depăşită şi nu este cu nimic mai puţin europeană decât texte legislative similare din ţările occidentale europene, care au reglat aceste raporturi imediat după cel de-al doilea război mondial. Aici nu este în discuţie doar un complex istoric, ci şi unul ideologic: conflictul dintre Europa şi SUA în materie de libertate religioasă (şi nu numai). Europa are o tradiţie construită timp de două milenii, cu sacrificiile şi catastrofele cunoscute şi asumate, în timp ce SUA este la acest capitol un conglomerat de tradiţii şi credinţe, toate unificate sub semnul neimplicării de nici un fel a statului. V. Radu Preda, Amnezia unui continent. Raportul Biserică-stat între laicism şi relativism, în vol. Teologie şi Politică..., pp. 338-339. 102 Ibidem, p. 339. 103 Ibidem, p. 343. 52 viaţă de ghetou, trebuie să îşi asume contemporaneitatea, să (re)încreştineze prin înţelegere şi dialog lumea în mijlocul căreia propovăduieşte credinţa cea adevărată.104 §§ În loc de concluzii, subliniem că modelele primordiale asupra cărora se vor opri cei („mult-europeni„) ce oferă soluţii de nuanţă integratoare, pentru cuprinderea în globalizarea lor şi a Europei estice, pot lua diferite înfăţişări. Cert este că pentru noi, ortodocşii (şi nu numai), globalizarea poate să se realizeze în planul socio-politico-economic şi informaţional, dar în structuri etnonaţionale şi religioase conforme libertăţii divine revelate. Altfel spus, o globalizare a lumii prin cucerirea ei pentru Evanghelie. Reconfigurarea confesională determinată de lărgirea graniţelor spre Est face ca în Europa să se întâlnească trei module spirituale: cel creştin, cel musulman şi cel iudaic. Elementul comun forte este concepţia monoteistă. Or, dialogul interreligios ar putea exploata, în sensul apropierii celor trei religii întreolaltă, tocmai acest fundament comun. Din păcate, stadiul actual nu reflectă vreun eveniment extraordinar în acest sens.105 Dar, pe lângă aceste trei tipologii spirituale, nu trebuie eludată şi o bună reprezentativitate în Europa a credinţelor orientale. Iar punctul de întâlnire-dialog cu acestea este constituit de mistica şi conceptualizarea filosofică încorporată în ambele mistici şi doctrina energiilor divine necreate, singura capabilă de păstrare a demnităţii personaliste umane. Putem spune, deci, că dacă în planul economic şi politic se poate vorbi de o posibilă uniformizare, pentru cadrul religios este prematur să se emită o asemenea pretenţie. Credem că ar fi de preferat binomul globalizare-localizare, din care să se afirme în formă dialogică celelalte două: etnie-confesiune, fără ca să se creeze în acelaşi organism juridic relaţii sau existenţe antagonice.106 104 Exemplul angajamentului social romano-catolic şi protestant, nu numai la nivelul cantinelor pentru săraci sau al altor practici filantropice, ci în egală măsură şi la nivelul gândirii teologice, este foarte util. Evident, nu putem subscrie şi la exagerările aceloraşi fraţi din spaţiul occidental care, de pildă în Germania, luaţi de valul Zeitgeist-ului, au încredinţat unei firme de consultanţă managerială sarcina de a întocmi o strategie misionară pentru noul secol. Concluzia la care au ajuns managerii este catastrofală: în bună logică managerial-economică, este propusă închiderea parohiilor „nerentabile“ (din punctul de vedere al numărului de membri)! Ibidem, p. 344. 105 Ioan Chirilă, Despre globalizare..., p. 95. 106 Ibidem, p. 96. 53 STUDIU DE CAZ: ISLAMUL Prof. univ. dr. Remus RUS Alături de creştinism şi iudaism, islamul este cea de a treia structură religioasă majoră activă în peisajul religios european. Prezenţa lui pe continentul european nu este una recentă. El a devenit parte integrantă din peisajul european de apus încă din sec. al VIII-lea, în urma cuceririi Spaniei. Înaintarea lui în Europa a fost stăvilită de împăratul Carol Martel, în urma victoriei de la Poitiers (737). Cât priveşte întâlnirea cu iudaismul şi creştinismul, evenimentul a avut loc încă în perioada de formare a primelor structuri islamice, când Mohamed se baza pe ajutorul nemijlocit al celor două tabere, iudaică şi creştină. Istoria întâlnirii acestor trei religii este una paradoxală. Deşi se afirmă despre ele că sunt „religii avraamitice”, că au numitor comun în persoana lui Avraam, iar în planul credinţei că se închină unui singur Dumnezeu, relaţiile dintre ele sunt departe de a fi amicale. Punctul de început al tensiunilor dintre cele trei tradiţii se leagă de ezitarea evreilor şi creştinilor de a-l sprijini pe Mohamed în bătălia hotărâtoare pentru cucerirea cetăţii sfinte Mecca (Uhud 625 şi cucerirea propriu-zisă a cetăţii în 628), când numărul mare de soldaţi meccani indica şi o victorie certă a acestora. Doar geniul militar al lui Mohamed a făcut ca balanţa să încline în favoarea lui. Dacă într-o primă etapă vina, dacă a fost vină sau numai o strategie militară impusă de circumstanţe, revine creştinilor şi evreilor, ceea ce a urmat, mai exact expansiunea musulmană prin intermediul războiului sfânt (jihad) dus împotriva necredincioşilor, în speţă a creştinilor, a stârnit resentimente profunde de ambele părţi. Acestea s-au accentuat mai apoi în perioada cruciadelor (în esenţă un revers al jihadului din partea creştină, dornică să-şi recucerească teritoriile ocupate de musulmani107), în timpul expansiunii 107 Un lucru trebuie bine înţeles, şi anume, cel legat de ideea de cruciadă. Se ştie că după cucerirea Spaniei, timp de 100 de ani, musulmanii nu i-au persecutat pe creştini. Lucrurile i-au o altă întorsătură în sec. al X-lea când aceştia pornesc o persecuţie aprigă. Deznodământul a fost „Reconquista”, începută cu victoria de la Calantañazor din 1002 şi încheiată abia o dată cu cucerirea Granadei în 1492. Paralel, după tiparul jihadului, 54 imperiului otoman în secolul al XV-lea şi în perioada colonială când lumea islamică a suferit prima înfrângere decisivă din partea Apusului creştin. Teritoriile musulmane din Africa de Nord şi până în Asia de Sud-Est au devenit colonii britanice, franceze şi olandeze. Aceasta este o perioadă tristă pentru lumea musulmană deoarece, pentru prima dată în istorie, ea nu se mai conducea după propriile norme, ci era condusă după structuri juridice, politice, economice şi militare străine vechilor ei tradiţii, iar guvernele erau europene. Guvernanţii îşi asumau puterea nu numai în baza superiorităţii politice, militare şi economice, ci atribuiau această superioritate vitalităţii şi adevărului moştenirii creştine care, în viziunea lor, a inspirat Apusul modern industrializat. Misionarii creştini, la rândul lor, criticau starea de înapoiere a lumii islamice, afirmând că tradiţia ei nu era compatibilă cu modernitatea. Că lumea musulmană se afla în declin şi într-o stare de înapoiere era un lucru deja cunoscut încă înainte de perioada colonială. În sec. al XVIII-lea, Muhammad ibn Adb al-Wahhab (1703-1792) în Peninsula Arabă şi Shah Wali Allah (1702-1762) pe subcontinentul indian au fost cei dintâi gânditori musulmani care au sesizat acest fapt şi au încercat să reformeze societatea musulmană, printr-un proces de reînnoire (tajdid). Ei au căutat să „purifice” islamul de credinţele şi practicile „neislamice”, de adaosurile neavenite şi neconforme cu tradiţia, chemând la un mod de viaţă islamic mai curat, prin întoarcerea la Coran şi la tradiţiile autentice ale Profetului. Mişcări asemănătoare au apărut în alte părţi ale lumii islamice, cu precădere în secolul al XIX-lea, continuând în sec. al XX-lea. Impulsul reînnoirilor a fost dat chiar de Apus, prezenţa colonială europeană constituind o provocare pentru identitatea şi tradiţia islamică. Apusul industrializat a fost capabil să domine cu armament şi forţe militare moderne lumea islamică din Africa de Nord şi până în Asia de Sud-Est. Cum puteau musulmanii să reacţioneze? Trei răspunsuri au fost date de conducătorii religioşi (ulama), de moderniştii secularizaţi şi de reformiştii islamici. La început, majoritatea conducătorilor religioşi au respins Apusul cu tot ceea ce reprezenta el politic şi cultural, considerând prezenţa reprezentanţilor acestuia un asalt direct asupra islamului. Aceştia sugerau ca alternative posibile războiul sfânt (jihad) împotriva stăpânitorilor nemusulmani; emigrarea musulmanilor din ţinuturile neislamice în ţări conduse de guverne musulmane sau o politică de neparticipare şi neconlucrare cu stăpânirea nemusulmană. Cel de al doilea grup, al moderniştilor secularizaţi, susţineau acceptarea secularizării progresive a apar cruciadele cu scopul de a recuceri teritoriile creştine care au intrat sub dominaţie musulmană ca urmare a jihadului – mijlocul de expansiune a islamului. 55 societăţii, a învăţământului care însoţea dominaţia colonială. În cele din urmă, reformiştii sau moderniştii islamici, au căutat o alternativă musulmană la provocarea Apusului colonial. Dacă modernitatea şi progresul însemna raţiune, ştiinţă, tehnologie şi virtuţile asociate eticii protestante a muncii, atunci tradiţia islamică poate arăta că întrupează cele mai bune idealuri şi valori ale modernităţii. Împotriva conservatorilor, moderniştii musulmani susţineau că schimbările erau posibile şi îşi întemeiau afirmaţiile pe spusele lui Muhammad ibn Abd al-Wahhab şi Shah Wali Allah, care au respins autorităţile medievale pe care le considerau ne-islamice şi şi-au afirmat dreptul la propria interpretare şi reinterpretare (ijtihad). Între cei care şi-au înscris numele în această perspectivă trebuie menţionat Jamal al-Din al-Afgani (1838-1897), filosof, orator, jurnalist şi politician, care a cerut musulmanilor să se unească împotriva imperialismului – respingând supremaţia politică apuseană – însă nu şi izvorul puterii lui – ştiinţa şi filosofia. Căci ştiinţa şi cunoaşterea – civilizaţia – transcend graniţele unei comunităţi date şi au fluctuat între Apus şi Răsărit. În viziunea lui, islamul este o religie a progresului, ştiinţei şi raţiunii, „fiind cea mai apropiată dintre religii de ştiinţă şi cunoaştere”, pentru că „nu există incompatibilitate între ştiinţă şi cunoaştere şi întemeierea credinţei islamice”. Păşind pe urmele lui al-Afgani, Sir Sayyid Ahmad Khan se adresează musulmanilor din India, spunându-le să se trezească din somnolenţă şi să reaprindă măreţia la care a fost islamul, căci altminterea islamul va dispare din India. Acestora le urmează Muhammad Abduh (1849-1905) şi Muhammad Iqbal (1876-1935), consideraţi „părinţii modernismului islamic” în Orientul Mijlociu şi Asia de Sud. Ei atrag atenţia asupra faptului că Coranul nu este un cod de legi şi că lumea islamică trebuie să facă deosebire între principiile şi valorile shari’a şi legile create de om pentru a pune în practică acele norme şi care sunt supuse schimbării; doar normele care privesc relaţia cu Dumnezeu sunt imuabile, cele privitoare la relaţiile sociale sunt supuse schimbării. În acest fel cei doi deschid posibilitatea unui proces novator în tradiţiile sociale musulmane. Desigur atitutinea faţă de modernizare variază de la un context la altul. În ansamblu însă ea este acceptată tacit chiar şi în unele cercuri tradiţionaliste. A devenit deja obişnuinţă ca diverşi conducători religioşi să folosească megafoane şi difuzoare pentru a-şi chema credincioşii la rugăciune, să facă uz de tehnologia computerizată sau de tipar pentru a răspândi literatura religioasă. Fundamentaliştii cei mai acerbi, în timp ce refuză aggiornarea structurilor tradiţionale islamice, fac uz de cele mai sofisticate arme de distrugere, folosesc echipamente de comunicare din cele 56 mai avansate etc. Totul însă în scopul subminării şi distrugerii a tot ceea ce este ne-islamic. Procesul de modernizare în islam fluctează între două tendinţe: tradiţie versus modernizare, fundamentalism versus modernism, stagnare versus progres şi schimbare. Deşi în general lucrurile stau aşa, o analiză mai atentă a procesului de modernizare în islam descoperă o realitate mult mai complexă. Căci schimbări au loc şi acolo unde predomină moderniştii, dar şi unde stăpânesc fundamentaliştii. Două exemple de schimbări socio-politice demonstrează această realitate complexă. În primul rând reforma legii musulmane privind familia reprezintă scena primară pentru modernizare în islamul secolului XX, În al doilea rând, dezvoltarea politică în Arabia Saudită, stat islamic „fundamentalist” furnizează un exemplu contrastant de afirmare a tradiţiei, pe de o parte, şi de facilitare şi legitimare a schimbării, pe de altă parte. În ultima parte a sec. al XIX-lea au avut loc o serie de schimbări privind structurile juridice în lumea islamică. În multe părţi din imperiul otoman în Orientul Mijlociu şi cel mogul din subcontinentul indian legea islamică (shari’a) a fost înlocuită cu structuri juridice moderne europene. Au fost înfiinţate tribunale civile care să se ocupe de probleme civile şi penale, restricţionându-se astfel importanţa tribunalelor religioase. În acest proces de modernizare, doar aspectul legal privind familia a rămas neschimbat – căsătoria, divorţul şi moştenirea. Cu toate acestea în sec. al XX-lea acest aspect sensibil al societăţii şi tradiţiei islamice a fost supus schimbării. Deşi modernizarea legii privind familia s-a făcut pur şi simplu prin preluare legilor apusene, totuşi schimbarea propriu-zisă s-a făcut printr-un proces de reinterpretare care s-a bazat pe raţiuni islamice vizând reforma tradiţiei. Au fost efectuate diverse schimbări pentru a îmbunătăţi statutul femeii şi a întări nucleul familiei. S-a efectuat o schimbare de accent de la o familie tradiţională extinsă, patriarhală la o familie nucleică. Procesul a fost de durată şi deosebit de complex, deoarece s-a căutat să se demonstreze persistenţa sau continuarea tradiţiei în actul de schimbare. Acolo unde a fost posibil, statele musulmane au recurs la motivaţii legale pur islamice prin preluarea din tradiţiile şcolilor legale: hanifită, hanbalită, malikită şi shafiită. Pentru a înţelege acest proces să urmărim modul de a acţiona a celor doi mari reformatori musulmani Muhammad Abduh şi Sayyid Ahmad Khan, cei care au pus temelia procesului de reinterpretare (ijtihad). Eu pornesc de la premisa malikită privind interesul public sau bunăstarea socială (maslaha). Ambii au considerat poligamia ca fiind potenţial primejdioasă pentru bunăstarea familiei moderne. Cei doi critici reformişti ai poligamiei interpertează textul coranic în perspectiva bunăstării sociale. 57 Astfel ei afirmă că poligamia a fost permisă în timpul Profetului ca o concesie faţă de circumstanţele sociale: numărul mare de văduve şi de orfani care aveau nevoie de protecţie bărbătească. Ei susţin că porunca coranică: „Luaţi-vă soţii după cum vă va plăcea, două ori trei ori patru. Dacă vă e teamă că nu veţi fi drepţi cu ele, luaţi-vă o singură femeie” (4,3), este limitată de un alt verset din Coran 4, 129. Acesta stipulează că soţul poligam trebuie să-şi trateze soţiile în mod egal, fără părtinire. Întrucât o astfel de imparţialitate, susţin cei doi reformatori, este imposibilă, idealul coranic a fost în realitate monogamia. Pe temeiul acestei interpretări legislaţia modernă în islam restricţionează dreptul soţului de a fi poligam cerând supraveghere şi permisiune juridică pentru astfel de căsătorii. Există totuşi o oarecare duplicitate în ceea ce priveşte această reformă. Pe de o parte, este sesizată o schimbare în sensul că a avut loc un proces de înnoire, de reformă a tradiţiei. Pentru fundamentalişti însă oricând se poate renunţa la această reînnoire şi se poate reveni la vechea tradiţie poligamă. De altfel în Iran, Pakistan, Egipt se întâlnesc voci care solicită revenirea la vechea tradiţie a legii shari’a. În plus, cel care încalcă legea reînnoită a familiei săvârşeşte doar un act ilicit şi nicidecum nevalid din punctul de vedere al legii. În acest caz dacă un musulman ignoră legea reformată şi contractează căsătorii poligame sau îşi divorţează soţia potrivit legii tradiţionale, căsătoria sau divorţul sunt valide, deşi ilegale şi pasibile de pedeapsă legală (amendă şi/sau închisoare). Cât priveşte reforma legii tradiţionale în islam este un domeniu controversat. Tensiunile dintre juriştii modernişti şi cei tradiţionalişti au dus doar la acuze reciproce şi nicidecum la un rezultat final. Legea familiei rămâne doar un exemplu de încercare de modernizare a tradiţiei tegale islamice. Cu toate acestea, Arabia Saudită, în speţă „Casa lui Saud” este un exemplu elocvent al modului în care un stat conservator islamic foloseşte tradiţia pentru a face posibilă schimbarea. Arabia Saudită este ţinutul de naştere al Profetului. Aici se află centrele sfinte ale islamului, Mecca şi Medina. Făcând apel la tradiţia juridică hanbalită, cea mai strictă de altfel, „Casa lui Saud” a izbutit să facă diverse reforme în vederea modernizării regatului. Astfel, acolo unde legea hanbalită nu furniza nici un indiciu au fost făcute interpretări făcându-se apel la tradiţia islamică. Aşa se face că pe baza Coranului şi a Tradiţiei Profetului au fost introduse inovaţii ca fotografia, radioul şi televiziunea. Deşi femeile au trebuit să poarte vălul şi să fie segregate, li s-a permis accesul la educaţie. În timp ce legile privind familia au rămas neschimbate, are loc o modernizare accentuată în legea civilă şi comercială. „Casa Saud” a putut face modernizări în acele aspecte ale legii care nu erau incluse în legea divină (shari’a). De altfel întregul 58 proces de modernizare în Arabia saudită a fost efectuat de casa regală în colaborare cu structurile clericale (ulama). Ceea ce s-a realizat nu aduce atingere esenţei tradiţiei care rămâne neschimbată. Există cazuri în lumea musulmană în care modernismul stă alături de tradiţie. De altfel încercările de modernizare sunt săvârşite de o mână de oameni, marea masă păstrând liniile impuse de conducătorii religioşi, cel mai adesea ostili nu numai oricăror schimbări, ci oricărui dialog sau colaborare. Totul se rezumă în viziunea acestora la un monolog menit să convingă de unicitatea şi superioritatea islamului. Am încercat să facem o scurtă radiografie a lumii islamice pentru a vedea în ce măsură sau dacă este posibil să avem un partener de nădejde în viitoarea aventură a globalizării. Dacă lumea creştină, bineînţeles şi aici există excepţii, este oricând gata să se deschidă spre dialog, spre comunicare şi conlucrare, partenerii musulmani se cantonează în tensiunile unor premise lipsite de perspectivă, arogându-şi şi solicitând drepturi în virtutea imuabilităţii tradiţiei lor religioase. Experienţa trecutului îi face să rămână cu faţa spre trecut. Există doar o singură şansă: „dacă guvernele musulmane se străduie să realizeze o nouă sinteză care să permită o continuare între cerinţele modernităţii şi tradiţia lor islamică, atunci o gamă largă de posibilităţi li se deschide înainte – trecerea de la un stat şi o societate fundamentalistă la un stat şi o societate reformistă. Posibilităţile sunt multe. Deşi rezultatul este imposibil de prevăzut şi într-adevăr va varia de la o ţară la alta în funcţie de variabilele politice sociale şi economice, procesul însuşi este inevitabil deoarece angajează identitatea naţională cât şi înţelegerea şi angajamentul religios”. (J.L. Esposito). 59 COMUNICAREA DIDACTICĂ ÎN EDUCAŢIA RELIGIOASĂ Prof. univ. dr. Constantin SCHIFIRNEŢ 1. Educaţia religioasă Factor determinant al devenirii umane, educaţia integrează toate influenţele şi acţiunile conştiente de formare şi dezvoltare a fiinţei umane din perspectiva unui ideal şi a unor anumite valori. Activitate conştientă, deliberată şi sistematică, educaţia îl formează pe om ca persoană autonomă şi responsabilă. Procesul educativ este esenţial în formarea şi dezvoltarea personalităţii oricărui individ, el se realizează într-un sistem unde şcoala are un loc privilegiat, alături de alţi actori sociali. Există factori direcţi şi indirecţi, naturali şi sociali, de acţiune educativă, şi sunt de menţionat familia, şcoala, biserica, vecinătatea, mediul rezidenţial, instituţiile culturale, mass-media. Din interacţiunea acestor factori educativi derivă mediile educaţionale – structuri alcătuite din relaţiile între educatori şi educaţi, dintre instituţiile educative. Se instituie astfel un cadru de comunicare între membrii unui grup educativ pe de o parte, între acel grup şi alte grupuri educative, pe de altă parte. Educaţia are rolul de a îndruma şi susţine transformarea individului din fiinţă biologică în fiinţă umană. Prin educaţie se reuşeşte corectarea parţială a unor moşteniri ereditare sau deprinderi căpătate în socializarea din familie sau în alte instanţe de socializare, ce pot împiedica evoluţia către stadiul de personalitate a individului. Educaţia este o forţă de producţie, un factor fundamental al dezvoltării sociale. Educaţia creează deci premisele pentru dezvoltare, iar dezvoltarea, la rândul ei devine o condiţie a educaţiei. Prin caracterul ei conştient şi sistematic, educaţia religioasă în conlucrare cu toate celelalte tipuri de educaţie modelează individul pentru integrarea în societate. Max Weber a demonstrat strălucit cum religia este un element intrinsec al societăţii moderne şi capitaliste. Spiritul eticii protestante a stat la temeiul construcţiei sociale şi economice de tip capitalist. 60 În studiul educaţiei religioase, pornim de la nevoia umană de sacru, o categorie a religiozităţii opusă profanului şi specifică unei existenţe religioase, care relevă o anumită modalitate ontologică într-un spaţiu şi într-un timp, socotite esenţialmente pure şi sfinte, aşa cum le relevă credinţa generalizată pentru începuturile lumii. Mircea Eliade discută sacrul având în vedere Homo religiosus, acel om convins că lumea are o origine sacră şi că experienţa umană îşi actualizează toate potenţialităţile în măsura în care este religioasă. Cu certitudine, în educaţia religioasă un loc central ocupă formarea sentimentului religios, esenţial în asigurarea autonomiei, care permite copilului să se emancipeze. În acest scop copilul trebuie să fie protejat de pericolele ce vin din mediul de viaţă sau din mediul social, să i se răspundă la problemele lui, să se simtă iubit şi acceptat de familie şi mediul său de viaţă, să fie permanent îndrumat spre înaltele scopuri ale societăţii. Educaţia în general şi educaţia religioasă în special pornesc de la caracteristicile individuale ale copilului, şi trebuie să-i ofere cadrul de manifestare a libertăţii de gândire, astfel încât el să aibă posibilitatea de acţiune şi experienţă personală. 2. Idei pedagogice despre educaţia religioasă Găsim utilă marcarea câtorva idei din gândirea pedagogică românească şi universală întrucât ele demonstrează perenitatea educaţiei religioase. De la Jan Amos Comenius ne-a rămas metoda pentru educaţie religioasă bazată pe 21 de reguli. Prima regulă formulată de pedagogul ceh: ,,grija de a infiltra pietatea trebuie să înceapă din prima copilărie” (Comenius, 113). La vârsta şcolarităţii, copiilor trebuie să li se explice că ţelul oricărui om este înscrierea în eternitate. Două sunt tipurile de trăire a lumii: ,,una fericită întru Dumnezeu şi alta nenorocită, în iad” (Ibidem, 114). Pentru marele didactician educaţia religioasă urmăreşte revelarea atotputerniciei şi bunătăţii lui Dumnezeu şi ea se face numai prin exemple. Copiii trebuie să ştie că un adevărat creştin îşi arată credinţa prin fapte, şi, în acest sens, educatorul îi stimulează prin exerciţii pentru a fi cumpătaţi, caritabili, răbdători, drepţi. Un alt mare pedagog, Johann Heinrich Pestalozzi (1746-1827) abordează educaţia religioasă într-un capitol din lucrarea Cum îşi învaţă Gertruda copiii. La gânditorul elveţian ideea de Divinitate se naşte din nevoia omului de iubire, încredere, recunoştinţă, ascultare, toate avându-şi originea în relaţia dintre mamă şi copil. În temeiul trăirilor în relaţia cu mama, copilul capătă, cu timpul, intuiţia despre drept şi datorie. De aici 61 apare apoi iubirea faţă de Dumnezeu. Există deci o dispoziţie nativă a omului de a-L iubi pe Dumnezeu. De îndată ce devine autonom de sprijinul mamei, copilul găseşte singur răspuns la chestiunile legate de Divinitate: ,,Cunoaşterea lui Dumnezeu nu vine niciodată de la ştiinţa singură, cuvântul lui Dumnezeu există numai în credinţa copilărească: sufletul unui copil, în simplitatea lui, vede ceea ce nici o inteligenţă nu poate pătrunde” (Pestalozzi, 134). Copilul crede în Dumnezeu nu pe calea raţiunii ,,ci dintr-o pornire neînţeleasă, care îl împinge pe copil să laude, să eternizeze fiinţa lui în fiinţa superioară şi nepieritoare a universului” (Ibidem, 135). Dintre pedagogii români au scris despre educaţia tinerilor în spiritul valorilor religioase S. Mehedinţi, G.G. Antonescu, V. Băncilă, Şt. Bârsănescu, Onisifor Ghibu. G.G. Antonescu (1882-1955), include, în Pedagogia generală, un subcapitol Religia creştină ca principiu educativ. Educaţia religioasă. Teza de bază se referă la slăbirea puterii de influenţă a religiei din cauza concepţiei greşite de predare a religiei cu accent pe noţiuni ,,lipsite de viaţă şi interes pentru elevi”. De fapt, spune pedagogul român, şcoala are misiunea de a forma buni creştini şi nu teologi sau specialişti în studiul dogmelor religioase. În şcoală elevul trebuie să primească doar acele cunoştinţe ce le vor folosi în viaţă ca principii. Să menţionăm şi un alt volum al lui Antonescu, Educaţia morală şi religioasă în şcoala românească, unde educaţia religioasă este studiată în asociere cu educaţia intelectuală, morală sau estetică. Marele savant geograf S. Mehedinţi (1868-1962) a scris mai multe studii despre religia creştină: Poţi fi om deplin fără să fii creştin?, 1922, Apropierea de Iisus prin biserica noastră, prin alegerea educatorilor, 1935, Creştinismul românesc – adaos la Caracterizarea etnografică a poporului român, 1941. Ne mărginim aici doar la examinarea câtorva idei privind educaţia religioasă. Întâi, să spunem că Mehedinţi este autorul a două manuale, Parabole şi învăţături din Evanghelie pentru clasa a II-a secundară şi Explicarea Evangheliilor pentru clasa a II-a secundară. În primul manual apărut în 8 ediţii, deci cu mare succes în rândul elevilor, al preoţilor şi cadrelor didactice, sunt înfăţişate într-un limbaj simplu, însă plin de plasticitate şi cu un stil atrăgător, învăţăturile lui Iisus şi pildele Mântuitorului. Prezentarea fiecărei pilde se încheie cu Potrivire la viaţa şcolarilor, de fapt o aplicaţie ingenioasă a învăţăturii lui Hristos în raport cu gândirea şi conduita copiilor. Toate exemplele expun fapte bune şi demne de a fi urmate, fără să creeze elevilor sentimente de frică sau teamă108. 108 Sub titlul Manualele de religie traumatizează, un cotidian central dezvăluie efectele nocive ce-l poate avea ilustrarea, inadecvată vârstei, a pedepsirii unor greşeli ale 62 Vasile Băncilă (1897-1979) este teoreticianul care a argumentat începerea educaţiei religioase la vârsta copilăriei (Dumitru, 121). În viziunea filosofului, educaţia religioasă începe din copilărie şi nu la vârsta maturităţii: ,,vârsta copilăriei este matricea religioasă a omului în general” (Băncilă, 24). Pentru gânditorul brăilean există o potrivire între sufletul copilului şi religie, fiindcă în religie copilul se trăieşte pe sine în chip natural, iar îndepărtarea de religie îl duce spre o viaţă artificială. Există o relaţie strânsă între logica unui copil şi logica religiei dată de viziunea finalistă asupra lumii. De aceea religia ,,e însăşi educatoarea speciei umane” (Ibidem, 28). Lumea este alcătuită din existenţa raţională şi din realitatea misterului, ambele având aceeaşi semnificaţie în actul de educaţie: ,,Copilul trebuie să-şi dezvolte simţul misterului care pătrunde şi învăluie această lume, a marelui şi coerentului mister ontologic; a face aceasta, e a asigura în cea mai mare parte baza educaţiei religioase autentice” (Ibidem, 44). După Băncilă accentul în educaţia religioasă trebuie să cadă pe sentiment, fundamentul în trăirea religioasă: ,,Educaţia religioasă trebuie să fie o înaltă combustiune de sentiment” (Ibidem, 58) şi de aceea, el recomandă ca metodă de educaţie religioasă ,,metoda afectivă” prin care sentimentul, însă nu orice sentiment ci numai cel spiritualizat, este afirmat ca modalitate de formare religioasă întrucât acesta creează o atmosferă afectivă de mare impact cu elevii. Pentru crearea şi întreţinerea atmosferei, Băncilă a fixat principii normative: mediul fizic şi decorul, pragul lecţiei, pregătirea lecţiei, aliaţii educatorului, natura exemplelor, înlăturarea oboselii, pedagogia preventivă, atitudinea educatorului, formalismul pedagogic, povestirea, poezia, muzica. În fine, ca fapt istoric, amintim că la Congresul profesorilor secundari de filosofie din februarie 1934, organizat de Gruparea profesorilor de filosofie, al cărei preşedinte era C. Rădulescu-Motru, s-a susţinut ca orele de morală să fie făcute de profesorul de filosofie, singurul capabil să educe moral pe elevi, pornind de la cunoaşterea individualităţii şi a mediului lor social. Şerban Ionescu, profesor la Facultatea de Teologie Bucureşti, respinge ideea că profesorul de filosofie este îndreptăţit a fi copiilor: ,,În Abecedarul micuţului creştin, Editura Didactica si Pedagogică, este o poveste despre un băieţel, Vasilică - un băiat rău care se urcă să strice cuibul rândunicii. Dumnezeu îl pedepseşte şi-i trage scara de sub picioare. Băiatul a zăcut bolnav în spital toată vara, iar rândunicile cântau voioase şi-i mulţumeau lui Dumnezeu că le-a apărat de Vasilică. Manualele de religie conţin nenumărate exemple de exerciţii si imagini care induc spaima de pedeapsa fizică, iar elevii pot fi traumatizaţi.” Sursa: http://www.adevarulonline.ro/2006-10-24 63 educatorul moral al tineretului, din cauză că fiecare profesor va transmite o anumită concepţie filosofică, şi argumentează că viziunea creştină a profesorului trebuie să domine în educaţia morală. La ideile teologului reacţionează C. Narly, care concede că un profesor nu impune o anumită concepţie filosofică, doar îl orientează pe elev în problematica filosofiei. C. Rădulescu-Motru este de părere ,,că nu se poate moraliza prin predică. Dezvoltarea spre ideal a copilului trebue făcută cu ajutorul ştiinţei adevărate şi dirigintele are datoria de a observa pe elevii cu scăderi morale în primul rând, iar ora de educaţie morală devine astfel o oră de asistenţă morală, nu de predicare a moralei, aceasta neînsemnând că filosofia combate morala creştină, ci doar exclusivismul teologic” (apud Schifirneţ, vol. II, 2004, 314-315). Trebuie spus că au existat reacţii critice faţă de opinii exprimate în Congresul profesorilor secundari de filosofie, venite mai ales din partea unor reprezentanţi ai clerului, care au văzut un afront la morala creştină în propunerile de asumare de către profesorii de filosofie a educaţiei morale în şcoală. În 10 februarie 1934 s-a organizat o adunare la care a luat parte un mare număr de preoţi, profesori universitari şi secundari, şi intelectuali. Adunarea a fost prezidată de prof. dr. I. Mihălcescu, decanul Facultăţii de Teologie din Bucureşti, care a cerut: ,,lărgirea cadrului acţiunii cu sprijinul mirenilor creştini şi determinarea unei mari mişcări a intelectualităţii româneşti pentru afirmarea priorităţii spiritualului, în sens moral, constructiv şi românesc, împotriva tendinţelor de anarhizare morală a tineretului, sub etichete de estetism şi intelectualism” (Ibidem, 316). În cele din urmă se admite încredinţarea orelor de educaţie morală profesorului care este pedagog prin vocaţie şi creştin prin educaţie. 3. Comunicarea didactică Transmiterea cunoştinţelor religioase se intersectează cu diversitatea de mijloace de informare. Tinerii au acces la o mare varietate de informaţii şi cunoştinţe. Şcoala nu mai este unicul mediu de educaţie şi instrucţie formală, au apărut multe sisteme alternative de educaţie. Pentru succesul la clasă, profesorului de religie îi rămân buna cunoaştere şi înţelegere a copiilor şi tinerilor, ceea ce înseamnă înlăturarea dificultăţilor în predare. Este bine de cunoscut barierele cu care se pot confrunta elevii şi profesorii în actul educaţiei religioase. Stăruim asupra lor după o schemă deja stabilită (Pânişoară, 48). O primă barieră vizează diferenţele educaţionale, determinate de apartenenţa elevilor la medii sociale felurite, în care interesul şi motivaţia pentru viaţa religioasă sunt importante. Într-un fel receptează mesajul un 64 copil provenit dintr-o familie evlavioasă şi o altă atitudine are copilul ce vine dintr-o familie unde nu există nici o preocupare pentru educaţia religioasă a copilului, fără a mai vorbi de acele familii cu un comportament vădit ateist. Deosebirile de interes privitor la mesajul lecţiei de religie apar în procesul de predare şi receptare. Un profesor de religie se cuvine a şti despre lipsa abilităţilor de ascultător receptor al unor elevi. Cea mai mare greşeală ce se face în şcoală este instruirea şi educarea, în acelaşi stil, pentru toate disciplinele. Indiscutabil, abilitatea de a recepta o disciplină nu este aceeaşi la altă disciplină. Un studiu al abilităţilor de receptare la ora de religie este absolut necesar înainte de începerea activităţilor didactice. În aceeaşi măsură este de luat în seamă lipsa abilităţilor de comunicare la emiţător, adică la profesor. Ca să facă faţă exigenţelor didactice, el nu are altă cale decât dialogul permanent cu elevii pentru a afla dacă mesajul lui a fost receptat. Într-un cuvânt, pregătirea psiho-pedagogică a profesorului este fundamentală. Lecţia de religie nu este o predică ad-hoc şi nici un act de moralizare sau elaborarea de compoziţii precum ,,scrisoare către Dumnezeu”, ,,de vorbă cu Dumnezeu” sau notarea elevilor în funcţie de credinţa în Dumnezeu sau de frecventarea sau nefrecventarea bisericii (Cucoş, 20). Apoi, deosebirile între elevi privind nivelul de inteligenţă al elevilor, închiderea în ce priveşte fondul informaţional pot constitui un obstacol în comunicarea mesajului de către profesorul de religie. Este de la sine înţeles, că diferenţa de vârstă, sex, rasă sau clasă socială din cadrul grupului de elevi influenţează receptarea cunoştinţelor transmise la ora de religie. La fel de importante sunt diferenţele în stăpânirea limbajului de către elevi. Sociologic, s-a demonstrat deosebirea de limbaj la copiii din familii muncitoreşti faţă de limbajul copiilor din clasele mijlocii. 4. Predarea religiei Pentru o mai clară înţelegere a poziţiilor ţărilor europene faţă de predarea religiei în şcoli prezentăm câteva exemple (apud Kodelja). Statutul orelor de religie în şcolile publice este reglementat juridic şi social de către fiecare ţară. Se are în vedere, înainte de orice, modul în care legislaţia face delimitarea între stat şi biserică, deşi există diferenţe între statele a căror legislaţii dau aceeaşi soluţie problemei relaţiei dintre stat şi biserică, şi se ia ca exemplu diferenţa între Suedia şi Norvegia, şi chiar şi în cadrul aceleaşi ţări cum sunt, de pildă, Germania, Elveţia, Belgia. Relaţia dintre stat şi biserică, poate fi descrisă în trei moduri: relaţie de concordanţă 65 (Italia, Austria, Germania.), relaţie în care biserica este de stat (Marea Britanie, Suedia, Norvegia.) sau statul este confesional (Grecia), şi relaţie de separare a statului şi bisericii (Franţa, SUA, Slovenia.). În Germania, Belgia, Liechtenstein şi Malta, predarea religiei în şcoli este obligatorie şi garantată prin constituţie. Pornind de la modelul de separare a bisericii de stat, să stăruim asupra modului în care se realizează educaţia religioasă în câteva ţări din vestul Europei. Austria, Germania, Italia, Malta, Portugalia, Spania şi provinciile franceze Alsacia şi Lorena au rezolvat chestiunea predării religiei pe baza unuia sau mai multor acorduri. Soluţiile sunt diferite. De pildă, în Italia în şcolile publice există doar ore facultative de religie catolică, care cad în sarcina bisericii, fără ca elevii care nu au optat pentru orele de religie catolică să aibă acces la alte materii alternative. Alternativa la orele de religie sunt activităţile extracuriculare (Ibidem). În Germania educaţia religioasă este o materie obligatorie, organizată, finanţată, supravegheată de stat, dar de sorginte confesională, adică se iau în seamă caracteristicile şi drepturile învăţământului în raport cu competenţa diferitelor biserici. În majoritatea landurilor germane, elevii pot alege, în locul orei de religie, o disciplină alternativă cu caracter nereligios (etică, norme şi valori, filosofie). În schimb, în ţinutul Bremen şi în oraşul Berlin, în şcolile publice nu există educaţie religioasă confesională. În Austria educaţia religioasă este o materie obligatorie, iar predarea ei cade în competenţa bisericii catolice, în conformitate cu acordurile încheiate cu statul, şcolii revenindu-i competenţe technico-organizatorice. În ţările în care există biserică de stat (anglicană în Marea Britanie, luterană în Suedia) sau stat confesional (în Grecia), educaţia religioasă în şcolile publice este o materie obligatorie. În Grecia această materie are un caracter confesional, elevii neavând posibilitatea de a opta pentru o materie alternativă. În Marea Britanie există ore de religie interconfesionale, predate de profesori, indiferent de convingerile lor personale, şi la care pot participa elevi credincioşi sau necredincioşi. În schimb, în Danemarca profesorii care predau religia în şcolile publice pot aparţine oricărui cult şi nu trebuie neapărat să ţină de biserica naţională. Materia predată este aconfesională şi obligatorie doar în şcolile generale cu nouă clase, iar în ultimul an, devine materie opţională. În Suedia, predarea religiei nu are caracter confesional şi nu este legată de nici o biserică, fiind concepută ca o activitate neutră despre religii, cu accent pe etica religioasă (apud Kodelja). Aşadar, în aproape toate ţările europene, educaţia religioasă face parte din curriculum-ul şcolar. În România, după o perioadă de 42 de ani de interzicere a religiei ca obiect de studiu în şcoală, astăzi ea a devenit o 66 disciplină obligatorie de studiu în învăţământul preuniversitar. S-a revenit astfel la calea de formare şi educare a copiilor şi tinerilor prin religie într-o societate ce şi-a conservat, de-a lungul existenţei, valorile religioase. În România, există o dezbatere a chestiunilor legislative legate de frecventarea orelor de religie (vezi Moise, 78-82) pe care nu o abordăm aici. Legea învăţământului 84 din 24 iulie 1995, Legea învăţământului – modificată şi republicată în 1999 prevăd planurile-cadru ale învăţământului primar, gimnazial, liceal şi profesional ce includ religia ca disciplină şcolară. Aceeaşi lege stipulează că elevul, cu acordul părinţilor sau al tutorelui, este liber să-şi aleagă pentru studiu religia şi confesiunea, şi, mai mult, nu este obligat să frecventeze ora de religie. Potrivit Institutului Naţional de Statistică, peste 3.230.000 de elevi din învăţământul preuniversitar sunt ortodocşi, aproape 158.000 sunt romano-catolici, iar 22.270 - greco-catolici. Aproape 100.000 sunt reformaţi, 1.512 aparţin de Biserica Evanghelică de confesiune augustană, iar 2.239, de Evanghelică luterană, aproape 57.000 de elevi sunt penticostali, 20.632 - baptişti, iar peste 7.500- adventişti de ziua a şaptea. Restul elevilor au următoarea apartenenţă religioasă: unitariană-8.392, creştină de rit vechi-1.392, creştină după Evanghelie-3.471, evanghelică-3.239, musulmană-8.712. Nu poate lipsi din şcoala românească educaţia religioasă, şi împreună cu instruirea şi educarea elevilor în spiritul valorilor ştiinţei ea se constituie în factor principal de emancipare umană. Nu există nici o incompatibilitate între educaţia religioasă şi educaţia ştiinţifică atât timp cât elevii trebuie să găsească un răspuns limpede la credinţa în Divinitate a unora dintre cei mai mari savanţi. Întrucât educaţia religioasă, mai ales în familie, este insuficientă, cu atât mai necesară este crearea de structuri, care să acţioneze eficient în formarea creştină a caracterului copiilor. Se susţine de către clerici oportunitatea renaşterii şcolilor de tip confesional, în care instrucţia copiilor face corp comun cu educaţia religioasă. O asemenea iniaţivă, ca de altfel şi alte acţiuni privind educaţia religioasă, întâlneşte opoziţia unor reprezentanţi ai societăţii civile. Sunt organizaţii care argumentează ca şcoala să fie laică înţelegând prin aceasta implicarea Ministerului Educaţiei şi Cercetării în elaborarea de manuale de religie, evitându-se în acest fel catehizarea. Nu este greu de observat viziunea simplistă şi eronată asupra relaţiei dintre şcoală şi slujitorii cultelor, şi se instaurează în acest mod un clivaj artificial, de fapt o izolare, nejustificată, a bisericii de societate, în condiţiile în care trebuie recunoscut un adevăr incontestabil, anume înfăptuirea de multe fapte de către biserică şi cler spre binele societăţii româneşti: construirea de locaşuri sfinte, iniţierea de acţiuni de caritate sau 67 filantropice (cantine pentru săraci, cămine pentru copii, cămine pentru bătrâni, unităţi medicale pentru îngrijirea bolnavilor), editarea de publicaţii de cultură creştină, posturi de radio, prezenţa preoţilor în instituţii publice şi private. Toate acestea sunt o premisă reală pentru educaţia religioasă. 5. Profesorul de religie Profesorul de religie este un formator de caractere şi de suflete într-o societate informaţională, postindustrială şi postmodernă, încât se cuvine a urma ideea părintelui D. Stăniloae, care a argumentat necesitatea înţelegerii învăţăturii Bisericii în relaţie cu fiecare perioadă istorică: „Ne-am silit să înţelegem învăţătura Bisericii în spiritul Părinţilor, dar, în acelaşi timp, să o înţelegem aşa cum credem că ar fi înţeles-o ei astăzi. Căci ei n-ar fi făcut abstracţie de timpul nostru, aşa cum n-au făcut de al lor” (Stăniloae, 5). Lumea în care trăim astăzi este o lume plină de conflicte dar şi de mari ispite, de progres rapid dar şi de stagnare, mai ales morală şi spirituală. Este o lume a contrastelor şi a relativismelor. Educaţia religioasă pleacă de la dimensiunile lumii contemporane şi, prin urmare, nu poate fi decât activă, dinamică, practică, stimulativă şi concordantă cu interesele şi aspiraţiile elevilor. Cine poate fi profesor de religie? Există convingerea, dominantă în rândul clericilor, că numai preotul ar răspunde pe deplin statusului de cadru didactic pentru religie. S-a remarcat deja (Cucoş, 19) atitudinea ,,tolerantă” faţă de implicarea laicilor în educaţia religioasă, identificându-se activitatea la catedră cu aceea de teolog. Este de netăgăduit religiozitatea accentuată a teologilor, însă chestiunea este dacă ei au deprinderile necesare de a face instrucţie şcolară. Mediul şcolar este altceva decât mediul bisericesc, adică activitatea într-o şcoală nu se poate desfăşura după ritualul din biserică, pentru raţiuni uşor de înţeles, şi asupra cărora nu avem cum să stăruim. Oricum, fără o pregătire pedagogică, aceasta însemnând cunoştinţe şi deprinderi în activitatea cu grupuri umane aflate în faza de creştere şi formare, nu se poate face o educaţie religioasă eficientă. S-a subliniat greşeala de a confunda învăţământul religios cu educaţia religioasă (Ibidem), şi de aici sintagme precum introducerea învăţământului religios în şcoală sau predarea învăţământului religios, probă evidentă a unor inadvertenţe, nu doar de formulare, ci şi de concepţie asupra învăţământului şi educaţiei. Pe bună dreptate se diferenţiază între educaţia creştină şi educaţia religioasă. Prima este o activitate educativă cu caracter misionar creştin care implică acţiunea Bisericii. Aceasta înseamnă educarea tinerilor prin metode proprii în spiritul Sfintei Evanghelii, în spiritul dragostei faţă de 68 oameni, (Chirvasă, 142). Educaţia religioasă are loc într-un cadru laic, cu deosebire în şcoli. Nu încape nici o îndoială, profesorul de religie se distinge prin o pregătire teologică temeinică, deci un bun cunoscător al Sfintei Scripturi, al scrierilor patristice, precum şi prin abilităţi de a preda Rugăciunea şi Sfintele Taine, de a face lectura textelor sacre. O vastă cultură teologică, dar şi ştiinţifică, intră obligatoriu în profilul profesorului de religie. Astăzi nu se face educaţie religioasă ca în Evul Mediu. Trebuie pornit de la toate tipurile de educaţie cărora le este obligat să le facă faţă elevii, fiindcă altfel se poate ajunge la efectul de respingere. Faţă de alte timpuri, tinerii pot alege între mai multe tipuri de educaţie, de fapt între alternative la educaţia formală. Profesorul de religie este de aceeaşi competenţă ca oricare alt profesor, el nu este un auxiliar şi tolerat în instituţia de învăţământ. O şcoală puternică este numai dacă toţi profesorii, indiferent de disciplină, sunt recunoscuţi, în aceeaşi măsură, actori ai proceselor de instrucţie şi educaţie. Religia este o disciplină a sufletului. Cel mai sever evaluator al profesorului de religie este elevul însuşi. Nu o dată se întâmplă ca profesorii să se raporteze numai la autorităţile şcolare sau administrative, dar nu acordă nici o atenţie reacţiilor elevilor, poziţie de înţeles întrucât destinul lor profesional şi social este legat de deciziile acestora. În plan didactic, profesorul are misiunea de a stimula motivaţiile de învăţare şi de participare la programe educaţionale pornind de la strategii educative care se întemeiază pe cunoaşterea nevoilor reale ale elevilor. O instrucţie şi educaţie religioase universaliste nu-şi pot atinge scopurile. Un rol esenţial în educaţia religioasă îl au părinţii, întrucât s-a dovedit că orice sistem de educaţie este organic legat de implicarea lor în actul de creştere şi educare a copiilor, şi, pe cale de consecinţă, profesorului îi revine datoria de a comunica permanent cu părinţii elevilor, cu precădere în cazul în care copilul este împiedicat de familie în buna sa creştere şi educare. În educaţia religioasă se urmăreşte pregătirea pentru viaţă a elevului, formarea competenţei de comunicare, a capacităţii elevului de exprimare în stil propriu a cunoştinţelor însuşite, dezvoltarea abilităţilor de cunoaştere în care sunt solicitate memoria, imaginaţia, dialogul şi interesele de cunoaştere În plan moral, de la profesorul de religie se aşteaptă, din partea tuturor celor implicaţi în actul de educaţie şi formare, o conduită model, ce impune prin respectarea întocmai, în toate împrejurările, a legăturii dintre ceea ce predă şi comportamentul său. La fel ca şi clericii, profesorul de 69 religie este o instanţă morală spre care elevii şi părinţii lor îşi îndreaptă speranţa. Într-o lume dominată de mercantilism, de disoluţie a sistemului de valori, de confuzionism axiologic, profesorului de religie nu i se acceptă nici un fel de devieri comportamentale. Comportamentul imoral al oricărui profesor, dar mai apăsat al celui de religie dărâmă tot ce clădeşte în plan instructiv şi educativ. Profesorul de religie capătă prestigiu, în faţa elevilor, nu numai prin ceea ce predică, dar şi prin ceea ce înfăptuieşte. Comuniunea dintre predare şi faptă se cuvine a fi o trăsătură indelebilă a profesorului de religie. Pentru profesorul de religie au apărut probleme noi, şi una din ele, destul de complexă prin consecinţele ei, este aceea a copiilor ai căror părinţi lucrează în străinătate. Nu mai puţin semnificativă rămâne influenţa profesorului de religie asupra gândirii şi conduitei tinerilor faţă de noul context datorat integrării României în Uniunea Europeană. Şi clericii şi laicii au căzut de acord asupra obiectivelor urmărite prin predarea religiei. În orice caz, la orele de religie nu se urmăreşte îndoctrinarea elevului, însă se are în vedere transmiterea, cu pasiune şi competenţă, de cunoştinţe religioase. De asemeni, se educă deprinderi de dialog ecumenic, a toleranţei faţă de alte culte. S-ar putea înţelege că dorim un profesor ideal după o schemă prestabilită. Departe de noi intenţia în a sugera un portret de profesor care să se supună necondiţionat la tot felul de interdicţii. Nu propovăduim o utopie, cu atât mai mult în societatea românească de astăzi, şi este clar că profesorul de religie are nevoie, ca oricare alt profesor, de un standard de viaţă. Profilul profesorului de religie se prefigurează până la urmă din autoritatea acordată de societate, din poziţia ocupată în relaţiile sociale, şi, de fapt, din percepţia reală a tuturor grupurilor sociale privind statusul şi rolul său în educarea şi formarea tinerilor. 70 IDENTITATEA NAŢIONALĂ ŞI INTEGRAREA EUROPEANĂ - istoric şi mântuire - Conf. univ. dr. Gheorghe BUNESCU Într-o lume a schimbărilor rapide, obsedată de modernizarea instituţiilor şi supusă la presiunile globalizării, relaţia cu trecutul constituie un mijloc de a se garanta o anumită stabilitate şi de a căuta sensul istoric al vieţii sociale şi sensul mântuitor al vieţii umane. A regândi situaţia actuală din perspectiva unei durate cât mai lungi – în trecut şi în viitor, din perspectiva eternităţii, devine tot mai mult o exigenţă nu doar cognitivă, dacă ne gândim şi la generaţiile care au fost şi la generaţiile care urmează. În acest sens, se poate spune că „viitorul are aroma trecutului”. Istoria, dacă este bine înţeleasă şi recunoscută, rămâne o sursă de autocunoaştere şi de reflecţie – necesară în procesele identitare şi de echilibru în relaţie cu alteritatea. Dacă ne gândim la secolul al XXI-lea, în care am intrat – această perspectivă devine cu atât mai necesară. J.S. Mill, marele gânditor liberal, pune în eseul său „Despre libertate” (1994) întrebarea: „Ce anume a făcut familia naţiunilor europene să fie partea care progresează şi nu care stagnează a omenirii?” Şi răspundea: „Remarcabila lor diversitate de caractere şi de cultură. Europa este cu totul îndatorată acestei pluralităţi de căi”. Se pune întrebarea (C. Yannaras, 1995, p. 70): care este originea istorică a Europei contemporane ce pare a fi modelul după care tindem cu toţii? În secolele al V-lea şi al VI-lea în Europa s-a petrecut un eveniment unic în istoria umanităţii: migraţia popoarelor. Aceste popoare barbare au împrumutat elementele de civilizaţie superioare de la popoarele autohtone şi s-au creştinat. Dar, treptat, apar semne ale simplificării creştinismului în urma năvălirii popoarelor barbare. Apoi, Carol cel Mare, în secolul al IX-lea, pentru a reuşi să constituie o structură statală, faţă de Imperiul de Răsărit, trebuie să-i găsească o bază culturală şi de civilizaţie. Pentru 71 popoarele pe care le stăpânea trebuia o nouă perspectivă creştină care să stea la baza structurii statale. Înţelepţii de la curtea lui Carol cel Mare l-au descoperit astfel pe Sf. Augustin, care avea o formaţie juridică şi a dat o versiune a mesajului creştin supusă perspectivei juridice. Prima anormalitate a fost aceea că Hristos a fost considerat răstignit pe cruce ca să plătească pentru păcatele oamenilor. În scrierile pauline şi în cele patristice aflăm imagini asemănătoare, dar numai ca imagini. Augustin a transformat aceste imagini într-un ax ermineutic al istoriei mântuirii. Aşa a apărut imaginea unui Dumnezeu-Tatăl sadic, însetat după justificare, după îndreptare, pentru care îşi sacrifică propriul Fiu. Această învăţătură a intrat în gândirea creştină prin Augustin şi împreună cu ea a intrat şi o idee politică, pentru a justifica, de la Dumnezeu, orice conducere care urma să aplice rânduielile lui Dumnezeu. Această diferenţă care apare la Sf. Augustin, în comparaţie cu gândirea creştină răsăriteană ortodoxă, va fi valorificată de Carol cel Mare şi de conducătorii politici apuseni. Schisma care a urmat, în 1054, a arătat că ceea ce separa cele două lumi nu era o teorie, o ideologie, ci un mod de viaţă. Semnul central al deosebirilor era sensul universalităţii (C. Yannaras, 1995, pp. 71-73, s.n., Gh.B.). Sensul universalităţii exprima atunci ceea ce numim ortodoxie. Ceea ce diferenţia Biserica de erezie era această universalitate, expresie a mântuirii universale a omului. Dar, când primul papă franc a urcat pe scaunul Romei, a apărut prima interpretare geografică a universalităţii Bisericii. Sensul iniţial al mântuirii (din greacă, sotiria) era ca cineva să-şi dobândească deplinătatea sa; ulterior, a apărut perspectiva augustiană a mântuirii, ca „a fi salvat de ceva”. Numai dacă înţelegem mântuirea în sensul ei originar, vom putea da naştere la o cultură şi o civilizaţie superioare. Perspectiva catolică a universalităţii din punct de vedere geografic şi al întinderii, urma să se dezvolte în aceea că există un centru geografic de autoritate, care certifică şi aspiră corectitudinea adevărului peste tot. Dar astfel, adevărul nu mai este un act de viaţă, de mântuire şi devine ideologie. Credinţa se reduce la acceptarea intelectuală a unor concepte şi nu mai are nimic de a face cu plinătatea vieţii. În secolul al XIV-lea se traduce în greacă, la Constatinopol, lucrarea „Summa Theologica” a lui Toma D’Aquino iar ortodocşii încep să aibă nostalgia modului de a gândi occidental. După căderea Constantinopolului sub turci, după ce fusese atacat de cruciaţii apuseni, mişcarea filooccidentală începe să apară ca apărătoare de Islam şi dominatoare şi în Răsăritul Europei. După eliberarea de Imperiul Otoman, în secolul al XIX-lea, politicienii popoarelor ortodoxe au început să imite modelul politic european, fără să conştientizeze diferenţele de civilizaţie şi de cultură, fără să prevadă consecinţele care decurgeau din aceste diferenţe. 72 N. Iorga (1985, pp. 307 şi urm.) arată că imposibilitatea în care s-au aflat Ţările Române „de a colabora la revoluţia universală” se explică mai ales prin faptul că „despoţii luminaţi” se arătau grijulii să-şi câştige o „reputaţie de reformatori în străinătate” şi indiferenţi „faţă de viaţa seculară a românilor înşişi”. Pe de altă parte, intelectualii români ai vremii (secolele al XVIII-lea şi al XIX-lea) nu puteau scăpa de „valul ce ducea spre reformele întemeiate pe principii abstracte”. Iorga pune în evidenţă tragica ruptură dintre nevoile culturale tradiţionale ale maselor populare ţărăneşti – izvor de creaţie culturală, istorică – şi „ideile reformatoare” care nu ţineau seama de direcţiile geniului naţional. Rezultatul va fi o ruptură între „ţara legală” şi „ţara reală”, ce va fi greu de depăşit în perspectiva secolelor următoare – secolul al XX-lea şi, acum, secolul al XXI-lea. Maiorescu va explica această situaţie prin teoria „formelor fără fond”. Eminescu, Rădulescu-Motru şi alţii vor analiza această ruptură a societăţii româneşti, care a împiedicat creşterea organică a societăţii. Şcoala sociologică de la Bucureşti, D. Gusti şi discipolii săi vor încerca prin cercetări şi acţiuni sociale să depăşească această ruptură între nevoile culturale şi spirituale ale poporului şi formele, normele, valorile sale sociale oferite. Noile norme şi instituţii impuse de integrarea europeană solicită, credem, o preocupare atentă pentru adoptarea acestora şi adaptarea lor la realităţile culturii şi civilizaţiei româneşti. Prea Fericitul Părinte Teoctist, într-unul din rarele sale interviuri (ziarul „Ziua”, 18 mai 2005) relevă că România vine în Uniunea Europeană, din punct de vedere spiritual, mai întâi cu credinţa sa spirituală, ortodoxă. Ca popor creştin din predica Sfântului Apostol Andrei, românii aduc cu ei Europei valori spirituale vechi de 2000 de ani. Chiar Occidentul a avut rădăcinile sale în Orientul creştin, adică în valorile comune din primul mileniu. De aceea, Europa are rădăcini spirituale veşnice, izvorâte din Evanghelia lui Hristos. România aduce cu sine plămânul Răsăritului – cum a afirmat Papa Ioan al II-lea, evocat de Prea Fericitul Părinte Teoctist – Europa având nevoie să respire prin cei doi plămâni ai săi, Apusul şi Răsăritul. Pe plan social, România vine cu o dorinţă de libertate, de dreptate şi de satisfacere a nevoilor omului de fiecare zi. În timpul celor 50 de ani de dominaţie ateistă, deşi umilit, poporul român nu a încetat să spere că va dobândi într-o zi libertatea. Pentru a înţelege mai bine aceste expresii este nevoie să păstrăm în memorie faptul că, în decursul istoriei sale de 2000 de ani, poporul român a împletit valorile spirituale cu valorile dreptăţii sociale, culturale şi estetice. În România există de secole – chiar necunoscută uneori – o unitate între cultură, valorile sociale şi culturale, pe de o parte, şi credinţă, pe de altă parte, prin valorile spirituale ale poporului, între care întotdeauna exista o întrepătrundere. 73 Românii vin în Europa Unită cu valorile spirituale specifice, în care Biserica a avut un rol covârşitor de-a lungul anilor, păstrând vie această legătură dintre social, cultural şi politic, pe de o parte, şi spiritual, pe de altă parte (s.n., Gh. B.). Se poate nuanţa această idee prin aceea că în viaţa Bisericii noastre Liturghia s-a săvârşit de regulă în limba poporului; aşa cum şi Sf. Scriptură a fost tălmăcită în limba vorbită, spre deosebire alte popoare din Europa – ortodoxe din Răsărit, sau catolice din Apus – care au în cultul lor o limbă academică, deosebită de cea vorbită. Spre exemplu, Biserica Romano-Catolică a avut limba sfântă, limba latină, obligatorie, ceea ce a determinat, între altele, şi Reforma de după Consiliul II Vatican, în timp ce, după Reforma lui Luther, Bisericile protestante au introdus limba poporului în cult şi în traducerea Sfintei Scripturi. În Răsăritul Ortodox, Biserica Rusă şi Biserica Greacă – două mari Biserici – folosesc în cultul divin limba veche, slavonă, respectiv cea a filosofilor vechi din Grecia antică, limbi pe care poporul nu le înţelege, aşa cum înţeleg românii limba în care se roagă şi participă la Liturghie, o limbă de origine latină. De altfel, Biserica Ortodoxă Română, alături de celelalte culte din România, a sprijinit oficial integrarea europeană a României, prin semnarea, în anul 2000, a unui Apel pentru integrarea europeană a ţării noastre, aducând spiritul de deschidere, de dialog şi de ecumenism creştin, trăsătură ce ne caracterizează pe noi românii, în general, şi Biserica Ortodoxă Română, în special. Prea Fericitul Patriarh Teoctist vede în întregirea şi lărgirea Europei o lucrare epocală în viaţa omenirii, deşi în Constituţia noii Europe nu s-au făcut referiri la rădăcinile creştine ale continentului european (s.n., Gh.B.). Deşi această idee nu a fost înscrisă în Constituţia Europei, ea există prin valorile democraţiei, prin valoarea libertăţii, a culturilor şi prin valorile de întrajutorare între oameni. De altfel, un exemplu al acestei convieţuiri paşnice îl constituie chiar organizarea de către Conferinţa Bisericilor Europene, împreună cu Consiliul Conferinţelor Episcopale Catolice din Europa a celei de a III-a Adunări Ecumenice Europene, care va avea loc în România, în anul 2007. În Europa – „Pământ al Crucii şi al culturii”, cum o definea N. Iorga – provoacă o anumită îngrijorare descreştinarea, îndeosebi a Europei Occidentale. Actualul Papă pare preocupat de diluarea credinţei în Dumnezeu într-un sentimentalism şi psihologism dulceag, propunându-şi să înfrunte sectele neoprotestante. Totodată, el a mărturisit că nu mai pot fi creştinate mase întregi, ci trebuie lucrat asupra fiecărei persoane în parte, inclusiv asupra inimii oamenilor. Se poate observa astfel o apropiere până 74 la identitate cu personalismul ortodox, mai ales cu expresia pe care i-a dat-o părintele Stăniloae. Dacă atunci când vorbim de ecumenism ne gândim numai la creştini, atunci trebuie să avem în vedere şi o perspectivă universalistă, considerând că devin prioritare şi raporturile cu Islamul şi cu celelalte religii şi confesiuni necreştine. Din perspectiva moralei creştine, morală a persoanei umane, precum şi din perspectiva procesului mântuirii, al „îndumnezeirii” omului – prin coparticiparea spiritului divin şi a spiritului uman la creaţia istorică – nu credem că se poate generaliza vinovăţia şi responsabilitatea unei comunităţi istorice, a unui popor, pentru anumite evenimente şi situaţii; nu se poate atribui unui popor responsabilitatea Holocaustului, după cum nu se poate atribui altui popor vinovăţia răstignirii Mântuitorului Iisus Hristos. Rămânând în cadrul ecumenismului, trebuie spus că Bisericile Ortodoxe pot fi surori dar nu pot fi fiice ale Bisericii Romei. În ultimele decenii s-a observat că asceza, icoana şi trăirea liturgică sunt ale Răsăritului, Biserica Ortodoxă fiind mai puţin retorică. I. Bria (1995, p. 43) relevă că pionierii mişcării ecumenice din România s-au luptat cu convingerea că unitatea văzută a Bisericilor este un imperativ biblic şi istoric. Ei au ştiut că izolarea Bisericilor, mai ales în zonele ţării în care locuiesc confesiuni, naţionalităţi şi culturi diferite, agravează tensiunile existente. Ei au înţeles că istoria mişcării ecumenice mondiale va atinge oricum istoria relaţiilor şi unităţii locale pe plan naţional. Pe plan ecumenic, a venit timpul să se arate, în termeni specifici, care este semnificaţia Ortodoxiei pentru istoria totală a creştinismului, pentru mişcarea actuală de manifestare a unităţii creştinilor punând în lumină ce au în comun Bisericile. Pe plan cultural, Ortodoxia, altădată forţa de integrare culturală, morală şi socială, de mari proporţii, a pierdut din valoarea ei de simbol, fiind derutată odată cu ruinarea regimurilor totalitare. Ea are nevoie de o nouă energie creatoare. Procesul de manifestare a unităţii văzute a creştinilor este accelerat şi de climatul actual în care are loc dialogul ecumenic. De pildă, simţul Bisericii Universale, nu numai în spaţiu, ci şi în timp este accentuat, în defavoarea regionalismului şi confesionalismului. Simţul convergenţelor ecumenice care pot apropia imediat Bisericile este important. Simţul istoriei şi unităţii umane globale, imediate, inspiră mişcarea ecumenică de azi. Din punctul de vedere al metodei teologice azi se face distincţia clară între: deplin consens în ceea ce este fundamental; unitatea de diversitate sau coexistenţa valorilor de unitate cu valorile de diversitate; libertatea gândirii teologice creştine (I. Bria, 1995, p. 158). Se constată, în 1995, că „până azi nu există o dezbatere publică despre interferenţa dintre ideologie şi cultură. Ideologia comunistă a distrus 75 reperele fundamentale ale societăţii creştine. Dacă vrem ca laicii şi preoţii să participe la luarea de decizii care angajează viitorul, atunci va trebui să li se dea acces la instituţiile bisericeşti şi instituţiile sinodale (I. Bria, 1995, p. 164) . Rămâne de văzut dacă apropierile dintre ortodocşi şi catolici – care au culminat cu vizita Papei în România, prima vizită a unui Papă într-o ţară ortodoxă, primul eveniment al unui ecumenism de masă – sunt conjuncturale, într-o lume care nu mai doreşte conflicte ci înţelegere sau sunt organice, servesc dezvoltării socio-umane durabile, peste generaţii, slujesc procesului mântuirii omului. Într-o lume a globalizării, cu o competiţie în creştere între marile blocuri de ţări, Europa este aproape condamnată la o continuare a adâncirii integrării, dacă nu doreşte să se transforme în viitor într-un muzeu al civilizaţiilor, bune doar pentru delectarea turiştilor, americani sau asiatici. Sunt mai multe temeri care explică rezistenţa populaţiei, în special occidentale, la Constituţia şi la integrarea europeană, între care: pierderea identităţii naţionale; neîncrederea cetăţenilor în instituţiile comunitare a căror natură, competenţă şi funcţionalitate nu este bine cunoscută; posibile prejudicii pentru ţările mici şi mijlocii o dată cu noua distribuţie a puterilor în Consiliul European; consecinţele asupra stabilităţii economice şi sociale. Există şi o sfidare demografică, iar prognozele, departe de a fi limitatoare, anunţă îmbătrânirea populaţiei europene, care provoacă criza sistemelor asistenţiale. Alte probleme vizează flexibilizarea pieţelor muncii, redefinirea modelului social, regândireea sistemului educaţional, alocarea unor sume mai mari pentru cercetare şi dezvoltare. Toate aspectele puse în discuţie (la Sesiunea Academiei Române cu tema „Cele două graniţe ale Europei” prezentate în ziarul „Ziua” din 4 iulie 2005) reliefează că în construirea Europei Unite va trebui să se ţină seama mai mult de valorile ce decurg din drepturile fundamentale ale omului decât din interesele economice. Soluţiile date şi adoptarea lor prin consens vor trebui să facă posibil un viitor european al unităţii în diversitate, al Europei unite în valorile comune şi în diversitatea identităţilor naţionale. În prezent, Uniunea Europeană se confruntă cu o mare problemă, uniformizarea, care poate implica riscuri serioase, mai ales în contextul procesului de globalizare. Sărăcirea unei părţi a populaţiei, adusă de globalizare, precum şi uniformizarea adusă de integrarea europeană, pot genera frustrări, tendinţe conflictuale care ameninţă democraţia; între riscuri posibile apar tendinţe de autonomizare, de regionalizare – care, evident, nu servesc integrării europene, nu servesc cooperării şi coeziunii sociale. 76 Carta Drepturilor fundamentale a Uniunii Europene, prevede la art. 22 că „Uniunea respectă diversitatea culturală, religioasă şi lingvistică”. Dar noţiunea de respect este prea vagă, în acest context. În Uniunea Europeană există 15 limbi romanice standardizate şi multe dialecte protejate, dar sunt recunoscute oficial doar engleza, franceza, italiana, spaniola şi portugheza. Deşi Carta Drepturilor fundamentale a fost redactată în 12 limbi, totuşi în reuniunile de lucru – şi din motive de eficienţă, pragmatice – sunt limbi mai egale decât altele. Trebuie dusă o luptă de apărare a limbilor naţionale, mai ales împotriva englezei (cum susţinea M. Metzelin, membru al Academiei de Ştiinţe din Austria, membru de onoare al Academiei Române, într-un interviu publicat în ziarul „Ziua”, 24 octombrie 2005). Să sperăm că noul comisar pentru multilingvism al Uniunii Europene, va avea în vedere şi o asemenea problemă privind identitatea culturală, naţională. În Constituţia Uniunii Europene, la art. 1.3. se spune că „Uniunea respectă bogăţia diversităţii sale culturale şi lingvistice şi veghează la salvarea şi dezvoltarea paterneriatului cultural european. Responsabilii politici, cetăţenii şi naţiunile Uniunii Europene, dacă vor într-adevăr ca Uniunea să fie o coeziune, trebuie să facă o reproporţionare a importanţei aspectelor economice şi geostrategice şi să expliciteze în ce constă patrimoniul cultural european – dincolo de toate diferenţele. Acesta se constituie ca o istorie culturală comună – tradiţiile filosofice, religioase, ideologice, artistice, ştiinţifice comune – care trasează frontierele culturale şi geografice ale Europei. Între fenomenele întâlnite în societăţile europene, mai ales în cele occidentale, se află consumismul, individualismul, secularismul. „Spiritualitatea răsăriteană nu l-a îndemnat niciodată pe individul creştin să se lanseze într-o frenetică luptă pentru bunurile materiale, întrucât aceste bunuri nu pot satisface setea de absolut a fiinţei umane şi pot produce în sufletul omului vidul spiritual şi sporirea neantului. Hristos ne îndeamnă să ne adunăm comori în cer, pentru că acelea vor rămâne netrecătoare şi veşnice. Biserica Ortodoxă n-a condamnat niciodată bogăţia în sine, ci numai modul ei de folosire” (Nifon Mihăiţă, 2004, p. 216). Spiritualitatea creştină poate „să contribuie în Europa Unită în a găsi măsurile şi căile care sunt permise pentru un consum corect şi pentru a evita pericolele unui consumism incontrolabil. Ea poate învăţa acele rânduieli pentru evitarea consumismului, care distruge creaţia şi care a dus ca unii să risipească bunurile şi unii să ducă lipsă chiar de cele necesare. Ea poate să apere ca pacea să nu fie periclitată de consumism” (E. Suttner, 2004, p. 213). Marele neajuns adus de secularizare este tendinţa de a orienta omul mai mult spre lumea de aici, decât spre lumea spirituală. Discuţia pe tema 77 secularizării exprimă faptul că raportul între religios şi laic, între orientarea spre o instituţie transcendentă şi împlinirea imanentă, s-a modificat în mod fundamental în Europa (post)modernă. Secularizarea înseamnă îndepărtarea omului şi a societăţii de principiile spiritualităţii creştine, religia neputând să mai dea legitimitate ordinii sociale şi politice. Deoarece continentul european, aşa cum apare azi, este rezultatul unor epoci şi culturi, care împreună formează o moştenire culturală unică – cultura greacă, civilizaţia romană, spiritul creştin – proiectul politic al Uniunii Europene nu poate fi exclusiv economic. Biserica este chemată să orienteze lumea şi Europa, car îşi caută şi unitatea, către moştenirea spirituală comună a creştinismului. Pericolele şi riscurile dezvoltării societăţii în secolul al XXI-lea, sunt relevate de Basarab Nicolescu (Dialog cu Iolanda Malaman, ziarul „Ziua”, 9 mai 2006). Globalizarea ce vine dinspre America aduce o cultură mass-media, de uniformizare. Dezvoltarea tehnico-ştiinţifică nu se face în funcţie de valori umane, ci de o idee de eficienţă /eficacitate pentru eficienţă /eficacitate. Relaţiile interumane, interpersonale sunt minate de „gustul banilor”. Se deschide astfel uşa unui iraţional care ne va distruge. Este nevoie de o nouă spiritualitate care să recentreze dezvoltarea pe o dimensiune umană. Diversitatea culturală, naţională europeană trebuie pusă în slujba cooperării şi coeziunii sociale, în primul rând, apoi, în serviciul unei competiţii drepte şi loiale pentru eficienţa folosirii resurselor şi – în nici un caz – în sensul confruntării. Nu ne putem integra, uni în cadrul Europei, decât respectând identitatea fiecăruia. Dacă identitatea culturală este recunoscută şi respectată, atunci ea este generatoare de creaţie istorică, dacă nu, ea devine generatoare de conflicte. Se poate spune şi că dispariţia diversităţii culturale ar fi o crimă împotriva umanităţii. Punctul de plecare al paradigmei culturale a postmodernităţii nu poate fi decât primatul persoanei. Popoarele ortodoxe din sus-estul european au tradiţia de secole a unei culturi care este întemeiată pe prioritatea persoanei. Este vorba de un mod de viaţă care s-a întrupat în arta populară, în concepţia despre viaţa socială şi relaţiile sociale şi mai ales în praxis-ul eclesial al cultului ortodox. Din nefericire, aceste popoare sunt de câteva secole vrăjite de visul modernităţii europene, încercând să intre în această modernitate cu orice preţ. Acum, când trăim în impasul modernităţii europene, trebuie să înţelegem totuşi că a fi fidel priorităţii persoanei, aşa cum tradiţia ortodoxă a ţărilor noastre o reprezintă, înseamnă o întâietate în căutarea schimbării paradigmei culturale. Suntem astfel, în avangarda culturală de astăzi (C. Yannaras, 1995, p. 62). 78 În acest sens, o educaţie umanistă, vizând cu adevărat persoana umană, creată şi creatoare spiritual, vizând demnitatea şi prin creaţie spirituală liberă şi nu doar „drepturile omului” – educaţia realizată de familie, şcoală, Biserică şi folosind mass-media prin coparticipare şi parteneriat – constituie calea unui proces istoric de dezvoltare umană durabilă şi a procesului mântuirii omului, a unei coparticipări a spiritului uman şi spiritului divin la creaţia culturală istorică şi la mântuire. Biserica creştină lansează mesaje semnificative în legătură cu importanţa familiei şi cu transmiterea credinţei părinţilor faţă de copii – în sensul pregătirii pentru mântuire. Aceasta, deoarece cultura şi societatea europeană, atât din Est, cât mai ales din Vest, se confruntă cu o asemenea problematică – de parcă s-ar dori îndepărtarea lui Dumnezeu din viaţa familială, socială şi politică, aşa cum încearcă, în mod evident, o parte importantă din mass-media „laicistă”. Pentru ţările ex-comuniste s-a impus şi lecţia de a nu cădea în greşelile materialismului, secularismului şi individualismului european occidental, de a păstra valorile tradiţionale. Aceasta, deoarece s-a înţeles că încercarea de a căuta cu orice preţ averea, plăcerea şi puterea nu duce la fericire, ci la violenţă, la pierderea valorilor morale, a lui Dumnezeu şi a iubirii. C. Xypas (1994, p. 71 şi urm.) scrie că „de la descreştinarea progresivă a societăţii occidentale, nu a mai existat consens în jurul unui sistem de valori coerent şi structurat”. Terenul gol a fost umplut, în cel mai bun caz, cu valori izolate sau cu principii prea generale, cum ar fi „apărarea drepturilor omului”. Totuşi, tinerii ar trebui să cunoască diferite sisteme de valori, istoria şi filosofia religiilor, să cunoască fundamentul lor, să se interogheze asupra principalelor chestiuni antropologice. De exemplu, deşi oamenii sunt inegali de fapt, în cultura occidentală se spune că „oamenii sunt egali de drept”; această valoare acceptată în mod obişnuit în occident, serveşte ca fundament al declaraţiei Drepturilor Omului şi ale Cetăţeanului. Este această valoare de origine evanghelică? Cum explică fiecare religie problema răului în lume? Un asemenea demers educaţional nu exclude dificultăţi, dar dincolo de ele, esenţial pentru educaţie este ca noua generaţie să crească înconjurată de sentimentele, credinţele moştenite prin tradiţie. Fără acest reper axiologic, dezvoltarea personală spirituală nu este posibilă. G. Almond şi S. Verba (1996) sesizează o problemă complexă: o naţiune care creează o cultură civică democratică are nevoie de simbolurile unificatoare şi de deprinderile cognitive ale acesteia. Trebuie să se dezvolte la tineri, odată cu deprinderile participării pe care şcoala şi alţi agenţi de 79 socializare le pot sprijini, un angajament afectiv faţă de sistemul politic. Trebuie să existe evenimente simbolice, lideri simbolici pentru a crea angajamentul şi unitatea la nivel simbolic. Se impune dezvoltarea simultană a unui sentiment al identităţii naţionale, a competenţei (în respectarea legilor), a participării (la decizii) şi, în primul rând, a încrederii sociale şi a cooperării. Studii privind procesele (psihosociale) identitare (Revista Education Permanente, 128/1996, Paris) pun în evidenţă că nu există o „identitate” abstractă, nedeterminată a persoanei, ci dinamici identitare cu sens determinat. În aceste „dinamici” se trece de la o „recunoaştere identitară” – cu o „identitate pentru sine” („imagine de sine”, „identitate de apartenenţă”) şi o „identitate pentru altul” („identitate atribuită”) – la o nouă „identitate fixată”, printr-un „proiect identitar” („proiect de sine”) spre o „identitate de referinţă”. În aceste procese sunt esenţiale, după cum relevă cercetările de psihologie socială, încrederea în sine, în primul rând, şi apoi, încrederea în alţii. Se înţelege astfel că nu poate reuşi un proiect de formare a conştiinţei identităţii europene fără a fi realizată o conştiinţă a identităţii naţionale, iar înaintea acesteia, conştiinţa identităţii locale şi regionale. Ordinea firească este formarea conştiinţei identităţii locale (sentimentul localităţii natale, regiunii natale, istoriei, culturii natale) apoi, al conştiinţei identităţii naţionale şi, în fine, apare posibilitatea formării conştiinţei identităţii europene şi, chiar, a conştiinţei mondiale, planetare. Consiliul Europei, prin programele Comisiei de Cooperare Culturală, vizează firesc „promovarea conştiinţei identităţii europene”. Un Raport privind Simpozionul „Învăţarea istoriei în noua Europă” (1991) menţionează, între altele că: obiectivele învăţării istoriei vizează transmiterea unui patrimoniu, a unei culturi istorice destinate să „înrădăcineze” elevul; „înrădăcinarea” permite elevului să ia cunoştinţă de trecutul societăţii în care el trăieşte; trebuie evitat, firesc, riscul valorizării unei identităţi (naţionale) în dauna altora (locale, regionale, europene); nu trebuie să se exagereze în învăţământul secundar cu interpretarea unor puncte de vedere diferite – obiective specifice învăţământului superior. Se impune un echilibru între istoria politică, economică, socială şi culturală, parcurgându-se treptat drumul de la cadrul istoriei locale spre cadre tot mai largi (naţionale, europene, mondiale); cunoaşterea identităţii şi istoriei altuia/altora impune schimbări neabrupte, procese evolutive, treptate, în reformarea programelor de istorie. Carta de la Paris a pus în evidenţă că viitorul Uniunii Europene impune promovarea tradiţiilor culturale specifice, ca sursă a creativităţii culturale istorice. Deschiderea spre istoria 80 Europei şi a lumii urmează să se facă de-a lungul studierii istoriei naţionale, ce rămâne principalul obiect de studiu în programele de istorie. Analiza programelor de istorie pentru învăţământul secundar din România, elaborate în anii 1999-2000, arată că ele nu pot servi formării conştiinţei identităţii naţionale şi nici conştiinţei identităţii europene, deoarece nu respectă ordinea firească impusă de procesele identitare, nu acordă atenţie etapelor de început ale procesului de formare a conştiinţei identităţii naţionale. Fără a intra în amănunte, trebuie spus că programa pentru istoria românilor nu menţionează nici un singur domnitor (nici o personalitate istorică), nici un document istoric românesc, nici o dată istorică (nici măcar 1 Decembrie 1918, ziua Marii Uniri, devenită zi naţională). Manualele alternative ar putea prezenta un domnitor sau altul sau pe niciunul, un document istoric sau niciunul! Pentru conceptorii de curriculum nu există nici Basarabii şi Muşatinii, nu există nici un fapt de istorie socială, politică sau culturală cu semnificaţie deosebită simbolică, nu există decât „interpretări”. Din preocuparea de a „demistifica” istoria şi de a o „demitiza” au ieşit din manuale personalităţile istorice şi au intrat Andreea Esca şi alţi jurnalişti. Manualele puneau accent pe interpretarea unor texte, cu scopul de a forma competenţe cognitive, neglijând aspectele afective, atitudinale, valorice. Situaţii asemănătoare s-au regăsit şi în programele şi manualele de Limba şi literatura română, unde nici O. Goga, nici G. Coşbuc nu aveau loc. Asemenea manuale au produs efecte asupra câtorva promoţii de elevi, asupra o mulţime de tineri – chiar dacă ulterior s-au mai ameliorat întrucâtva, în urma provocării unor dezbateri publice fireşti. Explicaţia unor asemenea „reforme” în politicile educaţionale privind curriculumul şcolar se află în modul în care au înţeles unii dintre „experţi” problematica identităţii naţionale şi a conştiinţei europene. Noile programe şi manuale de istorie din Republica Moldova – care prezintă deformat problemele istoriei românilor – se justifică, în prezent, tot printr-o metodologie de prezentare „integrată” a istoriei naţionale din perspectiva istoriei europene şi universale. Dezbaterea publică şi profesionistă a unor asemenea probleme ale educaţiei naţionale se va impune în continuare, din perspectiva formării identităţii culturale, spirituale naţionale în procesul de integrare în spaţiul cultural al Europei Unite. Se poate conchide că transmiterea tradiţiilor culturale, credinţelor spirituale este o condiţie sine qua non a formării conştiinţei identităţii culturale naţionale şi a creativităţii culturale istorice – necesare în procesul istoric integrării europene. Nu poţi coparticipa la procesul istoric şi la procesul mântuirii, dacă nu ai încredere în tine şi apoi în alţii, dacă nu iubeşti pe Dumnezeul din sufletul şi spiritul tău şi apoi pe ceilalţi semeni, dacă nu îţi asumi liber răspunderea şi solidaritatea umană. 81 Pentru etica şi metodologia cercetării – disciplină care nu ar trebui să lipsească de la nici o facultate şi nici o specializare din învăţământul european – ar fi necesară o abordare a problematicii relaţiei dintre principiile teoretice, principiile metodologice şi principiile etice, dintre cunoaşterea apofatică şi cunoaşterea catafatică, dintre imanenţă şi transcendenţă. Studenţii ar trebui să înţeleagă întinderea şi limitele cunoaşterii ştiinţifice până la graniţa cu necunoscutul, să recunoască cu modestie aceste limite şi eforturile metodice necesare pentru o întâlnire a imanenţei cu transcendenţa. L. Blaga, în secolul trecut, a pregătit solul culturii române pentru folosirea, în teologia ortodoxă, a termenilor cunoaşterii naturale, raţionale, catafatice a lui Dumnezeu, alături de termenii cunoaşterii supranaturale, prin experienţa directă, deplină, apofatice a lui Dumnezeu. Părintele D. Stăniloae afirmă clar legătura dintre cunoaşterea apofatică şi cunoaşterea catafatică a lui Dumnezeu, punând în evidenţă că Dumnezeu este nu numai creatorul lumii, ci şi al omului creat ca persoană conştientă de sensul creaţiei (I. Bria, 1995, pp. 90 şi urm.). Părintele Stăniloae (1977, pp. 14-15) apreciază exprimarea de către L. Blaga, în lucrarea „Religie şi spirit”, a ideii că religia – spre deosebire de ştiinţă, artă, metafizică – „pune o lumină a ei în toată fiinţa umană”, dar îi reproşează că neagă Revelaţia divină, care este temelia religiei creştine, ortodoxe. Blaga, scrie părintele Stăniloae (1977, pp. 143-144) a văzut trăsătura fundamentală a Ortodoxiei, în încrederea optimistă în bunăvoinţa lui Dumnezeu care nu-l părăseşte pe om, ci îi vine aproape spre ajutor şi mântuire; dacă vom completa această idee cu aceea a omului care se pregăteşte pentru primirea lui, vom avea viziunea unei voinţe comune de apropiere şi de întâlnire din partea lui Dumnezeu şi a omului. D. Stăniloae promovează concepţia îndumnezeirii ca „eternizare a umanului” în Dumnezeu, punând în evidenţă „datoria faptei, păcatul egoismului, apartenenţa... şi prin răspundere la sobornicitatea naţională, încrederea în contribuţia efortului personal la modificarea destinului” (ibidem, pp. 145-146). Una dintre trăsăturile esenţiale ale creştinismului este aceea că aventura istorică este considerată o aventură sinergică a omului liber şi a Duhului care este libertatea omului. I. Bria (1995, pp. 104-107) pune în evidenţă că, în educaţia religioasă, indiferent de forma de realizare – cateheză, omilie, exegeză, lecţie de religie – trebuie ţinut seama de natura şi exigenţele ciclului credinţei. Prin ciclul credinţei se înţelege aici procesul prin care istoria sfântă sau istoria mântuirii trece în istoria oamenilor şi o transformă, generând convertirea personală şi constituirea poporului lui Dumenzeu. Acest ciclu comportă trei etape, potrivit celor trei virtuţi creştine: 82 a) iniţierea în tainele credinţei – sau mărturisirea credinţei sau fidelitatea faţă de Iisus şi Evanghelia Sa; b) lărgirea orizontului speranţei – sau celebrarea credinţei, sau fidelitatea faţă de sine şi de Biserică; c) desăvârşirea comuniunii dragostei – sau practicarea credinţei, sau fidelitatea faţă de aproapele şi de lume. Mărturisirea credinţei nu se separă de celebrarea credinţei prin cult şi de practicarea credinţei prin morală personală şi socială. Misiunea cea mai urgentă este aceea de a iniţia în credinţă, de a face discipoli ai lui Hristos, de a adăuga zilnic la Biserică pe cei ce se convertesc şi se botează. Credinţa înseamnă a avea o viziune globală despre realitate acceptând că Dumnezeu este Creatorul, sfinţitorul care transformă viaţa şi creaţia. Credinţa înseamnă a da un sens istoriei umane, dublată de istoria sfântă, descrisă în Vechiul şi Noul Testament. Fiecare credincios trebuie să ajungă să spună „cred” şi „credem”. După mărturisirea credinţei urmează celebrarea credinţei („Pe Tine te lăudăm...”) în cadrul cultului fie particular, fie public. Credinciosul exprimă credinţa sa sub formă de adorare a lui Dumnezeu, de mulţumire şi de bucurie. Este vorba despre integrarea sau fidelitatea credinciosului faţă de sine însuşi şi de comunitatea din care face parte. Al treilea moment în ciclul credinţei este manifestarea sau practicarea credinţei în viaţa personală şi socială. Aici este vorba de rolul credinţei în raport cu morala şi cu societatea, de locul religiei în viaţa socială, de credincioşia faţă de lume. Atunci când copiii, tinerii, adulţi sunt educaţi tainele credinţei trebuie să li se prezinte perspectiva totală a ciclului. Liturghia are funcţia de a păstra integritatea sau unitatea ciclului credinţei. Uneori, însă, credincioşii nu văd cum istoria lor proprie este convertită de istoria mântuirii expusă de Liturghie şi de predică. Se rămâne cu impresia că „răscumpărarea obiectivă” şi „mântuirea subiectivă” (două noţiuni arbitrare, folosite de teologie din raţiuni sistematice) sunt două realităţi independente. Expresii ca „Biserica învaţă”, „Biserica ne mântuieşte” pot crea o atitudine de neparticipare personală. Liturghia, educaţia religioasă trebuie să depăşească o astfel de ruptură între „obiectiv” şi „subiectiv”, între personal şi public. De aceea, liturghia nu este, nu trebuie să fie doar o expresie artistică, o sărbătoare populară, o celebrare a tradiţiei, ci şi o ocazie de meditat asupra destinului uman, asupra istoriei umane şi istoriei mântuirii. J. Delors, fostul preşedinte al Comisiei Europene. le-a spus reprezentanţilor Bisericilor europene (apud Ch. von Schönborn, 2000, p. 66): „Dacă nouă nu ne reuşeşte, în următorii zece ani, să creăm Europei un 83 suflet, o spiritualitate, o semnificaţie, am pierdut jocul. Aveţi încredere în mine şi în experienţa mea. Doar cu îndemânarea juridică şi cu know-how-ul economic Europa este condamnată la eşec. Fără lungi respiraţii, posibilităţile Uniunii Europene nu pot fi duse până la capăt”. Ortodoxia poate oferi ceva important Europei şi lumii, deoarece în îndelungata continuitate a tradiţiilor bisericeşti a păstrat izvoarele fundamentale care au inspirat întreaga moştenire culturală a Europei. Spiritualitatea creştină poate oferi Europei un suflet pe care se pare că l-a pierdut şi pe care îl caută acum. Recent (mai 2006) autorităţile landului Bavaria au acordat dreptul de corporaţie publică Mitropoliei Ortodoxe Române pentru Germania, Europa Centrală şi de Nord cu sediul la Nürnberg, aceasta căpătând aceleaşi drepturi – inclusiv predarea religiei în şcolile publice – ca şi Bisericile tradiţionale din Germania, Romano-Catolică şi Evanghelică. Aceeaşi situaţie se regăseşte, practic, şi în restul Europei, acolo unde există Mitropolia Ortodoxă Română pentru Europa Occidentală şi Meridională, cu sediul la Paris. Este cunoscută, de asemenea, dinamica organizării Comunităţilor ortodoxe româneşti în Italia şi Spania. Pretutindeni, cu mici excepţii, românii reuşesc să se integreze în respectivele societăţi europene şi cu sprijinul parohiilor ortodoxe româneşti, remarcându-se religiozitatea românilor într-o societate apuseană tot mai secularizată. Integrarea europeană nu trebuie să ne dea nici o atitudine triumfalistă – care nu trebuie să ne caracterizeze nici ca neam, nici ca Biserică – dar nici temeri exagerate privind un şoc al integrării europene, inclusiv asupra Bisericii Ortodoxe. În noua configuraţie europeană – în care există deja Bisericile Ortodoxe ale Greciei şi Ciprului – mediul cultural şi politic european foloseşte tot mai des conceptul „un suflet pentru Europa”, pentru a sublinia, pe lângă dimensiunile economice, sociale ale integrării şi dimensiunea spirituală (a se vedea în acest sens, C. Stoica, articol în ziarul „Ziua”, 11 mai 2006). Identitatea culturală naţională – sursă şi resursă fără de care nu se poate dezvolta creaţia cultural-istorică – trebuie păstrată cu armele inteligenţei şi ale valorilor istoriei noastre. În istoria europeană sursa generatoare a culturii poate fi descifrată în legătura strânsă dintre atitudinea fundamental interogativă şi acţiunea practică. Se pune problema dacă şi în ce măsură a rămas această legătură, din care germinează forţa culturii, încă nealterată? Ştiinţa poate descrie, explica, prezice iar tehnologia poate aplica, prelungi creativitatea umană; ştiinţa şi tehnologia nu pot da însă sensul vieţii umane. Prognozele lui D. Bell de acum trei decenii, inclusiv cele 84 privind societatea informatizată şi societatea cunoaşterii s-au confirmat în bună măsură. În prezent, prognozele folosesc evaluarea modelelor, tendinţelor şi megatendinţelor pe termen scurt, mediu sau lung. Rămâne însă deschisă problema în ce măsură şi în ce mod pot rezultatele ştiinţei şi culturii să primească de la religia creştină un sens uman, să servească procesului creaţiei istorice şi procesului mântuirii omului. 85 RELIGIA ÎN SOCIETATE, LA ÎNCEPUT DE SECOL XXI. TENDINŢE EUROPENE Pr. Prof. dr. Alexandru I. STAN A VIII-a Adunare Generală a Conferinţei Mondiale a Religiilor pentru Pace, ale cărei lucrări s-au desfăşurat între 22-30 august 2006 la Kyoto, în Japonia109, a prilejuit şi o întrunire de o seară a participanţilor din Europa, sub preşedinţia episcopului luteran suedez Stålsett, unul dintre membrii Consiliului Liderilor Religioşi din Europa. Din pricina prezentărilor prelungite, atunci nu a fost timp suficient pentru întrebări. Dar întrebări din acest punct de vedere apar mai mereu în Europa, fie că li se dă răspuns fie că îl aşteaptă. Dar una dintre marile întrebări cruciale de formulat şi de pus astăzi, în lume în general şi în Europa ar fi aceasta, în stilul lui Sienkievici: Quo vadis nunc, religio? Adică, încotro te îndrepţi acum, religie? Exclusă din presupusa lege fundamentală a Europei Unite, greu dacă religia îşi găseşte locul prin alte legifundamentale sau Constituţii ale lumii, la început de mileniu III. Ea pare că nu-şi mai găseşte locul de onoare în structurile superioare ale societăţii contemporane, că nu mai este acceptată la vârf. Şi poate că acest adevăr se leagă mai mult de situaţia creştinismului în lume, în timp ce, impulsionate de un mod de abordare a drepturilor omului în funcţie de doleanţele minorităţilor etnice, religioase, de sexe, de comportamentşi chiar de limbă, popoarele lumii se văd silite să dea prioritate unor elemente străine de ele, dar carele-aupenetratşi le penetrează. La acest fenomen îşi aduce o contribuţie substanţială abilitatea extraordinară de manevrare, ca la jongleria de circ, mass-media, internetul, telefonia cu noile ei cuceriri, şi, în special, trucajul fotografic. În întreaga societate 109 ***Religions for Peace, 8h World Assembly, Kyoto, 2006, W o r k b o o k. ‘Confronting Violence and Advancing Shared Security”, World Conference of Religions for Peace, New York, 2006, p. 1-81. t 86 contemporană se pot pune întrebări sienkieviciene pentru politica de stat, pentru învăţământ, cultură, armată, Biserică, familie, medicină, drept, tineret, sport şi, cu atât mai mult,nu religiei în general, ci religiilor în special. Iar dacă sectoarele de viaţă amintite mai păstrează ceva din religia de altă dată, ea se roteşte în jurul unui punct indiscutabil central, Dumnezeu sau Divinitatea înţeleasă cu totul altfel decât la originile religiei sau ale religiilor110. O singură realitate fundamentală şochează, în continuare, ca şi altă dată, anume alternanţa implacabilă shakespeariană, între „a fi şi a nu fi”, între viaţă şi moarte, între a avea religie sau a nu avea. Aici, în acest ultim context, pendulează actualmente şi religia în general, pusă uneori nemilos la zid, din ignoranţă crasă, alteori din interes ideologic, filosofic, cultural militar sau chiar religios. De acest fenomen este încercată mica lume de azi, ca şi minuscula Europă111 în încercarea ei de a deveni mai mare, ca să nu se piardă, împreună cu valorile ei – adesea trecute cu vederea – în favoarea altor valori similare din alte civilizaţii şi religii de pe alte continente112. De aceea, lucrarea de faţă îşi propune: 1) să treacă sumar în revistă religia şi religiile lumii la început de mileniu III; 2) să distingă cu claritate grupurile de religii aflate în competiţie în Europa; 3) să releve importanţa tendinţelor europene din câmpul religios şi interreligios pentru prezent şi viitor; şi 4) săreliefeze aspecte din dialogul interreligios european cu ecouri largi în lumea de azi. 110 Secretarul General al organizaţiei Mondiale Religions for Peace, Dr. William F. Vendley releva de curând capacitatea religiilor şi a acestei organizaţii în special de a veni în ajutorul umanităii: „Through the power of multi-religious cooperation, Religions for Peace helps religious leaders and faith communities unleash their enormous potential to advocate for sustainable development and deliver cost- effective services by equipping local congregations with needed tools”, A Message from Dr. William F. Vendley, în rev. „Faith in Action: Working Toward the Millenium Development Goals. An Action Toolkit for Religious Leaders and Communities”, New York, 2006, p. 1. 111 ***Atlas de Istorie a Lumii. Istituto Geografico D’Agostoni, Editura Aquila, ‚93, traducere de Laura Alexandra Blaj şi Otilia Deac,Copyright 2003 Editura Aquila ‚ 93, Aici se află date importante ;i frumos explicate din Istoria civilizaţiilor şi a religiilor lumii. Europa este doar o parte mică dintr-un mare tot al omenirii. „Europa creştină” între p. 46-47. 112 Georges Duby, Grand Atlas historique. L’histoire du monde en 473 cartes, sous la direction de Georges Duby de l’Academie Francaise, Larousse Bordas, 1997,. În «Preface», autorul pledează pentru o «pedagogie a istoriei», din care, desigur, n-ar lipsi – zicem - nici o «pedagogie religiilor»(pagină fără număr). 87 I. Religia şi religiile lumii la început de mileniu al III -lea Principala religie de care se poate vorbi mai detaliat pentru a înţelege şi celelalte religii este, pentru noi desigur, creştinismul. Într-adevăr, creştinismul este o religie veche de două mii de ani şi totuşi mereu nouă în fiecare generaţie, cu adepţi de peste un miliard şi jumătate pe faţa pământului. A ajuns şi în cosmos odată cu astronauţii. Creştinismul a apărut ca înnoire în mijlocul iudaismului în secolul I, când a trăit şi a predicat Mântuitorul, Iisus Hristos ca Fiu al lui Dumnezeu Întrupat. Apoi s-a răspândit, practic, în toată lumea, începând de la Ierusalim, prin predica apostolică: în Asia Mică, în Egipt, în Imperiul Roman, în Europa de Răsărit şi de Apus, în Asia, în cele două Americi şi în Australia, chiar şi la eschimoşi. Însă deşi a cunoscut o astfel de uriaşă extindere pe glob, creştinismul nu a putut, până azi, să înlocuiască decât parţial sau chiar deloc unele vechi religii tradiţionale, ca de pildă cele apărute în India şi în Persia, în China şi în Japonia; nici n-a putut să stăvilească Islamismul ivit în secolul al VII-lea d. Hr. în Arabia. Ba chiar, acesta din urmă, şi-a mărit considerabil numărul de adepţi devenind o religie mondială şi care s-a răspândit în continentele amintite, putându-se compara cu buddhismul, cu hinduismul, cu taoismul şi cu şintoismul. Pentru o bună vreme – şi din pricina persistenţei formelor de religie practicate de traci, de daci, de sciţi, de romani, de celţi, de greci,degermani, de slavi şi de scandinavi – creştinismul din Europa a suferit transformări considerabile, de la formele pure iniţiale, până la formele complexe şi mult diversificate de astăzi. Aşa întâlnim, acum, macro-confesionalizarea populaţiilor din Europa, fie prin supravieţuirea în condiţii grele şi foarte grele a Bisericii Bizantine din care s-au născut Bisericile Autocefale Ortodoxe de azi, fie prin extinderea Bisericii Romei după pierderea Africii de Nord în jumătatea ei vestică latină, fie prin apariţia Luteranismului, a Calvinismuluişi a Anglicanismului. Sporadice încercări de pătrundere a celorlalte religii în acest spaţiu – cu excepţia islamismului – nu au avut viaţă îndelungată. Doar romanul popular bizantin Varlaam şi Ioasaf – o vădită dar şi voalată istorisire despre Viaţa lui Buddha, fără să-l menţioneze pe nume – a atras minţi mai luminate şi a deschis o zare spre religiile Asiei113. Încercările gnostice sau neo-gnostice s-au lovit de o rezistenţă dârză a ortodoxiei şi a catolicităţii Bisericii în Răsărit şi în Apus, primul scolastic – Sf. Ioan Damaschinul - dându-ne o listă de nu mai puţin de 101 erezii, ultima fiind socotită islamismul. 113 A se vedea, Nicolae Cartojan, Cărţile populare în literatura românească, Bucureşti, 1929-1938, 2. vol, sau orice ediţie, mai nouă. 88 Se pune întrebarea, dacă până în secolul al XIX-lea Creştinismul a rămas numai european. Nu. Dimpotrivă, el s-a dezvoltat în Malabar, în Etiopia, în zonele pe care astăzi le numim siriene, iacobite, armene, şi, în general, ne-calcedoniene. Europa însă, în căutare de noi teritorii şi surse de materii prime şi prilejuri comerciale, a pătruns în Africa la Sud de Sahara, în cele două Americi începând de la sfârşitul veacului al XV-lea şi a „exportat” masiv creştinism confesionalizat acolo unde a poposit prin călători, misionari, exploratori, comercianţi şi chiaraventurieri.Confesionalizarea Europei de Apus a dus la o exacerbare a deosebirilor de doctrină, de morală de cult chiar, de organizare şi de politică misionară, multe dintre ele dominând aproape implacabil Uniunea Europeană şi trimiţând raze dincolo de ea. Câteva cuvinte trebuie spuse, însă, neapărat despre configuraţia Europei de azi, chiar în ce priveşte creştinismul şi celelalte religii. Anume, trebuie să recunoaştem că la nivel de credincioşi şi de ierarhie religioasă, Europa nu stă chiar aşa de rău cum o prezintă, de multe ori, cercurile de mass-media vădit interesate să facă propagandă altor religii sau unor mişcări asiatice ca Hare Krişna. Mai întâi, la nivelul amintit, creştinii romano-catolici se luptă pentru păstrarea propriei integrităţi – cel puţin a celei de după Reformă – şi pentru recuperarea teritoriilor scăpate din mână din cauza Reformei. Sau, aşa cum se exprima cardinalul catolic de Londra în faţa seminariştilor romano-catolici britanici, adunaţi la Spode House, Rugeley, Staffordshire, în 1969, adică imediat după Conciliul al II-lea de la Vatican, „să nu uităm că pentru noi (catolicii, n.n.) Marea Britanie esteterra missionis până la recuperarea teritoriilor pierdute prin Reformă”. Şi, într-adevăr, marea catedrală romano-catolică din Liverpool îşi îndeplineşte cu sârg acest destin printre muncitorii irlandezi din Liverpool. Una dintre racilele secolelor XVII, XVIII şi XIX din Anglia ca şi din America, şi care au schimbat faţa religioasă creştină a Continentului au constitut-o comerţul cu sclavi având drept centru oraşul Manchester şi colonialismul francez, olandez, german, spaniol iar în urmă, şi cel italian. De asemenea, prezenţa unor guvernatori sau conducători din Europa pe alte continente – ca stăpâni – nu a lăsat fără urmări religioase Europa. Încetul cu încetul, s-au adus veşti pe bătrânul continent despre religiile din alte părţi ale lumii, ba chiar vestigii importante umplând astăzi cu prisosinţă cele trei-patru mari muzee din Europa: British Museum în Anglia, Muzeul Louvre la Paris, Muzeul Vatican în Statul Vatican şi Muzeul din centrul Vienei. Am putea adăuga pentru partea de Răsărit a Europei Muzeul Ermitaj de la Petersburg, dacă nu-l socotim o creaţie de tip european occidental. Dezvoltarea relaţiilor religioase din Europa a fost posibilă prin pătrunderea până la Viena şi înspre Italia a forţelor musulmane otomane şi, apoi, a imigranţilor de orice religie ca muncitori după Revoluţia industrială din 89 secolul al XVII-lea. Europa a deschis lumea pentru ea şi a trebuit să se deschidă, ireversibil, lumii, mai ales, religiilor ei.114 Aşa s-a întâmplat că Europa, dintr-un continent mono-creştin sau mono-religios la un moment dat, a devenit astăzi un continent multi-religios, păstrându-se, totuşi, proporţiile anterioare. II. Grupuri de religii aflate în competiţie în Europa Aspectul competitiv al prezenţei altor religii în Europa se observă din rapiditatea cu care îşi desfăşoară, programatic misiunile, după banii investiţi în zonele de posibilă influenţă şi din strecurarea adepţilor lor în structuri ale O.N.U, între care în chip deosebit UNESCO. Se vorbeşte de o recrudescenţă a Islamismului în Europa Occidentală printre francezii de origine algeriană, printre turcii veniţi după război ca gast-arbeiteri, sau a Hinduismului şi a Islamismului în Marea Britanie. Faptul că Majestatea Sa Regina Elisabeta a II-a a inaugurat de curând un lăcaş de rugăciune islamică pentru musulmani – îndeosebi pakistanezi -, chiar în castelul strămoşesc al casei de Windsor, constituie un mare semn de întrebare asupra Şefului Bisericii Angliei (the Church of England), însăşi Regina. Fapte similare se pot găsi în Belgia sau în Olanda, unde Islamismul este apărat cu străşnicie de vechi misionari creştini aproape islamizaţi, dar unde şi reacţiile negative pot duce la conflicte făţişe între creştini şi musulmani înfocaţi. De asemenea, buddhismul îşi face loc printre francezi, îndeosebi printre monahii catolici doritori de o împrospătare cu elemente orientale a misticii lor, precum şi printre austrieci. La Viena, Buddhismul de toate nuanţele are un centru complex – şi pe care l-am vizitat - nu departe de principala sinagogă a oraşului. În Belgia, la Bruxelles, un centru de expoziţie al statului, vechi de o sută de ani, dezafectat, a fost dăruit musulmanilor turci şi funcţionează ca moschee aşternută cu covoare de rugăciune noi-nouţe, dar şi drept centru de misiune islamică dawa. În Polonia, dar şi în Serbia, şi-au făcut apariţia mănăstiri buddhiste. Personal am vorbit îndelung, la Kyoto, în timp ce eram transportaţi la hotelurile noastre, cu un tânăr abate buddhist francez, conducătorul unei mănăstiri buddhiste din Serbia. Se facilitează pe cât posibil integrarea micilor sau marilor centre ale altor religii aflate în Europa, în peisajul de după anul 2000. Nu lipsesc nici adepţii lui Zoroastru, de pildă în Anglia, în Germania şi în Serbia, deşi nu pot fi cunoscuţi uşor din pricina cultului lor închis faţă de adepţii altor religii. Sikhismul, prin driverii de autobuze în Anglia, şi care au militat energic pentru lucru în uniformele lor militariste, cu cele 5 keş, se văd nu numai la volan ci şi pe străzi, în magazine şi în locuinţe. Mantre, apetisante tablouri hinduiste cu 114 Simbolurile sacre transcend. Aceasta este, de fapt, motivaţia majoră a lui Clare Gibson în cartea sa intitulată:Sacred Symbols, Barnes and Noble, Saraband Inc, 1998 (Tipărită în China), 112 pagini de Atlas ilustrat. 90 Krişna şi cu Radha abundă în City la Londra şi oriunde se poate. Chinezii tradiţionalişti au restaurante proprii, cu peşte crud şi mirodenii, cu hrană ieftină, mult căutată de oamenii mai săraci sau de vizitatori dornici să facă economie. Postere cu anunţarea de conferinţe interreligioase de expoziţii etc. nu lipsesc din marea metropolă de pe Thames, dar nici din Manchester sau Liverpool. Este drept că de la importanta lucrare a lui Max Müller din a doua jumătate a secolului XIX, în mai multe volume şi intitulată The Sacred Books of the East şi Encyclopaedia of Religion and Ethics editată de J. Hastings, interesul ştiinţific s-a dublat sau s-a triplat. Dicţionarele prezentând religiile lumii şi-au îngroşat mult paginile în Germania, în Franţa şi în Italia, iar cărţile despre Religiile lumii se află aproape la orice colţ de stradă. Cine are bani pentru ele şi le procură şi le citeşte, iar dacă are mai mult timp, marile biblioteci începând cu Bodleian Librarz din Oxford se informează din ele. Suedia şi-a adus o contribuţie notabilă la cunoaşterea religiilor lumii, publicând fie lucrări cu doi autori, fie cu mai mulţi ca lucrarea în două volume intitulată pretenţios Historia Religionum. Într-un cuvânt, Europa de Apus şi-a făcut pe îndelete temele după cel de-al doilea Război Mondial, iar acum, în grabă, cere acelaşi lucru de la ţările aflate în prag de a intra în Europa115. Destrămarea Yugoslaviei, conflictele intestine şi cele cu Albanezii, fragmentarea Macedoniei şi multe altele, au transformat acest colţ de rai de lângă Adriatica într-o mare baltă de sânge. Sârbii nu uită şi nu vor uita niciodată craniile zidite de turci într-un monument al victoriei lor de odinioară de la Kosovo şi de unde orbitele goale ale ochilor şi maxilarele de soldaţi tineri arătându-şi colţii peste veacuri (nu sunt deloc), liniştitoare. De aceea, ne întrebăm, din nou, Quo vadis, nunc, religio Europae. Sau, poate mai îndreptăţit, Quo vadete, nunc, religiones Europae? Va fi creată, în curând, o înţelegere mai largă între marile confesiuni şi Biserici între ele şi cu celelalte religii pătrunse aici? Este creştinismul apusean desuet şi părăsit iar celelalte religii salutate? Marea tendinţă din Europa Uniunii a strigat puternic, nu demult: Daţi un suflet Europei – bineînţeles pentru că s-a constatat că nu mai are suflet pe lângă opulenţa, individualismul şi încurajarea exoticului sub toate formele, până la sodomie – homosexualitate şi lesbianism – practicată la grecii vechi, în zonele orientale şi în armatele musulmane formate din „copiii de suflet” – cum îi numea însuşi marele nostru poet Mihail Eminescu în Scrisoarea a III-a. 115 O importantă carte, relativ rară, aceea a lui Patrick Karam şi intitulată Revenirea Islamului în fostul Imperiu Rus, Allah după Lenin, Versiune în limba română de Ioan Rusu-Prigoreanua apărut în Editura „Scripta”, Bucureşti, 1998, dezvăluie un întreg proces de transformări neaşteptate chiar în raporturile dintre religii alături de noi. A se vedea, în special, p. 24. 91 Se pare că există un mod paşnic de înţelegere cu toată lumea. Romano-catolicii au ca ghid enciclica papală Nostra Aetate, dar se insistă ca Sfântul Părinte de la Roma să nu mai facă referiri la surse ştiinţifice mai vechi şi care nu servesc în nici un chip pacea cu islamicii. Aceasta pe de o parte. Iar Protestanţii – Anglicanii, Luteranii şi Calvinii – prin Consiliul Ecumenic al Bisericilor, mai ales prin Subsecţia pentru Dialog cu persoane de diferite Religii şi Ideologii, aflată o vreme în mâinile lui Stanley Samartha, John B. Taylor, Tariq Mitri şi azi ale lui Hans Ucko, şi-au făcut cunoscute opiniile lor. Este de remarcat că Biserica Ortodoxă a Greciei, prin atunci Arhimandritul apoi Episcopul şi azi Mitropolitul Anastasios Yannoulatos, a Rusiei prin Pr. prof. Augustin Nikitin din Petersburg, Biserica Ortodoxă Română prin Arhiepiscopul Dr. Antim Nica, Prof. Dr. Remus Rus şi prin autorul rândurilor de faţă, iar Biserica Ortodoxă a Bulgariei prin Mitropolitul Partenie de Stara Zagora, şi-au făcut cunoscute atitudinile lor paşnice faţă de celelalte religii şi deschiderea faţă de ele cât este posibil dogmatic, tradiţional şi canonic116. Cu alte cuvinte, dezvoltarea Istoriei religiilor şi a Studiului Comparat al Religiilor în Bisericile Ortodoxe chiar şi în timpul marii izolări de învăţământul de stat, nu a întrerupt o linie de relaţii cu celelalte religii în această parte, Răsăriteană şi de Sud-Est a Europei, evitrând contradicţii făţişe şi chiar unele răzbunări sângeroase. Ciudat, războiul dintre evrei şi Egipt a rămas mult în memorie şi la noi. A apărut chiar o controversă la masa festivă oferită de Patriarhul Justinian în Ianuarie 1977 cu prilejul acordării unor doctorate „honoris causa” unor personalităţi de peste hotare dar şi patriarhului. S-a ridicat la masă şi a vorbit Muftiul de atunci, Iacub Mehmet. S-a referit şi la acel conflict. Imediat, Şeful Rabin Dr. Mozes Rosen i-a răspuns aspru, începând cu cuvintele: „Ia te uită! Credeam că numai eu sânt cel mai autorizat să interpretez Scriptura!”. Au urmat alte reproşuri, dure. Însuşi Muftiul – care mă cunoştea şi care fusese prezent ca şi mine, la Tripoli –Libia – între 1-6 februarie 1976 – mi-a mărturisit personal, mai târziu, că, după incident, cei doi iluştri şefi de Cult nu au mai schimbat o vorbă împreună niciodată, deşi erau vechi prieteni profesând două religii monoteiste diferite. Păcat. Sperăm ca astfel de diatribe să nu se întâmple în Europa niciodată, deşi incidente similare au avut loc la Graz, în Austria, cu doi-trei ani în urmă, între musulmani din Serbia şi unii reprezentanţi creştini. La Graz, însă, după insistenţe creştine, totul s-a sfârşit în duh de pace şi înţelegere, la 116 O contribuţie importantă asupra situaţiei o aflăm în cartea preotului anglican Rev. Dr. Marcus Braybrooke – personalitate cunoscută în dialogul interreligios -, Faith and Interfaith in a Global Age, Foreword by John Hick, CoNexus Press, 1998. La pagina 56, Dr. Marcus Brazbrooke susţine că şi celelalte religii, nu numai creştinismul, au nevoie de purificare. 92 capătul unei pauze cu „refreshments” şi cu o nouă încredere în viitor, sub semnul lucrului comun aflat în desfăşurare spre binele tuturor. III. Tendinţe curente în câmpul religios şi inter-religios european. Vizita şi cuvântarea papei Bendict al XVI-lea din 12 septembrie 2006 a avut şi are ecouri controversate în Europa. Vaticanul, cu toată forţa şi înţelepciunea a încercat şi încă mai încearcă să liniştească, în continuare, spiritele musulmanilor. Coroborată cu tensiunea provocată de caricaturile apărute la adresa Profetului Islamului, Muhammad, în Olanda, „gafa profesorală de la Regensburg” ameninţă de undeva apropiata vizită a Suveranului Pontif dintre 28 noiembrie – 1 decembrie 2006 în Turcia. Speculaţiile pro şi contra vor produce valuri şi noi tendinţe în Europa şi în NATO, legate de evaluarea Turciei ca viitor membru într-o Europă Unită extinsă peste Bosfor. Securitatea Papei va fi – după ultimele asigurări – comparabilă cu a Preşedintelui Bush. Dar se pune marea întrebare: Vor fi turcii din Europa Centrală şi de Vest paşnici sau agresivi după vizita reuşită sau nereuşită a papei la Ankara, Efes şi Istanbul? Vom avea de-a face cu o îngustare sau înrăutăţire a atitudinii turce musulmane faţă de ortodocşi? Vor reacţiona în comun romano-catolicii şi protestanţii europeni împreună într-o atare situaţie? Probabil că nu. Adoptarea de măsuri, individual şi colectiv, menite să stârnească noi controverse teologice şi chiar conflicte pe tema credibilităţii Vaticanului în dialogul cu musulmanii ar constitui un test al viitorului apropiat. Numai o deschidere către bunele raporturi, de o parte şi de alta, ar putea salva situaţia tensionată de acum. Din păcate, Consiliul Pontifical pentru Dialogul cu celelalte Religii al Vaticanului a fost suprimat prin amalgamare, Arhiepiscopul Michael Fitzgerald, conducătorul lui, fiind trimis ca nunţiu papal la Cairo. Dacă astfel stau lucrurile cu Roma, de cealaltă parte, a „Romei Noi” sau Constantinopolului, tensiunile nu sunt deloc aplanate între vechiul centru al ortodoxiei bizantine şi, cel puţin Biserica Ortodoxă Rusă. Câştigarea de către ruşi a catedralei ortodoxe din Budapesta, după îndelungate eforturi prin tribunale, conflictele pentru Ortodoxia din Ţările Baltice, pretenţia Tronului de Constantinopol ca Bisericile ortodoxe Autocefale să-i cedeze jurisdicţia lor asupra propriilor comunităţi din diaspora pe motive, chipurile, canonice, scandalul dintre Patriarhia Moscovei şi a Întregii Rusii pe motivul atragerii de către Constantinopol a întâistătătorului Episcopiei de Suroj din Anglia şi, acum, joncţiunea dintre Biserica Ortodoxă Rusă din afara hotarelor cu Patriarhia Moscovei în baza unui acord perfectat chiar în aceste zile, cu acceptarea ruşilor din afară să procure Sfântul şi Marele Mir numai de la Moscova – toate pot da bătaie de cap analistului bisericesc dornic să distingă încotro merge chiar şi Ortodoxia din Europa. Iarăşi, se pare că longevitatea miraculoasă a 93 patriarhului Bisericii Ortodoxe Române şi a patriarhului Bisericii Ortodoxe Bulgare, ca şi vârsta venerabilă, deja, a Primatului Bisericii din Albania, Arhiepiscopul Dr. Anastasios Yannoulatos – fost Profesor de Istoria Religiilor la Universitatea din Atena şi mare misionar cândva în Africa la sud de Sahara, - toate oferă o perspectivă foarte pozitivă pentru o convergenţă creştină europeană. Un punct câştigat de către Ortodoxie îl constituie existenţa Sfintelor Sinoade ale Bisericilor Ortodoxe Autocefale. Aceste Sinoade lucrează în virtutea unităţii şi a convergenţei harice primită de la Duhul Sfânt prin hirotonia sau consacrarea arhiereilor care le compun117. Ele sunt cu totul diferite în ce priveşte capacitatea, obligaţiile, drepturile şi privilegiile lor faţă de Sinoadele mai mult greceşti din mileniul I şi II. Dacă acele Sinoade erau evenimente sporadice şi hotărâtoare în general şi în special pentru Biserica Ortodoxă în întregimea ei, Sinoadele Bisericilor Ortodoxe Autocefale au o cu totul altă chemare. Mai întâi, ele au obligaţia de a păzi neştirbită credinţa creştină ortodoxă, cultul şi disciplina în cadrul Bisericii Autocefale date, acţionând ca autoritate harică supremă fiind depăşită numai de către Mântuitorul Hristos, Căruia I se supune deplin şi ascultător. Apoi, un astfel de Sinod acţionează pe bază de Statut în raport cu Statul. Este imposibil de imaginat că un Sinod al unei Biserici Autocefale dintr-un Stat cu majoritate Ortodoxă, n-ar găsi toate motivele pentru a contracara – pe temeiuri dogmatice trinitare, hristologice şi eclesiologice orice încercare a unui Scaun vechi dar neputincios şi afalt sub rigoarea unui stat musulman – deşi pretins laic, de a impune unor Biserici Mari Ortodoxe vechi texte care au căzut demult în desuetudine atât în ce priveşte conţinutul juridic şi canonic, precum şi, mai ales, formularea. Şi, într-adevăr, dorinţa Scaunului de Constantinopol de a se emancipa de sub autoritatea turcă de stat cât şi islamică în realitate, nu se poate traduce în viaţă atâta timp cât Rusia nu mai are interes special pentru eliberarea Constantinopolului şi a ţinuturilor dimprejur, ci o pace perpetuă cu musulmanii, iar celelalte Biserici Ortodoxe nu pot convinge autoritatea de stat de utilitatea unei astfel de iniţiative. IV. O ultimă cale: Dialogul şi Convergenţa Ne-am exprimat până aici temerea că o dată cu intrarea Bisericilor Ortodoxe din România şi Bulgaria în Uniunea Europeană, împreună cu poporul din aceste ţări, problematica prezentă şi viitoare a Europei nu se 117 A se vedea art. nostru, Pr. Prof. dr. Alexandru I. Stan, Duhul Sfânt – Duhul convergenţei Teologice creştine în mileniul al III-lea, în revista „Repere de Teologie. Studii şi Eseuri biblice”, Universitatea Biblică din România, Bucureşti, 2002, p. 87-91, în care se pune problema posibilităţii convergenţei religioaseîn orice condiţii. În special, punctul 2, „Convergenţa umană în Duhul Sfânt”, p.90. 94 îngustează. Prea Fericitul Părinte Patriarh Teoctist şi Sfântul Sinod au salutat frăţeşte şi bucuros venirea Papei Ioan Paul al II-lea la Bucureşti118 şi va avea plăcerea să-l primească şi pe papa Benedict al XVI-lea în septembrie 2007. Dar, în situaţia mai delicată în care suntem acum , nu credem că societatea românească şi, respectiv, cea bulgară şi-ar fi pierdut datinile şi capul. Ea nu şi le-a pierdut sub anii de stăpânire fanariotă, nici sub stăpânire cruntă dictată de la Moscova. Este cunoscut, desigur, faptul că Patriarhul Justinian Marina – cu luciditatea preotului de parohie, cum a şi fost înainte de a deveni ieromonah şi arhiereu -, precum şi prestanţa patriarhului Chiril al Bulgariei ca şi om de carte şi academician, precum şi prestanţa Patriarhului Gherman al Serbiei într-o ţară unde şeful statului - de la Belgrad – catolic comunist, comandant al rezistenţei şi veteran, sprijinit de comuniştii din Apusul Europei şi duşmănit crunt de Moscova stalinistă după război, au făcut faţă celor mai grele situaţii de conciliere între Stat şi Biserică. Însăşi Biserica Ortodoxă Rusă, trecând de la revoltă şi rezistenţă martirică la conciliere şi chiar obedienţă, a cunoscut perspectiva foarte vitregă a istoriei pe însăşi pielea credincioşilor şi a clerului ei. A existat şi există şi azi un dialog de persoane iar nu de teorii şi idei filosofice între Biserică şi Stat în această zonă sensibilă. Poate că acela dintre Biserică şi Stat din Polonia catolică şi Ungaria marcată de Calvinism, de catolicism şi de Iudaism a fost mult mai eficient înainte de aderarea la Uniunea Europeană. Poate era şi firesc să fie aşa, atâta vreme cât aceste ţări s-au aflat mai departe de Imperiul Otoman decât Ortodoxia şi mai atrase de Roma şi de alte centre creştine apusene cunoscute. În Europa de azi se practică intensiv dialogul interbisericesc, interconfesional sprijinit de Consiliul Ecumenic al Bisericilor. S-a produs – deşi în afara Europei, la Lima, în Peru, documentul „Baptism, Eucharist, Ministry”, discutat intens de Bisericile membre, dar fără să se ajungă la unitate de vederi pe planul dogmatic. În special punctul „Ministry”, interpretat de unii ca referire la Preoţia autentică, iar De alţii ca Slujire, sacramentală sau doar instituţională. Se studiază, în continuare apropierea tot mai strânsă a Bisericilor membre, astfel încât în acest secol sau în cele următoare să se ajungă la unitatea reală euharistică a Bisericilor creştine. Dar cum Bisericile Ortodoxe, având conştiinţa unei responsabilităţi profunde nu numai faţă de Biserica- Trup al lui Hristos, ci, deopotrivă şi faţă de Trupul şi Sângele Euharistic al Mântuitorului Hristos, nu vor să 118 A se vedea chiar lucrarea Viaţa religioasă din România – Studiu documentar, „Paideia”, Bucureşti, 1999, publicată de către Secretariatul de Stat pentru Culte cu prilejul acestei vizite în România a papei Ioan Paul al II-lea. Pe copertă se află reprezentaţi, împreună, Prea Fericitul Părinte Patriarh Teoctist, zâmbind larg şi Papa Ioan Paul al II-lea binecuvântând cu zâmbetul pe buze. , 95 relativizeze dogmatica, sacramentalitatea şi disciplina Bisericii, bat oarecum în retragere faţă de avântata doleanţă exprimată prin B:E:M. la Lima. Iar Bisericile Protestante tradiţionale, ca şi Biserica Romano-Catolică prin „Aggiornamento”, doresc să-şi clarifice situaţia, de drept şi de fapt, faţă de Bisericile mai vechi din care s-au desprins, în speranţa unei noi lumini pentru noul veac şi mileniu. Pe undeva se încearcă mai multa „sacralizare” a pastorilor luterani pe continent. Mai mult, în Germania s-a instituit diaconatul sacramental în 1970, prima diaconiţă fiind o femeie -Marianne Koch -, şcolită şi la Selly Oak Colleges din Birmingham, Anglia. Biserica Angliei, la fel ca şi Comuniunea Anglicană, lasă loc mozaicului religios din fostul Imperiu Britanic Victorian să subziste în cadrul său, încurajând noi variante cultice pentru programele sale liturgice. Dar o mare surpriză şi un pas spre refacerea unităţii Germaniei l-a constituit formarea EKD (Die Evangelische Kirche im Deutschland). S-au creat astfel premisele unităţii Protestante fără Catolici şi s-au întărit legăturile cu Biserica Angliei, cu Bisericile Luterane din Ţările Scandinave, diverse Biserici Reformate. Federaţia Mondială Luterană şi-a găsit un partener creştin Protestant în Alianţa Reformată Mondială. Astfel, dorinţa Vaticanului de a impulsiona unitatea creştină occidentală în jurul său a dus, nedorit, la o şi mai viguroasă consolidare a Protestantismului european, iar acesta a serbat cu mare fast 450 de ani de la Pacea de la Westfalia în 1998. La acest eveniment a participat şi Pastorul Zoltán, mijlocindu-i-se aceasta de către Asociaţia pentru Pacea Religiilor din România şi WCRP-din Germania (a fost invitat de către Preşedintele acestei organizaţii – un catolic!). O latură care ne interesează şi personal, este aceea că în Europa s-au creat frumoase premise pentru dialog interreligios, convergenţă interreligioasă şi bună înţelegere. Amintim doar că funcţionează capitluri naţionale ale Conferinţei Mondiale a Religiilor pentru Pace119 – preşedinte european fiind zoroastrianul Jehangir Sarosh, domiciliat la sud de Londra 119 O amplă Istorie a Conferinţei Mondiale a Religiilor pentru Pace a fost publicată de primul ei Secretar General, Homer Jack, în 1993. Autorul de faţă a primit de la Homer Jack în persoană două exemplare, pe insula Gotland, Suedia, la întrunirea din iunie 1993, pregătitoare a celei de a VI-a Adunări Generale de la Riva del Garda, Italia. Un exemplar a fost înmânat – la dorinţa autorului - Prea Fericitului Părinte Patriarh Teoctist. Homer Jack transmitea, astfel, un mesaj de recunoaştere a Bisericii Ortodoxe Române ca fondator al Conferinţe Mondiale a Religiilor pentru Pace, întrucât a trimis la Kyoto, Japonia,ca să o reprezinte la prima Adunare din 1970, pe Prea Sfinţitul Episcop Vicar Patriarhal de atunci, Dr. Antim Nica. Din păcate, la puţină vreme după întâlnirea noastră, Homer Jack şi-a dat obştescul sfârşit în Statele Unite şi nu a mai participat la Sarva Dharma Sammelana – Centenarul Parlamentului Religiilor -de la Bangalore, India unde am fi putut să-i confirmăm că Prea Fericitul Părinte Patriarh Teoctist a primit cu mulţumiri cartea trimisă. , 96 dar membru al grupării zoroastriene din Anglia, precum şi capitluri naţionale ale Iniţiativei pentru Religiile Unite, în Europa cu sediul la Bruxelles şi în Anterpen. Iniţiativa pentru Religiile Unite, întemeiată de Episcopul William Swing – episcop episcopalian acum onorar – în 1996. Atracţia acestor formaţiuni de dialog internaţionale atrăgând nu numai atenţia ci şi participarea responsabililor cu Dialogul interreligios de la Vatican şi de la Consiliul Ecumenic al Bisericilor. Devine din ce în ce mai clar – potrivit gradului crescând atât de interes cât şi de participare la diverse acţiuni locale şi internaţionale, că ne aflăm în faţa unei schimbări sau deschideri interreligioase fără precedent în istorie. La întrunirile interreligioase mari, s-a observat o dorinţă de a prezenta, în chip concret şi prin simboluri tradiţionale, esenţa religiozităţii credincioşilor de diverse religii din Europa. Dialogul a dus la Convergenţă, iar Convergenţa la bună-înţelegere. Creştinii, iudeii şi musulmanii, hinduiştii, buddhiştii, baha’ii şi Hare-Krişna, zoroastrienii şi unii fără profesarea vreunui crez, doresc şi depun eforturi în această privinţă. Se produc întâlniri regionale, cum ar fi şi cea de anul viitor,intitulată „Ecumenică” şi care va avea loc la Sibiu în septembrie, şi unde este aşteptat să vină chiar şi papa de la Roma. O mare problemă pentru ţările europene foste socialiste o constituie, însă, valul uriaş misionar înălţat cu bună ştiinţă de către formaţiunile creştine neoprotestante cunoscute, de către Iehoviştii de la Codlea, Braşov şi Bucureşti120, ba chiar şi de către Mormoni sau Biserica Apostolică a lui Iisus Hristos a Sfinţilor de pe urmă. Dacă Iehoviştii, de pildă, intră în Europa având statutul de Cult în România, Mormonii – aflaţi în mare conflict cu Iehoviştii, nu au dobândit încă statutul de Cult, dar vor să-l obţină utilizând toate mijloacele de influenţare de care dispun. Prezentând încă de acum patru ani o disponibilitate mai largă faţă de Culte şi denominaţiuni, Ungaria a dobândit mai uşor accesul la Uniunea Europeană. Este drept, majoritatea maghiarilor sunt romano-catolici sau reformaţi şi foarte puţini unitarieni şi luterani. În această direcţie, în special unitarienii s-au silit să-şi menţină legăturile strânse cu Bostonul şi cu centrul lor intelectual format în jurul Bibliotecii lor, aproape de Gara Euston din Londra. Pelerinajele unitarienilor americani la Budapesta s-au înteţit într-o vreme, iar de acolo, în Transilvania, unde şi este singura episcopie unitariană din lume. Dar, în spiritul libertăţii religioase create de Revoluţia din 1989, pe fundalul unei largi înţelegeri dintre Culte şi autorităţile de stat, a fost posibilă o acceptare reciprocă, aproape până la 120 Date din întâlniri personale, ocazionale, particulare şi amicale cu aceştia. 97 eliminarea oricăror interdicţii politico-ideologice, astfel încât starea noastră de acasă să fie înţeleasă mai clar. Un rol deosebit îl joacă astăzi uniatismul din Ungaria, din România şi din Ucraina. Aceasta deoarece - potrivit doctrinei canonice a Bisericii Romano-Catolice, exprimată clar în diverse ocazii – singura Biserică este Biserica romano-catolică, iar celelalte Biserici, unite cu ea sunt numai rituri. Faptul l-a explicat acum doi ani în urmă Arhiepiscopul Jakubinski de la Alba Iulia, chiar pentru a atrage atenţia greco-catolicilor că orice pretenţii patrimoniale sau de alt fel faţă de România trebuie formulate pe cale ierarhică, prin Roma. Şi totuşi Papa a înălţat la rangul de „mitropolit principal” – de fapt, „patriarh deghizat” pe un ierarh greco-catolic din România. S-au încercat astfel de iniţiative romane, prin Cardinalul Walter Kasper şi în Ugraina, dar atitudinea Bisericii Ortodoxe Ruse a fost mult prea vehementă pentru a se realiza. Şi totuşi există dialog şi există convergenţă, deşi mai sunt foarte multe de făcut în această privinţă. Aşa, de pildă, Întrunirea interreligioasă de mare anvergură, cu semne mult promiţătoare de la Moscova de la începutul lunii Iulie 2006, nu a prilejuit decât lectura în public a unor documente aduse de fiecare delegaţie de acasă, dialogul rămânând – după cum au spus unii participanţi la întrunirea de la Kyoto – pe seama indivizilor, care cum a apucat. Un „loc fierbinte” şi care cere mai mult conlucrare interreligioasă decât dialog. Iar acest loc fierbinte se răceşte cu greu, anume fosta Yugoslavie. Eforturi deosebite s-a depus de către Cardinalul catolic Pulici, de Muftiul Mustafa Ceric – membru în Consiliul Interreligios European – şi Patriarhul Sârb Pavle, împreună cu clericii din subordine, pentru a uşura soarta victimelor războaielor intestine. Ceva se mişcă, nu chiar aşa de încet, în direcţia redeşteptării şi a speranţelor practice. Din nou Conferinţa Bisericilor Europene, prin Prof. Dr. John B. Taylor şi prin Pr. Prof. Dr. Viorel Ioniţă de la Facultatea de Teologie „Patriarhul Justinian” din Bucureşti, afla la Geneva, împreună cu creştini de diverse confesiuni şi Biserici Europene, ca şi Musulmani din regiune, cu sprijinul Naţiunilor Unite şi al Uniunii Europene creează noi posibilităţi de dialog, de Convergenţă şi de bună-înţelegere. Nu este deloc uşor, dar în loc de a aţâţa religiile între ele spre a se produce mai mult conflict sub specie pacis, se croşetează cu greu tricoul păcii şi al credinţei pentru oamenii din fosta Yugoslavie. Concluzie Punând din nou întrebarea în mod sienkievician, care ar putea deveni clasică: Quo vadis nunc, religio, am putea spune, în urma celor arătate mai sus, că 1) religia şi religiile lumii la început de mileniu III se află într-un 98 reviriment nemaiîntâlnit, atât doctrinar cât şi misionar pe toată suprafaţa globului pământesc; că 2) grupurile de religii aflate în competiţie în Europa se folosesc de terenul şi ţara în care se află pentru a dobândi adepţi cât mai mulţi şi, odată cu aceasta, putere economică şi prestigiu cultural şi politic; că 3) tendinţele europene din câmpul religios şi interreligios din prezentşi cu perspectivă pentru viitorul imediat şi mai îndepărtat sunt foarte importante în privinţa stabilităţii societăţii şi a relaţiilor reciproce ; şi că 4) dialogul inter-religios european a devenit deja complex, că se îndreaptă către convergenţă şi convieţuire paşnică în locurile de conflict, foarte fierbinţi. Totul are ecouri largi în societatea europeană şi în lumea de azi. Bisericile creştine şi religiile se află pe planuri diferite. Nici o Biserică sau confesiune creştină nu admite sincretismul şi nu creează conştient premise pentru sincretism. Este adevărat, că societatea europeană contemporană nu mai este teatrul marilor controverse teologice de odinioară, nici nu acceptă pentru sine directive cum sunt acelea din enciclica papală Nostra Aetate sau alte documente creştine ecumenice sau locale. Atâta vreme cât credincioşii creştini sau de altă religie sunt şi cetăţeni, sau cetăţeni în devenire ai ţărilor care deja compun Uniunea Europeană, ei pot fi influenţaţi prin religia lor, prin clerul lor, spre pace sau spre conflict. Deşi religiile, altele decât creştinismul sunt minoritare în Europa, ele au totuşi o bază mult mai numeroasă pe alte continente şi se alimentează de acolo cu mesaje, cu reguli de viaţă, cu sugestii pentru propriile sărbători şi chiar cu obiecte de cult. În Europa există libertate religioasă, în general. Ea constituie o bază de apropiere în serviciul binelui, dar pot exista şi momente destul de tensionate şi care duc la reconsiderarea atitudinilor, în sensul că acestea din urmă pot fi explozive. Marile organizaţii inter-creştine şi inter-religioase din Europa, îşi interferează drumurile şi scopurile. Ele sunt servite de oameni dedicaţi şi cunoscători în adâncime a faptelor. 99 REPERE PRIVIND RELAŢIA DINTRE RELIGIE ŞI SOCIETATE ÎN PERSPECTIVA EXTINDERII UNIUNII EUROPENE Pr. conf. univ. dr. Ion Stoica Pr. as. univ. drd. Sorin Bute Orice tratat de antropologie filosofică scoate în evidenţă, printre altele, două dintre caracteristicile constitutive ale fiinţei umane dovedite în planl existenţial istoric: omul este o fiinţă sociabilă şi omul este o fiinţă religioasă. În planul existenţial unitatea celor două dimensiuni ale umanului, sociabilitatea şi religiozitatea, este clar acceptată de către majoritatea teologilor, sociologilor, antropologilor, filozofilor, şi a istoricilor religiei. Aproape că nu se poate vorbi de un homo socialis separat de homo religiosus ca emanaţie a unor diverse influenţe cultural – istorice, ci maidegrabă de un homo universalis ce cuprinde structural în sine ambele dimensiuni: socială şi religioasă. În planul istoric, cadrul manifestării acestor caracteristici esenţiale ale omului universal, se pune problema relaţiei dintre religie, ca manifestare a religiozităţii in istorie şi societate ca manifestare a sociabilităţii în istorie. Există o tendinţă a separării celor două aspecte. Teologul este obişnuit să afirme întâietatea lui homo religiosus faţă de homo socialis. Dimpotrivă, filosoful şi sociologul afirmă o prioritate inversă, fără să sesizeze că de fapt factorul priomordial de coeziune socială este tocmai cel religios. Teologul tradiţional vede în chipul lui Dumnezeu din om şi în caracterul său de persoană, izvorul capacităţilor sale dialogale. Sociologul dimpotrivă, afirmă caracterul primordial al societăţii faţă de orice manifestare religioasă, care este în esenţă generată de dorinţa omului de a relaţiona şi cu puterile şi forţele neînţelese ale universului. Pentru a ajunge să aprofundăm relaţia dintre religie şi societate la începutul secolului XXI, trebuie să vedem mai întâi câteva modele ale relaţiei dintre acestea. Primul model este cel arhaic tradiţional. Pentru tipul omului tradiţional lumea era sacră. Elementele ce compun lumea erau sacre nu în ele însele, ci pentru că erau simboluri sau hierofanii: „manifestarea a ceva care este altfel, a unei realităţi care nu aparţine lumii noastre, în lucruri care 100 fac parte integrantă din lumea noastră.”121 Aceasta este lumea omului religios. Această atitudine religioasă a omului tradiţional faţă de lume se prelungea în mod firesc atât în viaţa lui de familie cât şi în societate. Manifestările sale sociale sunt în acelaşi timp şi manifestări religioase. Nu există deci separaţie între cele două. Sacrul este, scrie Mircea Eliade, „o modalitate de a fi în lume şi în societate, o situaţie existenţială asumată de către om în cadrul existenţei sale istorice.”122 De aceea pentru omul premodern, tradiţional, nu se poate nici măcar pune problema relaţiei dintre religie şi societate, din moment ce lumea şi societatea erau sacre. Al doilea model este cel modernist. Pentru a-şi pune această problemă, omul a trebuit ca mai întâi să desacralizeze cosmosul şi societatea pentru a putea distinge, separa, şi apoi chiar opune religia şi societatea, sacrul şi profanul. Acest lucru l-a făcut omul modern care a desacralizat totul, viaţa sa, viaţa de familie şi implicaţiile sale sociale. „Cosmosul total desacralizat este o descoperire recentă a minţii omeneşti omul modern şi-a desacralizat lumea şi şi-a asumat o existenţă profană. Desacralizarea este proprie experienţei totale a omului nereligios al societăţilor moderne, căruia îi este, prin urmare din ce în ce mai greu să regăsească dimensiunile existenţiale ale omului religios al societăţilor arhaice”123 tradiţionale. Prima caracteristică a modernităţii după desacralizarea lumii, este renunţarea la tradiţie şi construirea societăţii cu puterea raţiunii. Nimicirea tradiţiei,124 cum o numeşte Konrad Lorenz, provine la rândul său din „încrederea nelimitată în mitul cunoaşterii, şi deci în mitul progresului”125. În privinţa relaţiei dintre religie şi societate în timpul modernităţii, aceasta se manifestă sub două aspecte. Mai întâi are loc o emancipare a societăţii faţă de religie şi de tradiţia religioasă, un refuz în general al oricărei forme de tradiţie religioasă. Raţiunea devine autonomă şi se afirmă drept singurul izvor al adevărului şi al înţelegerii lumii „naturale”. Revelaţia trebuie să dispară. „Sapere aude” , îndemna Kant. „Ai curajul de a te folosi de propria ta raţiune! Acesta este mottoul Iluminismului”126. Şi este adevărat că omul s-a folosit de raţiune până chiar la divinizarea ei, dar în cele din urmă tocmai această raţiune 121 Mircea Eliade, Sacrul şi profanul, Editura Humanitas, Bucureşti, 20053, p.13.. 122 Ibidem, p. 15. 123 Ibidem, p. 14. 124 Konrad Lorenz, Cele opt păcate capitale ale omenirii civilizate, Editura Humanitas, Bucureşti 20063. 125 Ignazio Sanna, L’antropologia cristiana tra moderntà e postmodernità, Editrice Queriniana, Brescia, 20022, p. 58. 126 I. Kant, Risposta alla domanda: che cos’è l’Illuminismo, in Scritti politici e di filosofia della storia e del diritto, Utet, Torino, 1965, p. 141. 101 autonomă a fost cea care l-a decepţionat întrucât „raţionalizarea excesivă chiar a activităţilor sociale duce inevitabil la transferul religiei din sfera publică şi socială în sfera privată”, particulară, pierzându-şi astfel rolul ei de coeziune socială.127 În al doilea rând are loc procesul de secularizare a creştinismului occidental. Societatea modernă formată în Occident drept anticreştină sau laică, nu s-a creat ex nihilo, ci prin confiscarea şi secularizarea valorilor şi a idealurilor creştine. Autorul acestei idei, K. Löwith afirma în 1953: „faptul că saeculum creştin a devenit secular pune istoria modernă (europeană) într-o lumină paradoxală: aceasta este creştină prin originea sa şi anticreştină în rezultat”128, prin atitudinile şi faptele actorilor ce au jucat pe scena istoriei moderne. Ideea providenţei divine ce conducea cursul istoriei şi îi deschidea perspectiva transcedentală făcând-o dinamică nu numai pe orizontală ci şi pe verticală, a fost înlocuită de aceea a progresului umanităţii în dezvolatarea sa istorică imanentă. Subiectul şi conducătorul istoriei nu mai este Dumnezeu, ci omul şi umanitatea sa autonomă. „Ca să aibă o lume a lui, omul modern areligios, a desacralizat lumea în care trăiau stramoşii, fiind nevoit să adopte un comportament contrar celui de dinainte”129, ajungând până la izgonirea lui Dumnezeu din istorie şi din viaţa omului, şi culminând cu teoria morţii lui Dumnezeu. Sub aspect cultural modernitatea înseamnă subiectivism, autonomia conştiinţei, dar care conştiinţă purgată de credinţă; primatul raţiunii autosuficiente, libertate absolută lipsită de responsabilitate, progres nedefinit, adică iluzoriu şi utopic. Sub profil politic înseamnă democraţie liberală în care majoritatea a ajuns să se supună minorităţilor aberante, distincţie între societate şi religie prin marginalizarea religiei şi izolarea ei în sfera particularului, separaţie între Biserică şi Stat. Sub profil ştiinţific modernitatea este absolută încredere în „raţionalitatea ştiinţifică” şi deci în capacitatea ştiinţei şi a tehnicii de a duce umanitatea la un nivel mereu superior de progres şi bunăstare materială, 130 pe scurt înseamnă divinizarea raţiunii autonome, dar în cele din urmă şi deziluzia – trăirea conştiinţei insuficienţei raţiunii sau a relativizării ei şi a tuturor ştiinţelor raţionaliste. Al treilea model al relaţiei religie societate, este modelul postmodernist al istoriei prezente, exprimat prin atitudinea societăţii faţă de 127 Dumitru Popescu, Hristos, Biserică, Societate, Editura Institutului Biblicşi de Misiune al Bisercii Ortodoxe Române, Bucureşti, 1998, p. 70. 128 K. Löwith, Significato e fine della storia. I presupposti teologici della filosofia e della storia, Comunità, Milano, 19652, p. 230. 129 Mircea Eliade, op. cit., p. 154. 130 Ignazio Sanna, op.cit., p. 74 102 religie şi de reacţiile înstituţiilor religioase faţa de societate. Dacă modelul arhaic tradiţional îşi are drept limită superioară începutul Umanismului şi Renaşterea, dacă modernitatea se cuprinde între această limită şi începutul secolului XX, modelul social actual postmodernist îşi are începutul în seculul XX şi se continuă în secolul XXI. Ca şi modernitatea europeană, care s-a fundamentat prin secularizarea creştinismului, societatea actuală îşi are fundamentele în modernitate faţă de care este foarte dificil de realizat o clară demarcaţie conceptuală. De aceea, numele dat acestui model nou social – istoric în care trăim, face referinţă la modernitate. Unii o numesc postmodernitate, alţii modernitate depăşită sau incompletă131, iar alţii, referindu-se la caracterul de statornică şi continuă schimbare al acestei societăţi o numesc modernitate lichidă132 în care totul se tulbură, se clatină şi se schimbă, nu mai are nici un reper stabil şi nici o perspectivă sigură. După Lyotard, termenul postmodern ar fi de-a dreptul un nume fals, utilizat iniţial de arhitecţii italieni şi de un curent al criticii literare nord-americane. Falsitatea numelui constă în faptul că, etimologic, modern înseamnă „acum”, deci este ca şi cum s-ar spune „acum” şi „după acum”.133 S-ar putea spune că este o anticipare a viitorului, un salt în viitor, dar care viitor dacă nu mai ai nici o rădăcină în trecut? Totul este instabil, şi această instabilitate are tendinţa de a depăşii graniţele mobilului şi a se identifica cu labilul. Acesta este unul dintre riscurile postmodernismului. După alţii, postmodernitatea nu ar fi o epocă nouă, ci doar rescrierea anumitor caracteristici pe care le urmărea modernitatea în tendinţa ei de autonomie şi libertate absolută. Ca şi modernitatea, postmodernitatea se naşte din refuzul anumitor caracteristici ale epocilor premergătoare însemnând în cele din urmă ruperea cu orice tradiţie, cu orice identitate spirituală – culturală şi etnică. Se poate spune că omul postmodern se naşte din prăbuşirea marilor sinteze ale gândirii moderne (renaştere – iluminism – idealism – marxism – pozitivism) şi ale formelor sale sociopolitice totalitare (nazismul – comunismul).134 În această cultură a postmodernităţii, dacă se mai poate numi cultură, produsă de prăbuşirea marilor sinteze ale gândirii moderne, existenţa omului se diferenţiază profund de trecut prin faptul că el se raportează într-un mod foarte diferit la adevăr, dă mai multă importanţă dimensiunii de timp şi de istorie, percepe într-o formă interogativă sensurile religioase şi trăieşte în lumina unei noi perspective etice, dar o 131 Ibidem, p. 146. 132 Zygmunt Bauman, La modernità liquida, Laterza, Roma, 1999. 133 Jean Francois Lyotard, Réécris la modernité, Galilée, Paris, 988. 134 Ignazio Sanna, op. cit., p. 147. 103 etică permisivistă şi consumistă. Omul postmodern trăieşte în „imediat”, în prezent. Timpul şi spaţiul s-au contractat. J. Baudrillard numeşte această situaţie „societatea simulării” în care domină incertitudinea radicală asupra adevarului, asupra realităţii însăşi. Realitatea nu mai este reprezentată de concepte abstracte ci de imagini, drept pentru care nu se trăieşte în întâlnirea reală cu o altă persoană ci cu versiunea cinematografică, mediatică a acestei persoane135, cu rolul sau masca persoanei, şi de aceea modelul de urmat devine în cel mai bun caz actorul, actriţa sau bufonul. Dietrich Bonhöeffer vedea în postmodern nu atât un refuz al valorilor cât mai degrabă o indiferenţă faţă de acestea136, un laxism total. Faţă de modernitate, care nega şi refuza orice manifestare a religiei în afara sferei privatului, postmodernitatea adoptă o atitudine, mai degrabă, de indiferenţă faţă de sistemele religioase tradiţionale şi manifestă interes mai mult faţă de aspectele esoterice şi exotice ale unor sisteme religioase orientale care generează în cele din urmă panteismul. Astfel societatea postmodernă a secolului XXI deşi îşi mai pune problema rolului şi locului religiei în societate, dar, plecând de la pluralismul şi sincretismul religios ce o caracterizează, se teme totuşi ca nu cumva, tocmai acestea să-i pericliteze securitatea în loc să-i asigure certitudinea acesteia. Societatea respectivă are principiile, caracteristicile şi priorităţile ce o definesc în mod esenţial, faţă de care trebuie să se subordoneze toate elementele ce o compun. Sensurile tuturor celorlalte structuri sociale ce compun postmodernitatea trebuie să conveargă către sensurile generale ale acesteia. De aceea, pentru a înţelege relaţia dintre religie şi societate ne referim doar la două dintre caracteristicile definitorii ale societăţii postmoderne a secolulu XXI în Europa. Prima dintre ele este evidenţiată de către sociologul si politologul cel mai autoritar în Occident, Zygmunt Bauman. În lucrarea sa „Societatea sub asediu”, acesta reliefează drept una dintre caracteristicile postmodernităţii, obsesia faţă de siguranţă, securitate şi certitudinea acestora. Omul postmodern pare a fi îmbrăţişat în acest sens idealul modernităţii de stabilitate şi progres al societăţii în cadrul timpului şi spaţiului. El închide totul în timp şi spaţiu. În afara acestor coordonate pentru el nu mai există nimic. Acest ideal este o secularizare a idealului eshatologic creştin a „Cerului nou şi a pământului nou” a păcii depline. Împărăţia Cerurilor ce poate fi dobândită ca moştenire de către creştinul autentic începând din timp şi spaţiu şi continuată în transcendenţa veşniciei, a fost pogorâtă de omul postmodernist în timp şi în spaţiu, golită de sensul ei eshatologic, 135 J. Baudrillard, Le strategie fatali, Feltrinelli, Milano, 1984. 136 Dietrich Bonhoeffer, Etica, Editrice Valentino Bompiani, Milano, 1969. 104 lipsită de perspectiva transcedentală şi identificată reducţionist doar cu certitudinea securităţii terestre, ceea ce dovedeşte că postmodernistul trăieşte într-o angoasă existenţială continuă, nemaiîntâlnită anterior. Bauman mai arată cum miezul principal al unei campanii electorale în Occident se bazează pe aceste principii sau obsesii, aşa cum le numeşte el. Ca un „alter Cristus” care dăruieşte ucenicilor pacea (Pacea Mea dau vouă, pacea Mea las vouă), pretendentul modern la conducerea unei structuri sociale, cum este statul, îşi bazează campania pe promisiunile de înstăpânire a unei păci depline prin securitate, siguranţă şi certitudine, ceea ce dovedeşte că pentru el nu mai există nimic stabil, totul se clatină. Însăşi mulţimea promisiunilor sale exprimă tocmai instabilitatea şi dezechilibrul lăuntric. A doua dimensiune definitorie a postmodernităţii este dimensiunea pluralistă. Primul element al acestei dimensiuni este renunţarea la postulatul unităţii realului şi dobândirea unui aspect pluralistic fundamental al aceluiaşi. De fapt, postmodernitatea este definită de filozoful german Wolfgang Welsch drept „o condiţie de radicală pluralitate”137. „Modernitatea încerca să regleze procesul de diferenţiere prin intermediul structurilor sistematizante totalitare şi privea pluralitatea dintr-un punct de vedere unificator. Postmodernitatea, în schimb, respinge orice tentativă de unificare, şi consideră lumea drept un plural, văzând în multitudinea raţionalităţilor, a modelelor comportamentale, ocazii mai ample ale exercitării libertăţii.138” Cu alte cuvinte postmodernitatea nu implică doar acceptarea pluralismului de idei şi de comportamente, ci solicită o opţiune fundamentală în favoarea unui astfel de pluralism şi o recunoaştere a normativităţii sale. Adevarul, umanitatea, dreptatea, religia, sunt concepute doar la plural, în sensul că, mai mult decât esenţa adevărului, umanităţii, dreptăţii şi religiei, se iau în considerare oamenii care caută adevărul. Dar care oameni?; cei care sunt goliţi de existenţă personală şi demnitate şi siliţi să devină măşti, roluri, numere, roboţi sau obiecte, deci cei care nu mai au identitate spiritual – culturală, etnică şi religioasă, nu mai au intimitate particulară sau familiară şi nici un fel de demnitate ci vor să trăiască doar din plin viaţa la nivel libertinist şi consumist, urmăresc propria dreptate şi se raportează la divinitatea creată după chipul lor. Pentru omul postmodern nu mai există valori obiective universal acceptate, totul este schimbător. „Singurul lucru imuabil este, în schimb, 137 Wolfgang Welsch, Unsere postmoderne Moderne, Akaddemie Verlag, Berlin, 1997, p. 4. 138 Ignazio Sanna, op. cit., p. 194. 105 distrugerea oricărei statornicii”139. Dacă sfârşitul mileniului II se caracterizează, printre altele, prin distrugerea sau prăbuşirea structurilor, începutul mileniului al III – lea înseamnă tocmai acceptarea acestor prăbuşiri, adică permanentizarea distrugerii lor. Acest pluralism al societăţii postmoderne conduce în mod firesc la următoarea concluzie formulată astfel de filozoful american H.T.Engelhardt: societatea postmodernă pluralistă este formată din străini din punct de vedere moral (moral strangers).140 Cumulând cele două caracteristici definitorii ale postmodernităţii, obsesia siguranţei şi a certitudinii şi dimensiunea pluralistă, rezultă faptul că societatea secolului XXI, în speţă cea europenă, trebuie să pastreze un echilibru foarte delicat al diversităţilor străine moral în unitatea coeziunii sociale. De aici motto-ul Uniunii Euroepene: „Suntem uniţi în diversitate”. Care este rolul şi locul religiei într-o astfel de societate? Mai întâi, religia şi manifestările sale organizate în instituţiile bimilenare ale Bisericilor în Europa, sunt considerate un simplu element ce formează împreună cu celelalte, dimensiunea pluralistă a societăţii. Este adevărat că societatea secolului XXI îşi pune mai acut problema locului religiei în societate, dar nu din tendinţa de a corecta atitudinea modernităţii de desacralizare a lumii, nici din tendinţa de a reunifica religia şi societatea într-un mod unic al omului de a exista în lume, ci privind religia şi manifestările sale instituţionalizate ca elemente ce o compun şi care trebuie să se supună pluralismului său şi să nu tulbure în nici un fel siguranţa şi certitudina păcii în „civitas terestra”. Există, de aceea, din partea societăţii europene a secolului XXI o teamă nerostită a faptului că religia sau religiile din cuprrinsul său, dată fiind împărţirea şi diferenţierea lor istorică, pot provoca stări conflictuale în societate. Această temere se naşte, pe de o parte, din propria experienţă istorică a Occidentului ce a fost martor aşa numitelor războaie religioase. Propria experienţă istorică a devenit în acest caz un principiu general care, în virtutea concepţiei lui Max Weber că manifestările şi expresiile civilizaţiei occidentale au valoare şi semnificat universal141, a fost transferat la nivel mondial. De aici până la ideea de Übermensch şi de superioritate arogantă a culturii şi civilizaţiei occidentale aproape că nu mai există spaţiu. De aici porneşte şi pretenţia occidentalului de a impune cu orice preţ această civilizaţie a Übermensch –ului. 139 E. Severino, Pensieri sul cristianesimo, Rizzoli, Milano, 1995. 140 H.T.Engelhardt, The Foundations of Bioethics, Oxford Universitz Press, New York – Oxford, 19962 141 Max Weber, Etica protestantă şi spiritul capitalismului, Editura Humanitas, Bucureşti, 2003, p. 5. 106 Pe de altă parte, având în vedere că în Europa creştinismul nu adoptă în nici un fel, prin natura sa, pluralismul postmodernităţii, de vereme ce este o religie revelată ce recunoaşte un singur Adevăr în persoana divino-umană a lui Iisus Hristos,şi deci Adevărul are un caracter personal, şi acceptă un singur adevăr asupra natură umane, religia creştină este privită ca elementul social ce nu se poate supune dimensiunii pluraliste esenţiale a societăţii postmoderne a secolului XXI. Cât priveşte teama de conflicte de sorginte religioasă, aceasta este o teamă nejustificată, atât în ce priveşte esenţa creştinismului ca religie a iubirii şi a păcii cât şi a manifestării lui în istorie. Majoritatea conflictelor ce păreau a fi de natură religioasă şi care sunt stigmatizate ca având la origine conflicte religioase, au fost în realitate mai întâi, o „ciocnire a civilizaţiilor”, cu interese de cele mai multe ori străine de factorul religios. Aceasta, în special, prin faptul că unul dintre caracteristicile distinctive ale societăţii moderne este, în viziunea profesorului S. N. Eisenstadt, convingerea de fond că civilizaţia occidentală se caracterizează printr-un fel de exemplaritate şi este depozitara unui model social învingător în cursul istioriei şi către acest model progresează în mod inevitabil toate variile societăţi ce converg către o modernă civilizaţie universală.142 Latura religioasă a acelor conflicte era, nu originea lor, ci un efect al ciocnirii civilizaţiilor, o armă de apărare. Aspectul religios al acestor tipuri de conflicte a apărut a posteriori rebelinii generate de occidentalocentrism, de vreme ce religia, în Europa creştinismul, este un element fundamental al culturii şi tradiţiei unui popor. Reafirmarea acestui fundament constituie reafirmarea propriei identităţi. Pe de altă parte, întărire elementului religios propriu ca element definitoriu al identităţii culturale a unui popor, este mai presus de orice, un act de rezistenţă în faţa tăvălugului globalizării uniforme şi al pretenţiilor de valabilitate universală a propriei culturi din partea Occidentului, cultură şi civilizaţie ce se pare că suferă în continuare de occidentalocentrism deşi, această pretenţie de universalitate a culturii occidentale, după părerea unor autori, a dispărut în secolul XXI. „Gândirea ce predomină astăzi în Occient vis-a-vis de creaţiile universale ale Ocidentului însuşi, este că nici una dintre acestea nu are valoare universală. Pentru această gândire, universalitatea instituţiilor occidentale ar fi o iluzie, pentru că în realitate acestea sunt doar o particularitate, printre altele, cu o demnitate ca a altora, fără nici o valoare intrinsec superioară sau mai bună ca a altora.”143 Totuşi există şi alţii care consideră că „în lumea 142 S. N. Eisenstadt, Revolutions and Transformations of Societies. A Comparative Study of Civilizations, Free Press, New York, 1978. 143 Marcello Pera, Il relativismo, il cristinaesimo e l’Occidente, în Senza radici, Mondadori, Milano, 2004, p. 6. 107 conflictualităţilor etnice şi a ciocnirilor dintre civilizaţii credinţa occidentală în valabilitatea universală a propriei culturi are trei defecte: este falsă; este imorală; este periculoasă”144. În acest sens este salutar principiul de organizare al Uniunii Europene de unitate în diversitate, care contribuie la vindecarea culturrii de occidentocentrismului. Acest principiu al unităţii în diversitate este şi principiul de organizare concretă al creştinismului în Răsărit, a Bisericii Ortodoxe. Am văzut, însă, că pentru creştinism este exclusă pluralitatea adevărurilor pentru că astfel se conceptualizează adevărul şi se manifestă pretenţia posedării lui. Unitatea ortodoxă în diversitate arată că adevărul suprem se revelează plenar în Biserica cea Una şi nedespărţită, şi că această revelaţie dă posibilitatea şi celorlalţi să participe direct sau indirect la el, într-o măsură mai mare sau mai mică, prin revelaţia naturală. De aceea în Ortodoxie se foloseşte o gîndire paradoxală, antinomică, a terţului inclus, şi de aici decurge disponibilitatea ei spre gândirea dialogală, complementară. Unitatea în diversitate se fundamentează în creştinismul ortodox pe unitate în complementaritatea diversităţilor. Iar complementaritate înseamnă îmbrăţişrea unor adevăruri, valori şi comportamente care, chiar dacă diverse, converg către un sens şi un scop comun. Spre deosebire de acest mod bimilenar de organizare a creştinismului ortodox, societatea postodernă a secolulu XXI, prin viziunea sa pluralistă asupra adevărului lumii şi omului, încearcă înmpăcarea prin legarea împreună a unor elemente nu complementare ci contrare, străine din punct de vedere moral. În societatea pluralistă a secolului XXI este promovat, cu putere de normă chiar, pluralismul religios, ceea ce constituie o mare problmă pentru unitatea religiei şi dialogul religios. Fie că este vorba despre religii diferite (creştinismul, islamismul, mozaismul), sau de manifestări istorice diverse ale creştinismului (ortodoxia, catolicismul, protestantismul), statul legitimează toate aceste religii sau manifestări religioase, şi le conferă statut egal indiferent de importanţa lor istorică sau de aportul lor cultural, spiritual şi material în istoria unui popor sau a altuia. Nici o religie nu posedă criteriile absolute pentru a judeca pe altele şi nici una nu trebuie să se declare superioară. Prin această relativizare a religiosului nu se mai poate justifica nici pretenţia occidentalocentrismului în cultură, întrucât religia este inclusă forţat de această societate în sfera culturii. „Ceea ce caracterizează actualul pluralism religios în occidentul european este faptul că în interiorul graniţelor sale există multe religii nu doar „de fapt” ci şi „de drept”, în sensul că înaintea legii au dreptul de a exista, de a predica propriile doctrine şi de a practica riturile lor religioase. 144 Samuel Huntington, Lo scontro delle civiltà, Milano, Garzanti, 1997, p. 462. 108 Dar ceea ce este mai important este că toate religiile şi mişcările existente în Europa au un drept egal de a exsita”145. De aceea, în actuala situaţie a pluralismului religios, creştinismul a devenit una dintre multele religii existente astăzi pe constinentul european, chiar dacă rădăcinile istorice şi culturale ale acestuia sunt creştine, iar toată cultura europeană medievală este impregnată de creştinism, poartă amprente eclesiastice. Am arătat anterior modul în care creştinismul împacă în conceptul de unitate în diversitate pluralismul prin complementaritatea raportării la un unic Adevăr şi la un sistem axiologic comun. Societatea postmodernă, promovând pluralismul drept criteriul său fundamental, şi de vreme ce nu acceptă un adevăr comun ci adevăruri, şi nici un sistem axiologic comun, ci valori contrastante, a avut nevoie pentru a împăca contradicţiile pluralismului său de principii auxiliare. Pentru a păstra unitatea care nu este o unitate a unor elemente complementare, ci contrare, străine, societatea europeană a secolului XXI aplică câteva principii corective ale amalgamului său pluralist : toleranţa şi relativismul. Dar să vedem ce dezvoltă toleranţa în sfera socialului. Cel mult un tip societal de om pe lângă om, este drept, opus tipului omului contra om, dar acest tip societal modern nu mai poate explica caracterul sociabil al fiinţei umane. Iar relativismul înseamnă în cele din urmă o golire a lumii de sens, ce creează în omul dezorientat şi fără rădăcini postmodern, un gol sufletesc pe care nu mai este în stare să îl umple nimic. Afirmarea în societăţile democratice a unui pluralism nu doar de idei, de valori şi de comportamente, ci şi de grupuri care au statute diferenţiate şi uneori contrare (străini moral), a dus la acceptarea toleranţei ca unic mod de coexistenţă. Perspectiva cea mai semnificativă a fost elaborată de filosoful american John Rawls „care a propus radicalizarea noţiunii lui Stuart Mill asupra toleranţei prin ideea de neutralitate a statului. Rawls a teoretizat o completă indiferenţă din partea autorităţii publice faţă de concepţiile diverse şi contrastante de bine, pe care grupurile singure de cetăţeni o împărtăşesc”146. Problema toleranţei se pune în contextul raportului dintre adevăr şi democraţie şi se prefigurează ca fundament şi justificare a relativismului care se consideră a fi singura concepţie compatibilă cu pluralismul. Exemplul cel mai semnificativ de justificare relativistică a democraţiei este textul clasic al lui H. Kelsen, care în Fundamentele democraţiei, susţine teza conform căreia, într-un sistem bazat pe valori absolute, nu îşi pot găsi 145 Ignazio Sanna, op. cit., p. 215. 146 J. Rawls, Una teoria della giustizia, Feltrinelli, Milano, 19862, crf. Ignazio Sanna, op. cit.,, p.115. 109 loc valorile democratice, precum toleranţa, drepturile minorităţilor, libertatea cuvântului etc. Doar perspectiva relativistă ce implică imposibilitatea excluderii judecăţilor de valoare opuse corespunde democraţiei autentice, în timp ce credinţa într-un adevăr absolut conduce la impunerea acestui adevăr cu forţa celui care gândeşte diferit.147 Nu trebuie uitat aici că relativizarea valorilor perene nu duce neapărat la deprinderea unui mod de gândire inclusivist, care să accepte şi pe ceilalţi, ci de cele mai multe ori, duce la excluderea prin relativizare a oricărui sistem de gândire. Iar din punct de vedere moral nu sporeşte cu nimic responsabilitatea omului pentru om şi lume, ci duce la un sistem moral lax, permisivist, pentru care, în cele din urmă, nu mai contează nimic. Acesta este adevărat numai când acceptăm că trăim într-o lume, deci într-o societate şi cultură a nimicului şi a morţii. Or, realitatea este total alta. Relativismul a asumat diverse nume: „gândire postiluministă”, „gândire postmodernă”, „gândire fără fundamente”, „gândire fără adevăr” etc. Relativismul pleacă de la acest „dat” incontestabil, pluralitatea valorilor şi incompatibilitatea tuturor valorilor. Acest relativism are la nivel social drept consecinţă contextualismul. „Adevărul, binele şi frumosul există ca atare într-o comunitate, doar după criteriile cu care sunt definite. Criteriile sunt întotdeuna intra-, niciodată inter- culturale. Nu există meta-criterii care să poată fixa adevărul în sine, frumosul pentru toţi şi binele universal. Toate criteriile sunt contextuale”148. Pe lângă implicaţiile sociale, relativismul are şi puternice implicaţii religioase. Consecinţa cea mai gravă a pluralismului religios este relativismul religios: nu există o adevărată religie ci toate religiile sunt egale şi în mod egal adevărate, în sensul că toate, chiar dacă pe căi diferite, conduc la Dumnezeu. Mai mult decât atât, din moment ce toate religiile au aspecte bune sau mai puţin bune, lucrul cel mai înţelept este a alege ceea ce este mai bun din toate religiile (sincretism religios). Potrivit cardinalului Ratzinger, „relativismul, într-un anumit sens, a devenit adevărata religie a omului modern, problema cea mai mare a epocii noastre”149. Relativismul religios presupune că toate religiile sunt sau pot fi valabile în mod egal. Care sunt implicaţiile acestei afirmaţii pentru creştinism? Aceasta ar însemna „că fondatorii religiilor sunt sau pot fi valizi în mod egal. Dar aceasta ar putea deschide posibilitatea că Iisus 147 H. Kelsen, I fondamenti della democrazia e altri saggi, Il Muligno, Bologna, 1966. 148 Marcello Pera, op. cit., p. 15. 149 Joseph Ratzinger, Fede, Verità, Tolleranza, Siena, Canta Galli, 2003, p. 87. 110 Hristos ar fi „unul dintre alţii” în lumea salvatorilor şi a eliberatorilor. Iar creştinul nu poate accepta un astfel de lucru”150. În contextul toleranţei şi relativismului actual „a considera că există un adevăr, un adevăr valabil în istorie în persoana lui Iisus Hristos şi a credinţei Bisericii, este calificat drept fundamentalism”151. Şi de vreme ce fundamentalismul este astăzi un nou păcat capital, este mai bine adoptarea relativismului din moment ce „acesta apare drept fundamentul democraţiei”152, cu precizarea că aici este vorba de o democraţie cu o axiologie răstunată. Totuşi, relativismul, aşa cum arată filosoful şi senatorul italian Marcello Pera, este contradictoriu, fals şi neproductiv. „Contradictoriu: relativismul susţine că nu există fundamente, atunci nici chiar el nu poate fi fundamentul democraţiei. Fals: democraţia presupune la baza sa valorile persoanei, ale demnităţii, ale egalităţii, a respectului; dispare valoarea acestor valori şi dispare democraţia. Neproductivă: dacă în mod relativist un adevăr este egal cu altul, la ce bun dialogul?153”. Ori noi tocmai aceasta vrem, să dezvoltăm şi să punem în circulaţie un mod de gândire dialogal, care împreună să descopere adevărul în propriile valori morale, religioase, cultural – spirituale cât şi în valorile altora, întrucât, Adevărul, având caracter personal, se exprimă într-un mod antinomic sau paradoxal, arătându-se permanent acelaşi, identic în el însuşi, şi totuşi mereu nou, dinamic pentru fiecare în parte şi pentru toţi împreună, dând posibilitatea tuturor să participe la el, să-l mărturisească şi să-şi redobândească astfel libertatea prin identificarea cu el şi cu harul dumnezeiesc. Am văzut că omul societăţilor moderne şi postmoderne, locuitor într-o lume desacralizată şi secularizată, în care domneşte pluralismul şi relativismul, pare a fi, în general, un om areligios. Acesta are dinainte o multitudine de adevăruri şi de valori dintre care trebuie să aleagă pe cel care-i convine într-un anumit context (adevăr conceptual contextual). La fel, pentru omul postmodern, religia, cu diversele sale forme este unul dintre elementele ce împodobesc vitrina societăţii şi care aşteaptă să fie ales. Indiferenţa faţă de celelalte elemente, fie ele religioase sau nu, ce au rămas în vitrină după ce omul postmodern şi-a făcut alegerea în virtutea libertăţii sale emancipate şi eliberată de responsabilitate, este urmarea toleranţei. Totuşi, în acest cadru, omul postmodern în aparenţă areligios, manifestă în străfundurile fiinţei sale comportamente religioase. Este o 150 P. Knitter, Nessun altro nome?, Queriniana, Brescia, 1991, p.44. 151 Joseph Ratzinger, op. cit., p. 124. 152 Ibidem, p. 121. 153 Marcello Pera, op. cit., p.27. 111 problemă pe care Mircea Eliade şi-o punea în Sacrul şi profanul: „în ce măsură „profanul” poate deveni în sine „sacru”; în ce măsură o existenţă radical secularizată, fără Dumnezeu şi fără zei, poate fi punctul de plecare pentru un nou tip de religie?. Procesul este – afirma acesta în anul 1957 – încă în stadiul iniţial.”154 Îndrăznim să spunem, după cincizeci de ani, că acest proces a luat deja amploare. Aceasta se explică prin faptul că omul areligios descinde din homo religiosus şi este „fie că vrea sau nu, opera acestuia, adică s-a constituit datorită unor stări asumate de strămoşii săi, fiind în cele din urmă rezultatul unui proces de desacralizare”155. Omul prostmodernist mai păstrează urme ale comportamentului omului religios, însă golite de orice semnificţie religioasă şi exprimate prin ritualisme denaturate. Iar dacă vrea să-şi umple golul sufletesc care-l macină, şi să pună capăt angoasei existenţiale în care trăieşte, trebuie să se pogoară în adâncurile de taină ale propriei fiinţe, să asculte acolo glasul străbunului homo religiosus care-i va reda dimensiunea verticală, transcendentală a propriei existenţe, şi prin aceasta, dragoste de viaţă, şi dorinţa de nemurire. 154 Mircea Eliade, op. cit.,p.7. 155 Ibidem, p.154. 112 BISERICILE TRADIŢIONALE EUROPENE ŞI NOILE MIŞCĂRI RELIGIOSE Provocări şi perspective. Asist. univ. dr. Radu MUREŞAN Începând cu anii 1960 Bisericile Tradiţionale Europene (Biserica Ortodoxă, Biserica Romano-Catolică, Bisericile Protestante, Federaţia Bisericilor Anglicane) au fost asaltate de un val de alternative religioase, cunoscute sub numele generic de noi mişcări religioase (NMR), precum şi de o nouă dezvoltare a grupurilor neo-protestante apărute în secolul al XIX-lea în America. Iniţial, succesul acestor grupuri a fost privit în strânsă legătură cu fenomenul secularizării care marcase perioada postbelică. Teoria secularizării, lansată de sociologul Peter Ludwing Berger (1929)156, susţinea că bisericile tradiţionale au pierdut progresiv poziţia lor hegemonică şi nu mai pot furniza societăţii în ansamblul ei o ideologie, o viziune despre lume şi viaţă, general acceptată. La aceasta se alătură bulversarea structurilor familiale şi criza în general a valorilor occidentale. În aceste condiţii, câmpul religios se remodelează în consecinţă şi devine un teren prielnic pentru proliferarea alternativelor religioase, care pretind să 156 Dr. Peter Ludwing Berger este profesor de sociologie şi teologie la Boston University, şi din 1985 este director al Institute for the Study of Economic Culture. A publicat o serie de lucări de referinţă în domeniul Sociologiei Religiilor dintre care menţionăm: Affrontés à la modernité. Réflexions sur la société, la politique, la religion, Paris: Ed. du Centurion, 1980 ; The Capitalist spirit. Toward a religious ethic of wealth creation, San Francisco 1990; coeditor cu Max L. Stackhouse, Christian social ethics in a global era, Nashville: Abingdon Press, 1995; coeditor cu Richard John Neuhaus, Confession, Conflict, and Community, Grand Rapids, Mich.: William B. Eerdmans, 1986; împreună cu Thomas Luckmann, La construction sociale de la réalité, Paris: A. Colin, 2003; The desecularization of the world. Resurgent religion and world politics, Washington: Ethics and Public Policy Center,Grand Rapids Mich. 1999; Facing up to modernity. Excursions in society, politics, and religion, New York: Basic Books 1977; La religion dans la conscience moderne. Essai d'analyse culturelle, Paris 1973; La rumeur de Dieu. Signes actuels du surnaturel, New York 1972; „Social sources of secularization”, în Culture and society. Contemporary debates, ed. de Jeffrey C. Alexander, Steven Seidman, Cambridge: Cambridge Univ. Press, 1998. pp. 239-248. 113 ofere soluţii la toate problemele contemporane. Peter L. Berger vedea două ieşiri posibile în înfruntarea dintre modernitate şi tradiţie. Pe de o parte, se putea adopta „calea liberală” care însemna subiectivizarea conţinutului credinţei, pluralismul concepţiilor şi practicilor. Cu alte cuvinte, religiile tradiţionale aveau posibilitatea să facă un compromis cu modernitatea, până la punctul de a se confunda cu ea sau chiar a se dilua în ea. Acesteia i se opunea „calea sectară” prin care ele urmau să devină religii închise în ce priveşte membrii, practicile, tabuurile etc157. În ultimul deceniu, lucrările sociologului american Rodney Stark (1934- ), profesor de Sociologie şi Comparative Religion la University of Washington, au impus o nouă perspectivă referitoare la relaţia între religie şi societatea contemporană. Teoria lui este că secularizarea într-un segment al societăţii produce în mod paradoxal o intensificare a religiosului în alt segment158. Acest lucru se vede atât la nivelul Bisericilor Tradiţionale, care 157 Peter L. Berger, The Social Reality of Religion, London, 1969, p.154-171. În cadrul poziţiei liberale, el vedea două extreme: „teologia secularizată” care echivala cu o cedare în faţa lumii şi „aggiornamento”, pe care o defineşte ca „o adaptare limitată şi controlată la modernitate”. Singură secta, susţinea el, reunind criteriile de certitudine şi identitate, rezistă la secularizare şi în acelaşi timp trage profit din aceasta. A se vedea pe larg, Arhim. Lect. Dr. Teofil Tia, Reîncreştinarea Europei? Teologia religiei în pastoraţia şi misiologia occidentală contemporană, Editura „Reîntregirea”, Alba Iulia, 2003 (mai ales capitolul „Secularizarea ca pierdere a plauzibilităţii religiei” la Berger”, p. 85-88). Această teorie a fost preluată şi dezvoltată de David Martin (1929- ) în The Dilemma of Contemporary Religion, Oxford, 1978, care abordează această problematică şi în alte lucrări: The religious and the secular. Studies in secularization, London: Routledge, 1969; Christian language and its mutations: essays in sociological understanding, Aldershot, 2002; Forbidden revolutions. Pentecostalism in Latin America and Catholicism in Eastern Europe, London , 1996; coeditor cu Paul Heelas, Religion, modernity and postmodernity, Oxford Blackwell Publishers, 1999;coeditor cu John Orme Mills, Sociology and Theology. Alliance and conflict, Leiden , 2004 ) şi de Bryan Roland Wilson (1926-2004) care tratează în numeroase studii problema succesului sectelor pe fondul fenomenului secularizării.(Religion in Secular Society. A Sociological Comment, London, 1966; The Social Impact of the New Religious Movements, New York, 1981;The Social Dimension of the Sectarianism. Sects and New Religious Movements in Contemporary Society, Oxford, 1990; împreună cu Daisaku Ikeda, L'avenir de l'humanité et le rôle de la religion, Monaco 1987 ; împreună cu Jamie Cresswell, New religious movements. Challenge and response, London 1999; Les sectes religieuses, Paris: Hachette, 1970). 158 A se vedea Acts of faith. Explaining the human side of religion, Berkeley, University of California Press, 2000 ( cu Roger Finke); Exploring the religious life, Baltimore, Johns Hopkins University Press, 2004; For the glory of God. How monotheism led to reformations, science, witch-hunts and the end of slavery, Princeton; Oxford: Princeton University Press, 2003; Religion, deviance, and social control, New York, London, 114 încurajează curentele sau grupurile de reînnoire din interiorul lor pentru a redeştepta credinţa, dar şi la nivelul formării unor noi tradiţii religioase, în mediul protestant, catolic şi, într-o mică măsură, chiar şi în cel ortodox. El accentuează faptul că noile mişcări religioase apar constant indiferent de contextul cultural sau temporal, dar faptul de a reuşi infiltrarea în societate depinde de vigoarea organizaţiilor religioase tradiţionale. Când noile credinţe sunt mai bine adaptate „cererii de piaţă”, adică nevoilor materiale şi spirituale ale credincioşilor, atunci religiile tradiţionale sunt eclipsate: „Secularizarea este un proces de transformare...Cei care au proclamat moartea lui Dumnezeu s-au înşelat deoarece credinţa şi-a schimbat doar reşedinţa. Ea continuă să trăiască în secte şi denominaţiuni sau simplu în inimile credicioşilor (credinţa ca factor privat, n.a). Cu fiecare nouă mişcare religioasă, noi speranţe intră pe piaţa religioasă, credinţa este reînviată şi naşte noi credinţe care să ia locul celor care au pierdut sensul supranaturalului”159. O poziţie interesantă în acest context este şi cea a istoricului şi sociologului italian Massimo Introvigne, director al Centro di Studi sulle Nouve Religioni (CESNUR), cu sediul la Torino în Italia. Într-o serie de studii de referinţă, el arată că problema pentru Bisericile Tradiţionale nu sunt atât NMR, ci noua religiozitate a europenilor care este relativismul. Noua religiozitate, ca arie mai vastă de idei şi tendinţe, nu mai consideră adevărul ca ceva absolut, ci dependent de o anumită variabilă care poate fi raţiunea umană, sentimentul, cultura, societatea. Relativismul creează confuzie, debusolare şi duce la o predispoziţie de a schimba religia, lucru speculat de NMR160. Astfel, din punct de vedere sociologic, răspândirea Routledge 2001 (cu William Sims Bainbridge); Religious movements. Genesis, Exodus, and Numbers, New York, Paragon House 1985 159 The Future of Religion. Secularisation, Revival and Cult Formation, University of California, 1985, p. 3. 160 „Adevărata noua religie a italienilor- care s-a dezvoltat în ultimele două secole- nu este iehovismul, nici vreo religie orientală, ci relativismul, convingerea că nu există adevăr, mai ales în câmpul religios,” (Massimo Introvigne, Il sacro postmodernismo. Chiesa, relativismo e nouvi movimenti religiosi, Milano, 1996, p. 79); „Relativitatea religioasă pune omul în dramatica postură de a nu avea nici o certitudine despre originile sale, existenţa şi destinul său” (Idem, Il relativismo religioso sul finire del secondo millennio, Gruppo di ricerca e di Informazione sulle sette, Segretariato per l’ecumenismo el il dialo della Conferenza episcopale Italiana, Libreria Editrice Vaticana, 1996, p. 13. Sunt actele unui congres ţinut în 1994 cu concursul Conferinţei Episcopale italiene şi al Universităţii Sacro Cuore). Pentru poziţia lui Massimo Introvigne a se vedea şi: Heaven's Gate. Il paradiso non può attendere, Leumann, Torino 1997 ; Il lavaggio del cervello. Realtà o mito ?, Leumann, Torino 2002; L'Europa delle nuove religioni, Leumann, Torino1993 (cu Jean-François Mayer); Pour 115 noilor credinţe religioase este favorizată de slăbirea autorităţii marilor religii şi confesiuni. În societăţile moderne, indivizii se simt din ce în ce mai puţin legaţi de doctrinele şi prescripţiile religioase pe care le prezintă autorităţile religioase tradiţionale. Această situaţie face trimitere la procesul de individualizare şi subiectivizare a credinţei care caracterizează identitatea modernă. Cei doi sociologi, Rodney Stark şi Massimo Introvigne au publicat recent lucrarea Dio è tornato. Indagine sulla rivincita delle religioni in Occidente, Piemme, Casale Monferrato 2003, (160 p.), o cercetare din perspectivă sociologică a religiosului, în care îşi propun să analizeze „viitorul religiei în Europa” (p. 12). Autorii reafirmă şi precizează teoria « economiei religioase », care îi ajută să examineze fenomenul religios după criterii de piaţă, în funcţie de cerere şi ofertă161. Prin secularizare, cei doi sociologi înţeleg un proces calitativ, un proces care aduce atingere nu religiei în sine ci calităţii religiei162. Ei arată că prezenţa unei religii în societate depinde de capacitatea şi de zelul acelei religii de a face oferte atractive pentru potenţialii fideli » (p. 9). Rodney Strak şi Massimo Introvigne afirmă că « piaţa religioasă » europeană, altădată monopolistă a devenit una concurenţială. Biserica, chiar şi susţinută de stat, a devenit ineficientă şi de aceea nu suferă religiozitatea paralelă în general. Reglementările la nivel de stat în domeniul pieţei religioase suprimă parţial concurenţa sau din contră o promovează, ceea ce incită grupurile religioase să facă eforturi şi mai mari pentru a atrage adepţi sau de a face presiuni asupra statelor respective (p. 110). Un alt important sociolog contemporan, Liliane Voyé vorbeşte de “privatizarea religiei”, care în viziunea ei înseamnă nu numai că instituţiile religioase au pierdut capacitatea de a exercita un impact real în societate, ci şi că religia a devenit un obiect de alegere personală. Liliane Voyé subliniază paradoxul coexistenţei între realitatea secularizată a Europei, unde numărul celor neîmbisericiţi creşte de la an la an, dar şi prezenţa en finir avec les sectes. Le débat sur le rapport de la commission parlementaire, Paris: Dervy, 1996 (cu Gordon J. Melton). 161 Autorii privesc, doar din perspectivă economică, fenomene religioase ca: ereziile creştine, cruciadele, formele de mesianism, « marea deşteptare » din America, misticii anilor 1960, etc. De exemplu cruciadele apar ca « primul episod sângeros al lungii istorii a colonialismului european » (p. 19). A se vedea şi primul capitol, intitulat sugestiv Genesi. Il ritorno della religione, p. 15-57). 162 « Într-un anume sens, secularizarea coincide cu ceea ce noi numim « desacralizare » (p. 72). Capitolul Religione soggettiva e domanda potenziale (p. 94-99) evidenţiază ambiguitatea « teoriei secularizării », dacă nu este înţeleasă ca proces calitativ. 116 religiosului prin NMR sau noi forme de religiozitate163. În opinia ei, structurile religioase tradiţionale trebuie să-şi modifice discursul şi prezentarea lui şi să « re-legitimeze » anumite dimensiuni ale religiosului. Un prim pas în acest sens, spune Liliane Voyé, este făcut de Biserica Romano Catolică care încearcă să se prezinte ca « ne-dogmatizată », încurajează pietatea populară ca o alternativă la ceea ce ştiinţa, cu toate realizările ei nu poate oferi şi, în plus, încearcă să se prezinte ca o alternativă pentru cei care sunt dezamăgiţi de stat în contextul globalizării. În sfârşit semnalăm o altă lucrare importantă despre impactul religiei în societatea contemporană, semnată de Frédéric Lenoir (Les metamorphoses de Dieu, Plon, 2003). Autorul îşi propune să arate că „religiosul nu a dispărut din modernitate, ci că el se transformă în contact cu modernitatea, aşa cum aceasta contribuie la fasonarea lui” (p. 5). El arată că două curente esenţiale ale lumii occidentale, individualizarea şi globalizarea au contribuit la dezvoltarea a două fenomene: comunităţile fundamentaliste în cadrul marilor religii şi înflorirea sectelor. Chestiunea crucială pe care modernitatea o pune teologiei creştine este cea a posibilităţii de a menţine unitatea, coerenţa şi identitatea sa, făcând ca hristologia şi ecleziologia sa să se dezvolte într-un sens care să-i permită să ia act de pluralismul religios” 164. Secularizarea a făcut obiectul a numeroase documente romano-catolice. În Redemptoris missio, Papa Ioan Paul al II-lea spunea că în această lume, puternic secularizată, a apărut o „secularizare progresivă a mânturii”. În centrul acestei noi perspective se află tot omul, dar redus doar la dimensiunea sa orizontală (cap. I). În alte documente se denunţă faptul că „vestirea misionară constantă din partea Bisericii este astăzi pusă în pericol de teorii de natură relativistă care încearcă să justifice pluralismul 163 Liliane Voyé, Secularization in a Context of Advanced Modernity « Sociology of Religion », vol. 60, nr.3/1999, p. 275-288; Aceleaşi concluzii la Wolfgang Jagodzinski şi Karel Dobbelaere, Towards an Integrated Perspective of the Process related to Descriptive Concept of Secularization, .”Sociology of Religion”, vol.60, nr.3/1999, p.229-249; Idem, „Secularization and Church Religiosity”, în Jan van Deth and Elinor Scarbrough, The Impact of Values, Oxford University Press, 1995. 164 „Aceste două tendinţe care sunt bine înscrise în modernitate, constituie reacţii contra anumitor evoluţii ale lumii moderne, mai ales incertitudinea, pierderea identităţii colective şi solitudine” (p. 7); „Procesul de individualizare a religiei este cheia de boltă a înţelegerii faptului religios contemporan” (p. 9); „Fenomenul sectar este un excelent revelator al celei mai mari părţi a trăsăturilor tipice şi ale paradoxurilor modernităţii” (p. 152). A se vedea întregul capitol, „Avenir du religieux en Occident”, p. 387-397 (Despre Biserica Romano Catolică şi modernitatea, p. 109-116. Despre protestantism, p. 105-109). A se vedea de asemenea şi lucrarea lui Jacques Dupuis, Vers une theologie chretienne du pluralisme religieux, Paris, Cerf, 1997 care inventariază toate înecările de elaborare a unei teologi pluraliste în cadrul Bisericilor Tradiţionale Europene. 117 religios, nu numai de facto, ci chiar şi de jure”, rădăcinile acestor afirmaţii aflându-se în „unele presupuneri de natură filosofică care se opun înţelegerii şi primirii adevărului revelat”165. De altfel, Biserica Romano Catolică se străduie să propună astăzi, ca un antidot la secularizare, imaginea unei Europe creştine, unde oamenii împărtăşesc acelaşi trecut şi aceleaşi valori, în complementaritate cu ideea economică şi politică ce stă la baza Uniunii Europene166. Din contră, protestanţii au avut încă de la început o atitudine sceptică şi distantă faţă de Europa unită. Ei nu sunt de acord cu deviza „re-creştinarea Europei secularizate”, deoarece ei cred că iluminismul a permis manifestarea valorilor esenţiale cuprinse în 165 Declaraţia Dominum Iesus privind unicitatea şi universalitatea mântuitoare a lui Isus Cristos şi a Bisericii, (Congregaţia pentru Doctrina Credinţei, ed. Arhiepiscopia Romano-Catolică Bucureşti, 2000), p. 5-6. Aici este exprimată convingerea că adevărul despre Dumnezeu este inefabil şi se denunţă atitudinea relativistă faţă de adevăr (ce este adevăr pentru unii nu este acelaşi lucru pentru alţii) Enciclica se referă la dificultatea de a înţelege şi de a accepta prezenţa în istorie a evenimentelor de natură eshatologică; la anihilarea metafizică a evenimentului întrupării istorice a Cuvântului veşnic, redus la o simplă apariţie a lui Dumnezeu în istorie; la eclectismul celor fascinaţi de alte tradiţii religioase; la tendinţa de a citi şi a interpreta Sfânta Scriptură în afara magisteriului Bisericii. 166 Charta ecumenică din 2001 (Charta ecumenică. Linii directoare pentru cooperarea crescândă dintre Bisericile din Europa, Ed. „Presa bună”, Iaşi, 2003). Charta ecumenică, semnată la Strasbourg la 22 aprilie 2001, în cadrul unei întâlniri ecumenice care a reunit responsabili ai Bisericilor şi organizaţiilor de tineri din întreaga Europă, are un subcapitol intitulat „Să participăm la construcţia Europei” (p. 13-14). Se arata în acel context că „fără valorile comune, unitatea nu poate fi durabilă. Suntem convinşi că moştenirea spirituală a creştinismului reprezintă o putere inspiratoare pentru îmbogăţirea Europei”. Acelaşi lucru apare şi documentul papal Ecclesia în Europa, Editura „Presa bună”, Iaşi, 2003, unde în capitolul al VI-lea („Evanghelia speranţei pentru o Europă nouă”, p. 116-134) se accentuează faptul că numai creştinismul a dat formă cu adevărat Europei, imprimându-i unele valori fundamentale. „Biserica Romano Catolică este convinsă că poate contribui în mod deosebit la perspectiva unificării, oferind instituţiilor europene, în continuitate cu tradiţia sa şi fiind coerentă cu indicaţiile doctrinei sale sociale, aportul comunităţilor de credincioşi care caută să realizeze angajamentul de umanizare a societăţii, plecând de la Evanghelia trăită sub semnul speranţei” (p. 129)....„Biserica simte datoria de a reînnoi cu putere mesajul de speranţă încredinţat ei de Dumnezeu şi repetă Europei de la începutul celui de al treilea mileniu: „Deschide-i porţile lui Hristos, fi tu însuţi. Redescoperă originile tale. Reînvie rădăcinile tale!” (p. 132). Tema celei de a II-a Adunări speciale a Sinodului Episcopilor (Vatican, 1-23 octombrie 1999), ultimul din seria de sinoade cu caracter jubiliar celebrate ca pregătirea marelui jubileu din 2000, a fost “Iisus cel viu în Biserica Sa, izvor de speranţă pentru Europa”. Papa Ioan Paul II a sintetizat concluziile acestui sinod în exortaţia Ecclesia in Europa (28 iunie 2003) care făcea un apel la depăşirea diviziunilor care au fragmentat bătrânul continent şi chiar creştinătatea în ansamblul ei. Mesajul acestui document este speranţa, care se întemeiază pe Cartea Apocalipsei. 118 Evanghelie, iar pe de altă parte pentru că accepta separaţia între stat şi Biserică. În multe documente ortodoxe, se arată că de la iluminism şi revoluţia franceză „Mesajul creştin a fost treptat marginalizat şi umanismul a devenit o antropologie autonomă care a condus la ateism”167. După colapsul regimului comunist, asistăm la eşecul tuturor ideologiilor antropocentrice. Acest lucru a condus la căutarea religiosului în alte forme sau, din contră, la un ataşament idolatru faţă de valorile materiale ale acestei lumi. În lumea modernă, se operează cu o reducţie antropologică, în care fiinţele umane sunt văzute ca indivizi şi nu ca persoane în comuniune, competitive şi nu cooperative, consumiste şi materialiste şi nu duhovniceşti, cu vocaţie eshatologică. Această realitate reprezintă o mare provocare pentru Ortodoxie, care caută noi modalităţi de a-şi afirma identitatea şi de a da mărturie într-o lume pluralistă168. * * * Sociologii religiilor care au încercat să explice cauzele succesului mişcărilor religioase în societatea contemporană au semnalat printre altele şi o anumită confuzie care domneşte între credincioşi în legătură cu mântuirea. Lucrurile sunt şi mai complicate în contextul în care nu se face o distincţie clară între comunitatea protestantă istorică pe de o parte (luterani, calvini, reformaţi) şi noi mişcări religioase de origine protestantă şi creştină pe de altă parte, lucru care face ca masa de credincioşi, catolici sau ortodocşi, să le confunde uşor. Considerăm interesant faptul că, în opera multor sociologi, se face o apologie a „creştinismului autentic” promovat de noile mişcări religioase. Astfel, în lucrarea Il relativismo religioso, Massimo Introvigne arăta că, cu toate particularităţile lor adesea 167 „Rapport of Inter-Orthodox Consultation „Your Will Be Done: Orthodoxy in Mission”, Neapolis, Greece, 16-24 april, 1988, în Orthodox Visions of the Ecumenism. Statements, Messages and the Reports on the Ecumenical Movement (1902- 1992), compiled by Gennadios Limouris, WCC Publications, 1994, p. 142. 168 Despre provocările pluralismului religios pentru Ortodoxie, a se vedea, The Orthodox Churches in a Pluralistic World. An Ecumenical Conversation, Emmanuel Clapsis (ed), WCC, Publications, Geneva, 2004; Bishop Hilarion Alfeyev, The Ortodox Witness Today, WCC Publications, Geneva, 2006; Vezi şi Acad. Pr. Prof. Dr. Dumitru Popescu Iisus Hristos Patocrator, Editura Institutului Biblic şi de Misiune a Bisericii Ortodoxe Române (E.I.B.M.B.O.R.) Bucureşti 2005; Idem, Teologie şi cultură, Editura Institutului Biblic şi de Misiune al Bisericii Ortodoxe Române, Bucureşti, 1993 ; Idem, Ortodoxie şi contemporaneitate, Editura Diogene, Bucureşti 1996; Idem, Biserica ortodoxă şi secularizare, „Studii teologice”, an. XLVI, nr. 1-3, ian-apr. 1994, p. 35- 42; I.P.S. Dr. Damaskinos Papandreou, mitropolitul Elveţiei, Biserică, societate, lume, Iaşi, 1999; Preot Conf. Dr. Ştefan Buchiu, Ortodoxie şi secularizare, Bucureşti, 1999. 119 dezagreabile, acestea ne aduc o mărturie în sensul că privesc foarte serios rolul lor în istorie şi în societate (p. 220)169. La rândul său, sociologul francez Daniele Hervieu-Leger observa că problematica religioasă a mântuirii comportă astăzi o dublă reducţie la nivelul Bisericilor Tradiţionale Europene. Prima se referă la faptul că perspectiva venirii eshatologice a Regatului a fost absorbită de o nouă promisiune a viitorului: aceea orientată spre ideea de progres, spre idealul împlinirii cerului pe pământ. A doua se referă la desacralizarea istoriei şi la sfârşitul credinţei într-o mântuire terestră posibilă. Ca un răspuns la aceste tendinţe, noile mişcări religioase contemporane se arată campioane ale păstrării învăţăturilor evanghelice. Mişcările conversioniste propun o cale scurtă de intrare într-o viaţă radical nouă, plecând de la o experienţă a rupturii cu starea anterioară. În această categorie, mişcările protestante de tip pietist şi mişcările harismatice catolice nu sunt singurele expresii ale conversionismului: Martorii lui Iehova, Biserica Adventistă de Ziua a Şaptea şi Mormonii relevă în mod egal acest model. A doua categorie este formată din mişcările de raţionalizare spirituală, care oferă individului căi progresive de reaşezare într-o ordine spirituală ca urmare a intrării într-o disciplină de viaţă precisă şi nu în ultimul rând mai ales noile mişcări religioase de factură orientală170. Acest discurs confuz sau prea puţin accentuat, referitor la destinul ultim al omului şi al umanităţii în general a devenit în ultimul timp o preocupare pentru Biserica Romano Catolică. Cardinalul Josef Tomko arată că în societatea contemporană este imperativ necesar să se studieze profund problema mântuirii171. Este nevoie mai întâi să se clarifice motivaţia misionară a Bisericii şi a misionarilor înşişi. În al doilea rând, conceptul de mântuire a devenit foarte vag în ultimii ani şi de aceea precizarea lui se impune cu necesitate. În al treilea rând, conciliul Vatican II a inaugurat o atitudine diferită faţă de celelalte corpuri religioase creştine şi faţă de non-creştini şi, în lumina dialogului cu aceste religii, catolicismul trebuie să-şi definească clar identitatea. Astfel, în catolicism şi în lumea creştină în general există o varietate de opinii în legătură cu mântuirea. Există teorii care socotesc prioritar dialogul cu alte religii pe temeiul că toţi împreună 169 Massimo Introvigne, Il relativismo religioso sul finire del secondo millenio, “Grupo di ricerca e di informazione sulle sette”, Libreria Vaticana, 1996, p. 220 170 Daniele Hervieu-Leger, La religion en miettes ou la question des sectes, Paris 2001, p. 92 171 Josef Tomko, „Missionary Challenges to the Theology of Salvation. A Roman Catholic Perspective”, în Sharing the Book. Religious Perspectives on the Right and Wrong Proselytism, John White and Richard C. Martin (ed.), New York, 1999, p. 174-200. 120 trebuie să lupte pentru reînnoirea lumii. După Cardinalul Josef Tomko, acest lucru înseamnă să înlocuieşti evanghelizarea cu scopul ei. Cardinalul Josef Tomko arată că astăzi se promovează o înţelegere greşită a mesajului Împărăţiei lui Dumnezeu. Uneori acesta este redus la a promova valorile împărăţiei lui Dumnezeu, fără să se ţină cont că Împărăţia s-a stabilit mai întâi în moartea şi învierea Mântuitorului Iisus Hristos şi de aceea se naşte mai întâi în inimile credincioşilor şi numai astfel societatea umană poate să devină Împărăţia lui Dumnezeu; alteori se tinde să se identifice Împărăţia lui Dumnezeu exclusiv cu Biserica, când Biserica se străduie să fie Împărăţia lui Dumnezeu şi să promoveze valorile acesteia. În sfârşit, împărăţia nu este numai o realitate pur spirituală, ea îşi găseşte expresia în valorile de dreptate, pace, libertate pentru toţi. „Împărăţia lui Dumnezeu are dimensiune spirituală, eshatologică, temporală şi misiunea creştină nu poate fi redusă la una din acestea, fără ca în acelaşi timp să falsifice sau să distorsioneze sensul misiunii creştine”172. Autorul îşi propune să discute trei probleme care i se par esenţiale în misiunea Bisericii: conţinutul mânturii, planul divin al mânturii şi scopul creştin al misiunii. El arată că în centrul misiunii trebuie să stea Mântuitorul Hristos173 şi nu ideea că misiunea trebuie să perpetueze să-şi extindă Biserica. Referindu-se la ideea potrivit căreia toate credinţele sunt drumuri care duc la mântuire, el arată că Dumnezeul creaţiei şi al istoriei este acelaşi cu Dumnezeu care S-a revelat în istorie prin Mântuitorul Hristos. Este un non-sens să se afirme pe de o parte, că toţi oamenii au o origine comună, iar pe de alta, că există mai multe căi spre mântuire. Astfel, este necesar să se afirme cu tărie centralitatea, unicitatea şi semnificaţia universală a persoanei divino-umane a Mântuitorului Iisus Hristos pentru mântuirea oamenilor, să se afirme semnificaţia absolută şi universală a mesajului creştin pentru mântuire174 şi misterul pascal al Bisericii. Convertirea şi mântuirea sunt procese prin care făpturile umane sunt asimilate la chipul şi asemănarea lui Dumnezeu, iar Biserica nu este altceva decât comunitatea de credincioşi care au acceptat revelaţia lui Dumnezeu şi care se străduie să manifeste misterul pascal al Mântuitorului Hristos în vieţile lor175. 172 Ibidem, pp. 196-197 173 „Evanghelizarea trebuie să fie înţelească că mărturie despre viaţa lui Hristos şi despre viaţa noastră în Hristos...problema misiologică este în ultimă instanţă una hristologică şi soteriologică”, Ibidem, p. 186 174 Ibidem, p. 191 175 A se vedea şi Claude Geffre, La mission de l’Eglise a l’age de l’oecumenisme inter-religieux, „Spiritus” (1987), p. 6 121 Noile mişcări religioase neagă în general divinitatea Mântuitorului Iisus Hristos, reconstruind pe alte baze personalitatea Lui, în timp ce accentuează că numai fondatorii lor au primit ceva nou, necunoscut înainte, că această nouă revelaţie le depăşeşte pe toate care au fost înainte. De aceea, „mântuirea” oferită de ele se bazează pe alte mijloace decât pe harul lui Dumnezeu176. Ori relativizarea ideii de „mântuire în Hristos” este foarte populară în creştinismul apusean şi este promovată chiar de anumite medii teologice, în ideea de a conferi ecumenismului noi valenţe. În dorinţa de a se lărgi cât se poate de mult frontierele Bisericii s-au făcut concesii foarte mari pluralismului religios şi astfel există pericolul de a minimaliza importanţa credinţei în Mântuitorul Hristos şi necesitatea unei vieţi morale ca arvună a vieţii celei veşnice. Aserţiunea că în religiile necreştine există elemente mântuitoare este prezentă în numeroase documente papale post-conciliare, ca Evanghelii Nuntiandi (8 decembrie 1975). Teoria mânturii universale, care îşi are rădăcinile în conceptul de apokatastasis ton panton al lui Origen, este în mare vogă. Astăzi noţiunea de mântuire universală este asociată cu opera teologului catolic Hans Urs von Balthasar, al cărui universalism continuă să suscite multe dezbateri în Biserica Romano Catolică177. Pentru Hans Urs von Balthasar, îndurarea lui Dumnezeu ne determină să sperăm că toţi vor fi salvaţi şi că iadul este destinat doar îngerilor căzuţi178. Iar această speranţă este posibilă deoarece îndurarea şi iubirea lui Dumnezeu nu au limite. 176 În Il destino dell’uomo secondo i catolici e secondo le sette, Gruppo di Ricerca e di informazione sulle sette, Editrice Leuman, 1991 se face o analiză a „ofertelor” eshatologice ale principalelor NMR care acţionează în societăţile apusene. Giovanni Marinelli, preşedintele GRIS la acea dată, referindu-se la destinul omului în iehovism („Il destine dell’uomo nel geovismo”, p. 77-99) arată că acesta este inacceptabil din cauză reprezintă o insultă a dragostei lui Dumnezeu pentru oameni şi că rezultă dintr-o distorsiune incalificabilă a textelor biblice. Referitor la cazul mormon a se vedea Massimo Introvigne (Il destino dell’uomo nella telogia dei mormoni, p. 101-125) care prezintă însă o perspectivă sociologică. A se vedea de asemenea Mariasusai Dhavamony, Salvation offered by sects. A Theological Analysis and Evaluation, „Studia Missionalia”, vol. 41/ 1992, p. 325-352. 177 În special Hans Urs von Balthasar, Was düren wir hoffen?, Einsiedeln: Johannes Verlag 1986 (103 p.) şi Kleiner Diskurs über Hölle, Ostfildern: Schwabenverlag 1987 (54 p. ), traduse în engleză de David Kipp and Lothar Krauth, Dare We Hope "That All Men Be Saved"? With a Short Discourse on Hell, San Francisco: Ignatius Press 1988, (245 p.). 178 Hans Urs von Balthasar, Dare We Hope…, p. 44-45 şi p. 154. Pentru o explicaţie a opiniei lui Hans Urs von Balthasar despre mântuire, a se vedea: James T. O’Connor, Von Balthasar and Salvation, „Homiletic and Pastoral Review” nr. 89 (iulie 1989), 122 Această teorie a fost dezvoltată şi de teologul catolic Karl Rahner. Într-un studiu foarte interesant de dogmatică comparată, Ludlow Morwenna arată că teologia lui Karl Rahner se structurează, ca şi cea a Sfântului Grigore de Nyssa în jurul ideii că „Dumnezeu va fi totul în toate » şi că, din această perspectivă, nu se poate vorbi de existenţa eternă a răului care ar fi incompatibilă cu natura lui Dumnezeu179. Din cauza libertăţii umane şi în particular a libertăţii de a spune „nu” lui Dumnezeu, iadul este o posibilitate pentru fiecare180. Dar este posibil şi ca toţi să fie salvaţi. Argumentaţia lui se învârte în jurul termenilor de speranţă (că toţi vor câştiga raiul) şi posibilitate (că unii ar putea merge în iad). El nu consideră, de exemplu textul de la I Corinteni XV, 28, ca un argument că toţi vor fi salvaţi ci ca expresie a voinţei lui Dumnezeu ca toţi să fie mântuiţi. A pune sub semnul întrebării posibilitatea pedepsei veşnice are implicaţii şi în activitatea misionară. Sfânta Scriptură menţionează clar că la judecată dreptul va învia spre viaţă iar păcătosul spre judecată. În concluzie, în viziunea lui Karl Rahner, orice om are posibilitatea de a fi în contact cu Dumnezeu şi de a răspunde afirmativ sau negativ la chemarea Lui. Afirmaţii de acest gen nu au făcut decât să întreţină opiniile ce puneau creştinismul pe picior de egalitate cu alte religii şi care afirmau că Mântuitorul Iisus Hristos nu este decât o manifestare printre altele a Cuvântului lui Dumnezeu în istoria religioasă a umanităţii; că Duhul Sfânt nu este nimic altceva decât numele creştin dat unui spirit divin universal, întâlnit în multe experienţe religioase; că dogma întrupării nu este deosebită mult de avatarul din tradiţia hindusă, etc. Sperăm ca dogmatiştii ortodocşi contemporani să se aplece cu mai multă responsabilitate asupra p.10-21; James T. O'Connor, The hidden manna: a theology of the Eucharist, San Francisco: Ignatius Press 1988, (376 p.). 179 Universal Salvation. Eschatology in the Thought of Gregory of Nyssa and Karl Rahner, Oxford 2000 (304 p.) 180 „Hell” în, Karl Rahner, Encyclopedia of theology: the concise Sacramentum Mundi, New York: Crossroad 1982 p. 602-604. Karl Rahner accentuează că posibilitatea de a spune « nu » lui Dumnezeu este sinonimă cu o contradicţie auto-distrugătoare a fiinţei umane, căci ea implică negaţia existenţei personale înseşi. Karl Rahner insistă asupra faptului că natura iadului nu se datorează pedepsei divine, ci timpului libertăţii umane. Eternitatea lui nu are altă cauză decât respingerea liberă şi conştientă a auto-comunicării lui Dumnezeu. Ceea ce Scriptura numeşte iad trebuie să fie reconsiderat, admiţând că Mântuitorul Hristos a pronunţat un discurs ameninţător la adresa celor din timpul Său. „Metaforele prin care Iisus descrie pedeapsa veşnică a omului ca posibilitate care îl ameninţa în acel moment ia forma reprezentărilor din apocaliptica contemporană” (Ibidem, p. 603). În cuvintele Lui, tema „focului” nu este nimic altceva decât „aspectul cosmic, obiectiv al pierzaniei, care este dincolo de conştiinţă”. 123 acestor puncte doctrinare viu disputate şi azi găsind soluţii în duhul patristic şi liturgic al Bisericii Ortodoxe181. Acest excursus cu nuanţe sociologice, teologice şi misionare şi-a propus să sublinieze faptul că există o strânsă legătură între criza de identitate a societăţii de azi şi provocarea noilor mişcări religioase pentru Bisericile Tradiţional Europene. Acestea sunt obligate să demareze o reconstruire a discursului lor şi să-şi reorienteze misiunea înspre interior. Precizarea unor atitudini la nivel dogmatic şi sacramental devine evidentă în anumite situaţii. Biserica este un organism viu care se construieşte şi reconstruieşte continuu din punct de vedere uman şi, dacă acest proces este viguros şi vizibil sub asistenţa Duhului Sfânt, misiunea ei în societate se realizează în mod firesc şi natural. Am fost obişnuiţi să avem o atitudine de răspuns faţă de provocări şi nu am sesizat adeseori că ele sunt semnale clare pentru nevoia unei reconstrucţii din interior, la nivel uman, a corpului eclezial. O reînnoire reală dorită în Biserica Ortodoxă trebuie să pornească de la astfel de premise. Altminteri, ignorarea lor sistematică poate aduce deservicii însemnate poziţiei şi mărturiei eficiente a Bisericii Ortodoxe în societate. 181 O poziţie meritorie în această problemă este prezentată şi în studiul Pr. Lect. Dr. Gheorghe Holbea, „Identitatea şi globalizare în viziunea creştin ortodoxă”, apărut în volumul Globalizare şi identitatea naţională, în care sunt publicate comunicările simpozionului cu acelaşi nume care a avut loc la Bucureşti (18 mai 2006) sub patronajul Ministerului Administraţiei şi Internelor, Editura Ministerului Administraţiei şi Internelor, Bucureşti 2006, p.85-111. 124 OMUL SECOLULUI AL XXI – LEA: ÎNTRE DUMNEZEU DUPĂ HAR SAU SUPRAOM Pr. lect. univ. dr. Petre COMŞA 1. Dumnezeul după har Sfântul Vasile cel Mare, din dorinţa de a-i face pe tineri să o apuce pe drumul virtuţii, le-a spus următoarea povestioară: “Pe când Hercule era tânăr şi se gândea pe ce cale să apuce, pe aceea care prin osteneli duce la virtute sau pe cea uşoară, s-au apropiat de el două femei; erau virtutea şi viciul. Una era împodobită cu tot felul de podoabe şi înconjurată de un roi de plăceri, iar cealaltă era istovită şi slabă, cu privirea aspră, care nu i-a făgăduit, ceva uşor sau plăcut, ci nenumărate sudori, osteneli şi primejdii, iar ca răsplată îndumnezeirea. Până la urmă Hercule a ales virtutea.”182 Asemenea lui Hercule, fiecare om este pus să aleagă. Astfel în Viaţa Sfântului Andrei cel nebun pentru Hristos, ni se spune, că în tinereţe, într-o zi, acesta “s-a rugat în taină toată ziua, până ce a venit noaptea. Atunci a adormit puţin şi a văzut în somnul său că se afla în nişte palate împărăteşti. Chemându-l, Împăratul i-a spus - Vrei să îmi slujeşti cu tot sufletul şi să te fac una din căpeteniile palatului Meu? - Există cineva, Stăpâne, care să nu vrea binele său? – i-a răspuns Andrei. Eu, în tot cazul doresc mult aceasta. - Dacă doreşti aceasta, încearcă gustul Împărăţiei Mele. Şi în acelaşi timp i-a oferit să mănânce ceva care semăna cu zăpada şi era atât de dulce şi de gustos, pe cât nu poate omul să îşi închipuie. De cum a mâncat-o Andrei a spus: - Mai dă-mi, Te rog, şi alta pentru că mâncând-o, am simţit că bine miresmează ca un mir dumnezeiesc. Acela i-a dat a doua oară ceva care semăna cu gutuia. Aceasta era însă mai acră şi 182 Sfântul Vasile Cel Mare , Omilia a XXII-a, Către tineri, cum pot întrebuinţa cu folos literature scriitorilor elini, Scrieri, Parta I, Colecţia <<PSB>>, Trad. Pr.Dr. Fecioru, Ed. IBM al BOR, Bucureşti, 1986, pg. 572. 125 mai amară decât absintul. De îndată ce a mâncat-o s-a arătat dezamăgit şi a uitat gustul de mai înainte. Văzându-l întristat, Împăratul i-a spus: - Ai văzut că nu poţi suferi amărăciunea mâncării? Ţi-am dat să înţelegi modul cel mai desăvârşit, prin care poate cineva să Mă slujească. Aceasta este exact calea cea strâmtă şi îngustă, care duce la viaţă. (Matei 7,14) - Mi se pare amar lucrul, Stăpâne. Cine poate să-Ţi slujească, mâncându-l? - Amarul ţi-l aminteşti, - i-a răspuns Împăratul. Dar dulcele de ce l-ai uitat? Înainte de amar nu ţi-am dat dulcele? - Da, Stăpâne, dar mi-ai spus că seamănă cu amarul <<calea cea îngustă>>. - Nu, este altcumva! Calea aceasta se află între amar şi dulce. Amarul sunt ostenelile şi nevoinţele, în timp ce dulcele şi plăcutul sunt răcorirea, odihna şi mângâierea pe care le oferă bunătatea Mea celor ce se întristeză pentru Mine. Nu ofer aşadar numai amarul, nici iarăşi numai dulcele, ci când pe unul, când pe altul; unul urmează celuilalt. Dacă vrei să-mi slujeşti, spune-Mi, ca să ştiu. - Dă-mi iarăşi să le încerc şi Îţi voi spune, - a răspuns fericitul Acela i-a dat mai întâi amarul. Atunci Andrei, foarte întristat, I-a spus: - Nu pot să-Ţi slujesc şi mănânc din acesta. Este amar şi nesuferit. Împăratul a zâmbit şi scoţând din sânul Său ceva ca de foc şi înflorit care mirosea frumos i-a spus: - Ia şi mănâncă, pentru ca să le uiţi pe toate. Luând el într-adevăr şi mâncând, vreme îndelungată a simţit atâta plăcere, dulceaţă şi bucurie, încât se afla afară de sine. Credea că trăieşte într-o mireasmă covârşitoare, într-o slavă şi o veselie de negrăit. Când şi-a revenit, a căzut la picioarele Acelui mare Împărat şi L-a rugat: - Miluieşte-mă, bunule Stăpâne, şi mă primeşte ca să-Ţi slujesc, fiindcă am înţeles cu adevărat ca slujirea Ta este foarte plăcută - Crede-Mă, - i-a spus Acela – că din bogăţiile mele aceasta este cel mai neînsemnată. Dacă însă Îmi vei sluji, cele pe care le am vor deveni ale tale şi te vor face moştenitor Împărăţiei Mele. Aşa a vorbit Împăratul şi l-a lăsat să plece. Atunci când fericitul s-a deşteptat, păstra în mintea sa toate acestea, însă, fiind întru totul copleşit, nu putea să şi le explice.”183 Aşadar, soluţia ca tânărul să pornească pe calea virtuţii, a îndumnezeirii după har, este ca <<să guste şi să vadă că bun este Domnul>> (Ps. 33,8). Astfel, şi în Viaţa Sfintei Teodora de la Sihla, ni se spune: “Teodora înţelesese de mult cât de bună este vieţuirea cea după voia 183 ***, Sfântul Andrei cel nebun pentru Hristos, Trad. Ieroschim Ştefan Lacoschitiotul, Ed. <<Evanghelismos>>, 2002, Sfântul Munte Athos, p. 29-31. 126 lui Dumnezeu. Cât de dulce este virtutea când, dobândind <<frica fericitelor porunci>>, calci toate poftele trupului şi petreci o vieţuire duhovnicească. Dulceaţa virtuţii – aceasta este descoperirea Teodorei, căutării căreia i se dedicase de mulţi ani: dulceaţa credinţei, a nădejdii, a dragostei, a bunătăţii, a dreptăţii şi a rodului acestora, pacea duhovnicească – reprezenta hrana ei zilnică.”184 Prin urmare, dulceaţa virtuţii! A virtuţii creştine a cărei esenţă stă în prezenţa lui Dumnezeu în noi… Izvorând din acelaşi Dumnezeu, virtutea trebuie să fie pentru toţi aceeaşi, ea e o virtute unitară… Dar dacă virtutea are o unitate, este una, prin aceasta nu i se ridică diversitatea şi nici deosebirile graduale… Ţinând seama de diferitele raporturi sau referinţe ale omului credincios, virtutea va lua înfăţişări felurite, care însă toate vor fi derivări ale unicului principiu de virtute; în acest sens, se poate vorbi despre felurite şi despre gradele virtuţii creştine.”185 De aceea pentru a avea virtutea una, creştinul trebuie să cultive toate virtuţile. Virtutea una este ca un pahar făcut din foiţe de aur. Este suficient să lipsească o foiţă şi se scurge tot harul (Sfântul Simeon Noul Teolog). Şi pentru a avea dulceaţa virtuţii una nu este suficient să avem numai toate virtuţile, dar acestea trebuiesc să fie într-o proporţie, ca să fie armonie între ele. Nu ne împlinim numai fiind foarte stricţi şi supercorecţi în obţinerea virtuţilor, ci având armonie între ele. Rămânând numai la stricteţe şi supercorectitudine apare „o primejdie mult mai adâncă – pierderea savorii Ortodoxiei... <<Stricteţea>> nu ne va mântui, dacă nu vom mai avea simţământul şi gustul Ortodoxiei.”186 În acelaşi sens, la întrebarea: „Ce însemnează: <<cântaţi cu înţelegere>>(Ps. 46, 7)?, Sfântul Vasile cel Mare răspunde: Ceea ce este la mâncăruri gustul calităţii fiecărui fel de mâncare, aceasta este înţelegerea cuvintelor Sfintelor Scripturi. Pentru că spune: <<cerul gurii gustă bucatele, iar mintea înţelege cuvintele>>(Iov 12, 11). Deci, dacă cineva îşi rânduieşte sufletul din puterea fiecărui cuvant, cum îşi rânduieşte gustul din calitatea fiecărui fel de mâncare, unul ca acesta a împlinit porunca cea care spune: <<cântaţi cu înţelegere>>.”187 Astfel este omul virtuos, astfel este omul când ajunge dumnezeu după har. „Rugăciunea lui atunci este numai să se facă voia lui Dumnezeu. 184 Pr. Prof. Dr. Constantin Galeriu, Cuvioasa Teodora de la Sihla, în vol. Sfinţi români şi apărători ai Legii strămoşeşti, Ed. IBM al BOR, Bucureşti, 1987, p. 433 – 434. 185 Mitropolit Dr. Nicolae Mladin (coordonator), Teologia morală ortodoxă, vol. 1, Ed. IBM al BOR, Bucureşti, 1979, p. 359 – 360. 186 Ieromonahul Damaschin, Viaţa şi lucrările Părintelui Serafim Rose, Trad. Constantin Făgeţean şi pr Constantin Jinga, Ed. Sofia, Bucureşti, 2005, p. 468. 187 Sfântul Vasile cel Mare, Regulile mici, Scrieri, Partea a doua, Colecţia <<PSB>>, Trad. Prof. Iorgu D. Ivan, Ed. IBM al BOR, Bucureşti, 1989, p. 442. 127 Şi, din când în când, în timpul rugăciunii este răpit de dragostea lui Iisus. Şi mulţumind Domnului fără încetare pentru atâtea binefaceri, mintea lui este răpită în multă mirare şi admiraţie. Şi suflarea harului dumnezeiesc pătrunde în gura lui. Şi Hristos domneşte întru el. Şi, după ce trece puţin de la această vedere dumnezeiască, acesta devine ca şi când nu ar mai avea trup.”188 „O, măreţie cerească! O, slavă şi cinste a omului! Este ţărână umilă, dar este şi suflare dumnezeiască! ...Când a ieşit de la Dumnezeu, suflarea dumnezeiască era binemirositoare.”189 Aşa este şi acum suflarea oamenilor sfinţi. Astfel Gheron Iosif ne spune despre Gheron Ignatios, că „în timpul rugăciunii gura lui răspândea mireasmă, încât se bucura nespus cel care vorbea cu el.”190 Tot aşa troparul Sfântului Ioan Gură de Aur ne arată că „din gura sfântului ca o lumină de foc strălucind harul, toată lumea a luminat.” În acelaşi sens, citind în Viaţa Sfântului Grigorie Decapolitul ni se relatează că acesta „şezând şi vorbind cu ucenicul său, acesta a văzut ieşind din gura Cuviosului foc şi lumina toată faţa lui, căci dădea raze ca soarele.”191 Şi ca să nu cadă din această stare „omul ajuns dumnezeu după har, este întemeinicit în credinţa că tot ce are este de la Dumnezeu. El are cugetul şi credinţa că este nimic, iar Dumnezeu şi harul Său cel atotputernic sunt totul. Acesta renunţă la propria libertate, ... libertatea nu se mai autodetermină. În Împărăţia lui Dumnezeu nu este vreo persoană care acţionează de la sine; Dumnezeu lucrează întru toate, ... puterea lui Dumnezeu pătrunde în duhul omului şi îşi începe lucrarea sa atotcupriunzătoare. Aşadar, condiţia unirii cu Dumnezeu este desăvârşita încredinţare în mâinile Lui. Încredinţarea noastră în mâinile lui Dumnezeu este cea mai profundă şi mai preţioasă faptă a noastră. ... Lăsarea necondiţionată în voia lui Dumnezeu este atât de impresionantă şi de frumoasă – şi atât de plină de roade! ... Cel ce s-a afierosit lui Dumnezeu sau a fost învrednicit de acest dar începe să lucreze cu El şi să petreacă în El. Voinţa liberă nu este nimicită; ea se manifestă pe deplin, pentru că predarea de sine nu este un act final şi irevocabil, ci este o lucrare repetată neîncetat. Nevoitorul se încredinţează 188 Gheron Iosif, Mărturii din viaţa monahală, vol. II, Trad. Pr. Dr. Constantin Coman, Ed. Bizantină, Bucureşti, 1996, p. 168. 189 Ibidem, p.87. 190 Ibidem, vol. I, p. 71. 191 ***, Vieţile Sfinţilor pe luna noiembrie, Ed. Episcopiei Romanului şi Huşilor, 1993, p. 384. 128 lui Dumnezeu, Care îl primeşte şi lucrează în el sau prin puterile lui. Aceasta este viaţa duhului nostru celui dumnezeiesc şi adevărat.”192 2. Supraomul Am prezentat câteva aspecte ale omului ajuns Dumnezeu după har, ale omului care s-a înscris pe drumul virtuţii, pe calea cea strâmtă şi îngustă, care duce la viaţă ( Matei 7,14 ). De fapt am prezentat numai partea cea dulce a acestei căi, deoarece numai cunoaşterea dulcelui ne face să ne înscriem pe această cale şi să suportăm amarul ei. Şi într-adevăr mult dulce ne dă Dumnezeu pentru că în momentul „când omul se vede pe sine ca pe cel mai de nimic tot ce există, atunci nedespărţit de cunoaştere de sine se dă omului cunoaşterea lui Dumnezeu, care se numeşte la Sfinţii Părinţi <<vederea>> adevărului ... Domnul Se dă pe Sine să fie cunoscut şi să fie gustat, ceea ce conţine împlinirea esenţială a vieţii omeneşti. Acesta este un mare dar şi o răsplată care nu se poate compara cu nimic... Iar unde sunt darurile, acolo este şi Însuşi Dătătorul de daruri – Dumnezeu.”193 Dar până să ajungă la desăvârşire, diavolul caută să înşele, şi pe mulţi înşeală, că “harul lui Dumnezeu de către el poate fi atras;” “el crede că luptele şi nevoinţele lui aduc harul; el crede că harul i-a fost dat ca plată pentru ostenelile lui”.194 E prima ispită a celui rău, prin care îl îndepărtează pe om de credinţa că “el este nimic şi Dumnezeu e totul”, şi îl înscrie pe drumul autonomiei. E prima breşă care se face în relaţia dintre om şi Dumnezeu. Dar cel rău nu se mulţumeşte cu atât, şi e mult până ce omul intră pe drum greşit, că după aceea se îndepărtează din ce în ce mai mult. Şi astfel începând cu “modernitatea, omul a transferat centrul de gravitaţie al lumii de la Dumnezeu la om, astfel că omul se simte atât de autonom în faţa Divinităţii, încât consideră voinţa lui Dumnezeu ca un fel de atentat împotriva propiei lui libertăţi. În această concepţie antropocentristă, omul se realizează prin el însuşi, fără ajutorul lui Dumnezeu. Sacrul este principalul obstacol în calea libertăţii lui, şi nu se simte liber decât în măsura în care elimină sacrul din natură”.195 192 Sfântul Teofan Zăvorâtul, Calea spre mântuire, Trad. Bogdan Pârâială, Ed. Bunavestire, Bacău, 1999, p. 357 – 361 . 193 Fericitul Arhiepiscop Antonie Mărturisitorul, Calea lucrării lăuntrice, Schitul Prodromu, 2002, p. 98. 194 Gheron Iosif, op. cit., vol. II, p. 156 – 157. 195 Pr. Prof. Dr. Dumitru Popescu, Omul fără rădăcini, Ed. Nemira, 2001, Bucureşti, p. 11 – 12 . 129 Aşa este, căci în perioada iluminismului omul se închină propiei sale raţiuni. Împerativul kantian: << Îndrăzneşte să cunoşti! >>196 a dat omului aripi în dorinţa lui de a se elibera de Dumnezeu şi de a stăpâni natura. Dar, dintre teoriile ştiinţifice care explicau natura, s-au adoptat, nu cele adevărate, ci acelea care eliminau pe Dumnezeu din viaţa omului. Aşadar, deşi se susţinea obiectivitatea ştiinţifică, în realitate ştiinţa a devenit subiectivă. Putem exemplifica cele spuse cel mai bine cu Teoria evoluţiei a lui Darwin. Darwin avea el însuşi multe îndoieli privind evoluţia prin selecţie naturală. Astfel, referitor la originea ochiului a scris aceste cuvinte: << A presupune că ochiul ( cu atât de multe părţi lucrând împreună)... s-a format prin selecţie naturală, pare recunosc în mod deschis, absurd în cel mai înalt grad >>.197 “Darwin însuşi era un om de ştiinţă precaut, muncind până la epuizare. Dar alţii, mai ales T. H. Huxley şi Herbert Spencer au înşfăcat ideea lui Darwin, folosind-o spre a explica că putem avea design fără creaţie, fără Designer... Ei nu erau mulţumiţi să trateze selecţia naturală ca un simplu proces ecologic observabil. Ei au insistat în a transforma selecţia naturală în piatra de încercare a unei noi filosofii, o << religie fără revelaţie >>, cum a numit-o mai târziu Julian Huxley. Pentru ei, ca şi pentru mulţi alţii, adevărata semnificaţie a evoluţiei darwiniste era religioasă şi filosofică, nu ştiinţifică. Aceşti evoluţionişti, care visau să explice design-ul fără creaţie”198, fără Designer. În continuare, deşi evoluţia nu are nici o dovadă ştiinţifică, a fost păstrată numai pentru a-L îndepărta pe Dumnezeu din creaţie. Aşa este, pentru că evoluţia prin selecţie naturală s-a dovedit greşită, pentru că aceasta implica existenţa unui mare număr de fosile din faza de trecere între specii, ceea ce nu s-au găsit. Atunci, tot ca o luptă împotriva lui Dumnezeu, s-a inventat neodarvinismul, adică evoluţia prin mutaţii. Şi acesta s-a dovedit greşit pentru că mutaţiile nu duc la evoluţie , ci la boli şi degenerare. Atunci a apărut post neodarvinismul, care susţine evoluţia prin restructurarea radicală a întregului ADN, teorie prin care nu este nici o dovadă ştiinţifică. Şi, cu toate că ştiinţa creaţionistă corelează mai bine datele existente şi predicţiile ei sunt mai bune, totuşi se păstrează evoluţionismul numai din dorinţa de a nu-L primi pe Dumnezeu în viaţa omului. 196 Idem, Teologie şi cultură, Ed. IBM al BOR, Bucureşti, 1993, p. 68. 197 Henry M. Morris, Gary E. Parker, Introducere în ştiinţa creaţionistă, Trad. Emil Silvestru, Ed. Anastasia, Bucureşti, 2000, p. 148. 198 Ibidem, p. 135 şi p. 142. 130 Aşa este căci, biologul Michael Danton, într-un interviu la televiziune, întrebat care a fost, după opinia sa, cel mai important impact al cărţii lui Darwin, după mai bine de o sută de ani de la apariţia ei, după o scurtă pauză Danton a răspuns că impactul principal a fost faptul că a făcut ateismul posibil sau cel puţin respectabil”199 Pentru aceasta s-au făcut eforturi uriaşe, ca să se creeze un om nou, care să se îndepărteze de idealurile creştine. Astfel F. Nietzsche spune despre “creştin că e animalul casnic, dobitocul (de turmă, animalul bolnav). Iar despre creştinism spune că a luat apărarea a tot ceea ce este slab, josnic, neizbutit, a făcut un ideal din împotrivirea faţă de instinctele de conservare, ale vieţii puternice, ba chiar a corupt dreapta judecată a firilor celor mai puternice din punct de vedere intelectual, propovăduindu-le că valorile superioare ale intelectulităţilor nu-s decât păcate, rătăciri şi ispite. Pilda cea mai vrednică de plâns este coruperea lui Pascal, care crede în stricăciunea minţii sale datorită păcatului din naştere, pe când ea nu era stricată decât prin creştinismul său!”200 De aceea la întrebarea: << Care este cel mai vătămător viciu? >>, el răspunde: << Mila ce-o simte fapta pentru cei dezmoşteniţi şi slabi: Creştinismul >>201 Se instaurează un nihilism distructiv a tuturor valorilor creştine, pentru a apare un pământ nou şi un om nou. Cum e acest om nou? Spune el: “Ne-am schimbat felul nostru de a vedea . Am devenit mai puţin pretenţioşi în toate lucrurile. Nu mai scoborâm pe om din << spirit >>, din << dumnezeire >>, noi l-am aşezat iarăşi printre animale. E pentru noi animalul cel mai puternic, pentru că e cel mai viclean: spiritualitatea noastră e urmarea acestui lucru”.202 Acestui om nou Freud îi dă principiul plăcerii203, Marx, Engels, Lenin îi dau revolta, violenţa, revoluţia.204 Dar toate acestea nu duc decât la omul blazat, omul absurdului, al abisului, al nihismului pasiv, care se închină zeului Nimicului205. Se împlineşte astfel definiţia nihismului absolut dată de Friedrich Nietzsche: 199 Ibidem, p. 135. 200 Friedich Nietzsche, Anticristul, Ed. Antet, p. 6-7. 201 Ibidem, p. 6. 202 Ibidem, p. 15. 203 Părintele Galeriu, Psihanaliza şi Dreapta Credinţă a Bisericii, Ed. Harisma, Bucureşti, 2005, p. 17. 204 Seraphim Rose, Nihilismul, Trad. Irina Dogaru, Ed. Anastasia, Bucureşti, p. 92. 205 Ibidem, p. 80. 131 “Nu există adevăr, nu există. << lucru în sine >>. Acesta este nihismul, şi încă în forma sa extremă”206. Dar diavolul nu se mulţumeşte nici cu atât. El îi dă un sens omului, un ţel, îl face să dorească să fie supraom207. Omul zice că se crează pe el însuşi şi universul, dar de fapt el vrea să fie dumnezeu fără dumnezeu, vrea să fie supraom, crezând că aceasta îl face liber, dar el e sub înşelăciunea diavolului care îl face slujitor al lui Antihrist208. E perioada nihismului activ209. Astfel se fac afirmaţii precum cele ale lui Jeremy Rifkin: “Noi creăm lumea, şi pentru că o facem, nu ne mai simţim constrânşi de forţe exterioare. Nu mai trebuie să ne justificăm comportamentul, căci noi suntem acum arhitecţii universului. Nu suntem responsabili în faţa a nimic altceva din afara noastră, căci noi suntem împărăţia, puterea şi slava, în vecii vecilor”210. Dar cum arată supraomul? Arta ni-l reprezintă cel mai adesea ca pe un monstru. El se naşte deformat, reprezintă o << mutaţie autentică >> … Se naşte o nouă specie, creatura adâncurilor mai profunde, subumanitatea211. Supraomul e reprezentat în artă ca un monstru. Şi într-adevăr este reprezentat astfel, pentru că şi ştiinţa îl prezintă astfel. Spuneam că în ultima forma a evoluţionismului, postneodarvinismului, biologul “Gould susţine că evoluţia se produce prin paşi uriaşi, restructurări radicale ale întregului ADN, producând ceea ce el numeşte << monştri dătători de speranţă >>”212. Iar la aceasta contribuie şi eugenia213. Aşadar acesta este sfârşitul istoric al nihismului, Împărăţia lui Antihrist. Dar sfârşitul lui spiritual este iadul, când nihismul va fi biruit pentru totdeauna. Nihilismul nu e înfrânt numai pentru că visul său despre rai sfârşeşte în nefericirea eternă; pentru că e prea dezamăgit pentru a mai crede cu adevărat în acel rai, prea stăpânit de mânie şi revoltă pentru a mai face şi altceva în afară de a distruge acest rai. Nihilistul e înfrânt mai 206 John Marler, Andrew Wermuth, Tinerii vremurilor de pe urmă, Trad. Felix Truşcă, Ed. Sofia, Bucureşti, 2002, p. 67. 207 Seraphim Rose, op.cit., p. 104. 208 Ibidem, p. 108. 209 Friedich Nietzsche, Voinţa de putere, Trad. Claudiu Baciu, Ed. Aion, 1999, p. 20. 210 Henry M. Morris, Gary E. Parker, op.cit., p. 75. 211 Seraphim Rose, op.cit., p. 95-96. 212 Henry M. Morris, Gary E. Parker, op.cit., p. 174. 213 Gheorghe Sandu (Ieromonah Grigorie) şi colaboratorii, Dreptul omului de a nu fi supus selecţiei, în vol. Educaţia în Bioetică şi Drepturile Omului în România, Bucureşti, 2006, p. 315. 132 degrabă pentru că în iad dorinţa lui cea mai fierbinte , nihilizarea lui Dumnezeu, a creaţiei şi a lui însuşi se dovedeşte zadarnică”214. 3. Atitudinea dumnezeului după har faţă de supraom Iată cu ce vine Uniunea Europeană! Bineînteles, aceasta este o extremă spirituală a Uniunii Europene. Dar această extremă reprezintă destul de mult. Nu este evoluţia, zeul multor guvernanţi ai Uniunii Europene? Julian Huxley, nepotul lui Thomas Henry Huxley, (cel care a luptat pentru impunerea darvinismului împotriva creaţionismului) este cel care a fondat neodarvinismul şi a fost principala personalitate la Centenarul Darwin. Dar el este şi iniţiatorul unei religii naturaliste numite umanism evoluţionist, precum şi secretarul fondator al UNESCO, Organizaţia Culturală, Ştiinţifică şi Educativă a Naţiunilor Unite”215. Dar cineva poate spune că această viziune este prea pesimistă. Poate arăta că în Uniunea Europeană sunt mulţi oameni bineintenţionaţi, care vor să ne aducă bunăstare materială, asistentă socială, siguranţă politică, lupta împotriva corupţiei, etc. Aşa este, dar ei aduc bunuri numai pentru lumea aceasta. Lumea este totul, iar Dumnezeu este nimic. Dacă pentru dumnezeul după har “Lumea este nimic şi Dumnezeu este totul”, în schimb pentru nihilist, pentru supraom, “lumea este totul, iar Dumnezeu este nimic216”. Aceasta ne arată prăpastia dintre cele două drumuri. Ce este de făcut? Ce atitudine ia dumnezeul după har faţă de supraom? Am văzut că prima ruptură între om şi Dumnezeu se face atunci când omul consideră că primeşte harul prin nevoinţele sale, nu ca dar al lui Dumnezeu. “Primind minciuna drept adevăr, firesc este să înceapă să spună şi să înveţe că omul vrea, dar nu face. Că, dacă vrea şi se sileşte, el poate deveni sălaş al harului. Şi luptându-se cu mânie împotriva celor care nu sunt de acord cu ei, puţin căte puţin cad în rătăcire şi devin robi ai demonului, spunând că toţi se vor duce în iad, pentru că nimeni nu are cunoştinţa în afară de ei”217. Dumnezeul după har se luptă să nu cadă şi el în această ispită, să considere că omul dacă vrea face, şi harul îl primeşte datorită ostenelilor sale. De aceea “începe să gândească spunând în sine: << O, umilule şi netrebnicule! Unde este ceea ce spuneai, cum că ceilalţi nu se nevoiesc şi 214 Seraphim Rose, op.cit., p. 108. 215 Idem, Cartea Facerii, Crearea lumii şi omul începuturilor, Trad. Constantin Făgeţan, Ed. Sofia, Bucureşti, 2001, p. 6. 216 Idem, Nihilismul, ... , p. 107. 217 Ghero Iosif, op.cit., vol. II, p. 160. 133 de aceea nu înaintează? Vai ţie, că dacă Domnul nu va zidi casa sufletului tău, în zadar te osteneşti >>”218. De aceea, acum la intrarea în Uniunea Europeană datoria noastră este să purtăm neputinţele celor care s-au rupt de << calea cea strâmtă şi îngustă, care duce la viaţă >>, pentru că Sfântul Apostol Pavel aşa ne învaţă: “Fraţilor, datori suntem noi, cei tari, să purtăm slăbiciunile celor nepunticioşi” (Rom. 15,1). Iar Sfântul Vasile cel Mare, tâlcuind aceasta, spune: “Dacă a purta înseamnă a ridica şi a vindeca, potrivit cu ceea ce s-a scris, că: << Acesta a luat asupra Sa neputinţele noastre şi bolile noastre le-a purtat >> (Isaia 53,4 ; Matei 8,17), nu ca şi cum le-a primit pe acestea asupra Sa, ci că a vindecat pe cei ce pătimeau, atunci şi în cazul aceasta, prin analogie se va înţelege chipul şi sensul pocăinţei, prin care cei nepunticioşi vor fi vindecaţi prin purtarea de grijă a celor puternici”219. Aşadar “păcatul este greu şi duce sufletul în fundul iadului; pe care îl ridicăm unul cu altul şi îl luăm aducând la pocăinţă pe cei care greşesc”220. 218 Ibidem, p. 165. 219 Sfântul Vasile cel Mare, op.cit., p. 392. 220 Ibidem, p. 393. 134 DESACRALIZAREA DE-A LUNGUL TIMPULUI ŞI LA SFÂRŞIT DE MILENIU Pr. lect. univ. dr. Laurenţiu BĂRBULESCU Răspândirea Evangheliei la toate popoarele, a adus o serie întreagă de greutăţi atât apostolilor cât şi urmaşilor acestora, prin faptul că o parte din creştini şi nu numai, păgânii nu au înţeles unele învăţături despre Sfânta Treime, Sfânta Împărtăşanie, Învierea din morţi şi tot ce este legat de activitatea Bisericii. Atunci păgânii au pornit prigoana, iar o parte din creştini au dat o nouă interpretare acestei învăţături. De aceea Biserica în secolele IV-VIII a stabilit prin Sinoadele Ecumenice adevărata învăţătură ca să fie respectată de toţi creştinii şi să nu mai fie atacată . Aceasta nu s-a întâmplat pentru că au accentuat dealungul timpului de după Sinoade numai Divinitatea lăsându-se deoparte activitatea şi rolul omului în lume, să încercat şi să reuşit de către om să treacă înaintea Divinităţii şi să atace sacramentul, cel mai important în viaţa Bisericii, culminând cu secolul XVI, când a luat o nouă formă desacralizarea, lăsând deoparte taina preoţiei, elementul principal că legătura dintre om şi Dumnezeu şi făcând din anumite persoane interpretatori ai Sfintei Scripturi, ce nu aveau nicio legătură cu adevărata învăţătură a Mântuitorului. Astfel, la începutul mileniului III se simte tot mai mult această desacralizare la unele confesiuni care au renunţat la puterea şi lucrarea Duhului Sfânt în Biserică, adică a sacramentului care are rolul foarte important de a ne pregăti pentru mântuire, pentru că nu este mântuire în afară de Biserică şi în afară de Taine. Sfinţenia este necesară drumului spre veşnicie lasându-se posibilitatea ca şi cei care care fac ale Legii să se mântuiască în bunătatea lui Dumnezeu, dar neînlăturând sacramentul şi rolul tainelor în Biserică. Desacralizarea astăzi nu înlătură în totalitate Tainele dar nu sunt socotite ca adevărate Taine, fiindcă nu pot să păstreze legătura fără ele. Este necesar să arătăm această desacralizare atât de importantă prin faptul că se observă o tendinţă şi în Ortodoxie din partea unor credincioşi ortodocşi, care nu mai înţeleg dreptul sacru al Tainelor şi în special lucrarea 135 Duhului Sfânt în Biserică prin om şi pentru om spre mântuire transformându-le într-un fel de tradiţie necesară. Începutul desacralizării Trebuie amintit faptul că învăţătura Bisericii aşa cum a fost ea propovăduită la toate popoarele, a avut ca bază mesajul Mântuitorului accentuându-se rolul şi importanţa ierarhiei bisericeşti cu deosebire preoţia, a cărui sfinţenie constituie dimensiunea esenţială a sacrului dobândită în dar de la Dumnezeu,221 prin punerea mâinilor de către Episcop. Prin Hirotonie viaţa preotului este în mijlocul Bisericii „să fie atât de curat ca şi cum s-ar afla în ceruri în mijlocul puterilor îngereşti ... când invocă Duhul Sfânt şi săvârşeşte jertfa cea prea înfricoşată ... iar îngerii asistă”.222 Iată rolul preotului în ceea ce priveşte cele sfinte, el invocă Duhul Sfânt în a sfinţi şi binecuvânta pe credincioşi şi totodată să-i ajute să dobândească mântuirea. Printr-o comportare deosebită să-i înveţe să iubească pe Dumnezeu şi om, apoi prin sfinţirea pe care o primeşte prin Sfintele Taine de-a lungul vieţii să aibe ca scop final viaţa veşnică, pentru că fără preoţia lui Hristos nu-i mântuire. Ea a fost instituită de Hristos tocmai pentru a lega şi dezlega păcatele oamenilor (Ioan 20, 23) deschizând drumul veşniciei. Sfinţenia este necesară, vine de la Hristos prin Duhul Sfânt şi credinciosul nu o poate primi decât prin preot, el aduce jertfa pentru credincioşi reprezentând pe Hristos cel ce Se aduce jertfă pentru toţi.223 Preotul simbolizează pe Hristos ca mijlocitor fiindcă omul nu poate intra în legătură cu Hristos decât prin preot, pentru că preoţia este un dar al lui Dumnezeu, preoţia nu se poate lua de la sine de orice persoană şi nici comunitatea nu poate numi pe preot. Este ales de Dumnezeu şi primeşte investitura prin hirotonie.224 Preotul are rol important în viaţa Bisericii pentru credincioşi, el trebuie să fie şi exemplu de comportare în aşa fel încât să nu-l ducă pe om în ispită şi să piardă mântuirea. Preoţia este darul lui Hristos prin invocarea Duhului Sfânt, cel care sfinţeşte şi cel care aduce sacramentul, pentru că nu se poate vorbi de sacrament fără Duhul Sfânt. 221 Aurel Jivi, Sfinţenia preoţiei şi răspunderile ei în concepţia Sfinţilor trei Ierarhi, în Almanahul Bisericesc Târgovişte, 2006, p. 41. 222 Sfântul Ioan Gură de Aur, Despre preoţie III , p. 4. 223 Pr. Dr. D. Stăniloae, Dogmatica , vol. II, Bucureşti 1997, p. 156. 224 Ibidem. 136 Duhul Sfânt este cel prin care vine harul şi dă putere Tainelor în Biserică, păzeşte adevărul, călăuzeşte şi apără Biserica în faţa vicisitudinilor vremii. Duhul Sfânt este tuturor Mângâietor. Duhul Sfânt dă sacramentele de aceea Mântuitorul a spus că orice păcat se iartă , dar păcatul împotriva Duhului Sfânt nu se va ierta niciodată (Mat. 12) aşa de importantă şi de mare este activitatea Duhului Sfânt în Biserică pe care o păzeşte până la a doua venire a lui Hristos. Dovada cea mai concludentă a apărării Bisericii o avem în perioada neagră a comunismului, când prin toate mijloacele au vrut să desfiinţeze Biserica lui Hristos dar nu au reuşit. Sfinţenia din ea nu va dispărea niciodată cu toate încercările multora şi încercări au fost destule. Secolul XIV deschide lupta împotriva Duhului Sfânt în perioada pre-reformatorilor. Începutul îl face John Wicliff care în gândirea sa a înlăturat tot ceea ce ţine de lucrarea Duhului Sfânt sacramentul: Taine, Sfinţi, Moaşte. Continuarea o face alt îndrăzneţ mult mai profund şi care a reuşit să facă o breşă în Biserica Romano-Catolică, Luther. Plecând de la indulgenţe ajunge să nu mai fie de acord şi el cu lucrarea Duhului Sfânt, se opune sfinţeniei Tainelor ca şi predecesorul său în schimb păstrează totuşi trei aşa zise Taine care nu au legătura cu Sfinţenia, cu Sacramentul fiind lipseşte preoţia cea prin care lucrează Duhul Sfânt. Nu a mai păstrat legătura cu preoţia lui Hristos, a rupt-o făcând sfârşitul lucrării Duhului Sfânt. Ştim şi am amintit că preoţia vine de la Hristos prin Duhul Sfânt, nu de la oameni. Deşi a păstrat Botezul, Spovedania şi Împărtăşania Luther le-a transformat în aşa zise posibilităţi de a fi în legătură cu Hristos şi nu cu Duhul Sfânt. Botezul deşi făcut în numele Sfintei Treimi nu are sfinţenie pentru că apa nu se sfinţeşte şi mai mult decât atât nu are pecetea darului Duhului Sfânt. Spovedania aduce iertarea păcatelor de către Mântuitorul dar prin preot deoarece Hristos a lăsat Apostolilor şi urmaşilor acestora să lege şi să dezlege pe pământ păcatele. Nu oricine poate ierta păcatele. Eu, un simplu creştin, pot să iert pe fratele meu pentru păcatul ce l-a făcut faţă de mine dar nu sunt în stare să iert şi alte păcate, deoarece orice creştin nu greşeşte doar numai asupra unui singur aproape, ci la mai mulţi, dar şi faţă de sine însuşi şi atunci întrebarea firească, cine iartă păcatele acestea? În ceea ce priveşte Sfânta Împărtăşanie nu se mai poate adăuga altceva decât că aceasta pe lângă faptul că nu are sfinţenie nici măcar nu socoteşte că materia pâinea şi vinul, sunt prefăcute în trupul şi sângele Mântuitorului Iisus Hristos ci o socoteşte numai o amintire.225 225 Pr. Dr. L. Bărbulescu, Biserica în Evul mediu târziu şi contemporaneitate, Editura Macrie, Târgovişte 2006, p. 112-122. 137 Desacralizarea continuă sub Zwingli şi Calvin, primul devine radical iar al 2-lea aduce noutatea în ceea ce priveşte Sfânta Împărtăşanie socotindu-l pe Hristos om pentru că nu poate să fie „ubique” contrazice ceea ce se spune în Sfânta Scriptură că unde sunteţi doi sau trei adunaţi în numele Meu acolo sunt şi Eu226. Se poate spune că aceştia s-au ridicat nu aşa cum şi-au dorit împotriva moravurilor clerului catolic ci împotriva învăţăturii Bisericii care este Sfântă şi fără greşeală, nu au făcut decât să dea drumul altor interpretări care nu au avut în vedere moravurile ci învăţătura Bisericii. Continuarea desacralizării Prereformatorii şi reformatorii au deschis drumul desacralizării minimalizând rolul Duhului Sfânt în Biserică şi în viaţa omului, secolele următoare au accentuat aceasta atât iluminiştii, raţionaliştii cât şi comuniştii. Iluminiştii au intrat în conflict cu teologia apuseană deplasând centrul de interes de la Divinitate şi credinţă, la pur şi simplu raţiunea autonomă umană227, care îl lasă pe Dumnezeu deoparte şi lucrarea Sa desacralizând lucrarea Duhului Sfânt ca nefiind eficientă şi accentuează puterea raţiunii care prin ştiinţă îl face pe om să înţeleagă aşa zisa adevărata realitate. Omul nu are nevoie de sfinţenie, de legătura cu Hristos prin Duhul Sfânt, are nevoie de ştiinţă care îl duce să înţeleagă menirea lui în societate, nemaiavând sprijin pe Dumnezeu. Lăsând la o parte Sprijinul Divin omul rămâne fără rădăcini şi se trezeşte că viaţa veşnică nu mai este necesară, că nu există, odată cu el piere totul, lumea se dezintegrează şi nu mai este nevoie de Divinitate. Progresul ştiinţific a adus mari progrese pentru omenire, i-a permis omului să domine lumea, dar l-a desacralizat, l-a lăsat pradă păcatului care nu mai are nicio valoare.228 Nu mai este socotit picat l-a lăsat într-o criză spirituală. Totul este trecător şi cât trăieşte trebuie să domine, făcând din tehnica avansată o ţintă pentru puterea lumească şi nu spirituală. Drumul l-au deschis Reformatorii, iluminiştii l-au continuat ca începând din secolul VII şi XX să se treacă de la o desacralizare galopantă, atingându-se punctul culminant al ateismului, a omului fără Dumezeu. Este interesant că toate acestea s-au găsit în gnosticism, ideea de al izola pe Dumnezeu în transcendent, făcând imposibilă întrarea în legătură cu El. Nu mai este nevoie de Divinitate. 226 vezi I. Rămureanu, Istoria Bisericească Universală, Bucureşti 1995, p. 340. 227 Pr. Prof. Dr. D.Popescu , Hristos, Biserică, Societate, Bucureşti 1998, p. 37. 228 Ibidem, p. 38. 138 Revoluţia franceză a declanşat un atac violent împotriva învăţăturii Bisericii ca instituţie şi a clerului, au desacralizat totul prin faptul că au interzis calendarul creştin, au desfiinţat sărbătorile creştine, inclusiv sărbătorirea Paştelui şi asta nu puţin de la 1789 la 1795, când datorită creştinilor au fost nevoiţi să permită din nou serbarea sărbătorilor creştine şi să nu mai fie înlăturate.229 Desacralizarea a continuat prin teoria evoluţionistă, în care totul este materie şi nimic Sfânt, totul este numai evoluţie, nu este creaţie; înlătură pe Dumnezeu, făcând din om un alergător după cele materiale, care nu pot satisface setea de eternitate a lui sădită de la creaţie. Omul este lipsit de bucuria eternităţii în evoluţionism230. Principiul evoluţionismului este legea omului şi nu a lui Dumnezeu deoarece Dumnezeu nu există. Au căutat să demonstreze lucrul acesta prin tot felul de descoperiri, de verigi ale maimuţelor care s-au transformat în om. Au căutat prin toate locurile şi deşerturile să găsească aceste verigi. Lucrul cel mai grav este faptul că şi prelaţi catolici au fost de partea evoluţionismului. Au socotit că există o evoluţie în specie, dar nu au avut curajul şi respectul faţă de realitate, nu au demascat falsurile lor în descoperirile făcute în deşertul Gobi. Au ţinut sub tăcere matrapaslâcurile evoluţioniştilor. Bunul simţ nu a mai funcţionat, deşi slujeau lui Dumnezeu. Pentru aceasta Biserica Romano-Catolică i-a trecut la index. Evoluţionismul şi atunci şi azi, se bucură de o propagandă fără margini, fără de care nu ar mai fi. S-au făcut cheltuieli mari ca să se menţină, şi aceasta este o dovadă concludentă că de fapt lupta se ducea împotriva Mântuitorului care este şi va fi primul în toate. Dintre toate acestea comunismul secolului XX aduce noutatea timpului. Statul ateu care tolerează ceva infim de viaţă creştină, dar atacând clerul şi pe credincioşi231, făcându-i răspunzători de toate necazurile societăţii ca în primele secole. Desacralizarea a fost declanşată de sovietici atât în ţări cu tradiţie catolică, protestantă, cât şi ortodoxă. Este adevărat că în ţările catolice şi protestante unde comunismul conducea, se bucurau de o libertate mult mai mare decât cei ortodocşi, aveau sărbători religioase ca Paştele şi Crăciunul, socotite naţionale. La ortodocşi aşa ceva nu a existat, au fost persecutaţi. Cu toată persecuţia, Biserica nu a fost desfiinţată, a fost susţinută şi este în continuare susţinută de Duhul Sfânt, până la a doua venire a lui Hristos. El este în Biserică, El sfinţeşte, El aduce harul pentru a fi împărtăşit omului. 229 I. Rămureanu, op. cit. p. 420. 230 Pr. Prof. Dr. D. Popescu, op. cit. , p. 39. 231 Dan Ciachir, Ortodoxia în mileniul III, în Ortodoxia, nr. 1-2, 2001, p. 11. 139 Şi totuşi un nou fenomen a apărut în viaţa ortodoxiei sub comunişti, cetăţeni care s-au declarat atei, datorită educaţiei primite în acea perioadă. Ateul este omul nou pe care l-au propovăduit, fără Dumnezeu, fără responsabilităţi, plin de ură. Este adevărat că nu toţi cetăţenii ortodocşi au îmbrăţişat ateismul, pentru că în anul 1992 la recensământ doar 50000 s-au declarat.232 Ortodoxia nu şi-a pierdut valorile spirituale specifice în perioada comunistă, din contră valorile liturgice au rămas aceleaşi. După ce a trecut această plagă nenorocită, comunismul, peste Ortodoxie a apărut o alta care se manifestă prin prozelitism neoprotestant, a luat din comunism desacralizarea, dar au păstrat un fel de credinţă a lucrurilor date. Au profitat de sărăcia oamenilor şi sub aspect de ajutoare i-au determinat să-şi lase credinţe strămoşească să îmbrăţişeze cultul sectar, desacralizat în întregime. O parte din credincioşi au revenit la cultul ortodox dându-şi seama că nu este decât înşelătorie, alţii însă au plecat rămânând în rândul neoprotestanţilor. Biserica Ortodoxă a trecut şi acest examen, destul de greu, dar l-a trecut, consolidându-se şi păstrând legătura cu Hristos prin Duhul Sfânt în Biserică.233 Dovada cea mai concludentă a consolidării este faptul că în toate sondajele de opinie, totdeauna Biserica se bucură de cea mai mare încredere în societate. Ortodoxia este un aşezământ divino-uman nu numai o instituţie. Este adevărat că Biserica Ortodoxă este o împărăţie divino-umană dar şi o instituţie umană, dar sunt inseparabile. Biserica Ortodoxă este calitativă şi nu cantitativă. Ea a fost şi este legată de tradiţie, făcându-i pe străini să-şi pună întrebări de ce există şi astăzi la fel ca la început? Aceasta datorită concepţiei sale de instituţie divino-umană având sacrul dat de Duhul Sfânt şi păstrându-l în Biserică.234 Se poate spune că mileniul III nu pune capăt desacralizării, lupta cultelor neoprotestante continuă pe tărâmul Ortodoxiei. Ortodoxia este expusă acestui fenomen, dar s-a văzut şi se vede că nu se poate lua ceea ce a avut de o viaţă – Tradiţia. Pentru că dacă se dă la o parte sacrul, atunci este foarte uşor de acaparat credinciosul. Şi pentru a lupta împotriva sacrului, folosesc aceiaşi metodă ca protestanţii, lupta împotriva clerului, ca factor determinant al necazurilor credincioşilor. Clericii sunt şi cei care îi asupresc cu dări şi tot felul de alte taxe, nescoţând în evidenţă că după un timp şi ei, neoprotestanţii, se întorc la partea materială, cerându-le 10 % din veniturile lor. 232 Ibidem, p. 12. 233 Ibidem, p. 32. 234 Ibidem, p. 33. 140 Aceasta este metoda lor de a înlătura pe preoţi din viaţa creştinilor conştienţi fiind de rolul important al preotului în Biserică şi în viaţa credincioşilor. Prin preot vine sfinţirea, rugăciunea şi legătura credinciosului cu Dumnezeu. Începutul mileniului III găseşte Ortodoxia la fel ca în primele veacuri, legată de capul Bisericii care este Hristos. Misiunea Ortodoxiei la începutul mileniului III este de a menţine Tradiţia specifică ei, a Sfinţilor Părinţi, grija pentru mântuirea omului. Numai în Ortodoxie se poate vorbi de un Dumnezeu atât transcendent cât şi imanent. Ortodoxia nu pune şi nu va pune accent pe concepţia autonomă a lumii care a eliminat pe Dumnezeu, L-a izolat ca în Teologia apuseană. Dumnezeu rămâne transcendent prin fiinţa Sa, dar este prezent în lume prin energiile Divine235 date prin Duhul Sfânt. De ele ne împărtăşim ca să devenim fii ai lui Dumnezeu, scopul final al omului. 235 Pr. Conf. D. C. Oprescu, Ortodoxie şi contemporaneitate, Bucureşti, 1996, Ed. Diogene, p. 170. 141 PLURALISMUL RELAŢIEI STAT – BISERICĂ ÎN UNIUNEA EUROPEANĂ Pr. lect. dr. Florea ŞTEFAN Introducere Interesul pentru raportul Biserică-stat, adică pentru o temă aparent muzeificată, este încă o dovadă a supravieţuirii lui homo religiosus în ciuda prognozelor de la mijlocul secolului trecut. Aşa cum multe dintre scenariile scrise pentru omul timpurilor moderne au fost între timp corectate, tot astfel fenomenul religios a pus la grea încercare modelele sociologice şi filosofice care îi prevedeau cel mult un loc arheologic. Acest mod de abordare pleca de la convingerea că, odată cu evoluţia tehnică şi civilizatorie, dimensiunea religioasă va fi din ce în ce mai puţin relevantă pentru „omul nou” sau pentru cel „post-modern”. Miza expulzării religiosului din cotidian, rezidă în atragerea atenţiei de la profunzimea de sus prin orientarea exclusivă a acesteia către complexitatea de jos. Tensiunea dintre ceresc şi pământesc părea rezolvată definitiv prin preluarea abuzivă a valorilor verticale de către orizontală socială.236 Or, însăşi lipsa de relevanţă ontologică a progresului în sine, faptul că omul rămâne, în ciuda trecerii miilor de ani, aceeaşi fiinţă confruntată cu acelaşi mister al existenţei sale, oricât de moderne ar fi maşinile cu care îşi deplasează trupul sau oricât de sofisticate ar fi metodele de prelungire a vieţii terestre, a pus şi mai mult în evidenţă necesitatea unui tip specific, altul decât cel autonom, de raportare la lume şi la sensul biografiei fiecăruia dintre cei care o populează. Evidentul progres tehnic are limite nu mai puţin evidente ce se pot vedea, auzi sau citi zilnic în fluxul ştirilor despre moarte şi suferinţă, război şi nedreptate, prostie şi ură. Toate acestea au nevoie de o cheie de lectură care să le descifreze sensul final. Lumea în întregul contrastelor ei zilnice este o demonstraţie apologetică. Ceea ce nu vrea nicidecum să însemne că 236 A se vedea Radu Carp Miza unei dezbateri: Biserici, Confesiuni şi Europa Unită, în *** Un suflet pentru Europa – dimensiunea religioasă a unui proiect politic, volum coordonat de Radu Carp, Ed. Anastasia, Bucureşti, 2005., pp. V – XI. 142 întreaga problematică religioasă ar fi reductibilă la o teodicee sui generis sau că avem nevoie de catastrofe ca să îl descoperim şi să îl iubim pe Dumnezeu. Cu alte cuvinte, reluând celebrul şi inflaţionarul locus classicus al lui Malraux, secolul XXI trebuie să fie religios / mistic tocmai pentru că este foarte tehnic, adică pentru că, în ciuda acestei tehnici, nu a rezolvat (şi nici nu va rezolva) marile ecuaţii ale existenţei. Altminteri, nereligios, secolul XXI ar fi doar tehnic, adică nu ar exista deloc. Dovadă a importanţei dimensiunii religioase în social, tema raportului Biserică-stat nu este cu toate acestea pentru omul de azi, oricât de religios, spectaculoasă şi nici nu pare să fie o sursă de inspiraţie. Abordarea raportului dintre aspectul teologic şi cel public al credinţei, dintre canonul religios şi legea laică, are de multe ori un inevitabil caracter sec, juridic, aparent lipsit de viaţă, în ciuda faptului că îşi propune să reflecte şi să normeze un fapt de viaţă prin excelenţă. Cu toate acestea, tema propriu-zisă de care se ocupă colocviul nostru are o relevanţă socială profundă şi definitorie. Dacă pentru cetăţeanul democraţiilor de tradiţie, această chestiune nu se impune cu evidenţă, în spaţiul fostului imperiu sovietic, dominat până nu demult de ideologia îngrădirii maxime a libertăţii religioase, problematica religioasă abordată din perspectiva raportului acesteia cu structurile statului este deosebit de actuală. Iată însă că evoluţia în domeniu din ultimul deceniu din Europa de Vest, aşa cum urmează să vedem mai jos, face tema noastră actuală, chiar explozivă, şi în spaţiile unor culturi politice în care raportul Biserică-Stat părea că nu mai interesează pe nimeni. 237 Departe de a fi un subiect „medieval”, chestiunea relaţiei dintre puterea lumească şi cea spirituală este prezentă fără întrerupere în preocupările celor aplecaţi spre studiu şi se reflectă ca atare în bibliografia internaţională a ultimelor decenii. Acestea pun în evidenţă, dincolo de poziţiile uneori ireconciliabile, aspectul complex, interdisciplinar al temei şi, ceea ce este extrem de important, faptul că numai o traducere îngustă a conţinutului laicităţii poate considera raportul Biserică-Stat ca aparţinând irevocabil trecutului. Actualitatea temei a fost sporită în spaţiul european odată cu redesenarea hărţii politice după căderea zidului Berlinului. Conflictele interetnice şi interreligioase din fosta Yugoslavie dar şi permanentizarea celor din Irlanda de Nord, provocările juridice din ultima vreme, în legătură cu prezenţa crucifixului în şcolile publice, de pildă, sau a impactului social al Islamului în Europa, prozelitismul religios şi influenţa unor secte în politică 237 † ANASTASIOS Yannoulatos, Arhiepiscop al Tiranei şi Primat al întregii Albanii, Ortodoxia şi problemele lumii contemporane, Ed. Bizantină, Bucureşti, 2003, p. 145 ş.u. 143 şi economie, caracterul multireligios şi multietnic al societăţii occidentale, locul şi rolul confesiunilor în proiectul european, interpretarea pozitivă a libertăţilor şi drepturilor fundamentale ale omului de a se dezvolta integral, intelectual şi sufleteşte, consecinţele morale şi religioase ale noilor biotehnologii, ale experienţelor genetice mai ales, chestiunea apărării demnităţii persoanei umane în toate fazele existenţei acesteia, dreptul la intimitate şi la protejarea datelor personale, traficul de organe şi de fiinţe vii - toate la un loc arată nu numai cât de importantă a rămas problematica religioasă, dar şi noile domenii sociale şi politice în care trebuie să se ţină cont de aceasta. 1. Simfonia Bizantină – model de colaborare armonioasă între Stat şi Biserică Cu privire la modul în care trebuie să înţelegem originalitatea şi profunzimea soluţiei aduse de Bizanţ problemei raportului dintre Biserică şi Stat, este nevoie de multă precauţie. Biserica şi Statul nu erau unite printr-un contract de tip juridic, ci prin singurul adevăr, adică prin credinţa Bisericii precum că împăratul şi, prin el, întregul Imperiu recunoşteau drept propriul Adevăr pe Dumnezeu, plasându-L deasupra lor. 238 Pe de altă parte, Biserica nu putea să se arate indiferentă faţă de concepţiile religioase ale Imperiului. Un împărat eretic, un apostat, ar fi însemnat sfârşitul creştinismului şi prin aceasta al proiectului unei lumi creştine, o înfrângere a Adevărului în faţa minciunii, o renegare a lui Hristos din partea lumii. Creştinismul era trăit în primele secole mai întâi ca o victorie cerească a lui Hristos asupra răului din lume. În perspectiva acestei victorii, convertirea lui Constantin căpăta o valoare nouă, specială. Prin acest act, Statul, care până acum fusese instrumentul principal al urii diavolului faţă de Biserică, se înclina în faţa lui Hristos. Înţelegem de ce neutralitatea Statului în materie de religie era un fapt străin creştinilor, cum le era străin şi „clericalismul”, adică subordonarea ierarhiei faţă de Stat, care va apărea mai târziu în Occident. În concepţia ortodoxă, Biserica îmbrăţişează întreaga lume: ea este însăşi fiinţa sa intimă, măsura sa; izvor de har, dar nu de putere. Aceasta este acordată împăraţilor şi guvernanţilor. În această viziune trebuie să înţelegem de ce ortodocşii au căutat să-1 influenţeze pe împărat, fără ca oportunismul sau ambiţia să reprezinte vreun motiv în sine. Drama Orientului a fost însă faptul că proiectul s-a dovedit imposibil de realizat, iar tentativele de a-1 pune în practică au avut destul de des consecinţe 238 Francois Rouleau, Vulturul bicefal şi cele două săbii, în Ioan I. Ică, Jr., şi Germano Marani, Gândirea socială a Bisericii, Ed. Deisis, Sibiu, 2002, p. 343 ş.u. 144 nefericite. Statul în sine era prea legat de categoriile gândirii păgâne; el continua să le creadă încă ultimul scop, valoarea ultimă, iar religia nu era decât un mijloc pentru a realiza acest ţel. Dacă destinul Bisericii, precum şi luptele doctrinare nu-1 lăsau indiferent, atitudinea se datora unor raţiuni proprii. Orice divizare sau neînţelegere în interiorul Bisericii, reprezenta o ameninţare directă pentru partea civilă. 239 În secolul al IV-lea asistăm la apariţia a două centre noi în sânul Bisericii: Constantinopolul şi Ierusalimul. Interesul lui Constantin pentru Ţara Sfântă, unde mama sa Elena căuta lemnul Sfintei Cruci, era semnificativ, dacă ţinem cont de faptul că al doilea oraş sfânt era pentru el Constantinopolul, pe care-1 întemeiase. Constantin se simţea, poate în mod inconştient, învestit cu o misiune specială în istoria mântuirii: oraşul Crucii şi cel care răsărise prin victoria Crucii, cele două centre ale lumii, regele iudeilor şi cel al romanilor, reconciliaţi în persoana sa. De-a lungul secolelor această concepţie mistică despre Constantinopol ca oraş sfânt se va lărgi şi aprofunda, dar iniţiativa va rămâne a primului împărat. Întemeierea noii capitale în 330 i-a dat centrului imperial o nouă dimensiune bisericească: dintr-un modest sediu episcopal, Constantinopolul era „condamnat” practic creşterii. Pentru creştini totul se va schimba în momentul în care Constantin cel Mare şi succesorii săi creştini au ales „religia lui Hristos”, iar Crucea a devenit însemnul imperiului. Acest lucru s-a realizat în două etape. Mai întâi este vorba despre anul 313, când creştinismul este autorizat în mod oficial în tot imperiul. Preluarea puterii de către Constantin în 306 a marcat sfârşitul unei perioade destul de confuze, imperiul fiind condus de mai mulţi împăraţi cu titlul de august sau caesar. După ce şi-a eliminat rivalii şi s-a plasat sub protecţia Dumnezeului creştinilor (căruia i-a atribuit victoria sa asupra lui Maxenţiu, în apropierea Romei - 313), Constantin a favorizat religia lor în cadrul unei politici tolerante şi a unui sincretism care-i permitea să asocieze cultului „soarelui neînvins” şi teologiei păgâne (Constantin rămânea pontifex maximus, adică Mare Preot al păgânilor) noua sa cinstire pentru Hristos. 240 În ceea ce priveşte Edictul de toleranţă din 313, text cunoscut sub numele de „Edictul de la Milan” (proclamat de fapt la Nicomidia, capitala părţii orientale a imperiului), el marchează recunoaşterea creştinismului de către puterea imperială. Din acest moment creştinismul a beneficiat de privilegii din partea statului. Pentru a controla mai bine 239 Ibidem, p. 345. 240 A se vedea Boris Daşkov, articolul Constantin cel Mare în Dicţionar de Împăraţi bizantini, Ed. Enciclopedică, Bucureşti, 1999. 145 religia, Constantin a încercat să realizeze o unificare a ei, dar politica sa a trebuit să facă faţă diferitelor doctrine şi antagonisme. În această perioadă existau unele dispute pe plan teologic; provenind din diversele tradiţii iudaice sau eleno-creştine din primele trei secole, aceste curente au devenit expresia unor conflicte politice şi sociale. Disputele hristologice, însoţite de excomunicări şi de tot felul de acuzaţii de deviere, schisme sau erezii, au atins zonele cele mai creştinizate. De asemenea, exilul unor episcopi sau definiţiile luate în cadrul sinoadelor generale ca cele ecumenice, au reprezentat un pas spre devenirea religiei creştine drept religie de stat. Apoi, în anii 391-392, Teodosie I a publicat două decrete prin care erau interzise cultele păgâne publice sau private. Din acest moment imperiul devenea din punct de vedere constituţional un stat creştin, în care păgânismul era redus la stadiul de minoritate tolerată. Politica riguroasă de mai târziu a lui Iustinian I (527-565) a eliminat complet păgânismul din viaţa publică. „Dacă urmărim elementele bune ale civilizaţiei europene, vom vedea că acestea provin în cea mai mare parte din Bizanţul Ortodox, care a fost apărătorul tradiţiei şi literaturii vechi greceşti, încreştinătorul acestora şi transmiţătorul tezaurului creştin în Occident, astfel încât, in final, la temeliile civilizaţiei europene se afla Bizanţul, adică expresia dominanta a Bisericii Ortodoxe Răsăritene” 241 Soluţia propusă de împăratul Iustinian I (527 – 565) este cunoscută în istorie sub numele de „simfonie”. Iniţiativa sa este foarte bine exprimată în Novela a VI-a: „Sacerdoţiul şi Imperiul (sacerdotium et Imperium) sunt două daruri preţioase pe care Dumnezeu le-a lăsat oamenilor din dragostea Sa nemărginită. Sacerdoţiul priveşte lucrurile divine; Imperiul conduce lucrurile muritoare şi le guvernează; şi unul, şi celălalt provin din acelaşi principiu, dirijând cursul vieţii umane.” 242 La rândul său, Imperiul prelua asupra lui grija păstrării dogmelor bisericeşti şi a demnităţii sacerdotale. Clerul, în armonie cu Imperiul, orienta întreaga viaţă publică spre Dumnezeu. Această teorie putea fi foarte bună, numai că Biserica învăţa că lumea avea două valori absolute: Dumnezeu şi omul, restul, inclusiv Statul, fiind limitat prin natură, datorită apartenenţei exclusive la lume. Statul, prin natura sa, era limitat, nu putea reprezenta o valoare absolută. De aceea creştinii au suferit şi s-au jertfit atunci când au refuzat să recunoască Statului dreptul de a supune pe om. Idealul creştin nu era de a uni Biserica cu Statul, ci, dimpotrivă, de a face o distincţie între 241 † Bartolomeu I, Patriarh Ecumenic, „Europa noastră”, în Almanah Bisericesc, Arhiepiscopia Târgoviştei, 2004, p. 72. 242 M. Beranger apud Pr. Dr. Emanoil Băbuş, Bizanţul – istorie şi spiritualitate, Ed. Sofia, Bucureşti, 2003, p. 148 146 ele. Statul este creştin numai în măsura în care nu are pretenţia de a fi totul pentru om, în măsura în care renunţă a determina în chip exclusiv viaţa omului. Teoria Iui Iustinian dorea să se impună în mentalitatea teocratică a Imperiului păgân, pentru care Statul era forma sacră şi absolută a lumii, sensul său, justificarea sa. Nu putem vorbi deci de subordonarea Bisericii Statului, deoarece orice subordonare presupune două subiecte distincte, în timp ce pentru modelul teocratic nimic nu poate fi în afara Statului: religia prin fiinţa sa este o funcţie statală. „Binele Bisericii constituie forţa Imperiului”, aceste cuvine ale lui Iustinian reprezintă cheia teoriei sale. 243 El acceptă distincţia dintre autoritatea imperială şi cea spirituală, considerând-o pe aceasta din urmă drept purtătoare de adevăr. El admitea că imperiul şi sacerdoţiul au funcţii diferite, dar totul este subordonat binelui Imperiului, puterii şi prosperităţii sale, ca valoare ultimă şi absolută. Chiar şi dragostea lui Iustinian pentru monahism, demonstrată prin înfiinţarea a zeci de mănăstiri pe întreg teritoriul imperiului, avea drept sursă acest absolutism religios. „Dacă aceşti sfinţi îl roagă pe Dumnezeu pentru prosperitatea Imperiului, cu mâini pure şi suflete ferite de păcate, înseamnă că armatele noastre vor fi victorioase, iar oraşele bine administrate.” 244 2. Separatismul augustinian – tensiunea dintre Stat şi Biserică A trata raportul dintre religie şi politică la Augustin înseamnă, poate, în primul rând a vorbi despre De civitate Dei. Deşi această carte nu fusese concepută ca o teologie a istoriei, ci ca o amplificare a lucrării despre adevărata religie (De vera religione, 390), ea a fost de cele mai multe ori interpretată în primul sens. Distincţia celor două cetăţi, civitas Dei versus civitas terrena, durează până astăzi în Occident: „Conştiinţa occidentală a suferit o separare, un domeniu a rămas rezervat, puterea politică nu mai este sacralizată, un domeniu de autonomie a apărut prin raportare la interesele politice”. 245 Scopul Cetăţii lui Dumnezeu este mărturist de autor în Retractationes: „Cinstitorii nenumăraţilor zei falşi, aceia pe care, cu un cuvânt obişnuit, îi numim păgâni, încercând să pună această răvăşire a Romei pe 243 A se vedea Boris Daşkov, articolul Împăratul Iustinian I cel Mare în op. cit., p. 70 – 90. 244 Novela 133, XVI, apud Pr. Dr. Emanoil Băbuş, op. cit., p. 149. 245 Fer. Augustin , De civitate Dei, apud Alin Tat, Religie şi politică la Sf. Augustin, în *** Teologie şi politică: De la Sfinţii Părinţi la Europa Unită, volum coordonat de Miruna Tătaru - Cazaban , Ed. Anastasia, Bucureşti, 2004, p. 59. 147 seama religiei creştine, au prins să-1 blesteme pe adevăratul Dumnezeu, mai îndârjit şi mai amarnic decât de obicei. De aceea eu, aprins de râvna casei lui Dumnezeu, am hotărât să scriu Despre cetatea lui Dumnezeu, contra blasfemiilor sau rătăcirilor lor”. 246 Lucrarea se adresează creştinilor, dar şi păgânilor, cărora Augustin doreşte să le furnizeze o explicaţie cu privire la evenimentele dramatice pe care le traversează Imperiul. Filosofia / teologia istoriei, ca şi presupusa teorie politică pe care această operă le cuprinde, derivă din răspunsul la întrebarea despre adevărata religie. Aşa se explică structura lucrării: partea întâi (cărţile I-X) constituie o respingere a păgânismului care permite în continuare (cărţile XI-XXII) expunerea doctrinară a creştinismului. Fără această elucidare prealabilă a adevăratei mize a operei rămâne incomprehensibilă tratarea, pe parcursul a zece cărţi, a politeismului lumii greco-romane. Pentru a răspunde obiecţiilor care i-au fost prezentate, pentru a înfrunta o dată pentru totdeauna şi într-o ordine logică litigiile care opuneau creştinismul şi religia romană, Augustin compune De civitate Dei. Opera se deschide cu descrierea nenorocirilor temporale ce se abat asupra Romei, cetate terestră, şi se încheie cu evocarea fericirii eterne în cetatea celestă. Lucrarea indică astfel un itinerariu al trecerii de la păgânism la creştinism, iar argumentele folosite se deplaseză, de asemenea, de la textele păgâne la Scriptura creştină. Adevărata înţelegere, de natură spirituală, se bazează pe o raţiune iluminată de credinţă. Etică, politică, religie Pentru filosofii antici, tema politică face parte din discursul etic, constituindu-se într-un capitol eminent al acestuia. În context creştin, politicul şi moralul se colorează cu nuanţe religioase. Dimensiunea politică a fiinţei umane nu mai poate fi separată de elementul cultic, iar interacţiunea dintre stat şi instituţia eclesiastică vizează umonizarea finalităţii eterne cu un bine temporal: „Dacă ne închinăm şi credem în adevăratul Dumnezeu şi-1 servim, potrivit rânduielilor religioase, însufleţiţi de o înaltă moralitate, este util pentru oameni să cârmuiască timp îndelungat numai cei vrednici. Şi din foloasele cele mari se vor împărtăşi nu numai cei care cârmuiesc, ci mai ales cei care sunt cârmuiţi”. Binele comun transcende ordinea strict individuală a moralităţii, încadrându-se într-un plan care, la rândul său, depăşeşte o perspectivă imanentă. Augustin nu vede aici o opoziţie între ordinea politică şi scopul 246 Ibidem, p. 60 148 ultim al eforturilor umane, care este mântuirea, ci o subordonare firească a celei dintâi. Buna guvernare are loc doar atunci când este respectată ierarhia activităţilor: „Într-adevăr, în ceea ce-i priveşte pe aceşti oameni, pietatea şi cinstea lor, care sunt mari daruri ale lui Dumnezeu, sunt virtuţi remarcabile menite să aducă adevărata fericire omului, prin care se poate trăi o viaţă bună pe acest pământ şi obţine dincolo de ea veşnicia. Prin urmare, pe acest pământ cârmuirea în mâinile celor vrednici e folositoare nu numai lor, ci este şi în serviciul intereselor umane”. 247 Tipologia augustiniană a guvernării, bazată pe calificarea morală a conducătorului, conţine şi un al doilea versant, des întâlnit, cel al tiranului: „În schimb, domnia tiranică a celor răi dăunează mai degrabă celor care guvernează, deoarece prin abuzurile depăşind orice limită şi fărădelegile comise, ei îşi pierd sufletele; în schimb, celor care sunt obligaţi să li se supună, slujindu-le, le sunt pricinuite neajunsuri prin nedreptăţile săvârşite. De bună seamă, răul pricinuit celor drepţi de stăpânii nedrepţi nu constituie o pedeapsă pentru vreo nelegiuire, ci un examen de dovedire a virtuţilor. Prin urmare, un om vrednic, chiar dacă e sclav, e o fiinţă liberă, pe când fiinţa ticăloasă, chiar dacă e la cârma puterii, are comportamente de sclav, căci el slujeşte nu numai unui singur stăpân, ci - ceea ce este cu mult mai grav - unui număr mare de stăpâni, care sunt viciile sale”. 248 Egalităţii aparente din lumea vizibilă Augustin îi opune, prin comparaţia dintre omul liber şi sclav, o altă lectură, de factură morală, dar mai ales cu valenţe spirituale. Doar omul unificat interior se poate sustrage mişcării centrifuge şi destructurante a multelor vicii. Încercând să determine locul lui Augustin în istoria ideilor politice, Ernst Cassirer subliniază rolul cardinal pe care acesta îl acordă dreptăţii în construcţia politică. Virtutea fondatoare pentru ordinea socială este dreptatea. Preluând definiţia republicii dată de Cicero, Augustin o precizează în sensul propriei sale concepţii despre cetatea divină. Misiunea statului este apărarea dreptăţii, ceea ce va constitui nucleul teoriilor politice medievale. Fără virtutea civică a dreptăţii, ca fundament al dreptului, nici un imperiu nu este altceva decât o „societate de tâlhari”: „Dacă, prin urinare, dispare spiritul de dreptate, ce altceva sunt regatele decât nişte puteri tâlhăreşti, care se bizuie numai pe războaie tâlhăreşti ? Şi aceasta, pentru că războaiele tâlhăreşti nu sunt altceva decât nişte mici regate. Acolo unde o mână de oameni sunt conduşi prin ordine de un conducător, 247 Ibidem, p. 61. 248 Ibidem, p. 62. 149 acolo se constituie un grup de indivizi legaţi între ei printr-un pact, iar prăzile capturate sunt împărţite potrivit legii bunului plac”. 249 Ca de atâtea ori la Augustin, se poate observa modul în care este indicată prezenţa originară a binelui chiar acolo unde acesta este parazitat şi pervertit de la finalitatea proprie până la a deveni de nerecunoscut. Ordinea, pe care o presupune existenţa însăşi a oricărui grup, constituie marca de neşters a naturii bune a societăţii. Augustin explicitează consecinţele poziţiei sale în materie de filosofie a comunităţii: „Dacă această tovărăşie de oameni ticăloşi creşte în aşa pro-porţii prin alăturarea unor fiinţe pierdute, ajungând să fie posesori de locuri, să-şi facă aşezări, să ocupe cetăţi, să subjuge popoare, îşi ia numele de regat, pe care în realitate i-1 conferă nu limitarea lăcomiei, ci impunitatea obţinută” . Şi Augustin îşi continuă ideea, însoţind-o cu o ilus-trare anecdotică: „Într-adevăr, un pirat capturat i-a dat acelui vestit Alexandru cel Mare un răspuns nemaiauzit. Când acel rege 1-a întrebat «de ce crede de cuviinţă să infesteze mările cu piraterii», acesta i-a răspuns cu o nestânjenită cutezanţă: «Pentru acelaşi motiv pentru care şi tu infestezi globul pământesc, cutreierându-1. Dar pentru că eu practic pirateria cu o navă modestă sunt numit tâlhar, tu, în schimb, care foloseşti o mare flotă te numeşti împărat»„. 250 Augustin arată că Dumnezeu 1-a făcut pe om stăpân peste întreaga creaţie, dar nu i-a dat nici o putere asupra sufletelor omeneşti. Orice încercare de uzurpare a unei asemenea puteri ar fi deci dovada unei arogante intolerabile, în concepţia Fericitului Augustin, moştenind o idee stoică, toate sufletele sunt declarate sui juris: nu-şi pot pierde şi nu pot renunţa la libertatea care le-a fost dată dintru început. 251 Se deduce de aici că o putere politică nu poate avea niciodată o autoritate absolută deoarece depinde întotdeauna de legile dreptăţii, iar aceste legi sunt irevocabile şi inviolabile întrucât reflectă legea divină. Între puterea politică şi libertatea individuală există mereu o tensiune care atestă, pentru om, imposibilitatea de a-şi delega misiunea şi responsabilitatea care îi revin. Cele două cetăţi Opoziţia augustiniană a celor două cetăţi ridică unele dificultăţi în calea interpretării juste. Acelaşi termen, civitas, pare să fie utilizat în două 249 Ibidem, p. 64. 250 Ibidem, p. 65. 251 † DANIEL, Mitropolitul Moldovei şi Bucovinei, Europa - un continent în căutare de unitate şi ideal, Ed. Trinitas, Iaşi, 2004, p. 122. 150 accepţiuni diferite: mai întâi, el desemnează, în sens propriu, forma de organizare politică, dar, într-un al doilea sens, „mistic” - acela care mi se pare mai relevant, deşi mai problematic la o lectură superficială - semnifică o societate spirituală, alcătuită fie din cei drepţi, fie din grupul nelegiuiţilor. Pagini celebre din De civitate Dei exprimă amintita antiteză: „Două iubiri au clădit două cetăţi: iubirea de sine până la neso-cotirea lui Dumnezeu a făcut cetatea pământească; iubirea de Dumnezeu până la nesocotirea de sine a făcut cetatea cerească. Una se glorifică în ea însăşi, cealaltă întru Domnul. Una îşi cerşeşte slava de la oameni; Dumnezeu, martor al conştiinţei, este cea mai mare glorie a celeilalte. Una, sprijinită pe propria ei glorie, înalţă capul, cealaltă se adresează Dumnezeului ei: Eşti slava mea şi cel ce înalţi capul meu. Pentru împăraţii şi neamurile pe care una şi i-a supus, întâietate are patima puterii; în cealaltă, toţi slujesc aproapelui în dragoste, stăpânii veghează să le fie bine slujitorilor, aceştia îi ascultă”. 252 Dacă nu am identifica sensul spiritual al celor două cetăţi, atunci - în baza citatului anterior - l-am putea acuza pe Augustin de idealism în materie eclesiologică. Desigur, dificultatea constă în a menţine cele două sensuri fără a le confunda, dar şi fără a le separa definitiv. Dacă cetăţile ar avea doar sensul unor instituţii vizibile, atunci statul ar trebui asimilat cetăţii diabolice, iar Biserica oraşului sfânt, în caz contrar, dacă antagonismul ar fi pur spiritual, atunci ar trebui introdusă o a treia cetate, politică în sens propriu, cu un statut de neutralitate. Ambele va-riante trădează însă gândirea autorului: prima ignoră fundamentul spiritual al distincţiei, în timp ce a doua caută o soluţie care nu se găseşte în textele augustiniene: „Prima cetate, în făptura propriului ei conducător, îşi admiră puterea. Cealaltă îi spune Dumnezeului ei: Iubi-Te-voi, Doamne, Domnul este întărirea mea. De aceea, în prima, înţelepţii, care duc o viaţă întru totul omenească, au umblat după bunuri trupeşti sau ale minţii - sau după ambele deodată; aceia care l-au putut cunoaşte pe Dumnezeu nu l-au preamărit ca Dumnezeu şi nu i-au adus mulţumire, ci au rătăcit în cugetări inutile, iar inima lor nechibzuită s-a întunecat. Pretinzându-se înţelepţi (adică stăpâniţi de propriul lor orgoliu şi lăudându-se cu mintea lor), au înnebunit şi au înlocuit gloria Dumnezeului nepieritor cu imitaţia chipului omului pieritor, al păsărilor, al patrupedelor şi al reptilelor (...). Dar în cealaltă cetate, toată înţelepciunea omului stă în evlavia care, singură, îi aduce Dumnezeului adevărat cinstea cuvenită şi care aşteaptă drept răs-plată lumea sfinţilor, cea a oamenilor şi de asemenea cea a îngerilor, astfel 252 Fer. Augustin, op. cit., p. 67. 151 ca Dumnezeu să fie toate în toţi” 253. Ambiguitatea expresiei civitas terrena, dificil de tradus univoc prin cetatea istorică sau diabolică, trădează poate o notă de pesimism cu privire la modul în care Augustin privea societăţile în sens politic, acestea riscând mereu să cadă într-o logică a voinţei de putere. Este interesant de notat că acelaşi pericol pândeşte toate statele în egală măsură, Augustin neexcluzând în vreun fel de la această soartă Imperiul creştin. Viziunea augustiniană se menţine departe de orice sacralizare a puterii şi, prin aceasta, se dovedeşte a fi critică faţă de idealismul politic. Cărţile XX-XXII constituie deznodământul epopeii celor două cetăţi, motiv pentru care autorul îşi concentrează analiza asupra consecinţelor teologice ultime care decurg din marele său proiect, judecata finală şi rezultatul acesteia, destinul paradisiac sau infernal. Opoziţia care stă la baza operei oferă şi cheia hermeneutică a viziunii augustiniene asupra istoriei. Explicaţia acesteia face apel la tensiunea permanentă şi la amestecul continuu al celor două cetăţi şi nu se reduce la o schemă reducţionistă de tipul progresului sau al decadenţei. Principiul de coerenţă al întregii perspective este, însă, unul teologic: criteriul ultim sau discernământul supraistoric se împlineşte în persoana lui Hristos. 3. Dihotomismul luteran – premisele separatismului modern O formulă consacrată între etică şi politică: dihotomismul luteran Democraţia creştină reprezintă într-un fel mai mult decât o doctrină politică împărtăşită în grade diferite de diverse formaţiuni politice de pe continent. Ea este o imagine globală asupra raporturilor dintre persoana umană şi comunitatea politică, întemeiată pe dihotomismul luteran catolic. Aceasta din urmă, potrivit celor care o susţin, nu ar trebui să fie situată pe acelaşi plan cu liberalismul şi socialismul căci dihotomismul luteran nu este un sistem de societate elaborat în baza unei anumite viziuni despre lume, ci o reflecţie asupra implicaţiilor sociale ale metafizicii creştine. Cu acest titlu, democraţia creştină se înrudeşte mai puţin cu un demers de tipul filosofiei politice şi mai degrabă cu unul de natura filosofiei morale. Dihotomismul luteran nu-şi propune să elaboreze modele teoretice de societate politică sau să sugereze practici de intervenţie în realitatea politică. Dimpotrivă, ea este înclinată să producă norme de esenţă etică cu ajutorul cărora poate fi practicată o lectură politică a socialului. Izvoarele filosofice ale acestei etici normative sunt cel puţin două, în 253 † ANASTASIOS Yannoulatos, op. cit., p. 122. 152 acelaşi timp diferite şi înrudite. Prima dintre aceste surse o reprezintă gândirea aristotelică sau, mai precis, tradiţia interpretării acestei gândiri aşa cum se manifestă de la Sfântul Toma, prin scolastică, neo-scolastică, şi până la personalismul secolului al XX-lea.254 Al doilea izvor îl constituie, bineînţeles, tradiţia creştină. Şi nu este vorba atât despre o referinţă explicită şi recurentă la textele de bază ale creştinismului, cât despre o antropologie politică dedusă din aceste texte şi prelucrată de o lungă serie de exegeţi. Cum s-ar explica faptul că magisteriul a evitat să angajeze nemijlocit Revelaţia creştină în interpretarea realităţii politice şi sociale. Răspunsul este oferit de Leon al XIII-lea, întemeietorul doctrinei sociale, în 1901 (enciclica Graves de Communi): preceptele Evangheliei fiind repere etice absolute, ele nu pot întreţine complicităţi teoretice directe cu calificarea politică a unui regim sau a altuia; Evanghelia modelează politicul în calitate de ansamblu de norme etice, dar nu intervine în explicarea directă a politicii ca atare. 255 Intervenţia magisteriului ecleziastic în suscitarea unei doctrine sociale are, în ceea ce o priveşte, o dublă justificare: prima dintre aceste justificări este etică, cea de-a doua antropologică. Prima recurge la etică în măsura în care aceasta este înrădăcinată în dreptul natural, cea de-a doua face apel la antropologie din moment ce Biserica se consideră, în temeiul Revelaţiei pe care a primit-o, deţinătoarea unui adevăr imprescriptibil asupra naturii umane. Pe de altă parte, reflecţia se legitimează în formă prin refuzul explicit al oricărei ipoteze asupra neutralităţii morale a sferelor de realitate constituite în jurul acţiunilor umane definite social, economic sau politic. De fapt, însuşi pretextul istoric al angajării Bisericii pe terenul sistematizării unei eticii sociale creştine, deşi invocă, sub denumirea generică a „chestiunii sociale”, o problematică ale cărei dimensiuni economice şi sociale sunt manifeste, este explicat în termenii valorilor morale creştine: dihotomismul luteran nu îşi propune să facă critica directă a societăţii industriale şi a instituţiilor sale politice, ci să reinstituie în practica socială demnitatea persoanei umane ca valoare universală şi absolută. 256 Demnitatea persoanei umane reprezintă referinţa majoră a doctrinei sociale şi, în acelaşi timp, argumentează înţelegerea acesteia din 254 † DAMASKINOS, Papandreou, Mitropolitul ortodox al Elveţiei, Misiunea Ortodoxiei în edificarea Europei unite, Ed. Trinitas, Iaşi, 2004, p. 215. 255 Ibidem, p. 217. 256 Teodor Baconsky, Puterea Schismei – un portret al creştinismului european Ed. Anastasia, Bucureşti, 2001, p. 45, ş.u. 153 urmă în calitate de demers atât universal, cât şi fundamental etic. Pentru că demnitatea umană, definită ca valoare supradeterminată prin referinţa imediată la transcendent, este simultan urmărită ca atribut esenţial al omului concret întâlnit în imperfecţiunea şi diversitatea acestuia. Întreaga doctrină socială se găseşte astfel încadrată de două planuri esenţiale, de transcendent şi de uman, şi se construieşte ca cunoaştere practică prin itinerariul pe care îl parcurge neîncetat între acestea. Această afirmare a demnităţii nu echivalează însă, din perspectiva doctrinei sociale, cu o instituire a unei etici a egalităţii. Diversitatea de statut politic şi social, atâta timp cât este înrădăcinată în dreptul natural, este privită, în spirit aristotelic, ca fiind dată cu necesitate. Cu toate acestea, necesara diversitate de statut a oamenilor nu atinge demnitatea ontologică a acestora, ci, dimpotrivă, contribuie la împlinirea persoanei, în sensul în care societatea devine un ansamblu funcţional. Pe cale de consecinţă, inegalitatea îi uneşte pe oameni în măsura în care societatea nu este un organism uniformizator, ci unul funcţional, care permite membrilor săi să profite de diferitele sale funcţii. Egalitatea şi libertatea, valori prin excelenţă moderne şi promovate în registre diferite şi cu înţelesuri adesea divergente de socialism şi liberalism, sunt de aceea privite, din perspectiva doctrinei sociale, ca valori operaţionale, raportate permanent la un plan al faptelor politice şi economice, topite şi refondate în demnitatea persoanei. Pe această cale, dihotomismul luteran dobândeşte o dimensiune filosofică anti-modernă, în măsura în care refuză libertăţii şi egalităţii de orice fel caracterul fondator în judecarea dinamicii sociale. Relaţia care se stabileşte între demnitate, libertate şi egalitate nu este decât alt mod de a proble-matiza raportul dintre registrul axiologic şi planul societăţii concrete. Ceea ce gândirea socială creştină impută atât liberalismului, cât şi socialismului este faptul de a fi rupt, prin neluarea în calcul a demnităţii, legătura nece-sară între libertate şi egalitate, pe de-o parte, şi societatea oamenilor, de cealaltă parte. Cu alte cuvinte, printr-un exces de teoretizare, cele două valori moderne devin abstracţiuni care descriu societatea şi nu noţiuni ce pot fi deduse dintr-o analiză axiologică a societăţii. Este încriminată în mod particular confuzia care, în ochii promotorilor doctrinei sociale, pare să fie comisă de către liberalism, confuzie potrivit căreia oamenii şi-ar pierde demnitatea în clipa în care încetează sa mai fie capabili de a-şi valoriza libertatea. Pe această cale, în loc ca o evidentă inegalitate de condiţii să fie investită într-o egalitate de valoare, se ajunge la constituirea unei scale a capacităţilor şi competenţelor variabile ce are drept corolar ideea unei inegalităţi fundamentale între oameni. Or, pentru doctrina socială, oamenii sunt inegali numai în chip funcţional. Demnitatea ontologică a persoanei îşi 154 subordonează deci atât libertatea cât şi egalitatea, fără a putea fi rezumată de simplul exerciţiu al acestor valori. 257 Demnitatea, definită ontologic, are şi un conţinut etic care poate fi descris în termenii drepturilor personale. Acestea din urmă ar fi anterioare oricărui act de instituire socială. Altfel spus, chiar dacă aceste drepturi se exprimă în mod concret prin intermediul relaţiilor pe care persoanele le stabilesc într-o societate dată, ele există nu numai anterior, dar şi independent în raport cu această societate. Aşadar, drepturile se definesc în raport cu persoana şi nu cu societatea. Într-un anume sens, s-ar spune - şi acesta este unul din punctele în care dihotomismul luteran întreţine o relaţie ambiguă cu aristotelismul -că omul este oarecum întreg înainte de a fi membru al societăţii. Întreg este adevărat, dar nu desăvârşit. Tradiţia aristotelică este recuperată atunci când se afirmă că drepturile personale devin actuale în societate şi că împlinirea personală nu poate avea loc decât în cadru social. Societatea însăşi este un fapt de natură. A afirma însă, pe urmele lui Aristotel, că omul este o fiinţă prin excelenţă socială, nu înseamnă totuşi a confirma faptul că el nu poate exista decât în şi prin societate. Fuzionând dreptul natural cu teoria necesităţii, dihotomismul luteran postulează că societatea este naturală pentru oameni căci numai prin organizarea socială persoana poate aspira la o valorizare funcţională a demnităţii sale de persoană. În fond, persoana are nevoie de societate pentru că aceasta este mediul în care, recunoscându-1 pe celălalt ca persoană, se recunoaşte ea însăşi prin ochii celuilalt. Societatea ar fi, prin urmare, un mediu de validare reciprocă a demnităţii ontologice. Menită să se ordoneze imperativului desăvârşirii personale, societatea se defineşte drept o comunitate de finalităţi şi de acţiune prin prisma binelui comun înţeles ca garanţie a drepturilor fundamentale prin intermediul cărora persoana îşi manifestă capacităţile. 258 Dacă societatea este în chip natural şi necesar orientată spre perfecţionarea persoanei, atunci binele comun nu ar fi decât garanţia drepturilor fundamentale al căror exerciţiu îngăduie persoanei să-şi valorifice capacităţile. Binele comun se defineşte atunci ca un ansamblu de condiţii ale vieţii sociale care permit persoanelor, familiilor şi grupurilor de persoane să-şi împlinească vocaţia specifică. Planul inferior al acestor condiţii este dat de necesitatea de a asigura acestor actori sociali o minimă bunăstare, pre-condiţie obligatorie a exerciţiului virtuţilor, potrivit lui Toma de Aquino. Numai că definit ca ansamblu de condiţii, binele comun nu-şi epuizează conţinutul 257 IOAN PAUL al II-lea, Papă, Ecclesia in Europa, trad. rom., Ed. Presa Bună, Iaşi, 2003, p. 17. 258 Ibidem, p. 24. 155 decât cu riscul de a se confunda cu interesul general de factură liberală, adică cu simpla sumă a condiţiilor sociale prin care individul poate accede la propria bunăstare. 259 Binele comun este însă nu numai superior binelui individual, dar şi indivizibil la însumarea socială a acestuia. Căci binele comun nu este o simplă multiplicare a drepturilor personale, ci şi o acceptare a obligaţiilor sociale, acceptare care nu urmează însă linia tomistă potrivit căreia binele părţii trebuie să fie subordonat binelui totalităţii. Dihotomismul luteran încearcă, totuşi, să evite un asemenea holism reducţionist. Pentru că binele comun nu poate fi transcendent persoanei decât în măsura în care îi este, în acelaşi timp, imanent, înrădăcinat într-o solidaritate umană naturală, care conferă oricărei acţiuni individuale o dimensiune socială, el nu-şi impune superioritatea decât în măsura în care este înţeles ca garanţie globală a drepturilor unor persoane concrete. Problema urgentă la care dihotomismul luteran s-a văzut nevoit să răspundă cu claritate şi mai ales printr-o elaborare proprie a fost aceea a gradului de aplicabilitate al reflecţiilor sale filosofico-morale în planul societăţii concrete. In fapt, devine evident că dihotomismul luteran îşi ilustrează valabilitatea prin invocarea unui anumit tip de societate, o so-cietate structurată şi animată încă de legături organice în care libertatea şi protecţia se organizează în sfere de autonomie concurente. Astfel, dacă binele comun se situează în ordinea finalităţilor urmărite la nivelul societăţii, modul în care o societate structurată se mobilizează pentru a realiza solidar acest bine comun este descris de principiul subsidiaritâţii. Principiul subsidiaritâţii - care îşi găseşte utilitatea maximă prin critica la care supune autoritatea politică - reprezintă formula juridico-politică prin care sfera socială este definită ca spaţiu al solidarităţii şi, în acelaşi timp al libertăţii, prin care puterea este înţeleasă ca relaţie esenţialmente umană şi prin care legătura socială este redată ca legătură spontană şi în acelaşi timp responsabilă şi echitabilă între persoane care îşi propun să colaboreze în vederea atingerii unor scopuri comune. Dacă binele comun reproduce la nivelul societăţii o garanţie globală a drepturilor fundamentale ale persoanelor, conţinutul său normativ priveşte în acelaşi timp modul în care aceste drepturi sunt actualizate la nivelul interacţiunilor sociale şi, mai ales, la cel al relaţiei dintre persoană şi comunitatea politică. Dacă societatea este înţeleasă ca societate a persoanelor, întemeiată pe respectul demnităţii fiecărui membru, raporturile ce se stabilesc în cadrul său, indiferent de axa pe care se organizează sunt guvernate de justiţie. Şi nu este bineînţeles vorba de a reduce justiţia la dimensiunea sa comutativă celebrată de liberalism şi de a o îngloba în 259 Ibidem, p. 31. 156 cadrul justiţiei sociale. Dihotomismul luteran recuperează astfel tradiţia gândirii tomiste asupra justiţiei legale pentru a îngloba justiţia comutativă şi justiţia distributivă ca „părţi subiective” inseparabile ale justiţiei sociale, menite să ordoneze pe axe perpendiculare, să guverneze raporturile sociale şi să prezideze judecata critică a acestora? Nu este desigur vorba despre o abandonare a conţinutului justiţiei sociale în favoarea unui pozitivism juridic al cărui principal beneficiar ar fi statul. Dimpotrivă, în dorinţa de a afirma şi a apăra autonomia funcţională a societăţii, promotorii gândirii so-ciale catolice nu pregetă să afirme şi să reafirme întemeierea acesteia în dreptul natural. 260 Pe de altă parte, referinţa la o natură înobilată prin raporturile sale cu divinitatea motivează înţelegerea dinamicii economice - într-o opoziţie explicită cu liberalismul - ca dinamică fundamental socială şi deci supusă integral exigenţelor justiţiei sociale şi imperativului desăvârşirii personale. Desigur, tema recurentă a unui asemenea discurs este cea a redistribuţiei bunurilor în baza exigenţei etice fundamentale a respectului demnităţii umane verificat în amenajarea relaţiilor sociale. Dihotomismul luteran nu îşi propune însă să elaboreze o teorie proprie asupra raţionalităţii economice. Dimpotrivă, păstrând opoziţie echidistantă faţă de socialism şi liberalism, ea combină afirmarea caracterului esenţial al proprietăţii private înţeleasă ca instituţie umană guvernată de un drept natural, ca spaţiu de autonomie individuală şi ca instrument indispensabil al împlinirii personale cu declararea neîncetată a imperativului solidarităţii umane, o solidaritate care, mediată de justiţie, poate lua forma concretă a intervenţiei şi a limi-tării obiectului unui drept. Fără îndoială, reflecţia magisteriului ecleziastic datorează mult gândirii scolastice în momentul în care califică statul ca societate perfectă. Este, desigur, vorba despre o afirmare a „perfecţiunii” în ordinea competenţelor şi a capacităţilor virtuale şi nicicum despre o ierarhizare şi o subordonare definitivă a autorităţilor concurente organizate în cadrul societăţii. Menit să traducă la un nivel superior şi să instituţionalizeze politic solidaritatea membrilor unei societăţi date, statul se bucură de o autoritate recunoscută ca maximă în spaţiul „lucrurilor umane”. Maximă, autoritatea sa este însă şi ultimă în logica socială în măsura în care primatul ontologic al persoanei şi al societăţii asupra statului este declarat incontestabil. 261 „Perfecţiunea” statului este aşadar redusă la un plan strict funcţional şi îngenuncheată etic prin afirmaţia potrivit căreia omul este anterior statului. În acelaşi timp, autoritatea statului rămâne o autoritate socială, adică supusă la rândul său rigorilor împlinirii persoanei şi 260 Joseph Ratzinger, Moştenirea creştină a Europei, Ed. Trinitas, Iaşi, 2002, p. 82. 261 Ibidem, pg. 84. 157 instrumentalizată prin perspectiva binelui comun. Autoritate socială, inter-venţia sa - dorită sau refuzată - se găseşte aşadar reglementată prin intermediul principiului subsidiarităţi. Subsidiaritatea, evitând orice fel de judecată formală asupra amenajării instituţionale a unui regim politic, oferă în fapt explicaţia politico-juridică a calificării autorităţii statului drept instanţă de ultim recurs. Păstrându-şi echidistanţa faţă de poziţiile socialiste şi liberale, dihotomismul luteran recuperează reflecţia lui Althusius pentru a conferi subsidiarităţii dublul sens de justificare a refuzului intervenţiei statului şi, în acelaşi timp, de motivare a implicării acestuia în dinamica socială şi economică a unei societăţi structurate. Statul, dinamica economică, solidaritatea socială, binele comun se văd aşadar argumentate în temeiul afirmării fundamentale a demnităţii persoanei umane. Alimentată de permanenta tensiune axiologică dintre transcendent şi uman, dihotomismul luteran se construieşte aşadar în subsidiar ca demers politic median, ce îşi argumentează rezervele faţă de elaborările filosofico-politice socialiste şi liberale, dar în primul rând ca demers etic de lectură a socialului. 4. Alte modele mai noi care pot fi aplicate astăzi Trăim însă într-o epocă ce a pierdut sensul său în istorie, pentru care există doar prezentul, mentalitate din care derivă înţelegerea felului în care am ajuns aici. Henry Ford, inventatorul metodelor de producţie în masă şi a maşinii „Model T” a afirmat că „cine ignoră istoria, va fi condamnat să o repete”. Ca să putem vorbi în acest mod referitor la amnezia care se poate constata, în aşa fel încât societatea noastră să nu fie nevoită să repete unele dintre lucrurile care s-au întâmplat în Europa în ultimii două sute de ani. 262 Fobia religioasă Se pare că există în societatea de astăzi un fel de teamă faţă de Biserică - teama că Biserica doreşte să controloze societatea, teama că credinţa religioasă duce la război şi extremism, teama că Biserica doreşte să restricţioneze libertatea. Cu toate acestea, în timp ce admitem greşelile pe care le-am făcut, trebuie să refuzăm pe deplin sugestiile potrivit cărora religia este un lucru rău care duce la război şi la extremism. Îi rog pe cei care formulează o asemenea acuzaţie să nominalizeze trei personalităţi din secolul XX care au 262 Arhim. Teofil Tia, , Reîncreştinarea Europei ? Teologia Religiei în pastorala şi misiologia occidentală contemporană, Ed. Reîntregirea, Alba Iulia, 2003, p. 144. 158 provocat cele mai mari suferinţe. Mulţi îi amintesc pe Pol Pot, Hitler şi Stalin - vă puteţi desigur gândi şi la alţii. Îi întreb apoi ce religie i-a motivat. Toţi aceştia au fost de fapt ateişti. Respingerea religiei a fost una dintre cele mai importante trăsături comune ale lor. Multe dintre cele mai înspăimântătoare rele ale secolului XX au avut la origine respingerea religiei şi, în mod special, a creştinismului. Consider că avem a ne teme mai mult de cei care îşi abandonează religia decât de cei care şi-o menţin în mod constant. 263 Nu se poate spune că prin credinţă devenim perfecţi. C.S. Lewis a fost odată întrebat de ce cei care profesează credinţa fac enorme greşeli. A replicat că nu se poate decât specula în legătură cu cât de mari ar fi fost greşelile lor, în lipsa unei credinţe care să îi ghideze. 264 Occidentul are nevoie de credinţă pentru a fi ghidat, iar pentru marea majoritate a locuitorilor săi această credinţă este cea creştină. Biserica, în ceea ce are mai bun, a fost întotdeauna sursa libertăţii şi nu a înrobirii. Ea este tezaurul care conţine libertatea pe care doar Iisus o poate aduce. El ne-a poruncit să mărturisim această libertate într-o lume aflată în suferinţă. Suntem obligaţi să facem aşa cum ni s-a poruncit. Pluralismul Trivializarea secularistă: Ca rezultat parţial al venirii altor grupuri religioase din Occident, dar mai mult cred ca rezultat al unei dorinţe a autorităţilor, din ce în ce mai secularizate, de a trivializa credinţa religioasă în general, am fost încurajaţi să vedem toate religiile ca având aceeaşi valoare. Însă desigur, dacă toate religiile au aceeaşi valoare, atunci mesajul de bază este că toate sunt într-adevăr false în mod egal. Copilul care învaţă în şcoală că toate religiile au aceeaşi valoare şi înaintează fără grabă printr-o serie de lecţii la teme care se regăsesc în creştinism sau în Islam, etc, va deveni ferm convins că toate acestea sunt artefacte interesante, însă nici una dintre ele nu poate să stea la baza vreunei pretenţii de formare a omului modern. În acelaşi timp, un număr din ce în ce mai mare de oameni aderă la credinţe ce nu sunt tradiţionale care se găsesc în supermarket-ul religios; în căruciorul de cumpărături pot fi puse credinţe şi practici stranii, inspirate din multe surse diferite şi în care oamenii cred fără a încerca să demonstreze validitatea sau coerenţa lor. G.K. Chesterton a afirmat mai demult că nu se teme de faptul că omul modern nu va mai 263 A se vedea *** Spiritualitate şi consumism în Europa unită, Facultatea de Teologie Ortodoxă a Universităţii „1 decembrie 1918”, Ed. Reîntregirea, Alba Iulia, 2004, p. 155 – 167. 264 Ibidem, p. 170. 159 crede în ceva, ci că va ajunge să creadă aproape orice. Trăim într-o anarhie religioasă, condusă de intuiţiile şi sentimentele fiecărui individ atomizat. 265 Societatea modernă pluralistă este în consecinţă lăsată fără vreo viziune atotcuprinzătoare agreată asupra lumii şi fără vreo bază comună pentru luarea deciziilor morale. În acest vid, secularismul progresează rapid, antrenând după sine uneori lucruri bune, alteori lucruri ce repugnă Bisericilor creştine şi chiar oricăror altor credinţe. Biserica este chemată în această situaţie să se exprime clar, în principal prin două modalităţi. Prima este de a mărturisi adevărul Evangheliei. A doua este de a stabili relaţii constructive cu alte credinţe în privinţa unor chestiuni sociale de comun interes, fără a compromite integritatea credinţei creştine. 266 Alte grupuri religioase: Nu putem evita punerea în comun a spaţiului nostru european cu grupuri religioase care provin în mare parte din alte colţuri ale lumii. Cred că avem, în calitate de creştini, o responsabilitate în a apăra dreptul acestor alte religii istorice la respect şi la libertate. Cred că atunci când moscheele şi sinagogile din Occident sunt ameninţate, preotul creştin trebuie să stea umăr la umăr cu musulmanii, să le apere dreptul lor de a se întâlni şi a se ruga potrivit propriilor tradiţii, nu datorită faptului ca el considera că credinţele lor sunt adevărate, ci deoarece el apară dreptul lor de a-şi exprima convingerile. Bonhoeffer a afirmat, referindu-se la suprimarea grupurilor religioase în Germania nazistă: „Prima dată au acţionat împotriva ţiganilor şi nu am spus nimic. Apoi împotriva evreilor şi am rămas tăcut... şi apoi au acţionat împotriva noastră”. 267 Nu vreau să sugerez că apărăm drepturile celorlalţi din motive egoiste, ci pe baza unui principiu. Care este acest principiu? Pentru a răspunde, trebuie să ne întoarcem din nou la Evanghelie. Am început prin marele comandament de a ne iubi unii pe alţii, prin care înţeleg iubire în interiorul comunităţii creştine. Există şi un al doilea mare comandament: a-ţi iubi aproapele. Cel mai important mesaj pe care Biserica creştină trebuie să îl comunice este acest mesaj de iubire şi de generozitate faţă de cei care sunt diferiţi, fără a căuta să şteargă sau să minimalizeze diferenţa, ci încercând să îi respecte, chiar şi în cazul în care nu putem fi de acord cu aceştia. Mesajul de iubire ne cheamă să aplicăm 265 Pr. prof. dr. Ion Bria, Credinţa pe care o mărturisim, E.I.B.M. al B.O.R., Bucureşti, 1987, p. 88. 266 Prof. univ. dr. † Nifon Mihăiţă, Arhiepiscopul Târgoviştei, Misiologie creştină, Ed. ASA, Bucureşti, 2005, p. 128. 267 Alexandru Paleologu, Moştenirea creştină a Europei, Ed. Eikon, Cluj-Napoca, 2003, p. 57. 160 această iubire tuturor creaturilor lui Dumnezeu, mesaj pe care El Însuşi L-a aplicat. Biserica îi va chema întotdeauna pe oameni să îi împărtăşească credinţa, împreună cu glorioasele doctrine ale trinităţii, întrupării, resurecţiei şi mântuirii. Ea este întotdeauna chemată să susţină aceste chestiuni eterne şi fundamentale. Biserica este însă deasemenea chemată să vorbească într-un mod profetic despre problemele acestei lumi - morale, etice, sociale şi internaţionale în acest domeniu Biserica trebuie să fie unită şi să vorbească cu o singură voce. O va face nu într-un spirit elitist pentru a-şi impune propria sa voinţă asupra altora, ci dintr-o preocupare profetică pentru o lume care s-a îndepărtat de la calea lui Dumnezeu şi care este în suferinţă. Biserica trebuie să vorbească din iubire pentru această lume -iubire a lui Dumnezeu. Bineânţeles, Biserica vorbeşte cel mai bine atunci când foloseşte nu doar cuvinte, ci şi fapte, aşa cum bunul samaritean a răspuns în primul rând cu fapte şi abia după aceea prin vorbe. Biserica are de făcut faţă unor mari provocări într-o Europă lărgită însă, prin graţia divină şi cu ajutorul fiecăruia dintre noi, putem deprinde să fim Trupul lui Hristos în această nouă eră. Concluzii. Când analizăm relaţia Biserică-Stat avem în vedere un mod de abordare generic. Astfel, „Biserică” înseamnă aici nu numai confesiunea majoritară, în cazul nostru Biserica Ortodoxă Română, ci toate cultele legal recunoscute şi, după caz, orice formă de manifestare publică declarat religioasă. Termenul de „Biserică” trebuie de aceea înţeles în funcţie de contextul în care este folosit. Al doilea termen al relaţiei, „statul”, se referă nu numai la acţiunile concrete ale unui guvern anume sau ale organelor de stat, ci are în vedere şi o anumită gândire / ideologie politică. Pe scurt, dacă „Biserica” reprezintă puterea spirituală, „statul” este sinonim cu puterea seculară, raportul Biserică-Stat fiind în aceşti termeni o prea bine cunoscută temă teologică şi istorică. Precizarea aceasta, oricât de inutilă ar părea unora, este obligatorie dacă dorim să evităm de la bun început acuzaţia că facem politică în loc să ne ocupăm de cele sfinte sau că introducem categorii profane în discursul teologic. Raportul Biserică-Stat fiind un capitol din mult mai ampla morală şi gândire socială creştină, abordarea acestuia de către teologie este cât se poate de legitimă. 268 Eliminarea rădăcinilor culturale şi religioase ale Europei din preambulul viitorului tratat constituţional al Uniunii Europene (UE), a arătat că ne aflăm într-un moment istoric cheie, că amnezia identitară şi 268 Ibidem, p. 63 161 balansul politic între laicism şi relativism nu pot fi continuate de o manieră responsabilă într-o Europă din ce în ce mai profund confruntată cu alteritatea culturală şi religioasă a noilor ei cetăţeni. In ceea ce ne priveşte pe noi, răsăritenii europeni, chestiunea identităţii spirituale a Europei ne interoghează asupra specificului ortodox şi a contribuţiei acestuia la ethos-ul continentului nostru, un spaţiu nu doar al schimbului de mărfuri, ci şi al idealurilor şi valorilor comune. 162 REPERE VECHI TESTAMENTARE PENTRU REALITATEA RELIGIOASĂ EUROPEANĂ ACTUALĂ Pr. Lect. univ. Dr. Mihail TEODORESCU Uniunea Europeană este o unitate de popoare reunite în baza asemănării situaţiei economice umane. Dar asemănarea economică atrage după sine şi necesitatea asemănării culturale, necesitatea uniformizării ideilor, acceptării necondiţionate a unor elemente uneori contrare spiritului uman format într-un anumit spaţiu cultural religios. Extinderea Uniunii Europene către estul Europei întâlneşte spaţiul creştin ortodox cu un spirit propriu şi o viziune aparte în privinţa valorilor umane. Pentru cei de aici, demersul Ortodoxiei are un mesaj clar în privinţa valorilor socio-umane, umanul contează mai mult decât materia aşa cum afirma şi Nicolae Berdiaev: “Pentru creştinism există înainte de toate sufletul fiecărui om, sufletul poporului, sufletul omenirii. El nu cunoaşte ceea ce nu ar avea suflet..... o abstracţiune nu poate avea suflet”269. Pentru creştinii ortodocşi sănătatea spirituală este la fel de importantă ca sănătatea trupească. Mântuitorul Iisus Hristos s-a îngrijit de om sub ambele aspecte, trup şi suflet, adică de integralitatea persoanei umane.270 Aici categoriile economice nu constituie singurul mod de împărţire a oamenilor pentru că aceştia au o viziune spiritualizată în privinţa vieţii şi chiar în privinţa materiei. De aceea, ceea ce se găseşte sau nu din punct de vedere material la om contează mai puţin. Oamenii constituie neamul unic al lui Dumnezeu, realitate care ar trebui să înfrăţească toate popoarele, indiferent de ordinea economică, ideologia politică sau religie. Bunăstarea economică a ţărilor din occidentul Europei constituie un miraj pentru locuitorii din estul Europei, din Orientul Mijlociu, nordul Africii şi din orice ţară mai puţin dezvoltată a acestei lumi ducând prin mobilitatea oamenilor, la ceea ce s-ar putea numi “babilonie” (= 269 Nicolai Berdiaev, Filosofia inegalităţii Ed. Andromeda Company, Bucureşti, 2005 , p122; 270 Ioan I. Ică Junior, Germano Marani, Gândirea socială a Bisericii, Ed Deisis, Sibiu, 2002, p 236; 163 amestecare)271. În această tendinţă de mişcare a populaţiilor, este greu de găsit elemente comune care să reunească oamenii atunci când se impune, deoarece în ciuda convieţuirii, oamenii diferitelor culturi nu fuzionează, nu se amestecă, ci rămân detaşaţi unii de alţii. Amestecarea socială nu înseamnă şi fuzionare culturală sau religioasă. Elementul religios constituie singurul liant capabil să ralieze oamenii într-o societate cosmopolită. Dar acelaşi element religios îi opune pe oameni deoarece religiile se exclud reciproc în principiu, unele cu mai multă vehemenţă decât altele, o opoziţie devenită sângeroasă uneori în detrimentul altor oameni, din alte religii. Componenta religioasă a omului este folosită adesea pentru a masca interese economice sau politice. Astfel se dobândeşte o adeziune necondiţionată a unui mare număr de suporteri chiar dacă motivaţia iniţială nu este nicidecum declarată. În Europa de sorginte creştină există acum religii nou instalate cu un spirit combativ mult mai dezvoltat, gata oricând să îşi apere valorile culturale, religioase sau economice. Acestea au întâlnit aici numeroase confesiuni creştine cu diverse orientări; fie exclusiv de individualiste, fie excesiv de autoritare. Europeanul crescut într-un spirit creştin, un spirit mult mai tolerant comparativ cu alte religii, mai deschis, a ajuns să trăiască într-o letargie a spiritului său permisiv abdicând chiar de la principii morale creştine foarte bine conturate şi respectate până în acest secol de transformări galopante. În Europa de vest, prereformatorii, reformatorii, iluminiştii, raţionaliştii şi modernişti şi-au adus contribuţia la aruncarea neghinei în holda credinţei creştine. În Europa de est, comunismul a încercat aceeaşi schimbare de situaţie restricţionând libertatea religioasă prin promovarea ateismului. S-a ajuns la o stare de modernitate a practicării păcatului în anumite aspecte ale vieţii morale religioase, ceea ce creează consecinţe incalculabile pentru că provoacă lipsă de spiritualitate ce naşte sete şi acceptare pentru orice religie sau credinţă ce frapează iniţial prin propria spiritualitate vehiculată. Pe lângă acest fapt, “interesul” pentru religia creştină fără a o trăi ca atare, în îmbunătăţirea spirituală pe care o reclamă şi o implică, nu aduce decât o lumină negativă asupra propriei existenţe şi implicit o judecată critică şi o condamnare din partea altor religii. Din acest punct de vedere “lumea din afară are dreptatea să judece creştinismul prin rezultatele lui”272. Pentru mulţi creştini există o contradicţie între omul interior şi cel 271 Ierom. Serafim Rose, Cartea Facerii, Crearea lumii şi omul începuturilor, Ed Sofia , Bucureşti , 2001, p 173; 272 C. S. Lewis Creştinismul redus la esenţe, Ed. Societatea misionară română, 1994, p143; 164 exterior, între ceea ce ştie că trebuie să facă şi ceea ce de abia reuşeşte să îndeplinească. Diferenţa economică dintre estul şi vestul Europei provoacă atracţia forţei de muncă spre occident şi implicit acceptarea necondiţionată a unor modele occidentale neconstructive din punct de vedere religios moral. Atractivitatea modelului economic îşi impune forţa şi în planul spiritual uman. Această stare de lucru se remarcă tot mai mult şi în ţara noastră provocând aceleaşi abdicări religios moale de la principiile sănătoase formate într-un mediu creştin ortodox. În această privinţă, ceea ce s-a instalat în realitatea europeană intenţionează să se instaleze şi la noi în ţară. Putem considera aşadar că ceea ce au nevoie să corecteze creştinii occidentali se aplică şi celor din răsăritul Europei. Faţă de această situaţie care tinde să se generalizeze, câteva repere Vechi Testamentare arată faptul că oamenii s-au confruntat adesea cu pierderea propriei spiritualităţi, cu îmbrăţişarea nejustificată a unor modele religioase străine, cu pierderea intensităţii trăirii sacrului şi împărtăşirii din valorile acestuia. Avertizările proorocilor Vechiului Testament faţă de aceste situaţii devin astăzi la fel de actuale şi deosebit de importante rămânând ca oamenii să îl cunoască pe Dumnezeu “în şi prin textul Scripturii”, prin textul şi trăirea liturgică dar şi prin “textul icoanei”273. Viaţa comunitară, darul lui Dumnezeu Viaţa omului presupune împreună existenţă, dincolo de rasă, naţionalitate sau religie. Omul nu a fost creat ca un singur individ ci dimpotrivă ca o dualitate, bărbat şi femeie, ceea ce implică diferenţieri între indivizi, diferenţe care nu trebuie să creeze opoziţii, antagonism, ci dimpotrivă să aducă culoare, completare, reciprocitate, necesitatea convieţuirii pentru o existenţă umană mai bogată, creatoare, constructivă material dar mai ales spiritual. Porunca dumnezeiască „creşteţi şi vă înmulţiţi şi umpleţi pământul şi-l stăpâniţi” (Facere 1,28) a adus posibilitatea înmulţirii neamului omenesc, diversificării limbajului, alcătuirii popoarelor, delimitarea teritoriilor, formarea şi dezvoltarea statelor. Ceea ce s-a neglijat însă, este tocmai prima cerinţă a poruncii dumnezeieşti, acel “creşteţi” care se referă la creşterea spirituală absolut necesară omului echilibrat, la o viziune clară asupra universului în care locuim, o lume hrănită din lucrarea şi prezenţa lui Dumnezeu în ea. Creşterea vizează aşadar “Omul lăuntric, întru înaintarea ce duce la 273 Pr. Prof. Dr. John Breck Sfânta Scriptură în Tradiţia Bisericii, Ed. Patmos, Cluj Napoca, 2003, p 121; 165 Dumnezeu274 ”. Împreuna existenţă se referă aşadar atât la convieţuirea bună, paşnică, constructivă a oamenilor, cât şi conştientizarea împreunei existenţe a omului cu Dumnezeu, de fapt o existenţă umană condiţionată tocmai de conştientizarea prezenţei lui Dumnezeu în creaţia ce ne înconjoară şi ne susţine în existenţa noastră umană. Considerarea că omul este propriul stăpân într-o lume pe care şi-o poate subordona, o lume în care poate interveni deplin, duce la negarea lui Dumnezeu, la neglijarea izvorului vieţii şi implicit la autodistrugere pentru că Dumnezeu nu mai poate susţine o existenţă umană care se îndreaptă copleşitor spre anarhie prin lipsă de spiritualitate. Potopul biblic constituie tocmai exemplul concret al acestei legităţi. Omenirea a fost pedepsită atunci pentru că “răutatea oamenilor s-a mărit pe pământ şi toate cugetele şi dorinţele inimii lor sunt îndreptate la rău în toate zilele” (Facere 6,5). Noe “devine un fel de nou Adam” reînnoirea neamului omenesc implicând şi reînnoirea lumii care îl susţine şi îl înconjoară.275 Aşadar, oamenii au devenit “numai trup” (Facere 6,3) neglijând valoarea decisivă a sufletului, jumătatea existenţială a omului care îi dă valoarea necesară depăşirii condiţiei materiale pentru a atinge transcendentul. O astfel de stare nu poate dura la nesfârşit deoarece starea de păcat a omului aduce şi întinarea creaţiei care-l înconjoară. “Şi a căutat Domnul Dumnezeu spre pământ şi iată era stricat, căci tot trupul se abătuse de la calea sa pe pământ” (Facere 6,12). Legitatea unui anumit raport dintre prezenţa harică a lui Dumnezeu în creaţie şi starea de spiritualitate a oamenilor cu implicaţii asupra universului înconjurător, se remarcă atât în acţiunea divină de a amesteca limbile oamenilor deveniţi prea cutezători (Facere 11,4), cât mai ales în convorbirea lui Avraam cu Dumnezeu despre cetatea Sodoma. <Negocierea> care are loc, vrea să arate că Dumnezeu îşi are propria dreptate împletită cu dragostea faţă de creaturile Sale. Starea de păcat a unui mare număr de oameni, componenţi ai unei structuri delimitate, o cetate, un polis, o societate, poate fi contra balansată de valoarea spirituală a unui număr limitat de oameni drepţi. Echilibrul poate fi instabil, cu variaţii de greutate ( negocierea porneşte de la 50 de drepţi şi ajunge la o cifră de 5 ori mai mică – Facere 18,23-33), dar el rămâne viabil câtă vreme dragostea lui Dumnezeu are un răspuns minim din partea oamenilor orientaţi către El. Viaţa comunitară a oamenilor pe plan orizontal – între ei , şi pe plan vertical – cu Dumnezeu, este decisivă nu doar pentru mântuire ci pentru însăşi existenţa umană în cadrul acestei creaţii. Continua 274 Sfântul Vasile cel Mare Despre obârşia omului, 2, 6-7, apud Ierom. Serafim Rose, op cit, p 101; 275 Ierom. Serafim Rose, op cit, p 155; 166 perversiune morală a omului a condus la înstrăinarea societăţii umane de Dumnezeu şi a oamenilor între ei276 (Facere 9,20-27; 11,1-9). Dumnezeu, stăpânul absolut al creaţiei. Poporul Israel conştientiza deplin că Dumnezeu este stăpânul absolut al creaţiei. Tot ceea ce îl înconjoară pe om şi îi oferă cadrul necesar existenţial este făcut de mâinile lui Dumnezeu. Aşadar această lume îi aparţine dar El din bunătate oferă oamenilor această lume pentru a se folosi de ea. Acest sentiment s-a concretizat în primul rând asupra noţiunii de proprietate. Evreii nu s-au considerat niciodată proprietari ai pământului în sensul deplin al termenului ci dimpotrivă doar uzufructuari (Levitic 25,13-16, 23), pentru ceea ce Dumnezeu le-a permis să folosească în scop personal.277 Din conştientizarea acestui adevăr s-au născut reglementările privind odihna pământului şi a animalelor de muncă în anul sabatic sau jubileu. Achiziţionarea pământurilor se făcea până la anul jubileu calculându-se astfel câţi bani ar valora până când acel pământ trebuia să se întoarcă la proprietarul originar. Achiziţionarea era de fapt o arendă pe termen limitat şi respectat, retrocedarea nu implica răscumpărare (Levitic 25,10). El este Domn, Stăpân (Isaia 6,1), Rege (Isaia 6,5; 44,6,21), Dumnezeul oştirilor (II Regi 5, 10; Amos 4,13) “Dumnezeul tuturor puterilor cereşti şi pământeşti, al stelelor, al cetelor cereşti, al demonilor”278 (Amos 5,16; 6,14 Isaia 6, 3-5; 2,12). El este Dumnezeul cerului şi al pământului aşa cum îl conştientizează proorocul Daniel, singurul capabil să ofere oamenilor “puterea, tăria şi mărirea” (2,37) . Sentimentul autosuficienţei Datorită progresului tehnologic omul are o altă percepţie asupra lumii înconjurătoare. O înţelege mai bine, mecanismele ei devin familiare iar posibilitatea existenţială oferită de Dumnezeu în acest cadru prin îndemnul “stăpâniţi pământul ”, începe să se manifeste cu tot mai multă forţă încât înţelepciunea umană devine copleşită de cerinţele <a avea, a supune, a domina, a subordona>. Progresul tehnic l-a făcut pe om să domine lumea. 276 Raymond E. Brown, Joseph A. Fitzmayer, Roland E Murphy, Introducere şi comentariu la Sfânta Scriptură, Vol 1, Ed. Galaxia Gutemberg, 2005, p 509; 277 Pr. Prof. Dr. Dumitru Abrudan, Pr. Prof. Dr. Emilian Corniţescu, Arheologie biblică, Ed. IBM al BOR, Sibiu, 2002, p171 ; 278 Pr. Prof. Athanase Negoiţă, Teologia biblică a Vechiului Testament, Ed. Credinţa noastră, Bucureşti, 1992, p 15; 167 O astfel de orientare sufletească este lipsită tocmai de sentimentul dragostei faţă de Creator şi creaţie, sentiment ce constituie cheia de boltă a întregului efort uman de a-şi depăşi condiţia materială a existenţei sale. Oamenii formaţi într-un mediu social tehnologizat, în care educaţia religioasă a fost lăsată la opţiunea individului, nu pot avea decât o viziune culturală în privinţa religiei deşi, fenomenul real este invers, religia generează cultură. În viziunea lor, religia poate doar contribui la şlefuirea moral socială a omului dobândind o importanţă limitată în societate, suficient pentru a i se mai permite o funcţionare licită. Religia devine astfel o anexă a vieţii sociale, culturale, politice. Se elimină prin neînţelegere şi indiferentism religios, tocmai intenţia profundă a religiei creştine, transformarea harică a omului pentru a-l ajuta să atingă transcendentul, „ca să fiţi sfinţi înaintea Dumnezeului vostru” (Numeri 15,40), un scop sublim ce depăşeşte efectele moral sociale ale unei vieţi religioase. Pacea lăuntrică, sfinţirea omului, viaţa veşnică, depăşirea planului vieţii materiale, învingerea spectrului morţii, asemănarea cu modelul Iisus Hristos până la împărtăşirea totală de efectele mântuitoare ale acestui model – ideal ce se atinge în împărăţia veşnică, în lumea vizibilităţii faţă către faţă a omului cu Dumnezeu, îngerii şi sfinţii. Faţă de această ofertă pe care religia creştină o pune în faţa europeanului, orice progres socio-tehnologic al civilizaţiei umane păleşte, deoarece nu poate oferi avantaje decât într-o lume finită în care orizontul fericirii se îndepărtează necondiţionat ori de câte ori omul crede că se apropie de el; “deoarece zilele lui sunt măsurate şi şti socoteala lunilor lui şi i-ai pus hotar peste care nu va trece”(Iov 14,5). Se face o confuzie gravă între ceea ce omul reuşeşte să înţeleagă şi să construiască în baza inteligenţei personale şi sursa pulsatoare a inteligenţei care este Dumnezeul adevărat, prezent şi activ în creaţie atât prin inteligenţa legităţii care asigură existenţa creaţiei, cât şi prin însăşi oferirea continuă a valenţelor necesare inteligenţei umane individuale. Omul a devenit adesea anarhic folosindu-se de propria inteligenţă în mod egoist rupând-o de Părintele şi Proniatorul ei, împotrivindu-o astfel Creatorului şi creaţiei. Se încearcă astfel construirea unei lumi fără prezenţa cârmuitoare a Mântuitorului Iisus Hristos279, o lume fără perspective transcedentale280 ci dimpotrivă, provocatoare a tuturor instinctelor umane, o lume bazată pe satisfacţia plăcerii menită să hrănească doar cerinţele limitate ale existenţei trupeşti. O astfel de înţelepciune a devenit materialistă, lipsită de frica lui Dumnezeu şi în consecinţă ateistă; “Cine ar putea să scoată ceva curat din ceea ce este necurat? Nimeni” (Iov 14,4). Această situaţie îşi are începuturile ei încă din 279 John Douglas, Dicţionar Biblic, Ed. Cartea creştină, Oradea, 1995, p 231; 280 Ioan I. Ică Junior, Germano Marani op cit, p489; 168 starea paradisiacă atunci când omul primordial, dotat cu inteligenţă şi creativitate (Adam pune nume tuturor animalelor Facere 2,19), responsabilitate (păzirea şi munca de întreţinere a raiului), intuiţie ( aprecierea valenţelor feminine Facere 2,23-24), s-a dovedit neântărit moral când i s-a zugrăvit o imagine deformată în privinţa lui Dumnezeu şi a propriei existenţe comparativ cu ceea ce ştia el şi a crezut-o necondiţionat. Inteligenta sa folosită în mod subiectiv, ruptă de Dumnezeu, nu a fost capabilă să facă o alegere bună. Ispitit să ajungă la o stare superioară naturii sale create, omul păcătuieşte iar efectele vor fi moştenite de toţi descendenţi cuprinzând pierderea prieteniei cu Dumnezeu, lipsa de stimă reciprocă (Facere 3,7) şi o luptă continuă împotriva răului fizic sau spiritual.281 De la acest episod şi până acum, existenţa umanităţii a dovedit cu prisosinţă că inteligenţa umană a produs mult rău ori de câte ori nu a fost însoţită de pioşenia sentimentului religios. Pentru a opri astfel de tendinţe, proorocii Vechiului Testament aminteau evreilor nevoia de a purta în suflet frica de Dumnezeu, nu pentru a estompa valenţele inteligenţei umane ci dimpotrivă, pentru a le ghida către scopuri umane constructive. Dreptul Iov spunea: “… înţelepciunea de unde izvorăşte ea şi care este locul de obârşie al priceperii? Pământeanul nu cunoaşte calea către ea căci ea nu se găseşte pe meleagurile celor vii. Adâncul a grăit: Ea nu se află în sânul meu! Şi marea a spus la fel: Ea nu este la mine! Mintea cea înaltă nu poate fi schimbată cu bulgări de aur şi argintul nu îl cântăreşti ca s-o plăteşti.... Şi această înţelepciune de unde vine ea şi care este sălaşul priceperii? Ea a fost ascunsă de ochii oricărei făpturi vii. Ea a fost tăinuită şi de pasărea cerului. Adâncul şi moartea au zis: noi am auzit vorbindu-se de ea. Dumnezeu îi cunoaşte drumul şi numai El este Cel ce ştie locuinţa ei. Când el privea până la marginile pământului şi îmbrăţişa cu ochii tot ce se află sub ceruri, ca să dea vântului cumpănă şi să chibzuiască legea apelor, când El statornicea ploilor un făgaş şi o cale bubuitului tunetului, atunci El a văzut înţelepciunea şi a cântărit-o, atunci a pus-o în lumină şi i- a măsurat adâncimea. După aceea Dumnezeu a zis omului: Iată, frica de Dumnezeu, aceasta este înţelepciunea, iar în depărtarea de cel rău stă priceperea ”(Iov 28,12-15; 20-28). Se făcea apel în repetate rânduri la conştientizarea prezenţei Lui, sentiment decisiv pentru un comportament moral social adecvat. “Ascultă Israele, Domnul Dumnezeul nostru este singurul Domn. Să iubeşti pe Domnul Dumnezeul tău din toată inima ta, din tot sufletul tău şi din toată puterea ta. Cuvintele acestea pe care ţi le spun eu astăzi, să le ai în inima ta şi în sufletul tău; să le sădeşti în fiii tăi şi să vorbeşti de ele când şezi în casa ta, când mergi pe 281 Raymond E. Brown, Joseph A. Fitzmayer, Roland E Murphy, op cit, p 509; 169 cale, când te culci şi când te scoli. Să le legi ca semn la mână si să le ai ca pe o tăbliţă pe fruntea ta. Să le scrii pe uşorii casei tale şi pe porţile tale. ”(Deuteronom 6,4-9). Proorocul Iezechiel transmitea şi el avertizarea lui Dumnezeu în privinţa pericolului îndumnezeirii de sine. Astfel de oameni nu se închinau la idoli făcuţi de mâini omeneşti ci îşi purtau în inimă proprii idoli.(Iezechiel 14,3-5). Forţa credinţei. Pentru păstrarea sentimentului religios într-o efervescenţă constructivă, evreii aveau o conştientizare profundă în privinţa prezenţei activităţii lui Dumnezeu. Erau un popor ales de Dumnezeu datorită potenţialului spiritual deosebit al strămoşului unic Avraam. Acestui popor i s-a făcut o făgăduinţă divină, aceea de a beneficia complet de darurile lui Dumnezeu în viaţa veşnică iar împlinirii acestei promisiuni i-au premers alte promisiuni împlinite deja; s-au înmulţit ca stelele cerului şi nisipul pământului dintr-un singur părinte (Facere 12,2; 22,17) şi au primit pământul Cananului ca spaţiu de locuit (Facere 15,18-21). S-a stabilit astfel, o alianţă cu Dumnezeu în baza căreia, dacă vor asculta poruncile divine şi vor păstra credinţa monoteistă strămoşească, binecuvântările divine se vor revărsa asupra lor. Dacă dimpotrivă, vor cădea în idolatrie şi se vor conforma învăţăturilor străine, atunci vor veni asupra lor pedepse sub formă de blesteme ce le vor afecta însăşi existenţa fizică. Iosua Navi îi avertiza pe urmaşii săi “... după cum s-a împlinit cu voi tot cuvântul bun pe care l-a grăit Domnul Dumnezeul vostru tot aşa va împlinii Domnul asupra voastră şi tot cuvântul rău până vă va stârpi din această ţară bogată pe care v-a dat-o Domnul Dumnezeul vostru. De veţi călca aşezământul Domnului Dumnezeului vostru pe care l-a încheiat El cu voi şi vă veţi duce să slujiţi la alţi dumnezei şi să vă închinaţi lor, se va aprinde asupra voastră mânia Domnului şi veţi pieri curând din ţara aceasta bogată pe care v-a dat-o Domnul ” Iosua 23,15-16. Alianţa avea nevoie de o materializare ca modalitate de permanentă aducere aminte, aspect concretizat în alcătuirea chivotului Legii numit şi “arca alianţei”. Acest obiect deasupra căruia se sălăşluia norul slavei dumnezeieşti ca semn al prezenţei lui Dumnezeu în cadrul poporului său, crea o forţă de neimaginat în privinţa sentimentului apartenenţei la Dumnezeu. Când acest chivot al legii Domnului a fost adus în tabăra israelită “... tot Israelul a ridicat strigăt aşa de mare, încât s-a cutremurat pământul” (1 Regi 4,4). Evreii erau poporul lui Dumnezeu (Iahve), iar Iahve era Dumnezeul evreilor. Această strânsă relaţie, această alianţă, năştea credinţă hotărâtă, menită să 170 traseze limitele vieţii morale şi încredere în promisiunile mesianice deoarece Dumnezeu le spusese cu insistenţă; “Eu sunt Domnul şi nimeni altul! Afară de mine nu este Dumnezeu. Eu te-am încins fără ca tu să mă cunoşti. Ca să se ştie de la răsărit şi până la apus că nu este nimic afară de Mine! Eu sunt Domnul şi nimeni altul! Eu întocmesc lumina şi dau chip întunericului, Cel ce sălăşluieşte pacea şi restriştei îi lasă cale: Eu sunt Domnul Care fac toate acestea. ”(Isaia 45,5-7). Un sentiment religios atât de puternic i-a făcut capabili să depăşească obstacolele vieţii; - fie sub aspect material (muncă, boli, necazuri, robie – Moise transmitea cuvintele Domnului; “Eu sunt Domnul Dumnezeul vostru Care v-am scos din pământul Egiptului ca să fiu Dumnezeul vostru. Eu sunt Domnul Dumnezeul vostru.” Numeri 15,41) - fie sub aspect spiritual (pericolul apostaziei sub presiunea exemplului idolatriei popoarelor înconjurătoare sau sub presiunea armelor). Dumnezeu este prezent continuu, aici, acum. El dă forţă celui care îl cheamă prin rugăciune, tocmai pentru că este conştientizat, crezut şi apelat. “Căci Domnul este Dumnezeul nostru; el ne-a scos pe noi şi pe părinţii noştri din ţara Egiptului, din casa robiei şi a făcut înaintea ochilor noştri minuni mari şi ne-a păzit în toată calea pe care am umblat şi printre toate popoarele pe la care am trecut. Domnul a alungat de la noi toate popoarele... De aceea şi noi vom sluji Domnului, căci el este Dumnezeul nostru! ” Iosua 24,17-18. Simţul sacrului, sentiment european atrofiat. Europeanul actual se miră de amplitudinea reacţiei credincioşilor musulmani fată de ofensarea sentimentului sacralităţii propriei religii şi doar propria sa educaţiei, o educaţie cu rădăcini creştine uitate, îi spune conştiinţei „civilizate” , “ câte voiţi să vă facă vouă oamenii, asemenea şi voi faceţi lor”, (Matei 7,12). De-a lungul istoriei atât creştinii cât şi musulmanii au dat exemple de toleranţă.282 Lipsa propriului sentiment în privinţa sacrului îi face mai puţin înţelegători faţă de cei care sunt atât de pătrunşi de acest sentiment încât sunt gata oricând să-şi dea viaţa pentru dumnezeul lor. Lipsa de sensibilitate în privinţa sacrului se datorează trăirii într-un mediu unde creştinismul s-a secularizat, iar societatea umană şi-a căutat împlinirea aspiraţiilor spirituale în cultură, tehnologie sau relaxare, în fericire consumistă sau exotică. Indiferenţa sufletului creştin faţă de ceea ce trebuia să fie o firească aspiraţie umană către Dumnezeu şi sacru, duce la orientarea lui spre preocupări limitate vieţii acesteia şi chiar spre alte 282 Ioan I. Ică Junior, Germano Marani op cit, p 350; 171 credinţe care îl uimesc prin aparente profunzimi cuceritoare. În ciuda progresului tehnologic, omul rămâne capabil de sentimente religioase care îşi caută în mod firesc împlinirea. Dacă imaginea în privinţa credinţei creştine moştenite este una săracă, superficială, construită în baza unei formări familiale insuficiente, sau a unor tradiţii creştine monopolizate tot mai mult de interese comerciale, în mod firesc profunzimile propriei religii rămân necunoscute. Un astfel de om va fi întotdeauna vulnerabil în faţa învăţăturilor altor credinţe religioase care îi sunt prezentate în amănunt, cu profunzime şi mai ales cu un zel convingător, ce farmecă adesea logica şi mobilizează sufletele îndoielnice sau lipsite de religiozitate. Omul „civilizat”, se electrizează brusc descoperind în sine o forţă mobilizatoare, neglijată până atunci, spre un scop transcendental. Dacă europeanul nu era interesat până atunci de pătrunderea înţelegerii profunzimii religioase a celor din lumea mai puţin dezvoltată, pentru că o privea ca pe un aspect retrograd, aparţinând unei lumi care oricum tinde ea însăşi să se dezvolte după modelul european, acum, la întâlnirea cu alte religii, descoperă atractivităţi care îl cuceresc renăscându-i sentimentul religios, ajungând să nege aportul credinţei creştine care l-a format timp de generaţii într-o structură comunitară tolerantă, înţelegătoare faţă de semeni, creatoare de progres social tehnologic. Sentimentul sacrului poate renaşte de data aceasta în acelaşi cadru, dar spre o altă ţintă diferită de cea creştină. De ce a fost nevoie ca mobilul renaşterii să vină din altă parte când el exista continuu în propria structură, educaţie, moştenire religioasă şi culturală? Învăţătura creştină îşi are propria forţă de atracţie datorită frumuseţii profunzimii pe care o oferă oamenilor, profunzime sondabilă personal, în care omul îl întâlneşte pe însuşi Mântuitorul Iisus Hristos ca model desăvârşit de asemănare umană cu Dumnezeu, model viabil oferit oamenilor tocmai spre o călăuzire eficientă în descoperirea relaţiei necesare, constructive, dintre om şi Dumnezeu. Sacrul se descoperă omului pentru a-l hrăni şi a-l chema să se împărtăşească total din el. Nu îi cere iniţial decât deschiderea minţii pentru a-l descoperi pe Dumnezeu283. Această chemare nu poate fi receptată de oamenii bătătoriţi sufleteşte de preocupări materiale. Cei care sunt “numai trup” Facere 6,3 , nu mai pot vibra la apropierea de sacru. Această realitate se face simţită în viaţa omului modern, integrat sau neintegrat încă în Uniunea Europeană, indiferent de pregătirea profesională. Tendinţa de a privi viaţa numai prin prisma materială constituie un pericol ce ameninţă atât europeanul occidental cât şi pe cel răsăritean. Pericolul acesta s-a născut de mult timp, mărturie în acest sens aducând cărţile Vechiului Testament. Diluarea sacrului din conştiinţa oamenilor nu are voie să se producă, altfel omul 283 Pr. Prof. Athanase Negoiţă, op cit, p5; 172 pierde tocmai elanul religios care îl ajută să îşi depăşească condiţia vieţii materiale. Chivotul Legii avea propria sacralitate şi nu trebuia nici măcar văzut, cu atât mai puţin atins, de cei care nu aveau voie. Când această rânduială a fost încălcată însuşi Dumnezeu a trimis inevitabil pedeapsa capitală (II Regi 6,6-8). Sacralitatea trebuia respectată cu orice preţ. Sacralitatea chivotului legii s-a resimţit chiar şi atunci când a ajuns pe mâinile păgâne ale filistenilor (I Regi 5,1-12). Sacralitatea cortului adunării a fost şi ea conştientizată şi respectată nu doar prin interzicerea apropierii celor nepotriviţi, ci chiar prin rânduiala slujirii lui Dumnezeu care prevedea necesitatea descălţării preoţilor când aduc jertfă lui Dumnezeu284 (Numeri 3,10). Conştientizarea prezenţei divine la cortul şi apoi templul Sfânt, implica respectul faţă de Dumnezeul prezent în locaşul Său, respect concretizat prin neîncălţarea picioarelor acolo unde pământul s-a sfinţit prin prezenţa Ziditorului său. Acesta era un principiu de bază în respectarea sacralităţii, moştenit de la Moise (Ieşire 3,5) Aducerea focului străin înaintea feţei Domnului în pustiul Sinai a avut aceeaşi sancţiune capitală (Numeri 3,4). Ceea ce îi aparţine lui Dumnezeu trebuie cinstit şi respectat din toată fiinţa omului. Concluzii Într-o lume ameninţată de secularizare, desacralizare, instabilitate economică şi terorism, creştinul adevărat are nevoie de propria pace spirituală şi linişte socială bazată pe adevăr şi dreptate, pentru a trăi el însuşi şi a genera în jurul său tocmai sentimentul securităţii. Acest sentiment se bazează pe nădejdea în Dumnezeu alimentată de contactul cu Dumnezeu prin credinţa activă. De la Dumnezeu vin adevărul şi dreptatea în esenţa lor, deziderate sociale umane care nu ar trebui să se impună în planul umanităţii prin votul majorităţii ci dimpotrivă, de la sine, ca mărturisire a unei societăţi creştine, prin ceea ce am primit de la Dumnezeu în mod revelat. La acest punct democraţia creează “idolatrizarea omului şi negarea izvorului sacru al puterii”285 , ceea ce duce la necredinţă. Pe nebănuite, ateismul devine “baza ideologiei democratice”286 deoarece supune revelaţia divină majorităţii umane, unei cantităţi ce copleşeşte şi impune prin numărul ei , sau dimpotrivă, supune adesea majoritatea umană unei minorităţi care îşi reclamă zgomotos intenţiile fluturând drepturile 284 Pr. Prof. Dr. Dumitru Abrudan, Pr. Prof. Dr. Emilian Corniţescu, op cit, p 237 ; 285 Nicolai Berdiaev, op cit, p 198; 286 Ibidem 199 173 omului ca argument suprem, în virtutea libertăţii pe care tocmai democraţia trebuie să i-o asigure. Aceasta este gândirea unei lumi care nu-l mai cunoaşte pe Dumnezeu, o “înţelepciune a lumii acesteia ” (1 Corinteni 1,20), cum o numea peiorativ Sfântul Apostol Pavel 287, o înţelepciune neproductivă în planul mântuirii umane deoarece “...lumea n-a cunoscut prin înţelepciune pe Dumnezeu” (1 Corinteni 1,21). Tocmai de aceea Dumnezeu avertiza prin prorocul Isaia că; “înţelepciunea celor înţelepţi se va pierde şi isteţimea celor isteţi va pieri” (Isaia 29,14). Dumnezeu este înlocuit de om pentru că principiile morale ale Sfintei Scripturi sunt înlocuite de libertatea omului desacralizat, care îşi reclamă majoritar sau minoritar setea de exprimare a vitalităţii carnale, sau a unor noi teorii şi practici religioase.288 “Cantitatea nu poate crea calitate ”289, iar calitatea vine numai de la Izvorul vieţii, de la Dumnezeul care a rânduit întreaga existenţă complexă a omului, de la Mântuitorul Iisus Hristos “….puterea lui Dumnezeu şi înţelepciunea lui Dumnezeu” (1 Corinteni 1,24). Eliminarea lucrării mântuitoare înseamnă negarea aportului existenţial decisiv pe care îl are Dumnezeu în lume, negarea adevărului pe care însuşi Duhul Sfânt îl comunică întregii creaţii şi în special omului, ceea ce depăşeşte în importanţă orice informaţie de sorginte umană. Cunoaşterea lui Dumnezeu implică participarea la viaţa în Hristos, ceea ce înseamnă comuniune de viaţă cu Hristos şi semenii.290 Doar o viaţă trăită în credinţa în Mântuitorul Iisus Hristos poate aduce pacea socială bazată pe pacea interioară a omului, care este rezultatul convergenţei dintre aspiraţia umană către fericire şi căldura harică a Duhului comuniunii. Iar comuniunea are nevoie de indivizi, de persoane care să interacţioneze intre ei şi cu Dumnezeu. “Creştinismul cheamă popoarele la înfrăţire, cheamă oamenii la frăţietate. Dar înfrăţirea popoarelor presupune existenţa popoarelor, a personalităţilor naţionale, precum frăţia oamenilor presupune existenţa oamenilor, a personalităţilor umane. Adevărata iubire este totdeauna afirmarea chipului celui care iubeşte, a individualităţii sale irepetabile.”291 Spaţiul public ar trebui să redevină “spaţiu al Cuvântului mântuirii”292 după modelul activ al Mântuitorului Iisus Hristos, al Sfinţilor Apostoli şi al multor propovăduitori creştini. 287Pr. Conf. Dr. Petre Semen, Aşteptând mântuirea Ed .Trinitas, Iasi ,2002, p 75 ; 288 Ioan I. Ică Junior, Germano Marani op cit, p489; 289 Nicolai Berdiaev, op cit, p 205 290 Pr. Prof. Dr. John Breck , op cit, p 121; 291 Nicolai Berdiaev, op cit, p 122; 292 Jacques Le Goff, Sfântul Francis din Assisi, Ed. Polirom, 2000, p 131; 174 ROLUL BISERICII ÎN LUPTA ÎMPOTRIVA TRAFICULUI DE FIINŢE UMANE Lect. univ. drd. Alina ANGHEL În contextul marilor mişcări migratoare care s-au dezvoltat cu precădere la sfârşitul secolulului al XXlea şi începutul secolului al XXI lea şi datorită transformărilor economice, sociale şi politice înregistrate în diferite arii geografice de pe mapandond, au apărut noi seturi de patologii sociale a căror prezenţă suscită interesul organizaţiilor interne şi internaţionale. Analizând aspectele legate de stabilirea ordinei mondiale, tot mai frecvent se aduce în discuţie implementarea strategiilor pentru dezvoltarea de programe de acţiune în vederea combaterii şi prevenirii problemelor legate de criminalitatea transfrontalieră, traficul ilegal de persoane, terorism internaţional s.a. Fenomenul migraţiei internaţionale nu se asociază direct cu cel al traficului de persoane. Pe fondul contextelor specifice migraţiei sunt identificate oportunităţi de mişcare a unor categorii de persoane care, din cauza unor deficienţe înregistrate la nivel micro şi macro social dezvoltă o întreagă serie de vulnerabilităţi favorizante comportamentelor specifice. Cauzele generatoare creşterii numărului migraţiilor se datorează în principal degradării condiţiilor de viaţă ale populaţiei din ţările sărace, războaielor subregionale, şomajului crescut, distrugerii sistemului de securitate socială în special în ţările sărace, restructurării economiei neoliberale la nivel mondial precum şi accentuării inegalităţilor indivizilor din punctul de vedere al nivelului de trai la nivel local şi regional. În România anilor de după 1990, în registrul problemelor sociale s-au adăugat elemente noi care fac obiectul politicilor sociale actuale. Procesele sociale majore pe care societatea românească le-a resimţit în plinătatea transformărilor aferente, conflictele etnice şi politice existente în afara spaţiului geografic românesc, trecerea ţărilor blocului sovietic la capitalismul neoliberal, sărăcia trenantă a multor familii din spaţiul românesc, mirajul occidentului şi dorinţa acerbă a individului de 175 îmbogăţire peste noapte şi cu orice sacrificiu, au generat o serie întreagă de vulnerabilităţi concretizate în comportamente specifice. Traficul de persoane face obiectul problemelor sociale în ţara noastră în ultimii cincisprezece ani şi este recunoscut în special ca şi componentă a crimei organizate. Acesta s-a dezvoltat mai ales pe fondul carenţelor de ordin legislativ, educativ şi a lipsei parteneriatelor intervenţionale care să-i suprime orice formă de manifestare. Cercetările efectuate de diferite instituţii si organizaţii abilitate din ţară şi din străinătate (OIM, UNICEF, Institutul pentru Cercetarea şi Prevenirea Criminalităţii etc.) precum şi implicarea directă instituţiilor din cadrul Ministerului de Interne în rezolvarea aspectelor legate de trafic de persoane, au pus în evidenţă existenţa fenomenului în forma sa manifestă. La acestea se adaugă şi semnalele organismelor internaţionale care sprijină şi monitorizează statul român în acţiunea de lupta împotriva traficului de fiinţe umane. Traficul de fiinţe umane se concentrează în jurul acţiunilor care urmăresc ,, recrutarea, transportul, transferarea, adăpostirea sau primirea de persoane, prin ameninţare sau utilizarea forţei sau a alte forme de constrângere, prin răpire, escrocare, înşelăciune sau abuz de putere, prin utilizarea unei situaţii vulnerabile, prin darea ori primirea de bani sau alte foloase, pentru obţinerea consimţământului unei persoane care are control asupra alteia, în scopul exploatării. Prin exploatare se înţelege prostituţia sau alte forme de exploatare sexuală, munca sau serviciile forţate, sclavia sau practicile similare, servitutea sau prelevarea de organe”( Convenţia de la Palermo, 13 decembrie 2000) Potrivit datelor furnizate de către Departamentul de Stat al SUA ( 2003), la nivel mondial se estimează faptul că circa 800 000-900 000 de persoane sunt traficate anual dintr-o ţară în alta. Cele mai multe dintre acestea sunt femei urmate apoi de către copii şi într-o proporţie mai redusă se vorbeşte şi de trafic de bărbaţi. Îngrijorător este faptul că, în ultimii ani, în spaţiul european s-au identificat cazuri de trafic de femei însărcinate, preferate de către reţelele de traficanţi respectiv proxeneţi, care ajung să obţină câştiguri fabuloase de pe urma unor astfel de victime. O altă categorie de femei traficate sunt cele care însărcinate fiind, le sunt interzise mijloacele de protecţie împotriva bolilor cu transmitere sexuală. De aici, pasul către contaminarea SIDA şi a altor boli si transmiterea congenitală este foarte mic. Şi tot în acest context şi mai grav este faptul că, în cadrul acestor reţele de traficanţi se dezvoltă foarte bine vânzarea de copii născuţi din femeile traficate şi faţă de care proxeneţii pot dispune la fel ca şi în vânzarea unei mărfi. Beneficiile traficanţilor în urma unor astfel de tranzacţii sunt imense. Se apreciază faptul că, pentru fiecare fată vândută 176 câştigurile acestora se ridică până la 5000 de euro. Din anchetele demarate de către autorităţile romane în acest sens şi cu sprijinul autorităţilor internaţionale, într-un articol al cotidianului Ziua (9 octombrie 2006) se estimează faptul că anual sunt traficate peste 100 000 de persoane în spaţiul european, ţările sursă fiind situate în cea mai mare parte în centrul şi estul Europei. România se înscrie în categoria ţărilor sursă şi de tranzit pentru reţelele de traficanţi care dispun de victimele traficului de fiinţe umane. Cele mai multe din persoanele traficate din România ajung în ţări precum: Italia, Spania, Grecia, Olanda, Serbia, Grecia, Albania Kosovo. Altă parte dintre acestea ajung să fie traficate în alte zone geografice cum ar fi Asia – considerată un continent de migraţie (Japonia, Thailanda). Ca ţară de tranzit, pe teritoriul României traversează către Occident persoane din Moldova, Ucraina şi alte ţări din blocul fost sovietic, victime ale traficanţilor şi care reuşesc să treacă frontiera fără să fie suspectaţi. Aceasta deoarece majoritatea persoanelor traficate au cu totul şi cu totul alte convingeri legate de scopul călătoriei lor. Insă credibilitatea fantastică pe care o manifestă faţă de însoţitorii care le-au promis indeplinirea visurilor privind realizările financiare şi materiale ce urmează să le dobândească dincolo de graniţă nu generează nici un fel de suspiciune. De aceea, majoritatea persoanelor traficate trec frontiera absolut legal precizând că scopul călătoriei lor este cel turistic. Persoanele care devin victime ale traficului de fiinţe umane aparţin următoarelor categorii( www.anti-trafic.ro): - femei sau copii care şi-au ales în mod deliberat prostituţia, ceşătoria alte activităţi infracţionale ca ocupaţie şi acceptă să fie traficate pentru a realiza venituri substanţiale în alte ţări. - majoritatea devin realmente victime din cauza reprezentării nerealiste a riscurilor şi tratamentelor la care vor fi supuse în zonele unde urmau să fie traficate sau care au fost înşelate de traficanţi cu privire la destinaţia reală; - femei sau copii care nu intenţionau iniţial să se prostitueze sau să desfăşoare alte activităţi infracţionale, ci se deplasaseră în străinătate cu intenţia găsirii unor locuri de muncă, dar care s-au lăsat convinse de argumentele traficanţilor referitoare la câştiguri mari în perioade scurte de timp şi cu eforturi mici, obţinute din prostituţie, cerşetorie, furt etc; - femei sau copii care nu acceptă prostituţia, cerşetoria, activităţile infracţionale, dar care au intrat în reţelele de trafic (prin discuţii directe cu traficanţii sau sub masca unor contracte comerciale cu diverse firme) pentru 177 că li s-au promis locuri de muncă în străinătate, iar acolo au fost constrânse să se prostitueze, să cerşească sau să aibă activităţi în afara legii. Analizând aspectele centrale ale problemei traficului de fiinţe umane se identifică elemente care privesc încălcarea drepturilor omului şi anume: sclavie, constrângere, violenţă fizică şi psihică, abuz de încredere. În vederea eradicării acestor aspecte România a dezvoltat şi dezvoltă programe la nivel naţional al căror obiective privesc acţiunile de prevenire şi combatere a traficului de persoane. Raportul pe 2006 al Departamentului de Stat al SUA, relevă faptul că România a făcut progrese importante în special în ceea ce priveşte acţiunea de combatere a traficului de fiinţe umane, fiind plasată în nivelul 2293 din ierarhia ţărilor avertizate în a se preocupa de combaterea fenomenelor de trafic de persoane (alături de Afghanistan, Albania, Bosnia, Bulgaria, Croaţia, Japonia, Macedonia, Republica Moldova, Turcia, Cehia, Estonia, Grecia, Portugalia, Slovenia şi Ungaria). Progresele înregistrate de România în acţiunea de prevenire şi combatere a traficului de fiinţe umane s-au făcut resimţite in mod special după 2000, acestea concretizându-se în dezvoltarea de programe, adoptarea de măsuri de ordin legislativ, înfiinţarea instituţiilor de profil care trebuie să intervină şi să monitorizeze întreaga activitate din domeniul traficului de fiinţe umane precum şi protocoale de colaborare cu diverse instituţii care pot dezvolta activităţi similare celor de profil. De asemeni, de susţinere internă şi internaţională s-au bucurat şi ONG-urile din ţară a căror activitate s-a concentrat pe acţiuni care vizează combaterea, asistarea victimelor, şi prevenţia traficului de persoane (AidROM, Partneri pentru Schimbare, Caritas). Potrivit Planului Naţional de Acţiune elaborat de Guvernul României, activitatea de prevenţie urmăreşte: - Informarea şi sensibilizarea populaţiei în vederea conştientizării riscurilor asociate traficului de persoane şi întărirea capacităţii de autoprotecţie la ameninţările acestui fenomen; - Reducerea vulnerabilităţii grupurilor de risc (în primul rând copii neînsoţiţi, nesupravegheaţi sau instituţionalizaţi dar şi femei, cetăţeni de etnie rromă persoane cu handicap, bătrâni solicitanţi de azil şi persoane care au primit o formă de protecţie în România; - Eficientizarea activităţilor de prevenire a traficului de persoane; 293 Nivelul 2 presupune faptul că autorităţile române nu îndeplinesc total cerinţele privind combaterea traficului de finţe umane dar fac eforturi semnificative de a atinge aceste standarde 178 - Educarea persoanelor cu risc de a fi traficate în scopul protecţiei. Activitatea de prevenire s-a desfăşurat pe paliere specifice în funcţie de scop şi grupuri ţintă. Acţiunilor întreprinse de către instituţiile naţionale şi internaţionale abilitate de statul român si celor întreprinse de către organizaţiile neguvernamentale în direcţia prevenirii şi combaterii fenomenului li s-au adăugat şi cele dezvoltate de către Biserică aceasta ocupând un loc important în cadrul manifestărilor întreprinse. În cadrul sondajelor de opinie referitoare la aspecte privind încrederea populaţiei în instituţiile statului, Biserica ocupă unul din primele locuri. Acest fapt a determinat încă o dată în plus convingerea că mesajele privind acţiunea de prevenire a traficului de persoane pot fi transmise şi implementate la nivel de populaţie şi prin intermediul reprezentanţilor Bisercii Creştine. Aceasta şi datorită faptului că esenţa moralei creştine se află în faptele şi cuvintele Mantuitorului Iisus Hristos care spune ,,Fiţi dar, voi desăvârşiţi, precum Tatăl vostru Cel ceresc desăvârşit este”( Matei, 5,48) . Organizaţia Internaţională pentru Migraţie a semnat în anul 2002 un protocol de colaborare cu Patriarhia Română în dezvoltarea proiectelor privind acţiunea de prevenire şi combatere a traficului de persoane, acţiuni care se continuă şi astăzi. Programele dezvoltate de către Patriarhia Română în colaborare cu instituţiile statului şi ONG-uri s-au descris prin activităţi de cercetare, educaţie şi angajare în dezvoltarea de servicii destinate victimelor traficului de fiinţe umane dar şi persoanelor vulnerabile acestui tip de problemă. Activitatea de asistenţă şi consiliere spirituală (Îndrumar Pastoral, 2003, p.13) se descrie astfel: - consiliere duhovnicească acordată de preoţi misionari în adăposturile deschise de OIM pentru victimele traficului; - asistenţă şi consiliere duhovnicească acorată victimelor revenite acasă pentru reintegrarea lor în comunitate; - sprijin moral acordat familiilor victimelor traficului de persoane; - sensibilizarea comunităţii în care se reîntoarce victima pentru a-i facilita reitegrarea. Activitatea de educare în perspectiva prevenirii traficului de fiinţe umane constituie un obiect de reflecţie şi de studiu în cadrul orelor de religie care au prevăzute în curricula şcolară teme din această direcţie. Analizând din punct de vedere religios-moral, traficul de fiinţe umane se constituie a fi un atentat la integritatea chipului lui Dumnezeu în 179 om, la adresa familiei si a comunităţii creştine(Îndrumar pastoral, p.21). În plinătatea formelor sale de manifestare, problema traficului de persoane atrage de la sine minciuna şi egoismul, înşelarea şi îngrădirea libertăţii, desfrâul, maltratarea şi chiar crima. De aceea intervenţia Bisericii in plan spiritual rămâne esenţa fundamentală a restabilirii ordinii interioare omului. ,,Omul cu adevărat milostiv nu face milostenie numai celor ai săi, ci suferă cu bucurie nedreptatea pe care i-o fac ceilalţi şi le face şi lor milostenie. Cu adevărat milostiv e cel ce îşi pune sufletul pentru fratele său, iar nu cel ce dă pomană fratelui său”( Sf. Issac Sirul). Activitatea de consiliere spirituală a victimelor traficului de fiinţe umane cunoaşte un rol major în reabilitarea psihică a persoanei. Drept dovadă stau mărturiile victimelor traficului de persoane care atunci când beneficiază de servicii de reabilitare psihică şi socială cele mai multe dintre acestea solicită într-un prim pas prezenţa şi cuvintele preotului. Aceasta pentru că există un acut sentiment al culpabilităţii directe, al degradării morale şi al deşertăciunii. Autostigmatizarea nu face altceva decât să distrugă personalitatea celui încercat determinându-l să se cantoneze într-un mediu steril lipsit de esenţa dorinţei de a mai fi. De aceea prezenţa preotului face să elimine pseudoconvingerile care macină fiinţa. Biserica îşi identifică astfel un loc special şi absolut necesar în toate acţiunile care se întreprind pentru salvarea unor suflete greu încercate. 180 DRAMATISMUL LIBERTĂŢII RELIGIOASE ÎN CONTEMPORANEITATE Asist. univ. drd. Cristina FURTUNĂ Cuvântul cheie care caracterizează societatea secolului XXI este libertate: libertatea de a gândi, de a crea, libertatea de a crede, de a înfăptui. Acum 20 de ani, Congregaţia pentru Doctrina Credinţei condusă de cardinalul Joseph Ratzinger, devenit, anul trecut, Papa Benedict al XIV-lea, lansa Instrucţiuni cu privire la libertatea creştină şi eliberare, un manifest în care se sublinia că „lupta contra injustiţiei nu are sens decât dacă este condusă în vederea instaurării unei noi ordini sociale şi politice, conform exigenţelor justiţiei”, prin „mijloace morale”. Potrivit Instrucţiunilor..., „aceste principii trebuie aplicate în mod special în cazul extrem de recurs la lupta armată, indicat de magisteriu ca ultim remediu pentru a pune capăt unei tiranii evidente şi prelungite, care ar aduce grave atingeri drepturilor fundamentale ale persoanei şi ar dăuna periculos binele comun al unei ţări”. Ratzinger distinge între violenţa rea, care recurge la „mijloace criminale, cum ar fi represaliile asupra populaţiei, tortura, metodele teroriste şi provocarea calculată pentru a antrena moarte de om în cursul manifestaţiilor populare”, şi violenţa bună, precum „recursul extrem” la rezistenţa armată.294 Instituţiile internaţionale, indiferent de spaţiul unde acţionează, şi-au conturat proiectele şi programele întreprinse pe acest concept care tinde să se impună asupra oricăror interese, fie ele economice, politice sau culturale. Interesant este, însă, faptul că tocmai această conceptualizare a libertăţii le-a permis multora să creeze un spaţiu atât de larg al manifestării acesteia, încât ne putem întreba dacă nu cumva s-a ajuns la o constituţie mai degrabă haotică decât liberă a lumii contemporane. Ceea ce lipseşte noilor structuri este formularea teoretică, aplicarea efectivă a unor criterii de definire a libertăţii, care-i sunt limitele şi care este perimetrul în care libertatea poate acţiona. Mai mult, vechea legătură dintre libertate şi responsabilitate, aşa cum a fost ea formulată încă din antichitate, pare să fie trecută cu vederea. Cauzele unei astfel de schimbări sunt în mare măsură identice cu cele care 294 Sabina Fati, Ratzinger, între Orient şi Occident, î n „Altitudini – cultură şi societate”, nr. 8,octombrie, 2006, p. 3. 181 au contribuit la transformarea atât de radicală a omenirii, începută la sfârşitul secolului al XIX, dezvoltată în secolul XX şi continuată în secolul nostru. La început s-a formulat întrebarea firească, legitimă: încotro ne îndreptăm? Lumea secolului XIX aproape că şi-a făcut o ideologie din încercarea de stabilire a unei direcţii de urmat pentru omul proaspăt trecut prin creuzetul Revoluţiei Franceze, „eliberat” de vechile structuri medievale şi dornic să-şi impună raţiunea asupra oricărei altei valori concurente. Au urmat două războaie teribile ce au schimbat nu doar configuraţia politică, dar şi pe cea a mentalităţilor. Ulterior, un nou război, de astă dată dus pe tărâmul informaţiei, a separat Europa în două zone de influenţă, a produs o ciocnire a civilizaţiilor în urma căreia umanitatea s-a simţit din ce în ce mai singură, străină într-o lume la fel de străină, paralizată de rapiditatea cu care se derulau evenimentele, incapabilă să ţină pasul la nou. Incertitudinile au trecut de la nivelul cunoaşterii exterioare, la cel al cunoaşterii interioare. Cine suntem? De unde venim? Pentru ce (cine) existăm? Unde vom ajunge?, probleme pe care omul nu a încetat să şi le pună. După revoluţionarea ştiinţifică din secolul al XIX, a urmat revoluţia psihologică din secolul XX, o revoluţie care a zguduit din temelii vechile mentalităţi, fără a pune în loc o soluţie ci mai multe, cu alte cuvinte, reducând vechiul discurs al comunităţii la discursul unei colectivităţi în care individul şi nu persoana este elementul de bază. Noile structuri sunt paradoxale, răspunzând unei societăţi plictisite de concret şi dornică de senzaţional, capabilă să accepte o absurditate tocmai pentru caracterul ei inedit. Schimbările au atins structurile profunde umane, le-a reconfigurat, le-au dat o nouă identitate. Partea religioasă a fost şi ea marcată de aceste mutaţii, iar efectele le putem observa în societatea secolului XXI. Primul şi cel mai distructiv dintre acestea este falsa impresie că relaţia omului cu Dumnezeu poate fi radiografiată în termenii unei lumi în care valoarea principală este dată de interese mai mult sau mai puţin consumiste, dar care, indiferent de sursa şi natura lor, nu fac decât să distrugă o tradiţie de viaţă constituită prin jertfa şi învierea Mântuitorului Iisus Hristos şi transmisă de apostoli în Biserică de-a lungul veacurilor. În locul unei vieţi creştine autentice este introdusă o existenţă egoistă, ce se manifestă după regula bunului plac şi nu în comuniune cu Dumnezeu şi cu semenii. Colateral acestei probleme, secularizarea, un concept privit pozitiv în multe dintre mediile occidentale, fie ele şi teologice, nu face decât să adâncească prăpastia deja creată între Dumnezeu şi lume. În acest fel, este eliminată posibilitatea unui dialog real între om şi Creatorul său, a unei 182 comunicări în care fiinţa umană să fie din ce în ce mai mult transfigurată prin energiile necreate ale Duhului Sfânt, să se facă vas ales al iubirii dumnezeieşti. Discursul contemporan, atunci când vine vorba despre spiritualitate, nu face decât să prezinte soluţii utopice, culturaliste, fals-moraliste sau, mai grav, îndepărtându-se de viaţa Bisericii, soluţii „etice” care să corespundă mai degrabă intereselor meschine ale lumii acesteia, decât chemării la îndumnezeire pe care Biserica Ortodoxă nu încetează să o adreseze până astăzi, chiar şi într-o lume secularizată. Consecventă mentalităţii ei orgolioase, societatea recentă a preferat să refuze această chemare, creând noi structuri, unele mai stranii decât altele, toate în numele libertăţii de opinie şi a legitimităţii unei diversităţi prost înţelese. Rodul acestui demers este postmodernismul, una dintre cele mai teribile provocări ale secolului XXI, prin maniera sa total negativă de a privi trecutul şi tradiţia. Ne întrebăm firesc în ce măsură teologia trebuie sau poate să răspundă la criticile modernităţii: pluralismul confesional, religios şi cultural, mobilitatea instituţională, caracterul nedeterminat, continuu al tradiţiei, ritmul revoluţiei tehnologice, relativizarea conţinutului doctrinar? Dpinde de modul în care postmodernitatea este impusă civilizaţiei ortodoxe (sub pretextul integrării euro-atlantice a ţărilor din regiunile euro-asiatice)295. Adevărata miză constă în a formula răspunsul într-un limbaj sintetic, analitic pentru a evita alunecarea spre dochetism; răspuns care trebuie să circule în dialogul european şi ecumenic, în vederea receptării de către „comunitatea conciliară” anume pentru a evita gnosticismul, confiscarea lui de către o elită296. Omul postmodern este omul care se neagă pe sine însuşi, refuzând să accepte realitatea prezenţei lui Dumnezeu în lume, dar care îşi construieşte cu îndărătnicie o altă realitate, realitatea globalizării, care nu este altceva decât ignorarea şi eliminarea oricărei trăsături proprii, promovarea nefirescului, a indefinitului în detrimentul normalităţii unei vieţi în comuniune cu Dumnezeu şi cu semenii. Postulând aceste premize, lumea secolului XXI nu face decât să fie în totală contradicţie chiar cu dezideratele sale, între care unitatea joacă, probabil, cel mai important rol. De aceea nu putem vorbi, practic, de o lume unitară, ci de mai multe lumi aflate într-un permanent conflict. În acest context, spiritualitatea înţeleasă ca trăsătură esenţială a omului se înfăţişează ochilor noştri ca o imagine dezolantă a unei stări esenţialmente conflictuală, în care acordul, buna înţelegere, valorizarea duhovnicească a omului nu sunt decât vorbe goale. Discernământul, atât de accentuat în literatura creştină a primelor secole, se 295 Prof. Dr. Nifon Mihăiţă, Arhiepiscopul Târgoviştei, Misiologie creştină, Universitatea Valahia Târgovişte, Editura ASA, Bucureşti, 2002, p. 156. 296 Ibidem. 183 transformă într-o responsabilitate utopică, tocmai pentru că nu există limite precise pentru această nouă libertate. O acţiune poate fi în egală măsură bună sau rea pentru că nu ştim ude să o plasăm, cum să o analizăm, cum să ne raportăm la ea. Teologia Ortodoxă s-a văzut pusă în faţa acestei provocări care de cele mai multe ori trece de nivelul conceptual despre care vorbeam mai sus, dând naştere unei realităţi care ne intrigă nu numai prin absurditatea ei, ci şi prin efectele incalculabile ce se produc la nivelul fiinţei umane, sub toate aspectele ei. Dialogul lansat pe această problemă a dat la iveală un adevăr crud: lumea credinţei nu este decât o părticică nesemnificativă pentru o societate mult prea preocupată de imagini părelnice şi de „realizări glorioase”, un aspect ce poate fi extrem de uşor trecut cu vederea, fără prea mari pierderi. Ne place sau nu, aceasta este realitatea. Tocmai de aceea, criticarea societăţii actuale, a libertăţii fără discernământ, nu este o manieră de a ne face simţită efectiv prezenţa. Este o realitate faptul că societatea contemporană nu vede în libertatea creştină o posibilă sursă pentru constituţiile pe care le produce şi le promulgă, ci, mai degrabă, preferă să vorbească despre libertate religioasă în general sau, mai bine zis, despre libertatea tuturor religiilor şi cultelor de a se manifesta, cu condiţia să nu contravină unor legi fundamentale cum ar fi dreptul la viaţă sau să nu contravină normelor elementare ale bunului simţ şi ale pudorii. Benjamin Constant, spre exemplu, principalul teoretician al liberalismului şi unul dintre gânditorii cei mai profunzi ai tranziţiei democratice, afirma, nu fără o oarecare satisfacţie, că „actuala constituţie s-a întors la singura idee rezonabilă privind religia, cea a consacrării libertăţii cultelor, fără restricţie, fără privilegii şi chiar fără a-i obliga pe indivizi să-şi declare adeziunea la un anume cult, cu condiţia ca formele exterioare pur legale să fie respectate.”297 Pe aceleaşi idei îşi funda Lordul Ancton, celebra sa carte The History of Freedom and Other Essays298, mizând pe aspectele strict politice ale relaţiei dintre Biserică şi Stat, cu referire specială la papalitate şi la supremaţia pe care aceasta a exercitat-o într-o formă sau alta de-a lungul timpului.299 Nu se pune problema libertăţii morale şi aceasta nu din lipsa relevanţei, ci dintr-o manieră aparte de a vedea lumea, ca pe o societate în 297 Benjamin CONSTANT, Despre libertate la antici şi la moderni, traducere Corina Dumitriu, Institutul European, Bucureşti, 1996, p. 142. 298 Lord John E.E.D. ANCTON, The History of Freedom and Other Essays, edited by J. N. Figgis, Macmillan, London, 1907. Pentru ediţia română vom folosi Lord ANCTON, Despre libertate – eseuri de ieri şi de azi, traducere Ligia Constantinescu şi Mihai Eugen Avădanei, Institutul European, Bucureşti, 2000. 299 Lord ANCTON, Despre libertate, cf. pp. 80 sq., 117 sq., 205 – 227. 184 care indivizii se pot defini pe ei înşişi numai în măsura în care se raportează adecvat la normele acesteia. Libertatea morală iese, astfel, din sfera religiosului şi tinde tot mai mult să-şi traseze coordonatele după modelul unei societăţii ale cărei interese nu par a avea intenţia de a se raporta la sacru. Benjamin Constant argumenta această situaţie prin chiar manifestarea religiei de-a lungul timpului, prin faptul că aceasta nu a fost niciodată liberă. Cu alte cuvinte, o religie liberă impune respect şi trezeşte dragostea celui ce aderă la ea, în timp ce starea religioasă actuală nu poate produce decât indulgenţă, toleranţă şi o acceptare ce ţine mai degrabă de vechimea instituţiei, nu de realitatea sa teandrică.300 Libertatea, creştineşte vorbind, trebuie înţeleasă în primul rând ca realitate divino-umană şi abia, în ultimă instanţă, ca manifestare a voinţei proprii într-un spaţiu anume. Cu siguranţă, a existat un moment în care această stare a lucrurilor a fost schimbată esenţial, detronând libertatea morală în favoarea unei libertăţi sociale care, în cele mai multe cazuri, se confundă fie cu liberalismul politic fie cu libertinajul ce ţine de „moralitatea” omului postmodern. Trebuie spus că o libertate politică nu presupune neapărat libertate morală şi invers. Diferenţa este cea a planurilor: în timp ce libertatea politică ne situează în „zona” conjuncturilor, libertatea morală ne îndrumă spre „zona” perspectivei, spre realitatea unirii dintre Dumnezeu şi om. Din această cauză, nu putem analiza relaţia ce există între libertatea creştină şi societatea contemporană decât din prisma moralităţii acestei societăţi şi a principalelor sale curente. În manieră clasică, deja, clasificarea acestor curente ar urma firul trasat de secularizare, trecând prin globalizare şi terminându-se în postmodernism. Secularizarea, globalizarea şi postmodernismul sunt considerate în foarte multe studii şi lucrări drept principalele provocări occidentale în faţa unui Răsărit abia eliberat de comunism şi dornic să se ralieze la civilizaţia apuseană, superioară atât din perspectiva libertăţii cât şi a dezvoltării culturale, politice, sociale şi economice. Superioritatea Occidentului este o realitate pe care doar nostalgicii de dreapta sau de stânga o mai înfierează şi o demonizează, iar dorinţa de a ne asocia acestei evidenţe este cât se poate de firească. Problema este aceea a modului în care facem acest lucru: integrarea nu trebuie să presupună renunţarea la propria identitate, la trăsăturile care ne disting şi ne particularizează, ci o comuniune în care fiecare contribuie în mod diferit la formarea unei Europe unite. „Misiunea Bisericii Ortodoxe a fost afectată de sistemul politic şi naţional, folosind ca alibi etnocentrismul şi simfonia în care era captivă. Or, misiunea ei nu este bazată pe ficţiuni, ci urmăreşte solidaritatea creştinilor în construcţia unei societăţi de libertate şi dreptate. Ortodocşii 300 Benjamin CONSTANT, op. cit., p. 144. 185 se vor reţine să vizualizeze o Românie creştină şi o Europă creştină a lor, pentru ei înşişi, în timp ce România şi Europa reală este alta, laică, secularizată, pluralistă”301. Însă, problema este aceea a raportării omului la sine şi la semenii săi. De aceea, provocările Occidentului ţin de natura intimă a omului, de felul în care acesta acţionează, de perspectivele şi idealurile sale şi mai puţin de curentele pe care le-am amintit mai sus şi care nu sunt nimic altceva decât produsele unei anumite maniere umane de cugetare asupra lumii şi a existenţei. Existenţa omului a devenit tragi-comică, ridicolă şi excesiv serioasă în acelaşi timp. Iată, aşadar, provocările lumii în care trăim. Nu secularizarea, nu globalizarea, nu postmodernismul sunt cele care provoacă, ci resorturile mentale şi existenţiale care le-au produs. Menţionez aici cele două sintagme ale Patriarhului Ecumenic Bartolomeu I, formulate într-una dintre convorbirile pe care le-a avut cu reputatul teolog Olivier Clément302: libertatea libertară şi tragedia libertăţii pentru că sensul lor este unul extrem de precis şi, în acelaşi timp, creează premisele unui dialog viabil între Biserică şi societate. Destinul omului se confundă cu destinul propriei sale libertăţi. În acelaşi timp, însă, societatea postulează din ce în ce mai mult realitatea determinismului extins nu doar la nivel logic, ci şi ontologic. Astfel, omul ştie în egală măsură că este liber dar şi determinat, creându-se o situaţie paradoxală. Dacă prin libertate înţelegem capacitatea ontologic-umană prin care o persoană se poate manifesta potrivit voinţei sale indiferent de contextul în care se află, limitarea şi determinarea existenţei limitează implicit şi libertatea. Cu alte cuvinte, libertatea este relativă după cum însăşi existenţa umană în esenţă este relativă. De aici şi până la nihilismului lui Nietzsche nu mai este decât un pas.303 Ar trebui să ne întrebăm dacă nu cumva această tragedie a libertăţii nu stă la baza liberalismului politic. Michel Schooyans vedea în acest liberalism „o stare de spirit, înainte de toate, ce se caracterizează printr-un ansamblu de presupoziţii privitoare la om, societate şi lume, printr-o antropologie înclinată să facă din libertatea individuală totalitatea omului”.304 Savantul belgian vede în liberalism sau, mai bine zis, 301 Prof. Dr. Nifon Mihăiţă, op. cit., p. 213. 302 Olivier CLÉMENT, Patriarhul Ecumenic Bartolomeu I – Adevăr şi libertate, Ortodoxia în contemporaneitate, traducere Mihai Maci, Deisis, Sibiu, 1997, pp. 99 – 108 (Convorbirea intitulată „Despre libertate sau pentru a introduce o prezenţă sperată). 303 Ibidem, p. 99. 304 Michel SCHOOYANS, Deriva ideologică şi totalitară a neoliberalismului, în Ioan I. Ică Jr. Şi Germano Marani, Gândirea socială a Bisericii, Deisis, Sibiu, 2002, p. 419. 186 în neoliberalism un amalgam informaţional ce-şi are numeroasele-i rădăcini înfipte de-o potrivă în naturalism, materialism şi predestinţianism.305 Aceste consideraţii, corelate cu cele afirmate de patriarhul Bartolomeu, ne ajută să conturăm resorturile tragediei libertăţii: 1. pendularea între determinat şi indeterminat; 2. incapacitatea de a-şi preciza originile; 3. soluţionarea pur formală a unei crize identitare prin raportarea la sisteme cvasigenerale, aşa cum sunt naturalismul, materialismul şi teoriile predestinaţiei. Se observă că din toată această descriere lipseşte libertatea creştină, lucru paradoxal cu cât există o tradiţie extrem de solidă potrivit căreia sursele libertăţii nu trebuie căutate în sisteme parazitare sau hibride, ci în însuşi izvorul revelat al învăţăturii creştine. De asemenea, se poate vorbi despre o alienare a acestui concept, în sensul reducerii acţiunilor sale la simplele impulsuri generate de o dorinţă sau alta. Aceasta este libertatea libertară despre care vorbea patriarhul Bartolomeu şi pe care am putea-o numi la fel de bine libertinaj. Formal vorbind, această libertate libertară este legitimă, de vreme ce ea acţionează în conformitate cu propriile voinţe şi planuri ale persoanei umane, dar, în acelaşi timp, o astfel de abordare a propriilor porniri ne face sclavi ai propriei noastre persoane.306 Soluţia în astfel de cazuri nu poate sta decât în găsirea unui model real de libertate şi a unui mod cu adevărat eficient de a acţiona asupra ei, iar învăţătura ortodoxă vorbeşte despre unicul model de libertate, cel al Mântuitorului Iisus Hristos. „În faţa deviaţiei mortale a libertăţii libertare, Hristos este adevărul, nu Dumnezeu împotriva omului şi nici omul împotriva lui Dumnezeu, ci ceea ce filosofii religioşi numesc divino-umanitate: în ea interioritatea omului se desăvârşeşte devenind transparenţă, în ea libertatea îşi găseşte conţinutul, care este iubire. În Hristos, spune Evanghelia (Ioan 8. 32), cunoaştem adevărul şi adevărul ne va face liberi, prin Duhul Sfânt. Această prezenţă eliberatoare a Duhului, darul Celui Înviat, nu e dată decât credinţei noastre. Or, în tradiţia răsăriteană, ca încredere, ca adeziune personală la o prezenţă personală deopotrivă învăluită şi dezvăluită, credinţa se identifică cu libertatea.”307 Modelul lui Hristos, perpetuat în creaţie şi asumat de fiinţa umană prin mijlocirea Duhului este cu siguranţă atât criteriul cât şi scopul abordării creştine a libertăţii. În afara lui nu poate exista decât manifestarea haotică a libertăţii libertare care nu ţine seama nici de conjunctura politică, nici de cea socială sau religioasă pentru a se manifesta. Fondul acestei „libertăţi” este lipsa, iar criteriul său îl constituie tocmai lipsa oricărui criteriu. Tocmai de aceea ea apare ca unul dintre cele mai apărate „bunuri 305 Ibidem, pp. 421 sq. 306 Olivier CLÉMENT, op. cit., p. 100. 307 Ibidem, p. 104. 187 naturale” ale omului, ca un deziderat în egală măsură către care „înţelepţii” lumii acesteia nu contenesc să năzuiască, să ridice nelegiuirea la rang de virtute şi să se mintă pe ei înşişi cu privire la pretinsa bunăstare în care se află. Tragedia libertăţii depăşeşte astfel cele trei probleme pe care le menţionam mai sus, devenind tragedia umanităţii, iar singura soluţie prin care s-ar putea contracara aceasta situaţie o reprezintă doar curajul asumării şi propovăduirii libertăţii creştine. Aceste aspecte au cuprins şi societatea românească aflată în plină tranziţie. Dacă la nivel global am preferat să lăsăm la o parte problema secularizării, în situaţia concretă a ţării noastre, acest aspect nu poate fi trecut cu vederea. Analizând situaţia actuală din România, părintele prof. Dumitru Popescu observă că procesul de tranziţie la care asistăm înseamnă trecerea de la o economie concepută colectivist la o economie concepută individualist. Dacă în trecut sistemul colectivist făcea apologia egalităţii iar astăzi sistemul individualist face apologia libertăţii, în realitate sunt două sisteme care, deşi par opuse – unul afirmând egalitatea în detrimentul libertăţii, iar celălalt libertatea în detrimentul egalităţii –, au un element în comun: „pun egalitatea sau libertatea deasupra omului. Spunând toate acestea, nu avem intenţia să punem semnul egalităţii între sistemul comunist şi cel capitalist, fiindcă timp de aproape cinci decenii am simţit pe pielea noastră diferenţa dintre ele. Dorim să subliniem însă că, atâta vreme cât libertatea sau egalitatea sunt prinse în ele însele şi plasate deasupra societăţii, dau naştere la sisteme sociale care oscilează între individualism, care nu ştie de societate, şi colectivism, care nu ştie de persoană”308. Înţelegem astfel că antropologiile filosofico-ştiinţifice ale modernităţii au condus spre impasuri majore, iar demersul ei autonomist, destul de bine motivat la începuturi, s-a permanentizat, ca mentalitate generală, într-o formă de comoditate care face aproape imposibilă recuperarea vechilor înţelesuri, religioase, ale realităţii. Este clar că pârghiile noii mentalităţi nu sunt de-ajuns pentru a depăşi problemele care-i sunt inerente. Fără recuperarea perspectivei teologice (trinitară şi hristologică) asupra vieţii, lumea modernă nu mai poate rupe lanţul dezorientării, al dezumanizării, al robiei faţă de propriile sale creaţii (si-steme, tehnologie), nu mai poate realiza gândul măreţ al omului creator. Este simptomatic faptul că, în absenţa unei perspective taborice asupra menirii omului, a luminii care dă viaţă, singura posibilitate rămâne lumina ucigaşă a bombei de la Hiroshima309. 308 Pr. Prof. Dr. Dumitru POPESCU, Hristos, Biserică, societate, EIBMBOR, Bucureşti, 1997 p. 32-33; p. 40, 84 etc. 309 Pr. Prof. Dr. Dumitru POPESCU, Teologie şi cultură, EIBMBOR, Bucureşti, 1993, p. 111-112. 188 Puterea şi prospeţimea mărturiei ortodoxe în societatea modernă, cu precădere în secolul al XX-lea, este faptul că Biserica nu s-a înţeles niciodată pe sine ca separată de lume, deşi niciodată nu a renunţat la ulti-mul său temei, iubirea Sfintei Treimi, revărsată prin Hristos, în Duhul Sfânt. Ancorată în Dumnezeu şi în lume, Biserica ortodoxă a conştientizat importanţa misiunii sale, rolul său de placă turnantă între veşnicie şi istorie. Biserică e un „câmp dinamic prin care Sfânta Treime coboară în lume pentru ca lumea să se înalţe şi să participe la viaţa netrecătoare a Sfintei Treimi”, spune părintele prof. Dumitru Popescu310. Acesta e motivul pentru care verticalitatea Bisericii nu conduce la evazionismul maniheic sau pietist, rămânând mereu în legătură cu lumea, ca factor de cultură şi civilizaţie, însă, întemeindu-se pe Dumnezeu (şi de aici ataşamentul său faţă de teologia energiilor necreate), evită orice ispită a secularizării şi rămâne factor al spiritualizării omului, al transfigurării relaţiilor interumane şi a civilizaţiei. Chiar dacă eficienţa misiunii sale a fost mai puţin evidentă în secolul al XX-lea, din cauza conjuncturii istorice nefavorabile (practic, majoritatea Bisericilor ortodoxe şi-au desfăşurat activitatea sub teroarea regimurilor comuniste, a ateismului militant) şi a neputinţelor lăuntrice (determinate de „captivitatea babilonică” a conştiinţei eclesiale), Biserica a rămas totuşi nezdruncinată în temeiurile şi metodele sale. Există, de altfel, numeroase exemple care să ateste misiunii Bisericii în situaţii dintre cele mai dificile. Motivul principal a fost acela că a tratat lumea modernă sub aspectul fenomenului religios. Chiar dacă omul nu şi-a mai tradus experienţa în religia tradiţională, el a rămas om, iar omul nu se poate dezice de propria sa natură. Chiar ştiinţele moderne evidenţiază astăzi structura „teologică” a naturii umane şi a lumii, chiar dacă nu apelează la vocabularul tradiţional. Cert este că, rupând legătura cu rădăcinile sale creştine, omul modern nu a făcut altceva decât să execute un salt ambiţios soldat cu prăbuşirea în plasa întinsă de multă vreme a celui rău, a duşmanului prin excelenţă. Aşadar, problema cu care se confrunta Biserica în lumea modernă era tot aceea a păcatului, chiar dacă această categorie a început să devină, în multe minţi de astăzi, desuetă. Decorul s-a schimbat, de vreme ce omul modern a îmbrăcat haina unei vieţuiri seculare, însă problema a rămas. Nu există zi în care în presă sau la televiziune să nu se reclame cu o neruşinare ce ne uimeşte şi ne depăşeşte puterea de înţelegere, o libertate aberantă pe care părinţii noştri nu-şi permiteau nici măcar s-o pronunţe din pricina ruşinii. Libertatea aberaţiilor sexuale, ba chiar încununate de o parodiei a nunţii, libertăţile de exprimare care tind mai degrabă spre o stare de 310 Pr. Prof. Dr. Dumitru Bucureşti, 1996, p. 211. POPESCU, Ortodoxie şi contemporaneitate, Diogene, 189 alienare a cugetării umane, decât spre exprimarea adevărului, libertatea religioasă care va ajunge, fie că ne place sau nu, la gesturi extreme de crimă şi suicid, toate acestea ne sunt prezentate ca şi cum ar fi părţi ale unui firesc atât de evoluat, ale unei stări de fapt „ideale”. Problema responsabilităţii devine una conjuncturală; cu alte cuvine noi singuri alegem să fim responsabili sau nu de parcă altcineva ar săvârşi faptele pe care noi înşine le facem. Ceea ce intrigă este, aşadar, tragedia libertăţii şi, implicit, tragedia umanului. Acestea sunt motivele pentru care Biserica răsăriteană nu a fost nevoită să facă acea occidentală „cotitură” – fapt care i se şi impută azi de cei care nu mai consideră păcatul o problemă –, păstrându-şi în egală măsură poziţia (de mediatoare între cer şi pământ) şi metodele (evaluarea şi tratarea spirituală a vieţii umane şi a civilizaţiei), fapt evident în teologia îndumnezeirii omului în Hristos şi în Biserică. Chiar dacă Occidentul, spaţiul în care s-au format şi conturat aceste deviaţii, nu a avut loc întotdeauna acces la sursele răsăritene ale Tradiţiei creştine, nu poate susţine că a fost lipsit şi de simţul cel mai firesc al realităţii şi al dialecticii cauză – efect. Paradoxal, tocmai spaţiul occidental a fost cel care a făcut atâta caz de acest binom dialectic. Manifestarea libertăţii potrivit mentalităţii răsăritene este una firească: primită ca dar prin actul creaţiei, ontologică fiinţei umane, ea este întunecată prin cădere în păcat, dar nicidecum incapabilă de a se raporta la faptele sale. Conlucrând cu harul ea se poate îndrepta pe calea îndumnezeirii. Apusul, însă, este radical: omul căzut pare a fi anulat în ceea ce priveşte datul său ontologic, libertatea se transformă în liber arbitru, are nevoie de un har supraadăugat, care să-l conducă nu la îndumnezeire, ci la o împăcare mai degrabă juridică cu un Creator, la fel de străin cum îşi este el sieşi. Spre deosebire de Apus, în gândirea răsăriteană destinul omului este în acelaşi timp destinul libertăţii sale, manifestată nu doar în actele pe care le săvârşeşte ci şi în responsabilitatea pentru ele. Nu există text despre libertate care să nu facă referire direct sau indirect la problema responsabilităţii. Într-o societate care se plânge tot mai mult de o insuficienţă în plan social a adevărurilor Bisericii, în care „omul modern” înţelege autonomia individuală ca ultim adevăr care să-l elibereze şi care în acelaşi timp îi este insuficient şi chiar factor paralizant, Biserica oferă acelaşi adevăr al „chipului lui Dumnezeu” care stă la baza jertfei hristice. Fără o teologie a chipului lui Dumnezeu în om, libertatea atât de visată de contemporani nu-şi află răspuns. De aceea este necesară o înţelegere şi o aflare a realelor coordonate ontice umane, a se vedea dacă omul îşi află adevărul ultim în natura sa luată separat, dacă ascultarea de statusul său biologic este cu 190 adevărat chemarea sa pe acest pământ, dacă raţiunea sa este suficientă în înţelegerea lumii. Biserica spune că toate acestea nu sunt nici pe departe ultimele realităţi la care omul ar trebui să ajungă. Ea propovăduieşte nu o schimbare substanţială a lumii, nu un „agiornamento”, ci o schimbare printr-un mod de existenţă euharistic, de reală respectare şi înţelegere a lumii. Ea propune mai întâi cercetarea rădăcinilor existenţiale umane, regăsirea „vechiului Adam”, înţelegerea şi asumarea dimensiunilor căderii acestuia, blestemul creaţiei şi al firii de nu se putea împlini decât în comuniune de iubire, asemenea modului de existenţă trinitar. Este o aventură a libertăţii care se pierde pe sine în momentul în care s-a afirmat, şi se află pe sine, în cele mai splendide culori, când îşi refuză autonomia. Da, este un paradox care poate părea şocant la prima vedere, dar el este garantat ca autentic de prezenţa vie în creaţie a unui Dumnezeu personal care se încarnează chiar, din iubire faţă de făptura mâinilor sale. Energiile iubirii sale sunt prezente la modul cel mai real în lume, aşteptând doar răspunsul creaţiei, consimţământul acesteia, fără de care nu poate face nimic. Fiecare individualitate se vede aici pusă în faţa supremei încercări: „pierderea sufletului”(Luca IX, 24), şi trebuie să se vadă cum de la cel mai mic membru şi până la ultima treaptă harică a preoţiei – episcopia- fiecare persoană se desfăşoară în slujirea celorlalte, cum fiecare eveniment înseamnă un eveniment al întregului trup eclesial, şi prin extindere, al întregii comunităţi, al întregii naţiuni şi, în final, al întregii Europe unite. „Care este speranţa noastră la început de secol? Pe pereţii exteriori ai Bisericii Mânăstirii Suceviţa (sec. al XVI-lea) există o frescă imensă (pe un fond de verde închis) ce reprezintă „scara cerească”, un fel de cale ce leagă cerul şi pământul, pe care urcă şi coboară îngerii şi oamenii. Înfiptă ferm îm pământ, scara se sprijină în partea superioară pe o deschizătură în cer, în faţa căreia stă Iisus Hristos cu mâinile întinse spre cei ce urcă spre El. Sub forma aceasta vizuală, Scara cerească ne transmite vestea cea bună, că toţi vom fi atraşi spre El: „Iar Eu când voi fi ridicat de pe pământ, îi voi atrage pe toţi la Mine”311. Această comuniune de viaţă, în virtutea modelului oferit de chipul lui Dumnezeu, Hristos, este singura în măsură a surmonta moartea ca datum existenţial, în nădejdea filiaţiei şi Învierii la care ne face părtaşi. 311 Prof. Dr. Nifon Mihăiţă, Arhiepiscopul Târgoviştei, op. cit., p. 178. 191 ASPECTE ALE LIBERTĂŢII RELIGIOASE ÎN PERSPECTIVA INTEGRĂRII ROMÂNIEI ÎN UNIUNEA EUROPEANĂ Pr. asist. univ. Adrian IGNAT 1. Drepturile omului într-o Europă creştină Cu prilejul vizitei sale, oficiale, în Franţa (martie 2000), Doamna Nicole Fontaine, preşedinta Parlamentului european, releva „… necesitatea şi realismul care au condus statele a-şi respecta suveranitatea lor…”312. Prin urmare, „Uniunea europeană” nu înseamnă şi nu trebuie să ducă la încălcarea principiului şi a stării de suveranitate care fac sau vor face parte din noua Comunitate sau „Uniune europeană”. Această unitate europeană, care trebuie să implice o „unitas in diversitas” a tuturor statelor Europei, cu toată specificitatea şi diversitatea lor etnică, culturală, economică etc., nu trebuie să fie redusă doar la o unitate de natură economică şi nici la o federalizare economico-politică a statelor, care ar face ca ţările mai mici sau cu un potenţial tehnico-industrial în dezvoltare să fie de fapt aservite intereselor unui conclav de politicieni şi magnaţi ai monedei forte. De aceea, nu putem concepe ca la baza unităţii europene să stea ideologiile mondialiste, dar nici cele naţionalist-şovine, xenofobe şi revanşarde, care au distrus nu numai state şi orânduiri politice, ci înseşi milioane de vieţi omeneşti. Fireşte, unitatea europeană nu poate deveni o realitate politică atâta vreme cât drepturile omului – indiferent de sex, religie, rasă etc. – nu sunt respectate întru totul în statele Europei. De altfel, în conştiinţa omenirii au rămas înscrise crimele săvârşite în lagărele Reich-ului nazist şi în Gulagurile sovietice. Acestea au determinat, de altfel, ţările lumii să-şi afirme adeziunea la Declaraţia universală a drepturilor omului din 10 noiembrie 1948 şi la Tratatul de la Amsterdam, care prevedea că „Uniunea europeană este fondată pe principiile libertăţii, democraţiei, respectului drepturilor omului şi a libertăţilor fundamentale, precum şi a Statului de 312. ***, Visite officielle en France de la Presidente du Parlament europeen, în „Tribune pour L’Europe”, no. 3, mars 2000, p. 1, la Pr. Prof. Dr. Nicolae Dură, Bisericile Europei şi “Uniunea Europeană”, ecumenism, reconciliere creştină şi unitate europeană, în “Studii Teologice”, LIII (2001), nr. 3-4, p. 104; 192 drept…” (Art. 6). Acelaşi Tratat de la Amsterdam prevede luarea de măsuri necesare „… în vederea combaterii oricărei discriminări bazată pe sex, rasă sau origine etnică, religie sau convingere religioasă, …” (Art. 13). Fără îndoială, pentru cetăţenii Europei, care au şi mărturisesc o credinţă religioasă, indiferent de ce confesiune şi ce rit religios ar fi ei, priorităţile pentru integrarea ţărilor lor nu por fi în contradicţie cu aceste principii ale „Declaraţiei Universale” ale drepturilor omului, dar nici în contradicţie cu principiile crezului lor religios313. De aceea, şi pentru noi, creştinii români, unitatea europeană nu poate fi concepută prin votarea unor legi în vădită contradicţie cu principiile Evangheliei şi ale moralei creştine. Incontestabil, în „Uniunea europeană”, drepturile omului nu se pot legitima cu lozinca politico-revoluţionară vehiculată de Revoluţia franceză (1789), ci acestea trebuie raportate şi evaluate în perspectiva principiilor umanist-creştine afirmate de Evanghelia lui Hristos, unde dragostea faţă de om a fost adeverită prin jertfa de pe Golgota. De aceea, drepturile omului şi în special libertatea religioasă, trebuie situate şi afirmate – înainte de toate – în lumina revelaţiei biblice, care exclud orice interpretare tendenţioasă a acestora. Făcând referire la aceasta Alexandru Paleologu susţinea: „Pentru Europa şi pentru lumea pe care spiritul european a cuprins-o, este vorba de o singură civilizaţie: cea creştină”314. De altfel, pentru el, „Europa este o construcţie creştină, care a început acum mai mult de un mileniu. Şi cine nu ţine cont de aceasta riscă să aibă (conştient sau inconştient) o poziţie antieuropeană. Pentru că a fi anticreştin este o atitudine antieuropeană. Mulţi europeni sunt anticreştini, dar ca participanţi la o lume creată de creştinism. În Europa, sunt şi foarte mulţi evrei, musulmani sau atei, agnostici. Aceasta a fost totdeauna, nu este ceva nou şi nu trebuie să ne emoţioneze. Adevărul este că, înainte de creştini, Europa n-a fost deloc… Numele mitologic de Europa (mama lui Minos şi bunica „legală” a Minotaurului) nu există ca o conştiinţă continentală decât de la creştinism încoace”315. Tratatul de la Maastricht din 1992 a prevăzut în art. 6, alin. 2 că Uniunea Europeană trebuie să respecte „drepturile fundamentale, aşa cum acestea sunt garantate prin Convenţia Europeană privind Drepturile Omului şi Libertăţile Fundamentale, semnată la Roma la 4 noiembrie 1950, şi aşa cum rezultă din tradiţiile constituţionale comune statelor membre”. Avem de-a face cu prima referinţă concretă la drepturile omului printr-un 313. Pr. Prof. Dr. Nicolae Dură, op. cit., p. 104; 314. Alexandru Paleologu, Moştenirea creştină a Europei, Ediţie îngrijită de Fabian Anton, Editura Eikon, Cluj-Napoca, p. 65; 315. Ibidem, pp. 65-66; 193 document de valoarea juridică a unui tratat, ceea ce a marcat o modificare radicală a politicii CEE faţă de recunoaşterea rolului pe care drepturile omului îl au de jucat în cadrul integrării europene. De remarcat însă că textul citat nu face referinţă la un document al CEE, ci la unul ce marchează apariţia unei alte instituţii, Consiliul Europei, aceasta datorită faptului că în 1992 drepturile garantate resortisanţilor comunitari erau de natură aproape exclusiv economică. După îndelungi ezitări, în iunie 1999, Consiliul European de la Cologne a decis redactarea unei Carte a Drepturilor Fundamentale a U.E. Pentru elaborarea Cartei a fost constituită o Convenţie, compusă din reprezentanţi ai şefilor de stat şi guverne, preşedintele Comisiei Europene şi membri ai Parlamentului European şi ai parlamentelor naţionale. Această Convenţie a lucrat din decembrie 1999 până în octombrie 2000 sub conducerea lui Roman Herzog, fost preşedinte al Republicii Federale Germania „ca şi cum” ar fi elaborat un text juridic constrângător. Rezultatul final, Carta, a fost „proclamată solemn” cu ocazia summit-ului U.E., de la Nisa din decembrie 2000. Carta Drepturilor Fundamentale cuprinde un catalog al drepturilor omului clasice garantate prin Convenţia europeană privind Drepturile Omului şi Libertăţile fundamentale, aşa cum acestea au fost dezvoltate de către Curtea Europeană a Drepturilor Omului. Pe lângă acestea, se regăsesc drepturi care sunt rezultatul competenţelor Uniunii Europene, definită prin tratate şi prin jurisprudenţa Curţii Europene de Justiţie. Carta reafirmă de asemenea, unele drepturi şi principii derivate din tradiţiile constituţionale şi obligaţiile contractuale internaţionale ale statelor membre. În definirea drepturilor garantate prin Cartă s-a ţinut cont şi de ceea ce poartă denumirea de „model social european”. Carta nu creează drepturi noi, ci a avut ca scop creşterea vizibilităţii drepturilor deja existente. Convenţia care a redactat Carta Drepturilor Fundamentale nu a avut în mandatul său definirea unor drepturi noi, însă felul în care sunt exprimate unele drepturi se îndepărtează foarte mult de formularea din care autorii săi s-au inspirat. Carta nu atribuie noi competenţe Uniunii Europene, ci dimpotrivă limitează exercitarea prerogativelor instituţiilor europene datorită faptului că aceste instituţii trebuie să ţină seama de drepturile existente în Cartă. Competenţele statelor membre UE nu sunt limitate prin Cartă, deoarece aceasta nu se substituie regimului juridic al drepturilor omului existent în dreptul intern316. 316. Radu Carp, Carta Europeană a Drepturilor Fundamentale, în „Teologie şi politică de la Sfinţii Părinţi la Europa unită”, volum coordonat de Miruna Tătaru-Cazaban, Editura Anastasia, Bucureşti, 2004, pp. 286-287. 194 Drepturile fundamentale reprezintă nu doar garanţii juridice prin care cetăţenii se apără împotriva intervenţiilor arbitrare ale autorităţilor publice, cu ajutorul lor nu este definit doar acel status negativus teoretizat de George Jellinek, ci au şi funcţia de a acorda cetăţenilor posibilitatea unei participări active în politică - status activus. Cu ajutorul drepturilor fundamentale cetăţenii pot cere guvernelor să pună în aplicare acele politici prin care se garantează exercitarea drepturilor şi libertăţilor acordate prin Constituţie - status positivus. Prin urmare, la nivelul Uniunii Europene drepturile fundamentale reprezintă drepturi subiective ale fiinţelor umane şi, totodată, elemente obiective ale ordinii constituţionale europene care exprimă „valorile comune” pe care, potrivit Preambulului Cartei Drepturilor Fundamentale, se bazează UE. Carta poate fi calificată din acest punct de vedere, ca o încercare de a sintetiza aceste valori, drepturi şi principii care, aflate într-o relaţie de complementaritate faţă de obiectivele definite prin tratatele constitutive, reprezintă baza a ceea ce s-a numit „contractul social eu-ropean”. Încă înainte de proclamarea solemnă a Cartei, Vaticanul a luat o poziţie în privinţa conţinutului acesteia. Cu ocazia unei întâlniri cu preşedinţii parlamentelor din statele membre UE, Papa Ioan Paul al II-lea a afirmat la 24 septembrie 2000 că: „În procesul de adoptare a unei noi Carte... Uniunea nu trebuie să uite că Europa este leagănul noţiunilor de persoană şi libertate şi că aceste noţiuni au apărut deoarece seminţele creştinismului au fost plantate adânc în solul Europei”317. Momentul formulării acestei declaraţii nu este întâmplător: cu puţin înainte, la 18 septembrie 2000, cardinalul Camillo Ruini, preşedintele conferinţei episcopilor italieni, îşi exprimase îngrijorarea în legătură cu felul în care este redactat textul Cartei. Ruini sesizase o contradicţie: Carta e redactată cu scopul de a pune bazele valorilor comune existente în cadrul UE, însă aceste valori nu sunt definite. Într-adevăr, referinţa la valorile comune se regăseşte în Preambulul Cartei, fără să se aducă precizări legate de natura acestora. În plus, Ruini deplângea faptul că textul Cartei nu menţionează rădăcinile creştine ale Europei - un punct de vedere asemănător cu cele exprimate în legătură cu Preambulul Tratatului de instituire a unei Constituţii pentru Europa. O prevedere a Cartei Drepturilor Fundamentale care are legătură cu tema acestui studiu este art. 10, alin. l potrivit căruia „Orice persoană are dreptul la libertatea de gândire, conştiinţă şi religie. Acest drept include libertatea de a schimba religia sau convingerile şi libertatea, individuală sau exercitată în comun cu alţii, în public sau în privat, de a-şi manifesta religia 317. http://www.igreja-presbiteriana.org/Port/Actual/2000/ Not-Se2000/Noticias48.htm; 195 sau convingerile, prin practicile de cult, învăţământ şi respectarea ritualurilor”. Acest alineat corespunde întocmai art. 9, alin. l al Convenţiei Europene privind Drepturile Omului şi Libertăţile Fundamentale şi, datorită acestei particularităţi, nu necesită comentarii suplimentare. Rămâne de văzut în ce măsură Curtea Europeană de Justiţie va ţine seama de jurisprudenţa CEDO în domeniul modalităţilor de exercitare a acestui drept. Carta Drepturilor Fundamentale include şi o altă referire la religie ce merită a fi scoasă în evidenţă, art. 22 care are următoarea formulare: „Uniunea respectă diversitatea culturală, religioasă şi lingvistică”. O primă constatare care se poate face în legătură cu această prevedere este în ce măsură ea este pe deplin compatibilă cu art. 3 din Cartă, care prevede că: „Orice persoană are dreptul la respectarea integrităţii sale fizice şi mentale”. Nu toate opiniile promovate de diferite religii sunt compatibile cu principiile enunţate în art. 3318. Ipotetic, Curtea Europeană de Justiţie, chemată să aplice Carta, va trebui să aleagă în unele cazuri între a aplica art. 3 sau art. 22, o alegere ce implică nu numai aspecte juridice ci şi, implicit, situarea pe o anumită poziţie teologică. Art. 22 se inspiră din „Declaraţia nr. 11 asupra statutului bisericilor şi organizaţiilor non-confesionale”, anexată Tratatului de la Amsterdam din 1997. Primul paragraf al acestei Declaraţii prevedea că „Uniunea Europeană respectă şi nu prejudiciază statutul din dreptul naţional al bisericilor şi asociaţiilor sau comunităţilor religioase în statele membre”. Acest paragraf a fost preluat de altfel integral în primul alineat al art. I-51 din proiectul de Tratat de instituire a unei Constituţii pentru Europa. Acest articol include, în premieră, o referinţă la dialogul între UE şi biserici. Astfel, alin. 3 prevede că „recunoscând identitatea şi contribuţia lor specifică, Uniunea menţine un dialog deschis, transparent şi regulat” cu Bisericile organizate pe teritoriul statelor membre. Desigur, introducerea acestei noi prevederi demonstrează consensul la care s-a ajuns în cadrul Convenţiei Europene pentru a ridica această problemă în rândul domeniilor pentru care Uniunea Europeană este competentă. Totodată, din formularea acestei prevederi putem deduce şi faptul că acest consens a fost limitat: nu se precizează care sunt formele concrete prin care acest dialog cu bisericile poate fi pus în aplicare. Rămâne ca reglementări ulterioare să definitiveze chestiunile care nu au putut fi soluţionate cu ocazia lucrărilor Convenţiei Europene; nu trebuie să uităm nici faptul că la nivelul unui tratat nu se pot 318. A se vedea în acest sens comentariile lui Francois D. Lafond în cadrul conferinţei Supporting Principles of European Constitution, Milano, 27-28 noiembrie 2000, http://www.notre-europe.asso.fr/ fichiers/NotesFDL3.pdf; 196 aduce toate precizările necesare, în aşa fel încât concluziile referitoare la utilitatea acestei prevederi trebuie amânate până în momentul în care legislaţia subsecventă va fi adoptată. Nu excludem nici posibilitatea ca pe viitor o asemenea legislaţie să fie amânată sine die, ceea ce nu înseamnă că garanţia constituţională nu va putea fi respectată şi pusă în aplicare. Pentru noi, românii, creştini ortodocşi, tăria noastră a rezidat dintotdeauna în „legea românească”, adică în statornicia în credinţa strămoşească, de sorginte apostolică, mărturisită în graiul vechilor Cazanii. „Împotriva tuturor uneltirilor străine, care ar fi voit să ne vadă dezbinaţi de tot – scria Ioan Lupaş, în anul 1912 – legea românească a rămas totuşi stăpânitoare”319. Ori, tocmai de această „lege românească” are nevoie suflarea românească şi în vremurile de astăzi. Într-adevăr, numai prin această „lege” ne putem afirma şi păstra identitatea şi unitatea noastră „naţională” şi ipso facto să milităm pentru o unitate spirituală a Europei, în care fiecare popor să-şi poată aduce contribuţia sa, prin însăşi propria sa specificitate (etnică, lingvistică, religioasă, culturală, etc.). 2. Vocaţia europeană a creştinismului ortodox Religia a fost şi trebuie să rămână fermentul indispensabil culturii şi civilizaţiei omenirii. Principiile morale izvorâte din religie sunt temeliile pe care se identifică binele obştesc. Suport al vieţii morale şi sociale, religia este aşadar atât „auctoritas spiritualis”, cât şi „auctoritas civilis”. De aceea, nu putem vorbi de „homo europpaeus” fără să facem apel la componenţa sa spiritual-creştină. Prin propovăduirea valorilor creştine, străbătute de un umanism unic în felul său, ca de pildă, dragostea faţă de semenii noştri, ipso facto deci faţă de orice străin, în care trebuie să vedem acelaşi chip al lui Hristos, ajutorul celor strâmtoraţi, prin diferite forme de asistenţă socială etc., Biserica Ortodoxă face dovada că este animată de acelaşi spirit umanist al Evangheliei lui Hristos, care transcende graniţele artificiale create de ideologiile vremii. Că acest spirit de unitate europeană a fost şi este o constantă în viaţa fiilor Bisericii Ortodoxe îl atestă atât realitatea istorică, cât şi doctrina ortodoxă. Unul din atributele definitorii ale Ortodoxiei este acela al sobornicităţii (catolicităţii) sau al ecumenicităţii (orbis terrarum). Ori, prin caracterul ei sobornicesc, universal sau ecumenic, reafirmat în mod vădit de credincioşii Bisericii Ortodoxe şi cu prilejul rostirii crezului niceo- 319. Ioan Lupaş, Temeliile traiului nostru, Sibiu, 1912, apud. „Magazin Istoric”, nr. 7 (352), iulie 1996, p. 2; 197 constantinopolitan, ori de câte ori se săvârşeşte Sfânta Liturghie, Ortodoxia avea de fapt să pregătească însuşi spiritul ecumenicităţii Europei de astăzi. Exponenţi ai teologiei răsăritene (ortodoxe), teologii Bisericii noastre vorbesc despre „dimensiunea cosmică a mântuirii lui Hristos”320. Ori, o astfel de dimensiune cosmică implică o teologie a mântuirii tuturor oamenilor indiferent de neamul lor, sexul lor, condiţia lor socială, ţara lor etc. Prin afirmarea unei asemenea teologii, Biserica Ortodoxă dă totodată mărturie că însăşi creaţia, lumea văzută, este destinată transfigurării ei în Duhul lui Hristos (cf. Ps. 103, 31). După învăţătura creştină, rolul Bisericii este acela de a preface şi transfigura lumea şi omul, adică de a zidi un om nou, nimb al noii Creaţii restaurată prin întruparea lui Hristos. Aşadar, nu poate fi vorba de o transformare a Bisericii după chipul lumii, desacralizată sau secularizată, sau de implicarea ei într-un activism social-politic. Biserica trebuie să fie dinamică în lume, dinamismul ei nu trebuie să se concretizeze „în acţiuni de ordin politic şi activism social…”321. Raportându-ne la valorile creştin-umaniste, afirmate de Evanghelia lui Hristos şi revalorificate de teologia patristică, răsăriteană, putem deci conchide că pentru noi, creştinii, cetăţeni europeni, acestea trebuie să constituie pârghia de rezistenţă a edificiului Europei de astăzi. Doar prin afirmarea acestor valori creştin-umaniste vom putea într-adevăr depăşi şi egoismul naţionalist, regionalist sau federalist care se constată încă în lumea noastră europeană. Sistemul individualist, cu o economie de piaţă de tip capitalist, nu concepe existenţa umană într-o stare relaţională, de tipul comuniunii între legătura dragostei şi frăţietăţii umane. Fără îndoială, lipsa acestei relaţii de comuniune – de sorginte creştin-umană – între indivizii unei societăţi, nu poate chezăşui nici iubirea şi nici dreptatea socială ca factor determinanţi ai relaţiilor umane. Ori, Biserica Ortodoxă – prin însăşi doctrina ei evanghelică – propovăduieşte de 2000 de ani necesitatea creării şi permanentizării relaţiilor de comuniune, de frăţietate şi de dreptate socială între toţi oamenii indiferent de rasă, sex, religie. Iată de ce trebuie să evidenţiem o dată în plus că Biserica Ortodoxă este aceea care, prin tezaurul ei spiritual şi de trăire umană, poate aduce lumii europene, de astăzi şi de mâine, temeiuri solide pentru construcţia unei Europe unite. Prin valorile ei creştin-umaniste, afirmate de-a lungul secolelor de spiritele ei tutelare (ierarhi, monahi, preoţi şi mireni teologi), Biserica Ortodoxă poate, deci, aduce la această construcţie a „Casei” europene 320. Pr. Prof. dr. Dumitru Popescu, Hristos, Biserică, Societate, Editura Institutului Biblic şi de Misiune al Bisericii Ortodoxe Române, Bucureşti, 1998, p. 36; 321. Ibidem, p. 63. 198 zestrea ei spirituală şi starea de comuniune a membrilor ei (cf. Fapte 2, 42). O valoare umană, universală, pe care şi Biserica Ortodoxă Română a încorporat-o şi o exprimă în viaţa ei de zi cu zi, se manifestă prin spiritul de respect şi toleranţă pe care fiii ei au arătat-o altor etnii hărăzite de istorie să trăiască în graniţele geografice ale ţării noastre. După cum se ştie, armeni, evrei, ţigani, turci, greci, etc. s-au bucurat – de-a lungul secolelor de o convieţuire paşnică şi frăţească de partea celor de „lege românească”. Pentru a ne edifica asupra acestei realităţi, ar fi suficient să facem doar câteva trimiteri la mărturii ale istoriografiei româneşti şi străine. Chiar şi atunci când potentaţii şi politicienii vremii, aserviţi unor interese străine, au pus în aplicare principii xenofobe, rasiste, naziste, totalitarist-comuniste etc., oamenii Bisericii Ortodoxe Române (clerici şi mireni) au făcut dovada unei atitudini civice de certă valoare creştin-umanistă, demnă de toată lauda şi aducere aminte. De-ar fi să amintim, de exemplu, doar atitudinea Patriarhului Nicodim şi a altor clerici şi laici privind ocrotirea evreilor şi ţiganilor, şi ar fi doveditor pentru spiritul creştin uman, tolerant şi universalist, de care sunt şi au fost animaţi fiii Bisericii noastre. Nu demult, un teolog român scria că Biserica noastră este confruntată „… cu numeroase dileme din câmpul activităţii ei sociale, …”, precum, de pildă, „dilema dintre naţionalism şi universalism, cea dintre individualism şi colectivism, … cea dintre prozelitism şi ecumenism… Depăşirea acestor dileme, atât din punct de vedere teoretic, dar şi din punct de vedere practic, este – preciza teologul român – de mare importanţă pentru misiunea Bisericii în societatea românească actuală, şi pentru problema integrării ţării noastre în noile structuri europene”322. Din experienţa secolului nostru ştim că naţionalism a fost moneda bătută de naţiunile revanşarde şi de partidele de o ideologie socialist-naţionalistă, de tipul celei din Germania nazistă. Mai ştim că genocidele au fost comise în numele unei rase şi culturi superioare, şi anume „rasa ariană” şi cultura produsă de aceasta, şi nu de bisericile creştine chiar dacă – la vremea respectivă – unele au fost chiar aservite acestei ideologii naziste. Oricum, pentru Biserica Ortodoxă, articularea dintre „naţional” şi „universal” nu constituie o dilemă, fiindcă bisericile locale s-au constituit încă din epoca apostolică într-un cadru etnic, bine delimitat, fără ca prin aceasta să iasă din cadrul Ortodoxiei ecumenice (catolice sau universale). Biserica Ortodoxă Română s-a întrupat şi grefat şi ea pe fiinţa neamului său, românesc, încă de la geneza acestuia, adică de 2000 de ani. Ea este înscrisă în universalitate sau ecumenicitate, prin însăşi apartenenţa 322. Ibidem, p. 6; 199 ei la Biserica Ortodoxă ecumenică, prin care păstrează unitatea dogmatică, canonică şi cultică. Trebuie, de asemenea, să precizăm şi faptul că Biserica Ortodoxă – implicit Bisericile Ortodoxe din ţările Europei răsăritene – nu au publicat niciodată un „syllabus errorum” sau „index librorum prohibitorum”. N-au legitimat niciodată crearea „inchiziţiei” sau a vreunui organ de inchiziţie – propriu Inchiziţiei catolice de tristă amintire – care să reducă la tăcere sau pe rug pe cei care puneau la îndoială dogmele pontificale cădelniţate întru ascultarea necondiţionată. Dimpotrivă Biserica Ortodoxă este aceea care a făcut din pridvorul ei şcoală în care au fost luminate minţile fiilor neamurilor chemate la mântuirea întru Hristos. Mai mult, ea este aceea care a înzestrat sufletele acestor neamuri nu numai cu cunoştinţe de cultură teologică şi profană, ci şi cu simţul frumosului şi binelui, despre a cărui mărturie rămân peste veacuri şi frescele Bisericilor româneşti. Prin acest aport la patrimoniul culturii universale Bisericile Ortodoxe s-au înscris, deci, de secole în unitatea culturală a Europei de astăzi. În fine, în ţările ortodoxe nu s-au produs războaie confesionale, nici noaptea „Sfântului Bartolomeu”, precum s-a întâmplat în Apus, chiar cu binecuvântarea Bisericilor catolice şi protestante. Cu toate acestea, cu excepţia Greciei, ţările care fac parte din „Uniunea Europeană” sunt de confesiune catolică şi protestantă. Graniţele acestei „uniuni” s-au oprit – ca din minune – chiar la graniţele ţărilor ortodoxe din sud-estul Europei. Deci, nu-i de mirare că şi ţara noastră – ortodoxă prin fiinţa şi vocaţia ei – a rămas dincolo de zidurile „noului Berlin”323. După cum se ştie, după evenimentele din 1989, care au dus la înlăturarea dictaturii comuniste din ţara noastră, Biserica Ortodoxă Română s-a angajat într-un proces firesc de reintegrare în viaţa societăţii româneşti, de la care fusese înlăturată, în chip samavolnic, timp de aproape cinci decenii. Ca o consecinţă imediată a reintegrării primei instituţii a ţării, de două ori milenară, în societatea românească contemporană, religia a fost reintrodusă în şcoală, învăţământul teologic (seminarial şi universitar), a fost reintegrat în reţeaua învăţământului de stat, preoţilor li s-a permis din nou să-şi desfăşoare activitatea pastoral-misionară şi de asistenţă socială în spitale, orfelinate, azile etc. România este parte a acestui proces de integrare europeană, fiind în momentul de faţă consultată în legătură cu deciziile majore în chestiuni europene. Suntem la începutul unui drum la capătul căruia opinia noastră va avea aceeaşi pondere cu cea a unor state cu o tradiţie democratică 323. A se vedea Arhimandrit Teofil Tia, Reîncreştinarea Europei? Teologia religiei în pastorala şi misiologia occidentală contemporană, Editura Reîntregirea, Alba Iulia, 2003, p. 449; 200 îndelungată. Se pune însă întrebarea dacă suntem într-adevăr pregătiţi să ne comportăm la înălţimea rolului ce este pe cale de a ni se recunoaşte. Concretizarea cu paşi repezi a proiectului european reprezintă pentru toţi actorii acestuia o seamă de provocări şi de perspective sau şanse. În cazul Bisericilor Ortodoxe din Europa, procesul de integrare europeană sau dezbaterea referitoare la unitatea continentului (în cazul ţărilor majoritar ortodoxe care nu sunt pentru moment invitate să adere în UE) se consumă la numai un deceniu după căderea comunismului. Concomitenţa şi intersecţia post-comunismului cu pre-integrarea produc mai curând angoase. Clasa politică est-europeană este doar în foarte mică măsură capabilă să gestioneze fericirile şi neliniştile colective. De aceea, nu este întâmplător că, spre oripilarea majorităţii diriguitorilor occidentali laici, dacă nu chiar anticreştini, Biserica se bucură în Est de o încredere mai mare decât orice instituţie naţională sau europeană. În Polonia sau România, pentru a nu da decât două exemple, mesajul integrator al Bisericii majoritare este mai credibil, tocmai pentru că nu este lipsit de o dimensiune critică, decât cel al politicienilor, care au reuşit să transforme chestiunea europeană în slogan electoral sau în scuză universală pentru eşecurile economice. Fără a investi procesul de unificare europeană cu valori şi semnificaţii hiperbolizate, trebuie să recunoaştem că suntem martorii unei transformări cu bătaie lungă. Această „reinventare” a Europei provoacă, în mod special ethos-ul de la baza naşterii ei: creştinismul. Este motivul pentru care Bisericile trebuie să se simtă cu adevărat coresponsabile pentru reuşita redefinirii geografiei culturale şi spirituale în care va trăi omul european de mâine. Ele pot transforma provocările (nu puţine la număr) în totatâtea şanse pentru mărturisirea convingătoare a lui Hristos - Dumnezeu coborât în istorie. Chiar dacă astăzi nu se mai poate vorbi fără precizări despre “Europa creştină”, faptul că paradigma ei este summa moştenirii greco-romane şi a credinţei creştine nu poate fi ignorat, dacă dorim o ieşire din criza identitară în care până şi ateii recunosc că ne aflăm324. Concret, în orizontul copleşitor al şantierului european, prezenţa Ortodoxiei în Europa unificată de mâine trebuie văzută cu alţi ochi, din perspectiva participării active, iar nu din cea a celui care a pierdut înainte de a concura. Iată de ce, pentru a răspunde noilor provocări şi pentru a le 324. În contextul dezbaterii pe marginea proiectului Constituţiei Europene, Sfântul Sinod al Bisericii Ortodoxe Române, în şedinţa din 4 martie 2003, propunea, pentru definirea identităţii cultural-spirituale a Europei, următoarea formulă: „Statele membre şi cetăţenii Uniunii Europene… (sunt) conştienţi de istoria lor şi de valorile universale indivizibile ale demnităţii umane, libertăţii, egalităţii şi solidarităţii, precum şi ale moştenirii sale religioase, preponderent creştină”; 201 transforma în tot atâtea perspective şi şanse, Bisericile Ortodoxe au nevoie urgentă de o atitudine apologetică şi de o gândire socială pe măsură. Aceasta cu atât mai mult cu cât, cel puţin la nivelul principiilor, structurile interioare ale Ortodoxiei sunt capabile să fecundeze gândirea şi practica europeană. Aşa cum spunea şi Patriarhul Ecumenic Barthotomeu I în faţa Parlamentului European de la Strasbourg, în aprilie 1994, “este frapant că organizarea reală şi profund democratică a Bisericii creştine ortodoxe - cu al său grad de autonomie administrativă şi de autoritate locală a episcopilor, patriarhilor şi a Bisericilor autocefale, la care se adaugă în acelaşi timp unitatea euharistică în credinţă - reprezintă un prototip, recent instituţionalizat de către Uniunea Europeană sub denumirea principiu al subsidiarităţii, ca fiind metoda cea mai eficace în ce priveşte articularea puterilor sale”325. Celor care mai au dubii dacă este sau nu de folos munca de reprezentare a Bisericilor la Bruxelles sau Strasbourg, dacă prin lobby bisericesc se poate sau nu propovădui Evanghelia, dacă nu cumva prin teme de genul „integrare europeană” sau „unitate europeană” se introduc prea mult elemente sociologizante sau chiar politice în teologie, am putea să le răspundem împreună cu un tânăr teolog care sublinia două pericole majore în legătură cu „Europa” ca temă teologică: pe de o parte există pericolul conformismului politic, al repetării cu morga teologică a unor formule goale de conţinut, al unei munci de lobby alta decât în sensul avut de noi în vedere; pe de altă parte, există, nu mai puţin, pericolul scoaterii pe considerente înalte, transcendente, a temei europene din zona de interes, ceea ce ar fi mai nobil, dar cu siguranţă miop326. Dacă pledoaria de mai sus nu a fost încă suficient de clară, să auzim în loc de concluzie, ca o invitaţie la meditaţie şi lucrare, opinia unui teolog ortodox grec cu o bogată experienţă în ceea ce numeam lobby ortodox european: Până în ce punct ar fi legitim să prezentăm astăzi Europa occidentală ca fiind ea singură şi numai ea o entitate care afirmă cu certitudine - iar uneori chiar cu o anumită undă de aroganţă - autosuficienţa ei, puterea ei economică şi, nu mai puţin, unitatea ei culturală şi politică? Nu este adevărat că aceeaşi Europă a trăit propriile ei lupte intestine, propriile momente de tensiune şi de îndoială, fiind confruntată şi ea cu dileme fundamentale? 325. Patriarhul ecumenic Bartholomeu I, L’apport de l’Eglise orthodoxe a la construction de l’Europe, în SOP, 190 (Juillet-Aout 1994), pp. 25-26; 326. A se vedea în acest sens Radu Preda, Un suflet pentru Europa. Ortodoxie şi integrare, în „Fiecare în rândul cetei sale”, Ediţie îngrijită, introducere şi note de Răzvan Codrescu, Editura Christiana, Bucureşti, 2003, p. 283; 202 Numeroşi sunt aceia care, din chiar interiorul Europei de Vest, se opun deducţiei potrivit căreia Europa occidentală ar fi o entitate omogenă de felul: Europa creştină, Europa catolică, Europa economică sau Europa politică. Ei subliniază mai curând că drumul către unitate va fi lung şi dificil, că va necesita sinergia mai multor actori. Iată de ce, în ciuda a ceea ce încă nu s-a realizat, viziunea celor «doi plămâni» sau «sufletului pentru Europa» constituie dovezi clare că Europa occidentală resimte nevoia unei relaţii mai strânse cu Europa răsăriteană, şi prin urmare cu Ortodoxia. Dacă este dreptul nostru de a ne exprima critic faţă de anumite afirmaţii pretenţioase ale Europei occidentale, este nu mai puţin datoria noastră de a intra în dialog cu toţi aceia care sunt în căutarea unui drum nou, a unei soluţii constructive. Obligată să se apere timp de secole faţă de un Occident când expansionist, când arogant, când ignorant faţă de trăirile autentice ale popoarelor răsăritene, când nedrept în judecăţile sale, Ortodoxia a sfârşit prin a se defini aproape sistematic «prin opoziţie» faţă de acest Occident, încarnat în ochii ei, pe rând, de Roma sau de Reformă. Mutaţiile din Europa şi din întreaga lume obligă azi Ortodoxia să urmeze un alt drum. Este drumul dialogului, al schimbului deschis şi constructiv. Este un drum unde polemica, apologia (unilaterală) şi acuzaţiile reciproce, ar putea lăsa treptat locul voinţei de mărturie comună într-o lume secularizată şi deşirată, o lume care cauţi noi forme de aşa-zisă «comuniune», adică: fără Hristos. Zidul Berlinului - în egală măsură politic, cultural, ideologic şi chiar religios - nu mai există. Experienţa ne învaţă însă că dărâmarea zidurilor nu este în mod necesar sinonimă cu realizarea unităţii politice, a celei economice sau a comuniunii bisericeşti. Va trebui de aceea să construim mai curând punţi între popoare şi între Biserici. Tot experienţa ne învaţă că este mult mai uşor să dărâmi ziduri decât să construieşti poduri. Abandonând atitudinea ei defensivă, Ortodoxia poate deveni azi un puternic fluviu de viaţă, ştergând piedicile din cale, echilibrând anumite contrarii şi conducându-i pe proprii credincioşi - şi împreună cu aceştia pe creştinii de alte confesiuni - către experienţa Cincizecimii, către experienţa unităţii în complementaritate şi în diversitate327. De aceea, sensul şi noima cuvintelor „Europa unită”, nu vor putea fi exprimate în acurateţea şi potenţialitatea lor decât atunci când Bisericile acestor ţări vor fi ajuns ele însele la o reconciliere, printr-un dialog teologic, sau măcar la stadiul relaţiilor la care au ajuns Bisericile Romei şi cea din Constantinopol; de la anatema reciprocă, din anul 1054, acestea au 327. Ibidem, pp. 284-285; 203 ajuns la declanşarea dialogului în a doua jumătate a secolului nostru (anii 1964-1965)328. Cu prilejul vizitei sale la Bucureşti (7-9 mai 1999), Papa Ioan Paul al II-lea declara că „… vom trece pragul mileniului III cu martirii noştri şi cu toţi cei care şi-au dat viaţa pentru credinţă”329. Într-adevăr, suntem în mileniul al III-lea şi cu „martirii” noştri, preoţi şi mireni, martirizaţi în temniţele comuniste pentru numele lui Hristos. Ori, aceşti martiri au adus ofranda şi chezăşia lor şi pentru refacere unităţii creştine, şi pentru realizarea comuniunii europene, în care dreptul la libertatea de gândire şi expresie trebuie să fie şi să rămână o realitate incontestabilă. 3. Pluralism şi toleranţă în România şi Uniunea Europeană Pluralismul şi toleranţa sunt sigur legate de „modernism”, şi pentru majoritatea cercetătorilor este rezultatul acestuia, acesta fiind realizarea tangibilă a iluminismului, care a prevalat în Europa şi a dominat toate aspectele vieţii publice, a civilizaţiei noastre vestice după dezastroasele războaie religioase din secolul al XVII-lea d. Hr., care s-au încheiat cu celebra pace de la Westfalia din 1648 d. Hr. Pentru a stabili corect contextul prezent al mărturiei Bisericii este necesar să stabilim pe scurt pluralismul şi toleranţa în cadrul modernismului şi dialecticii dintre modernism şi post-modernism. Din această cauză am ales să abordez problematica aflată în discuţie printr-o referire la contrastul dintre pre-modernism, modernism şi post-modernism. În lumea pre-modernă, povestirile sacre, cosmice ale tuturor religiilor asigurau, fiecare pentru propria cultură, o cunoştinţă a oamenilor publică şi sigură ce ei credeau că o au asupra realităţii. După „iluminism”, spre exemplu în modernism, ştiinţa seculară a înlocuit religia ca aceea cunoştinţă publică şi sigură pe care oamenii credeau că o au asupra lumii lor, întrucât povestirile religioase erau reduse la probleme de credinţă şi opinie personală. Idealul modernismului a fost separarea Bisericii de stat (sau a religiei de societate), împingerea religiei spre tărâmul privat sau personal şi declaraţia tărâmului public ca secular, cu alte cuvinte liber de orice influenţă religioasă. Pluralismul a fost, de aceea, stabilit ca un context necesar pentru bunăstarea societăţii civilizate. Aproape pe parcursul întregii 328. A se vedea Arhim. Prof. Dr. Ioasaf Ion Popa, Refacerea unităţii Bisericilor ortodoxă şi catolică, în „Credinţa Ortodoxă” (Revista Episcopiei Romanului), nr. 8 (30), 1999, pp. 1, 11, 16; 329. ***, Discursurile lui Ioan Paul al II-lea, în „Vizita apostolică a lui Ioan Paul al II-lea în România”, Edit. L’ Observatore Romano, Cahier Special, Vatican, 1999, pp. 18-20; 204 perioade a modernismului creştinătatea a fost rezervată, dacă nu ostilă, atât pluralismului cât şi principiilor modernismului. Aceasta este mult mai evidentă în creştinătatea ortodoxă, întrucât în vest a fost urmat un drum opus, într-o capitulare aproape completă, în special în lumea protestantă330. Post-modernismul este un termen ambiguu, folosit să denumească un timp ambiguu al tranziţiei în istorie. Perioada post-modernă are începuturile sale în necesitatea ştiinţelor sociale, care în stadiile sale primare nu a determinat autoritatea religiei şi prezenţa lor publică şi a contribuit la secularizarea societăţii. Oricum, când aceleaşi tehnici ale criticismului sociologic şi istoric au fost aplicate în final ştiinţei însăşi, incluzând ştiinţele sociale, s-a descoperit că cunoştinţele ştiinţifice au fost de asemenea o interpretare imaginativă a lumii. Pentru unii, această descoperire a fost mai şocantă decât descoperirea că pământul nu era centru al universului331. Deodată, toate observaţiile noastre, incluzând aşa numitele observaţii ştiinţifice erau relativizate. Aceasta a determinat pe oameni să conştientizeze că respectivele punctele de vedere (moderne) asupra lumii nu au putut fi preluate automat pentru a fi descrieri obiective. Ca rezultat, pluralismul a fost subliniat mai mult în post-modernism, decât în modernism332. Toate aceste descoperiri au readus din nou religia şi Biserica în particular, în sfera particulară. Aceasta a făcut ca teologia să adopte o nouă tehnică şi să articuleze ceea ce în general este numit ca fiind „teologie publică”333. Religia este acum acceptată ca unul din factorii care au influenţat viaţa în societate pe parcursul anilor. Este o sursă de împlinire personală şi contribuie la definirea identităţii persoanei. Ca rădăcină a termenului latin (religare, a lega) este indicat că religia îi arată pe toţi cei care au ales să se lege – de alţii şi de lucrurile intangibile. Dând importanţă religiei în viaţa multor oameni, societăţile democratice din post-modernism fac posibilă urmarea sa. Şi acesta este motivul pentru care birocraţii din Uniunea Europeană o numesc Ortodoxie, cunoscând bine că acest sistem religios acordă un loc important pentru a comunica cu oricare altă tradiţie creştină. 330. A se vedea Pr. Alexander Schmemann, Biserică, lume, misiune, traducere de Maria Vinţeler, Editura Reîntregirea, Alba Iulia, 2006; 331. Darrell Fasching, Iudaism, creştinism, islam: religie, etică şi politici în lumea (post)modernă, Jacob Neusner (ed.), Religie şi ordine politică, Scholars Press, Atlanta, 1996, p. 291-299. 332. Cf. lui Stanley Grenz, Primul în postmodernism, Grand Rapids, 1996, pp. 161-174; (semnul postmodernismului este „lipsa centrului pluralismului”); 333. Cf. E. Clapsis, Biserica ortodoxă într-o lume pluralistă, în „Ortodoxia în conversaţie: angajamentele ortodoxe ecumenice”, WCC/HC Geneva/Boston, 2000, pp. 127-150; 205 Având în vedere cele spuse, este important să reafirmăm că, cunoştinţele sociologilor subliniază, spre exemplu, că modernismul, numărând (alternativ) modernismul, post-modernismul şi chiar de-modernismul sunt întotdeauna procese simultane. Altfel, post-modernismul poate foarte uşor sfârşi şi se poate transforma în neo-tradiţionalism şi la final într-o neglijare sau chiar o negare a unei mari realizări a Iluminismului subliniind critic, aprofundat “paradigma”. Sterilitatea raţionalistă a vieţii moderne s-a transformat într-o căutare a ceva nou, ceva radical, care totuşi nu este întotdeauna nou, dar adesea este un lucru vechi, reciclat: neo-romantism, neo-misticism, naturalism, etc.334 Cred cu tărie că Biserica nu poate să-şi exercite misiunea sa într-o lume pluralistă, astăzi, într-un mod lipsit de importanţă, tolerant şi efectiv, fără o reaşezare a contextului prezent, fără o oarecare întâlnire cu modernismul. Există încă o depărtare între creştinism şi modernitate. Aceasta se datorează, în general, respingerii modernismului de către creştinism şi atitudinii sale negative – sau cel puţin sceptice – în ceea ce priveşte întregul şir de realizări ale iluminismului. Există în acelaşi timp o mare persistenţă a susţinătorilor modernismului – şi desigur a instituţiilor democratice care au ieşit din el – pentru a preveni instituţiile istorice şi diacronice, precum Biserica, să joace un rol important în viaţa publică, sau cel puţin ca ele sunt fie absorbite sau înstrăinate de el, cu simplul argument că acestea îşi au originea în epoca pre-modernă. Dacă astăzi această întâlnire este posibilă, şi chiar dorită, în ciuda evenimentelor tragice de la 11 septembrie, aceasta se datorează indiscutabil tranziţiei culturii noastre spre o nouă eră, era post-modernistă care a adus cu sine revolta religiei. Mai devreme am subliniat că post-modernismul este de neconceput fără câteva referinţe la modernism. În trecut, P. Berger a încercat să descrie atitudinea Bisericii spre revoluţia modernistă şi condiţia pluralistă care era determinat, în termenii a două poziţii opuse: acomodare şi rezistenţă335. În cazul nostru, pentru a face argumentul lui Berger mai simplu cineva poate fi fie respins, fie absorbit de Europa. După opinia mea ambele poziţii din punct de vedere teologic ortodox sunt inadecvate. Rezistenţa nu mai este sugerată ca soluţie practică, din cauza progresului făcut în teologia misiunii. În ceea ce priveşte acomodarea, 334. Răspunsurile şi reacţiile postmodernităţii la proiectul modern al Iluminismului pentru a susţine cunoştinţele sau „motivul” ca o lipsă de timp, o construcţie universală, imună la forţele corozive ale istoriei, a mers adesea în extrem. Rezistenţa visului modernităţii nu ar trebui minimalizat sau scăpat de sub control, iar multe din rezultate obţinute, precum grija pentru drepturile universale umane, grija pentru justiţie şi egalitate, toate merită laudă şi mulţumire din partea Bisericii; 335. Peter Berger, Baldachinul sacru. Elemente ale teoriei sociologice a religiei, Doubleday, New York, 1967, pp. 156, 106; 206 imposibilitatea aplicării sale derivă din domeniul teologic şi eclesiologic. Pentru Biserică şi pentru teologia sa sunt incompatibile cu cel puţin trei puncte importante ale modernismului şi în acelaşi timp valori ultime ale Europei: a) secularismul; b) individualismul; şi c) privatizarea336. Dacă Biserica Ortodoxă se acomodează modernismului şi acceptă secularismul, atunci automatic rolul său, fiinţa şi misiunea sa sunt în întregime eliminate din expresia sa instituţională. Biserica ar deveni o altă instituţie a acestei lumi, care poate fi, desigur, binevenită în Europa şi chiar va deveni un jucător de dorit de paradigma modernă dominantă din domeniul public, dar ea va pierde caracterul său profetic, şi mai mult decât atât caracterul său eshatologic. Biserica, trasându-şi fiinţa sa (esse) şi identitatea, nu din ceea ce ea este în prezent, nici din ceea ce ei i-a fost dat în trecut, dar cu ceea ce ea va deveni în eshaton, ea trebuie nu numai să permită acţiunea ca instituţie a acestei lumi, ci ea trebuie de asemenea, să răspundă critic şi să provoace profetic toate structurile instituţionale. Cu privire la individualism, este destul de vizibil că Biserica, orice Biserică, dar deasupra tuturor Biserica Ortodoxă, ca şi comuniune a credinţei, o koinonia a oamenilor liberi (şi nu ca un sistem comunitar opresor care ignoră drepturile umane individuale), este incompatibilă cu orice sistem care aşează ca principiu de bază fiinţa umană individuală şi nu relaţiile ei cu „ altul”, oricare altul, şi desigur cu Dumnezeu, „Celălalt ”. În sfârşit, decăderea şi împingerea Bisericii exclusiv spre domeniul privat contrazice identitatea sa, şi mai mult decât atât anulează responsabilitatea sa şi datoria sa imperativă să evanghelizeze până la sfârşitul lumii. Această misiune, desigur, nu ar trebui să aibă un caracter expansiv, cu o atitudine şi o purtare imperialistă, aşa cum s-a întâmplat în trecut, şi nu ar trebui nici să ţintească „la propagarea sau transmiterea convingerilor intelectuale, doctrinelor, poruncilor morale etc., ci la transmiterea vieţii de comuniune, care există la Dumnezeu”337. Dacă, totuşi, nici rezistenţa, nici acomodarea Bisericii la paradigma modernă critică nu este legitimă în domeniul teologic, există a treia soluţie care a fost completată de Biserică pe tărâmul responsabilităţii sale misionare în timpul epocii de aur din secolul al IV-lea d. Hr., cea a integrării sociale, faimoasa sinteză bizantină, când Biserica şi-a asumat riscul de a îmbrăţişa „imperiul” şi practic respinge „răsplata”338. În acel 336. Pr. Mihai Himcinschi, Biserica în societate, Aspecte misionare ale Bisericii în societatea actuală, Editura Reîntregirea, Alba Iulia, 2006, pp. 109-110; 337. I. Bria (ed.), Mergeţi în pace, WCC Geneva, 1986, p. 3; 338. G. Florovsky, Antinomii ale istoriei creştine: Imperiu şi Răsplată, „Creştinism şi cultură”, vol. II, al „Operelor colectate ale lui George Florovsky”, Nordland Publishing Company, Belmont, 1974, pp. 67-100; 207 moment critic din istoria sa Biserica nu numai că s-a integrat în societatea contemporană a Imperiului roman - una putând mutatis mutandis fi numită „modernă”; ea nu numai că a arătat respect la ceea ce a fost vremelnic numit „Prostituata Babilon ” (Apoc. 17, 5); dar ea a fost chiar inclusă în imperiu – în mod sigur o instituţie „seculară” - în tabletele sale liturgice (cf. cum ne rugăm noi pentru regi, autorităţi civile etc.). Singurul lucru pe care ea l-a păstrat intact a fost identitatea sa (şi aceasta nu fără dificultăţi şi riscuri) şi vocea sa profetică pe parcursul procesului istoric. Ea a urmat, cu alte cuvinte, în acest respect exemplul Sfântului Apostol Pavel şi nu atitudinea radicală a profetului Apocalipsei. Aceasta este „paradigma” ortodoxă în relaţia cu lumea, indiferent cât de secular, necreştin (anticreştin), necredincios, ateist, chiar rival şi duşman al lui Dumnezeu poate fi; de fapt, aceasta este „moştenirea” noastră ortodoxă indiferent dacă o acceptăm aşa sau nu. Centrul misiunii teologiei noastre ortodoxe, care nu este ca practica misionară vestică de modă veche, nu mai insistă asupra misiunii universal prozelite, ci asupra mărturiei autentice a experienţei eshatologice a Bisericii. Aceasta s-a putut realiza de fapt, prin asumarea fundamentală a teologiei trinitare, „că Dumnezeu în sine însuşi este viaţa comuniunii şi că implicarea lui Dumnezeu în istorie ţinteşte la desenarea umanităţii şi creaţiei în general într-o comuniune cu Domnul de viaţă dătător”, aşa cum regretatul Pr. Ion Bria obişnuia să spună339. Mergând mai departe, această înţelegere a mărturiei creştine sugerează că problema eticii, problema răului covârşitor din lume - cel puţin pentru creştinătatea ortodoxă – nu este numai o temă morală sau socială; este de asemenea – şi pentru unii chiar exclusiv – una eclezială, în sensul că responsabilitatea morală şi socială a creştinilor, de exemplu, misiunea lor în lumea pluralistă de astăzi, este consecinţa logică a cunoştinţei lor de sine. Astăzi în sfera misiunii din lume noi vorbim despre „o ekoumene care va veni”, conform terminologiei din Epistola către Evrei (2, 5; 13, 14), aşa cum este aceasta descrisă în cartea Apocalipsei (cap. 21, 22), ca o societate deschisă unde dialogul onest dintre culturile existente poate începe. Europa, dar de asemenea întreaga lume, cu caracterul ei pluralist poate şi trebuie să devină o familie, unde fiecare este deschis „altuia” (aşa cum ea este deschisă către Altul, Dumnezeu) şi unde toţi pot împărţi o viaţă comună, în ciuda pluralităţii şi diferenţei identităţii lor. În misiologia modernă termenul οικουµενη şi derivatele sale (ecumenism etc.) nu mai descrie o situaţie dată. Când noi vorbim despre οικουµενη, noi nu mai facem referire exclusivă la o universalitate abstractă precum întreaga lume 339. I. Bria (ed.), Mergeţi în pace, p. 3; 208 locuită, sau întreaga rasă umană, sau chiar o Biserică universal unită. Ceea ce noi vrem să spunem este substanţial – şi în acelaşi timp ameninţător – relaţiilor dintre Biserici, culturi, oameni şi societăţi umane şi în acelaşi timp dintre umanitatea şi restul creaţiei lui Dumnezeu. Sensul şi originea culturii europene este persoana şi, să nu uităm, persoana cere comuniunea. Creştinismul şi Europa constituie „taina Celuilalt înscrisă în inima Unităţii”340. 340.Olivier Clement, Creştinătate, secularizare şi Europa, în „Gândirea socială a Bisericii”, Editura Deisis, Sibiu, 2002, p. 508. 209 BISERICA ORTODOXĂ ÎN PERSPECTIVA INTEGRĂRII EUROPENE Asist. univ. drd. Vasile-Adrian COSTIN Proiectul Europei unite a trecut printr-un moment de criză. Această criză a început în anul 2005, atunci când Franţa a respins prin referendum Tratatul constituţional al Uniunii Europene. Despre votul negativ al Franţei s-au emis deja numeroase ipoteze şi explicaţii. Dincolo de aceste ecouri jurnalistice, mesajul respingerii unui tratat crucial care urma să dea consistenţă politică Europei unite este destul de limpede. Europa de astăzi care susţine un proiect de unificare internă de o anvergură fără precedent, se află într-o criză de sens. Cum putem explica ştiinţific lipsa speranţei şi vidul afectiv care conduc la egocentrism, la ancorarea de false idealuri de fericire materialistă şi hedonistă, la agravarea sentimentului singurătăţii persoanelor şi la criza familiei în Europa? La rândul ei, o antropologie care proiectează fiinţa umană în centrul realităţii ignorând faptul metafizic şi religios că acel loc îi aparţine prin excelenţă lui Dumnezeu, care este originea întregii realităţi, nu poate decât să ne sporească confuzia oferindu-ne nişte pseudo-explicaţii ce îşi găsesc confirmarea numai în nihilism, în relativism etic şi în pragmatism cinic. Comunitatea Europeană, deşi se află într-o criză de sens şi identitate, are totuşi o moştenire spirituală proprie care, odată conştientizată, ar putea să anime ideea unităţii în diversitate pe care o susţin, ca pe o vocaţie europeană, arhitecţii Uniunii Europene. Pentru a redobândi accesul la această moştenire spirituală, ar trebui să ne reamintim cuvintele rostite încă din anul 2003 de către Papa Ioan Paul al II-lea „Europa are nevoie de o dimensiune religioasă”. Aceasta nu înseamnă, fireşte, o exigenţă absurdă de a contopi sfera seculară a politicii europene cu cea religioasă, astfel încât anumite norme religioase să poată deveni legi civile aşa cum se întâmplă în Islam. Nici nu înseamnă postularea oficială a unei divinităţi transcendente şi inaccesibile caracteristică religiilor lumii vechi – adică o divinitate insensibilă la problemele şi dificultăţile omeneşti. Este vorba mai curând, aşa cum clarifica mai departe Ioan Paul al II-lea de a recurge în construcţia europeană la acele „valori autentice care au ca fundament legea umană universală înscrisă în inima fiecărui om” şi care 210 pot oferi inspiraţie pentru edificarea unei cetăţi mai demne de fiinţa umană. O exigenţă există, desigur, în promovarea acestui ideal, care nu este o utopie, ci un proiect mereu perfectibil, în care raţiunea umană se întâlneşte armonic cu mesajul biblic: exigenţa de a construi o civilizaţie a cărei calitate morală să fie adeverită de faptul că toţi membrii ei au, într-o măsură cât mai mare, posibilitatea ca trăind în lume să îşi poată urmări scopurile cele mai importante ale unei vieţi omeneşti. Chiar dacă definirea acestor scopuri presupune în primul rând respectul pentru libertatea fiecăruia, raţiunea poate unifica totuşi idealurile morale omeneşti. Antropologia prezentă în această concepţie despre societate nu absolutizează însă umanul până la uitarea lui Dumnezeu, ci denunţă ca iluzorie orice refugiere în paradisuri cum sunt cele promise de tehnologia avansată, de experienţele halucinogene sau de practicile New-Age. Europa unificată are nevoie de redescoperirea unui sens care să anime în duh aspiraţiile sale sociale şi instituţionale. Pentru aceasta, se pare că simpla corectitudine politică care priveşte cu egală condescendenţă toate formele de religiozitate, de la yoga la cristaloterapie şi de la Feng – Shui până la religiile monoteiste – toate fiind la limită, descrise ca fiind în egală măsură europene, este cel puţin discutabilă în contextul culturii şi istoriei acestui continent. Există situaţii de criză şi de conflict la care Europa nu poate face faţă printr-o autodefinire seculară, pluralistă şi golită de orice referinţă la transcendent. O asemenea situaţie este, desigur, actualul conflict arabo – occidental. Traian Ungureanu a susţinut deja cu curaj acest adevăr incomod în cartea sa, publicată recent, „Războiul timpurilor”. Şi mai recent, asumându-şi riscul de a atrage asupra sa nu doar furia şi ameninţările arabe, ci şi indignarea intelectualilor occidentali, Papa Benedict al XVI-lea a criticat în aceeaşi direcţie cultura occidentală, în conferinţa susţinută la Universitatea din Regensburg. Caracteristic pentru Europa, chiar dacă este sau nu recunoscut explicit de către arhitecţii Uniunii Europene, este faptul că acest continent a fost mai întâi unificat în duh de valorile Evangheliei. Timp de aproape două milenii, dacă exceptăm ultimul secol, aspiraţiile europenilor au fost într-un fel sau altul legate de persoana lui Iisus Hristos, de evanghelia speranţei şi de Biserică. Iar dacă Biserica a fost numită de Novalis „locuinţă a istoriei”, ea este în mod predilect locuinţa istoriei europene. Chiar dacă Biserica a fost divizată în ultimul mileniu precum cămaşa lui Hristos cel răstignit, chiar dacă au existat nenumărate dispute, neînţelegeri şi chiar conflicte între confesiuni, dacă privim totuşi cu atenţie pe chipul ei continuă să strălucească şi azi frumuseţea şi dragostea dăruite 211 de Hristos prin Duhul Sfânt. Ironia face ca aceste valori creştine care stau la temelia idealurilor europene de astăzi – a idealurilor de pace, reconciliere şi solidaritate, să nu mai fie recunoscute în dimensiunea lor evanghelică. Acest fapt poate părea, desigur, un scandal chiar dacă putem înţelege motivele pudorii oficialilor europeni de a asuma referinţa la valorile creştine, din temerea de a nu stârni revolta practicanţilor europeni ai altor religii. Trebuie însă afirmat că prin această timiditate în afirmarea propriei sale identităţi spirituale Europa îşi refuză chiar dreptul la o asemenea identitate. Această auto-amputare o face infirmă şi incapabilă să poarte un dialog inter-religios autentic, care nu poate fi susţinut dacă ethosul spiritual al Europei, cu care s-ar putea plasa în acest dialog, rămâne vag şi nedefinit. Pentru ca Europa comunitară să poată învăţa din experienţa unităţii în Duh a Bisericii este însă nevoie să i se recunoască acesteia din urmă un statut mai important decât acela al unei simple entităţi private. Biserica şi comunităţile eclesiale nu pot fi luate în serios de către instituţiile seculare ca o resursă de valori morale şi civile atâta timp cât legitimitatea lor spirituală este privită cu ochii relativismului moral şi epistemologic. Atâta timp cât nu recunoaştem deschis că Biserica este depozitara unui adevăr ultim şi locul în care se manifestă prin excelenţă taina lui Hristos care a rămas la fel de viu şi inefabil, prezent chiar şi după două milenii de istorie creştină şi europeană plină de convulsii, Europa unită se baricadează singură într-o retorică politică vidă a unităţii în diversitate, negăsind elanul şi inspiraţia ce pot umple cu sens lăudabilele sale proiecte comunitare. Bisericii îi revin însă, de asemenea, responsabilităţi care o angajează faţă de societatea europeană de astăzi. În fapt, Biserica din Europa este invitată să redescopere sensul tainei şi să se întoarcă cu umilinţă la Sfintele Taine, celebrând privilegiul comuniunii cu Dumnezeu, realizate prin Hristos, pentru a oferi lumii occidentale sufocate de idealuri de fericire consumistă sau exotică, vestea bună că Iisus este, în continuare, Singurul care poate arăta calea unei spiritualităţi robuste şi autentice şi Care poate dărui bucuria comuniunii şi vitalitatea speranţei în comuniunea viitoare. Pentru ca Biserica să poată oferi o sursă de inspiraţie pentru unitatea în Duh a Europei comunitare, trebuie să fie mai întâi ea însăşi la înălţimea propriei sale misiuni. O comunitate eclesială care nu sărbătoreşte ea însăşi cel puţin la Sfânta Liturghie faptul că Domnul este viu şi care a pierdut sensul actului liturgic, nu poate transmite bucuria comuniunii în Duh nici chiar propriilor săi membri. Dacă până în acest moment am vorbit despre Biserică în general, se cuvine ca în continuare să tratăm despre aportul pe care Biserica Ortodoxă Română, în special, îl poate aduce la formarea spirituală a spaţiului 212 european. La o primă analiză, observăm că Europa actuală, antrenată în secularismul avansat, tinde către un analfabetism religios, pe care România, cu motivarea sa religioasă vie, îl poate stopa. Religiozitatea poporului român, fondată nu pe o instituţie sistematică religioasă, ci pe credinţa sinceră în adevărurile simple ale Evangheliei: văzutul ca manifestare a nevăzutului; Dumnezeu cercetează lumea, mai ales pe cei săraci spre a le da pâinea cea spre fiinţă; Dumnezeu lucrează în istorie, spre binele oamenilor. Această religiozitate extinsă la nivelul societăţii prin proiecte sociale temeinic constituite poate sluji drept model în Europa unită ca un creştinism latent care va împiedica Europa să devină un pustiu fără credinţă. Putem spune că integrarea României în Comunitatea Europeană înseamnă, teologic vorbind, înzestrarea acesteia cu o misiune nobilă: aceea de a lucra cu timp şi fără timp pentru ca spiritualitatea ortodoxă să devină un element integrat Europei. Creştinismul românesc trebuie să transmită efectiv lumii europene împărăţia iubirii ce se pogoară de la Tatăl prin Fiul în Duhul Sfânt. Astfel, Comunitatea Europeană în care România majoritar ortodoxă îşi face auzită opţiunea, trebuie să elimine viaţa dezordonată din punct de vedere spiritual, axată doar pe îmbunătăţirea calităţii vieţii şi să redescopere sacralitatea vieţii: „astfel dintr-o perspectivă creştină problema calităţii unei vieţi umane poate fi abordată doar teologic. Decât să privim etica sacralităţii vieţii opusă eticii calităţii vieţii şi astfel ireconciliabilă cu ea, trebuie să ne bazăm consideraţiile despre calitatea vieţii în perspectiva mai profundă a sfinţeniei persoanei umane.” (Breck 2003: 231) Aceasta înseamnă deplina sinergie a ortodoxiei, ca dreaptă mărturisire şi preamărire a lui Dumnezeu cu ortopraxia, adică dreapta slujire a aproapelui şi a lumii în care se afirmă conceptul de „Liturghie după Liturghie” ca Liturghia profundă a inimii, Liturghia euharistică şi Liturghia fratelui (Bria 1994: 279). Ortopraxia nu se limitează doar la un model social pe care Biserica îl prescrie membrilor ei, ci înseamnă un îndelungat proces de tămăduire atât pe plan personal, cât şi în viaţa socio-economică şi politică a lumii. Slujirea pe care Biserica o aduce lumii înseamnă iubirea concretizată în lupta împotriva nedreptăţilor întunericului şi a opresiunii împotriva oricăror forme ce atentează la libertatea şi demnitatea oricărei persoane în promovarea drepturilor omului. De asemenea, ortopraxia înseamnă ca educaţia şi sănătatea să lucreze în favoarea comunităţilor umane sănătoase şi echilibrate, în centrul cărora stă familia puternică şi stabilă ca premisă a unei vieţi demne de fiinţa umană (Bria 1994: 279). O mare calitate a acestei filantropii căreia Europa trebuie să-i deschidă porţile este adaptabilitatea în funcţie de ţară şi de generaţie chiar. O adaptabilitate a formei în condiţiile păstrării neştirbite a 213 fondului iubirii aproapelui în manifestarea căreia: „Biserica trebuie să dovedească discernământ, sensibilitate şi imaginaţie creatoare pentru a adapta diaconia la nevoile obşteşti” (Bria 1980: 17-18). Misiunea României de a familiariza Europa unită cu valorile spiritualităţii ortodoxe are şi o dimensiune internă: aceea de a conştientiza de către generaţiile actuale şi viitoare de români, de bogata tradiţie spirituală a poporului român pe care trebuie să o reprezinte în Europa. Această îmbinare între creştinismul răsăritean ortodox şi limba şi cultura Romei, reprezintă un patrimoniu care depăşeşte limitele unei provincii tinzând spre universalitate (Ruze 1998: 18), fiind un element fundamental de integrare europeană. Tocmai concentrarea pe cultura şi valorile autohtone a dat putere românilor să reziste de-a lungul istoriei. În acest sens, Europa unită nu poate rezista fără recunoaşterea culturii creştine în diversitatea ei. Pentru creştinismul european, ideea că originea şi istoria Bisericii constituie suportul identităţii etnice şi invers, este de mare însemnătate. Astfel, genealogia istorică este la fel de importantă ca şi genealogia spirituală. Acest lucru ne ajută să înţelegem şi să promovăm ideea conform căreia intrarea în Comunitatea Europeană nu înseamnă pierderea în anonimat, ci, dimpotrivă, respectul identităţii etnice şi culturale a naţiunilor, a structurilor constituţionale al ţărilor, al mentalităţilor şi credinţelor cetăţenilor. Ortodoxia în general şi cea română în special, pot aduce Europei o uşurare intelectuală rezultată din faptul că teologia ei este fondată pe apofatism, adică perceperea lui Dumnezeu aşa cum este El, Fiinţă mai presus de fiinţă şi Nume mai presus de nume. Concepţia ontologică ortodoxă poate fi un răspuns la concepţiile substanţialiste apusene, care imaginează supranaturalul ca pe o anexă a naturalului pe care-l ocoleşte sau îl ignoră. După aceste filosofii, supranaturalul nu asumă creaţia, ci o respectă, dar nu o împlineşte. Supranaturalul poate să adauge ceva sau să nege ceva, fapt ce a condus la un exces de instituţionalizare şi activism. Ortodoxia crede că cele două realităţi nu trebuie separate nici în plan ontologic, nici în plan istoric. Ortodoxia crede că lumea este schimbată de har datorită comuniunii ontologice reale dintre Dumnezeu şi om şi în spiritul hotărârilor de la Calcedon. Întruparea lui Iisus Hrisos a schimbat cursul şi funcţia istoriei, devenită arena sfinţeniei, locul unde se face trecerea şi împlinirea umanului spre veşnicia lui Dumnezeu. Toate aceste accente ortodoxe pot fi deosebit de utile teologiei şi filosofiei occidentale. Unul dintre aspectele cele mai importante care se află în portretul ortodoxiei române este viaţa monastică pătrunsă de spiritualitatea unificării cu Dumnezeu prin rugăciune, de experienţa vieţii în comuniune ca ospitalitate şi asceză a uceniciei. Astfel, mănăstirea devine o şcoală cu artă 214 proprie: colocviul între călugăr şi ucenici. Această disciplină a sfinţeniei se reflectă în ospitalitatea oferită celor din lume, cum vedem în paginile Patericului Românesc (Bălan 1980: 37). În acest sens, chipul ortodoxiei reiese din deplină şi permanentă împletire dintre spiritul chinovial şi cel liturgic precum şi cel al apostolatului. În aceste momente, orientarea principală a Bisericii vizează apostolatul social al cărui principal deziderat este acela de a transforma spiritualitatea într-un fapt de societate. Ortodoxiei române îi revine misiunea de a arăta Europei întregi că mecanismul vieţii etice sociale este Sfânta Liturghie, creuzetul în care se revarsă totul: naşterea şi moartea, iadul şi raiul, bucuria şi necazul, iertarea şi compasiunea, comuniunea timpului şi veşnicia. Rezultă o etică socială liturgică care pune pe Hristos în centru şi accesibil tuturor, mai ales celor marginalizaţi şi oprimaţi, Hristos care dă viaţa Sa altora, din belşug. Coordonatele vieţii ortopraxiei înseamnă a da pâinea ta celuilalt, chiar viaţa ta, după chipul în care Hristos dăruieşte Sfânta Euharistie tuturor, spre edificarea comuniunii sfinţilor. Apostolatul social susţine o politică economică de ansamblu care să ia în serios noile tensiuni şi să le rezolve eficient. În acest sens, participarea la ecumenismul european este foarte însemnată întrucât ortodoxia este un spaţiu de echilibru, de comuniune şi de sărbătoare faţă de alte confesiuni creştine – unele exclusiv individualiste, altele excesiv de autoritare. Ortodoxia română are vocaţie ecumenică cu toată propaganda anti-occidentală care i s-a făcut în trecut; de asemenea, focalizarea excesivă împotriva prozelitismului sectar este uneori ineficientă, în absenţa unei viguroase lucrări misionare în interiorul Bisericii vizând participarea clerului şi a credincioşilor la proiecte şi acţiuni ecumenice pe plan naţional şi european. Astfel, tema Europa poate reuni toate bisericile din ţară în vederea constituirii unui puternic ecumenism local putând fii un model pentru ecumenismul european. Trebuie menţionat faptul că trecerea de la spiritualitatea personală la slujirea aproapelui este adesea dificilă, însă Biserica are mijloacele necesare privind îndrumarea credincioşilor săi pentru a discerne valorile evanghelice. Însuşi Mântuitorul Hristos se numeşte pe Sine slujitor care serveşte (Matei XX-25), iar propovăduirea Sa are în centru ideea slujirii; cel mai mare este de fapt slujitorul tuturor (Marcu IX-35). Pornind de la modelul Martei şi Mariei (Luca X- 38, 42) constatăm o deosebire improprie între creştinismul activ şi creştinismul contemplativ, între apusul militant şi răsăritul cucerit de isihie. Cheia progresului omenirii se află în capacitatea îmbinării celor două aspecte ale existenţei: cel vertical, contemplativ şi cel orizontal, praxilogic. Teologia mai nouă încearcă să scoată etica din această dilemă spirituală şi socială arătând 215 unitatea inseparabilă dintre spiritualitatea personală şi mărturia socială concretizată în diaconia slujirii: „a sosit momentul să învingem tentaţia reală de a absolutiza deosebirea dintre viaţa spirituală şi viaţa profană. Toată existenţa umană este sacră şi rămâne în raza vederii lui Dumnezeu” (Bria 1982: 32-33). România, în care ortodoxia este aşa de profund integrată, poate mărturisi Europei unite faptul că Evanghelia de care are nevoie stringentă are un mesaj profetic: anume acela că Dumnezeu va umple viaţa oamenilor de adevărata existenţă şi de plenitudinea vieţii cu condiţia pregătirii lor continue pentru această experienţă întrucât: „nici viaţa de aici, nici viaţa viitoare nu pot fi una fără cealaltă, fericirea deplină” (Cabasila 1989: 130). Întrucât se vorbeşte astăzi tot mai stăruitor de Europa ca de o casă comună a popoarelor ei, având în vedere acele temelii comune privind istoria, moştenirea culturală, spiritualitatea ei creştină şi realizările ei în ştiinţă şi tehnologie (Nifon 2000: 145), trebuie să nu uităm că insuficienta implementare a învăţăturii lui Hristos în viaţa popoarelor europene a generat grave erori: „războaiele produse pe acest continent, uneori şi confesionale, schisme, expansiunea colonială, sclavagism, antisemitism, rasism, discriminare rasială, exploatarea economică, xenofobie, războaie interetnice, iresponsabilitate ecologică” (Nifon 2000: 145). Ca români creştini ortodocşi ne revine misiunea de a promova Europei unite valorile spiritualităţii ortodoxe, axate pe o asceză care are repercusiuni asupra modului în care este tratată materia (Yanaras 1966: 70). De asemenea, Biserica trebuie să-şi sporească rugăciunile pentru pacea şi sfinţirea creaţiei ale cărei materii sunt sacramentele purtătoare de har şi transparente la har. Europa unită trebuie să primească prin misiunea românilor suflul şi experienţa Ortodoxiei. Între caracteristicile fundamentale ale Ortodoxiei menţionăm inseparabila relaţie dintre mistagogie ca experienţă a misterului dincolo de ştiinţa dogmelor şi de etică (Karmiris 1973: 2-5) mărturisită liturgic prin „am văzut Lumina cea adevărată, am primit Duhul cel ceresc, am aflat credinţa cea adevărată, nedespărţitei Sfintei Treimi, închinându-ne, că aceasta ne-a mântuit pe noi” şi venerată în Duh şi Adevăr (Sirul 1981: 322). Astfel, Dumnezeu, în natura Sa absolută, apofatică, neapropiată nu poate fi exprimat în limbaj religios cum ar dori teologia (Krivocheine 1980: 949) Iisus Hristos s-a revelat şi s-a întrupat pentru mântuirea omului „dedicându-ne teologiei să nu dispreţuim nici planul dumnezeiesc al mântuirii” (Bria 1992). Problemele Europei unite pot fi soluţionate în contextul în care încrederea în Dumnezeu cel inefabil şi apropiat totodată de om, este concretizată prin unitatea dintre politicile sociale şi acţiunile caritabile ca forme ale slujirii aproapelui. Teologia arată că există această cale a 216 Evangheliei, calea convertirii radicale sau metanoia în care existenţele personale şi comunitare se călăuzesc după principiul evanghelic care exclude în mod categoric timiditatea şi pesimismul. Mântuitorul Iisus Hristos se adresează ucenicilor Săi cu cuvintele: „nu vă temeţi! Îndrăzniţi, Eu am biruit lumea” de unde deducem îndemnul de a ne pune încrederea în puterea lui Dumnezeu, de a nu ne lăsa biruiţi de vicisitudinile istoriei şi de uneltirile păcatului. Un punct comun al ortodoxiei şi al Comunităţii Europene este libertatea. Omul este chemat la libertate ca destin specific lui. Însăşi credinţa este un semn al libertăţii spiritului de a gândi spre Dumnezeu. Doar în condiţiile libertăţii sufletului, chiar şi de constrângerile raţiunii omul are o viziune integratoare despre realitate, în sensul că istoria actuală are reverberanţă în istoria sfântă. Prin libertate intră în realitatea creată transcendenţa şi veşnicia. În cazul eşecului libertăţii, singura soluţie pentru ieşirea din criza existenţială este metanoia. Creştinii se pot şi este de dorit, a se angaja în domeniul politic unde pot şi trebuie să promoveze valorile Evangheliei, ceea ce înseamnă libertate, respectul aproapelui şi slujirea prin iubire. Totodată ei trebuie să lupte împotriva totalitarismului şi uniformizării care distrug sensul comunităţii umane promovând în acelaşi timp iubirea şi slujirea aproapelui ca idee existenţială a omului către plenitudinea de viaţă (Yanaras 1981: 303). Ortodoxia trebuie să fie în Europa unită aluatul care dospeşte toată frământătura, fermentul unităţii creştine şi umane, elementul care poate conduce Comunitatea Europeană la nivelul de comuniune. Aceasta înseamnă că mesajul Ortodoxiei trebuie să fie exprimat vizibil şi tangibil în viaţa societăţii actuale (Bria 1989: 366). Doar în măsura sfinţirii omului şi transformării societăţii actuale, se pot constata virtuţiile tămăduitoare ale credinţei şi spiritualităţii ortodoxe. Este nevoie de mai multă comunicare în interiorul şi în afara Bisericii, între teologi şi credincioşi. Socialul sfărâmat de azi al Europei, dar şi al României, poate şi trebuie vindecat de credincioşii unei Biserici integre, sobre şi tămăduitoare. Biserica Ortodoxă Română are posibilitatea de a contribui substanţial la integrarea României în Comunitatea Europeană, dar şi la consolidarea unităţii europene. Biserica Ortodoxă Română poate şi are datoria de a ajuta poporul român pentru a putea să învingă temerile generate de integrare prin valorizarea a ceea ce are mai bun, mai frumos şi mai util Europei şi lumii în ansamblu, în spiritul principiului diversităţii. Modelul ortodox de unitate trebuie să recunoască şi să faciliteze polifonia contextuală precum şi misiunea specifică Bisericilor locale şi invers: Biserica locală este datoare de a menţine unitatea ecumenică. Cu cât coerenţa teologică şi practică a ortodoxiei este 217 mai mare, cu atât interesul pentru unitatea universală este mai profund (Bria 1995: 173). Simbolul ortodoxiei este Hristos cel înviat, Pantocratorul pictat şi care se găseşte în cupola oricărei biserici ca punct central al crucii. Biserica este prezenţa şi acţiunea permanentă a lui Dumnezeu în lume, comunitatea organizată care menţine Noul Testament sau tradiţia lui Iisus Hristos prin puterea Duhului Sfânt pogorât peste Sfinţii Apostoli la Cincizecime. Începând cu Cincizecimea în Biserică şi prin Biserică se realizează misterul recapitulării în Hristos a celor ce sunt aleşi de Dumnezeu prin euharistie. Poporul credincios formează o comunitate euharistică având darul de a menţine unitatea Bisericii în tradiţia Sfinţilor Apostoli şi a Sfinţilor. Aceasta împiedică ierarhia bisericească să devină o putere clericală independentă. Ortodoxia dă prioritate propovăduirii Evangheliei la naţiuni şi, de aceea, a încurajat constituirea de comunităţi liturgice locale, a promovat particularitatea etnică a fiecărei naţiuni, autonomia şi autocefalia bisericească constituită pe baze etnice. O notă specifică a smereniei ortodoxe o constituie asceza ca nepotrivire deliberată faţă de duhul şi stihiile lumii acesteia ca rezistenţă de a fi din lume aşa cum întâlnim în comunitatea monastică uneori până la martiriu, aspect pe care trebuie să-l urmăm cu toţii. În multe ţări ortodoxe se observă o lungă experienţă a existenţei istorice de a fi în lume în simfonie, dar nu din lume. Biserica Ortodoxă ştie să trăiască fără privilegiile sociale şi politice ale statului religios şi ale claselor bogate. Ortodoxia are viziunea eshatologică despre recapitularea tuturor în Hristos, ca loc al tuturor, în perspectiva viitoarei uniri a tuturor în trupul tainic al lui Hristos. Câtă vreme nu s-a realizat, Biserica luptă împotriva scandalului diviziunilor confesionale din pricina căruia mulţi dintre cei chemaţi încă nu au apucat să vină (Bria 1995: 174). Ortodoxia românească trebuie să contribuie la redescoperirea exigenţelor evanghelice. Între acestea, păstrarea identităţii reprezintă o datorie sacră. Cea dintâi datorie a creştinului este aceea de a-şi proteja identitatea sa în contextul comunităţii prin păstrarea şi recunoaşterea a acelor instituţii investite cu puterea de a menţine integritatea şi unitatea Bisericii. Astfel, în pofida unor opinii politice curente şi superficiale „clauza religioasă” poate şi trebuie să aibă greutate în procesul integrării europene unde Ortodoxia se poată dovedi congruentă cu noua Europă unită. Sperăm, cu tărie, că Ortodoxia românească, democratică prin structura sa bisericească, cu întreaga sa moştenire, grevată de un specific naţional, deopotrivă temei al luptei şi al smereniei, al aşteptării prudente şi al tranziţiei oportune va ştii să-şi joace corect cartea integrării europene. 218 Rezumând exigenţele privitoare la o Europă unită în Duh, prin intermediul valorilor care aparţin nu doar culturii sale politice, ci şi resurselor sale spirituale nu se adresează doar instituţiilor europene care sunt invitate să conştientizeze mai lucid rolul şi potenţialul creştinismului în unificarea Europei şi a Bisericii însăşi. Atât Europa cât şi Biserica sunt invitate să redescopere propria vocaţie referitoare la identitatea sa. Europei i se recomandă recunoaşterea valorilor ei cele mai profunde referitoare la dimensiunea creştină; Bisericii, şi în special Bisericii Ortodoxe, îi este recomandat a nu se închide între zidurile parohiilor şi catedralelor pentru a oferi Europei actuale un model pentru trăirea evanghelică în Duh prin prezenţa lui Hristos în Sfânta Liturghie şi în celebrarea Sfintelor Taine. „Numitorul comun al Comunităţii Europene şi al Bisericii din Europa este nevoia precum şi obligativitatea de speranţă şi comuniune. Fără speranţă, presupusele proiecte europene, la fel ca şi misiunea Bisericii nu pot fi susţinute decât inert şi fără entuziasm; fără comuniune, noţiuni morale ca pacea, dreptatea, reconcilierea şi solidaritatea nu au nici un înţeles” (Palade 2006: 34). Biserica Ortodoxă Română are obligaţia de a păstra identitatea culturală şi spirituală a acestei naţiuni şi de a nu lăsa pe seama altora acest aspect. Ca exemplu putem aduce în discuţie cazul de cenzură de la Opera de Stat din Berlin, unde directoarea instituţiei, de teama ca nu cumva opera Idomeneo de Mozart să lezeze sensibilităţile atât de susceptibile ale musulmanilor, a hotărât scoaterea din scenă a piesei. Decizia de a suspenda o creaţie estetică din motive de profilaxie ideologică pare să fie ultima picătură pentru mass-media occidentală, comentatorii întrebându-se făţiş în ce măsură mai există libertate şi democraţie în Europa. În final, trebuie să subliniem faptul că, de teama terorismului islamic, europenii îşi desfiinţează pas cu pas democraţia înaintând din concesii în concesii şi din indulgenţe în indulgenţe: „o întreagă generaţie de politicieni europeni acceptă ca un dat inevitabil şi ireversibil suicidul propriei civilizaţii, preferând să îi administreze declinul decât să mai lupte pentru ea” (Hurubă 2006: 31). „De aceea, în faţa acestei multidirecţionale răscruci se cade să avem ca busolă pe Dumnezeu – Om şi Omul – Dumnezeu, Hristos” (Stoica 2004: 135). Oare aceasta este organizaţia politică spre care dorim să ne îndreptăm? 219 RELIGIA ÎN SOCIETATE LA ÎNCEPUT DE SECOL XXI Asist. univ. drd. Cristian PETCU Tendinţe europene Un popor, asemenea unei persoane, este o intimitate (deşi în alt mod şi din alte raţiuni) – prin urmare un sistem de secrete care nu poate fi descoperit, pur şi simplu, din exterior.341 „Nu te naşti întâmplător într-o anumită naţiune: există o marcă destinată în această împrejurare... Identitatea naţională e un fapt de la sine înţeles, care lucrează în noi clipă de clipă. Naţiunile sunt o realitate foarte puternică încă şi diversitatea lor este sarea pământului”... Problema nu este a abandona sau a eluda tema naţiunilor, ci a o pune la locul ei, fără emfaza secolului al XIX-lea, fără idolatrie, fără obsesia confruntării duşmănoase şi a supremaţiei exclusiviste. Asumarea identităţii naţionale trebuie, cu alte cuvinte, să ia chipul unei ofensive a creativităţii şi nu pe acela al unei triviale competiţii tribale. Pentru ce demonii care dormitează în sufletul tensionat al fiecărui popor să nu iasă la iveală, îngerii naţiunilor trebuie aduşi sub controlul unui principiu mai înalt decât ei. Altfel spus, nu-ţi vei onora, cum se cuvine, identitatea naţională dacă nu vei lucra în numele unor valori situate deasupra „localului”, a idiomaticului, a etnicităţii primare. A sluji, halucinant, îngerul naţiunii e o erezie nefastă. A sluji cu el, „duhul comunitar e calea legitimă, calea cu adevărat îngerească...”.342 „Un suflet pentru Europa”343 Se vorbeşte despre un patrimoniu axiologic spre care converg în diversitatea lor, inclusiv religioasă, culturile Europei. Un patrimoniu pe care religiile îl resimt ca fiind restrictiv, dar care reprezintă singurul temei, 341 Jose Ortega y Gasset, Europa şi ideea de naţiune, Editura Humanitas, Bucureşti, 2002, p. 55. 342 Andrei Pleşu, Despre îngeri, Editura Humanitas, Bucureşti, 2003, p. 170. 343 Jacques Delors, Un suflet pentru Europa, Editura Anastasia, Bucureşti, 2005. 220 din perspectiva laicităţii, spaţiului public, de a se întâlni într-o cultură comună. Definită în funcţie de proiectul politic al modernităţii, Europa Unită îşi construieşte în prezent relaţia cu religia. O construcţie politică şi economică fără dimensiune spirituală este sortită eşecului. În epoca modernă, politica s-a definit în primul rând prin lupta de emancipare de sub tutela religiei. Numai că, odată cu „ieşirea din religie”344, lipsite de cruciala înfruntare cu religia, politica în general şi democraţia în special au ajuns în impas. Paradoxal, în zilele noastre nu reîntoarcerea, ci eclipsa religiosului obligă regimul democratic să se redefinească, ba chiar mai mult, să reconsidere locul credinţelor în sânul său. Cum putem înţelege guvernarea noastră de către noi înşine în condiţiile în care se pare că ne-am eliberat cu adevărat de autoritatea lui Dumnezeu? Ce temei are transcendenţa celor ce guvernează faţă de cei guvernaţi dacă religiosul nu mai are nici o putere asupra politicului? Relaţia Europei Unite cu religia apare sub forma unei „secularizări amiabile”.345 Între opinia religioasă, rezervată spaţiului privat şi puterea politică, între sfera nevăzutului şi cea a vizibilului, s-a produs o separaţie radicală, uneori violentă. Această separaţie inaugurează autonomia societăţii moderne. Locul acestei separaţii tinde să fie luat de o viziune potrivit căreia distincţia dintre aceste domenii nu înseamnă şi irelevanţă reciprocă. Cu alte cuvinte, faptul că religia nu mai legitimează politicul şi statul îşi asumă o neutralitate principială faţă de credinţele religioase nu echivalează cu a nu recunoaşte sau a nu valoriza rolul religiei în spaţiul public. Se pun următoarele întrebări: cum este gândit acest rol pe care-l are religia în spaţiul public? Ce raţiuni ne determină să-i recunoaştem acest rol? Ce anume justifică prezenţa religiosului într-o societate care deliberează asupra ei înseşi fără a se referi la ceea ce o transcende?346 Se poate răspunde acestor întrebări cu o constatare simplă: religia este totuşi prezentă, în pofida celor care i-au prezis dispariţia, care au perceput secularizarea ca pe o fază de disoluţie a „iluziei”, ca pe un progres al conştiinţei umane şi o eliberarea de angoasele proiectate la nivelul lumii nevăzute. 344 Marcel Gauchet, Ieşirea din religie. Parcursul laicităţii, traducere din franceză de Mona Antohi, Editura Humanitas, Bucureşti, 2006. 345 René Rémond (istoric), Religie şi societate în Europa, Editura Polirom, Iaşi, 2003. 346 Marcel Gauchet, op.cit. , p. 53. 221 De aceea, realismul elementar al oricărui proiect politic obligă la dialogul cu credinţele care au dat alcătuirea profundă a unei societăţi. Argumentul istoric al relevanţei religiei Deşi actuala Constituţie Europeană nu include în preambul referinţa la „rădăcinile creştine”, Europa nu poate să nu-şi recunoască originalitatea istorică: ea datorează creştinismului atât principiul de unitate (vizibil mai ales în primul mileniu), cât şi actuala divizare confesională. Astfel încât s-a vorbit de mai multe Europe religioase, fiecare cu propria sa raportare la modernitate. Desigur, pluralismul religios, văzut în ambivalenţa sa: ca diferenţă potenţial conflictuală şi ca expresie a cântării umane a transcendenţei, nu priveşte doar creştinismul. A coexista într-un spaţiu ale cărui reguli sunt general acceptate înseamnă pentru orice religie a integra în propria conştiinţă faptul că nu este singura. Înseamnă a asuma memoria tensiunilor, conflictelor, dar şi a întâlnirilor. Înseamnă a ierta şi a cere iertare şi mai ales a exprima disponibilitatea de a face parte dintr-o cultură comună. Pentru aceasta, calea ce trebuie urmată este educaţia religioasă. Indiferent de forma învăţământului, confesională sau nu, educaţia religioasă se află la intersecţia dintre tradiţiile religioase şi morala publică. Educaţiei religioase îi revine datoria de a deplasa accentul de pe moştenirea unei tradiţii pe capacitatea sa de a fi creatoare în prezent şi contemporană cu diferenţele ce o înconjoară. Miza unui dialog nu este doar obţinerea nonbeligeranţei, ci mai ales asumarea sarcinii de a gândi diferenţa în interiorul fiecărei religii. Europa este democratică prin evoluţie, nu „prin naştere”, cum sunt Statele Unite ale Americii, unde protestantismul fondator este solidar cu un ethos democratic. În Europa, ramurile creştinismului au fost, în moduri diferite „oponenţi”, „victime”, şi totodată „vectori” ai modernităţii. De asemenea, ramurile creştinismului din Europa sunt vecini vechi (în conflict, în reciprocă influenţă sau dialog) cu celelalte monoteisme. Cu alte cuvinte, religiile monoteiste din Europa au o memorie comună care trebuie cercetată critic, actualizată şi valorificată. Trebuie să se ţină seama şi de situarea diferită a acestor religii, faţă de modernitate şi în modernitate. Pe de altă parte, în faza ei matură, societatea modernă însăşi a făcut pasul de la ostilitate programatică faţă de religie la acceptarea ei, iar apoi la respectul faţă de religie în spaţiul public. 222 În ultimii ani, datorită nu numai violenţei fundamentalismelor religioase, dar şi studiului societăţilor incluse de proiectul european, locul religiei într-o societate secularizată este reconsiderat. Creşte numărul oamenilor de ştiinţă care recunosc că e infirmată „ipoteza declinului religiei” a „ieşirii din religie”. Un text recent al lui Clifford Geertz (preluat de Le Monde, 4 iunie 2006), purta titlul Religia: un subiect de viitor. Asemenea antropologului american, s-ar putea spune că, pentru cercetătorii în ştiinţele religiei şi pentru gânditorii construcţiei europene, „cântarea ori construirea sensului” pe baza reperelor religioase redevine o chestiune cu sens, de studiat pentru numeroase grupuri şi indivizi din lumea actuală. Intelectuali cunoscuţi în ce priveşte opţiunea lor pentru raţionalism şi secularizare intră în dialog cu intelectuali creştini pentru a reflecta împreună asupra unui proiect de societate care se vrea liberă de orice ideologie „totalitară”, inclusiv de cea a secularismului. S-a vorbit despre o „societate postseculară”347 caracterizată prin „laicitate ospitalieră”. Laicitate nu numai în sensul că bisericile sunt separate de stat, ci şi în sensul că secularismul nu se mai concepe nici el ca o (pseudo)religie, că atât religiile, cât şi secularismul acceptă că nu mai au monopol asupra interpretării. „Ospitalieră” în sensul că, dincolo de respect, reprezentanţilor religioşi le este recunoscut dreptul de principiu de a contribui la gândirea problemelor publice şi la transformarea mentalităţilor. Plurală ca mentalitate (nereligioasă, religioasă) în proiect, o asemenea societate a devenit deja plurală religios prin globalizare. În ceea ce priveşte pe diferiţi exponenţi religioşi (instituţii, teologi ori gânditori laici), a-l accepta colegial pe celălalt, de altă credinţă, este (ar fi) o bună dovadă de comportament democratic, de mişcare firească într-o societate plurală. Dar dialogul între religii şi elaborarea lui intelectuală nu sunt doar probleme de convivialitate umană, de gust pentru democraţie, de adaptare la o societate plurală. Dialogul colegial al religiilor şi elaborarea lui intelectuală se leagă strâns de nucleul metafizic al religiei, de infinitatea şi universalitatea ţintei spre care toate religiile tind. Tematizarea diversităţii religioase este considerată de mulţi teologi drept provocarea de vârf adresată de secolul al XXI-lea gândirii creştine şi religioase în general. 347 la 16 ian. 2004 are loc dialogul între (pe atunci cardinalul) Joseph Ratzinger (la Academia Catolică a Bavariei) şi filosoful Jürgen Habermas 223 Iar această diversitate a ajuns să fie judecată nu numai ca una de faco, ci şi ca una de jure, de pus în relaţie cu infinitatea şi bogăţia interioară a lui Dumnezeu, cu aspectul lui cel mai înalt. Definitoriu pentru această teologie a dialogului între religii este faptul că mizează pe fidelitatea intensificată faţă de propria credinţă, în scopul depăşirii a ceea ce, în ea însăşi, este limitare, particularism, barieră pentru universalitate. Puse, de mondializare, în faţa diversităţii lor, religiile sunt testate în fibra lor cea mai adâncă. Le e pusă la încercare aptitudinea pentru Universalul viu care le instituie.348 Un dialog între religii condus cu conştiinţa colegialităţii sau a convergenţei lor ar putea duce la atenuarea tensiunilor între grupurile religioase şi la creşterea opoziţiei faţă de violenţa religioasă chiar în comunităţile ei de origine. În felul acesta ar fi contracarat ceea ce opinia seculară priveşte, cu îngrijorare, ca pe o ceartă a religiilor de care spaţiul public trebuie ferit. Din ianuarie 2007 România va face parte dintr-o societate mult mai accentuat plurală (cultural, etnic, religios) decât aceea cu care am fost obişnuiţi. Putem spera, aşadar, la beneficii reciproce în ceea ce priveşte dialogul. Pe de o parte, UE va avea de integrat o ţară în care spaţiul public nu este unul neospitalier faţă de religie. Din motive variate – care au nevoie de o discernere critică – a aduce teme religioase în spaţiul public nu este în România un lucru exotic, bizar, de neprimit. Putem spera, prin urmare, că reflecţia asupra rolului public al religiei se va adânci şi îmbogăţi. Pe de altă parte, reprezentanţii Ortodoxiei vor fi puşi în situaţia de a (re)gândi raportul cu celelalte religii, de a-şi primeni, mai larg, tradiţionalismul. Creştinismul răsăritean va fi îndemnat să participe la o societate a dezbaterii, a autointerogaţiei critice, la o „trăire creatoare a credinţei”349. Biserica Ortodoxă Română şi Noua Europă Integrarea României în supra-statul Uniunea europeană va influenţa major toate domeniile vieţii şi activităţii poporului nostru. Evident, şi viaţa religioasă din România va fi supusă diferitelor influenţe şi presiuni venite din spaţiul european. În acest context, este necesară o înnoire a BOR, în sensul întoarcerii la Tradiţie, la Scrierile Sfinţilor Părinţi, la canoanele Sinoadelor Ecumenice, într-un cuvânt adevărul evanghelic. 348 André Scrima (profesor şi monah ortodox), Antroplogie apofatică., Editura Humanitas, Bucureşti, 2005, p. 95. 349 Ibidem, p. 121. 224 Pe de altă parte, trebuie să cunoaştem bine lumea în care intrăm, pentru ca Biserica Ortodoxă Română să identifice cel mai potrivit discurs şi cel mai eficient mod de manifestare, aşa încât să rămâne pe o poziţie de influenţă atât în statul român cât şi în supra-statul UE. În anul 2006, Biserica a trebui să rezolve probleme complexe. O reformă în sensul creştin-ortodox al cuvântului este absolut necesară în Biserică. Întoarcerea la buna-măsură a canoanelor Sinoadelor Ecumenice, relansarea catehizării poporului al cărui suflet este afectat de superstiţii ori de o falsă şi politeistă înţelegere a creştinismului în dauna trăirii profunde a dogmelor Bisericii, rescrierea strategiei misionare a Bisericii pornind de la faptul că societatea românească este o societate de tip urban şi nu de tip rural, realitate care solicită din partea preoţilor metode de misiune total diferite decât cele arhaice – tributare unei viziuni romantice şi false despre aşa-zisul sat românesc tradiţional –, renunţarea la mentalitatea bizantino-fanariotă care macină moralitatea ierarhiei preoţeşti, clarificarea relaţiilor financiare cu Statul şi disciplinarea administrării propriilor resurse de la nivelul parohiilor, trecerea de la asistenţa socială realizată prin proiecte naţionale ori regionale la filantropia, iubirea de om practicată simplu, dar eficient în parohie, dezvoltarea unui corp specializat de manageri care să administreze corespunzător şi să înmulţească averea Bisericii, în condiţiile economiei de piaţă, crearea unei structuri mass-media naţionale deţinută de Biserică şi definirea clară a reperelor teologice şi ştiinţifice ale activităţii comunităţii oamenilor de ştiinţă creştini, comunitate încă firavă şi lipsită, cu notabile excepţii, de continuitate în cercetare şi de curajul afirmării tezelor ştiinţifice creştine, precum creaţionismul în faţa ştiinţei atee, acestea şi multe altele sunt problemele ce ar fi necesar să se regăsească pe agenda de lucru a Sinodului Bisericii noastre. Alternativa la o astfel de reformă nu poate fi decât „împietrirea Bisericii într-o frumoasă dar lipsită de viaţă ipostază de monument închinat unui trecut glorios şi asumarea unei ineficienţe falimentare în administraţia bisericească”350 şi mai ales în activitatea misionară şi filantropică la care slujitorii bisericii sunt chemaţi de Mântuitorul Iisus Hristos. Creştinii români la momentul redefinirii Integrarea României în structurile Uniunii Europene va determina o schimbare radicală a conţinutului sentimentelor de loialitate împărtăşite de români faţă de stat. Statul român va ceda o mare parte din atributele 350 Pr. Prof. Dr. Ion Bria, Ortodoxia în Europa. Locul spiritualităţii române, Editura MMB, Iaşi, 1995, p. 172. 225 suveranităţii sale către supra-statul UE. În acest context, românii „vor fi obligaţi să înveţe că „sunt român” contează doar în măsura în care poţi fi capabil să rosteşti „sunt european” şi mai ales să-ţi asumi consecinţele unei astfel de rostiri.”351 Sentimentalismul ateu, fals eroic cu care regimul comunist ne-a otrăvit sufletele împiedicându-ne să avem o cunoaştere corectă şi o gândire echilibrată despre istoria noastră şi a statului român va eşua în faţa realităţilor dure ale UE. Vom reuşi să ne păstrăm sufletul doar prin loialitate în credinţa în Dumnezeu şi în Biserica Sa, dovedind încă o dată că noi ne-am format ca popor în acelaşi timp cu naşterea noastră ca creştini. În cuprinsul noii Europe a spune „sunt român” va avea o însemnătate mai mică decât a mărturisi „sunt creştin ortodox”. Păstrând în sufletele noastre Sfânta Scriptură şi fără a uita că există o logică a Apocalipsei în mersul umanităţii, vom reuşi să înţelegem că cetăţenia lumească şi apartenenţa la un popor în această lume trecătoare nu reprezintă decât trepte ale scării către dobândirea „cetăţeniei Împărăţiei Cerurilor”. În prezent avem o Europă măcinată de ateism, sincretism, gnosticism, secte şi alte rătăciri, o Europă bolnavă sufleteşte. Propovăduirea creştinismului ortodox reprezintă misiunea la care românii sunt chemaţi în secolul XXI. Grecii ortodocşi au fost la un pas de a eşua în aceste demers datorită naţionalismului ortodox şi încă nu acceptă să privească cu iubire la ereticii vest-europeni. Bulgarii ortodocşi abia îşi refac unitatea Bisericii. Sârbii ortodocşi sunt împietriţi în naţionalism. Ucrainenii ortodocşi sunt divizaţi între naţionalismul ortodoxiei ucrainene şi imperialismul ortodoxiei ruse. Comunităţile ortodoxe din ţările Europei de Vest abia redescoperă marile daruri ale Ortodoxiei. Noi, românii, avem şansa de a fi popor latin şi acest fapt ne înrudeşte prin sânge cu majoritatea popoarelor Noii Europe şi, în acelaşi timp, avem binecuvântarea să fim creştini ortodocşi. Dumnezeu a rânduit cu un scop anume ca un singur popor latin din Europa să rămână în dreapta credinţă şi să nu cadă în erezie. Fiind latini, nu ne este străină mentalitatea europeană. Fiind ortodocşi, ne sunt proprii dragostea de Dumnezeu şi de oameni, bunătatea, răbdarea şi toate celelalte calităţi dovedite de sfinţii credinţei noastre. Însăşi istoria noastră aduce mărturie despre realitatea acestei afirmaţii. 351 Georgios Mantsaridis, Globalizare şi universalitate. Himeră şi adevăr, Trad. De Pr. Prof. Dr. Vasile Răducă, Editura Bizantină, Bucureşti, 2002, p. 14. 226 Secolul XXI nu va mai fi pentru români un secol al vitejiei demonstrate prin lupte eroice pentru apărarea fiinţei neamului şi desăvârşirea unităţii naţionale. Eroismul grandios va fi înlocuit de smerenia creştină, de anonima facere de bine în folosul străinului, bolnavului, săracului, de post şi rugăciune, de trăirea Sfintelor Taine ale Bisericii, de mărturisirea permanentă a credinţei noastre în faţa sufletelor rătăcite ale popoarelor Europei. Vom înţelege, aşadar, că „Iisus Hristos nu este proprietatea vreunei Biserici naţionale, ci este simplu şi deopotrivă mai presus de înţelegerea noastră, Dumnezeu adevărat şi Om adevărat, Fiul lui Dumnezeu şi Mântuitorul nostru.”352 Bisericile ortodoxe formează „o unitate prin împărtăşirea aceluiaşi tezaur dogmatic, liturgic şi canonic, prin mărturisirea aceluiaşi Adevăr unic.”353 Aici, UE are de învăţat de la Biserica Ortodoxă. Căci trebuie să depăşească stadiul de federaţie bazată pe principii economice şi monetare şi să-şi constituie un corpus de valori comune şi identitare care să reprezinte fundamentul spiritual al uniunii. Doar atunci se va putea spune că Europa începe să capete un contur, o fizionomie, un „suflet” legitim. Principiul subsidiarităţii – fundamental pentru raportarea Bisericii la Stat, este indispensabil şi în interiorul UE. Căci doar astfel, deciziile luate la nivel politic sunt eficiente la nivelul celor pe care îi interesează direct, adică Bisericile şi comunităţile locale. Biserica a apărat şi afirmat dintotdeauna persoana umană şi demnitatea sa. Creştinul este „persoana în comunitate”354, nu este un simplu individ sau un număr. Respectul cuvenit persoanei umane trebuie să fie fundamental, teoretic şi practic, în legislaţia europeană. Astfel, paradigma tehnologică va face ca ştiinţa să rătăcească iremediabil de la vocaţia sa şi să devină ameninţătoare pentru om, aşa cum adesea s-a şi manifestat. Ori, la nivel teologic şi filozofic, valoarea persoanei umane este cel mai bine fundamentată în Ortodoxie. Iar Bisericile surori sunt tot mai receptive la icoana ortodoxă, care, de fapt, pune în lumină chipul luminat de har al Dumnezeu-Omului şi al omului îndumnezeit. Până acum, Europa s-a întemeiat pe interese economice, financiare şi politice. A încercat, prin urmare, să satisfacă nevoile primare ale „omului european”, dar tensiunile, conflictele şi crizele nu au dispărut. Faimoasa „piramidă a lui Maslow” ne arată că acesta este nivelul cel mai de jos al 352 Diac. Drd. Gh. Sava, Preoţia Mântuitorului Hristos – izvorul şi puterea Preoţiei sacramentale, în S.T., nr. 5-6/1989, p. 48. 353 Pr. Prof. Dr. Dumitru Stăniloae, Fiinţa Tainelor în cele trei confesiuni, în Ortodoxia¸ nr. 1/1956, p. 7. 354 Ibidem, p. 8. 227 nevoilor umane, e drept, important, dar insuficient. Ar urma, apoi, nivelul secund, cel intelectual, şi el necesar. Europa răspunde, chiar dacă imperfect acestui nivel inclusiv prin circulaţia ideilor şi cu ajutorul mijloacelor de informare în masă. Are însă nevoie imperioasă să-şi creeze şi nivelul superior, cel metafizic şi spiritual, care are misiunea fundamentală de a le legitima şi ilumina pe cele inferioare. Fără acesta, „prosopocentrismul” pe care îl propune creştinismul rămâne fără ecou, iar victima este însăşi persoana umană. Fără acesta omul se vede constrâns obedienţei faţă de o societate impersonală sau în opoziţie cu aceasta. Omul european are nevoie „de o personalitate proprie, de o identitate care să-l reflecte la adevărata ei valoare355”. Căci el creează Europa şi nu invers. Şi o creează pentru sine, pentru cei dragi şi pentru generaţiile ce vor urma. Trebuie să aibă un aport la unificarea familiei umane, căci creştinismul este religia unităţii, a fraternităţii şi iubirii în Hristos. O Europă fără Hristos poate fi o iluzie, aşa cum a fost comunismul. Comunitatea de credinţă a Bisericii este construită tocmai pe această respiraţie fundamentală între unicitatea persoanei şi etosul colectiv, între ceea ce suntem prin noi înşine şi ceea ce devenim prin ceilalţi, între imitatio Christi personală şi via Crucis parcursă, asemenea celei istorice, împreună cu ceilalţi. Cu alte cuvinte, cum „modelul comunitar creştin este dinamica intratrinitară”356, unitatea eclesială nu poate fi rezultatul renunţării la diferenţa specifică de dragul genului proxim, ci rodul punerii împreună a diferitelor charisme, legitime toate. Unitatea nu este rezultatul alinierii în jos, sub nivelul identitar al fiecăruia în parte, într-un spaţiu lipsit de atribute, dincolo de bine şi de rău, ci al adunării sub aceeaşi cupolă, spre înalt, a modurilor diferite şi asumate ca atare de a fi şi de a lucra. Aici se vede cât de inspirat a fost Sfântul Apostol Pavel când definea unitatea în diversitate a Bisericii lui Hristos şi făcea apel la imaginea unităţii trupeşti, posibilă prin faptul că fiecare mădular este indispensabil şi are un rost aparte (Efeseni cap. V). Această eclesiologie ne mai arată că, în esenţă, orice atentat la felul credinţei se răsfrânge în modul de trăire a acesteia (cf. mai ales Romani 12, 3-8). Nu există de aceea ispită mai mare în sânul comunităţii creştine decât ierarhizarea de tip piramidal, prin ignorarea charismelor intermediare, şi tendinţa stăpânirii trupului comunitar prin plasarea deasupra acestuia, prin contestarea identităţii lui plurale. Istoria ne arată că efectul acestei concepţii 355 Pierre Manent, O filosofie politică pentru cetăţean, Trad. De Mona Antohi, Editura Humanitas, Bucureşti, 2003, p. 47. 356 Pr. Prof. Dr. Dumitru Stăniloae, art. cit., p. 9. 228 piramidale şi arogante este sectarizarea, ieşirea din comuniune a unei părţi care nu se mai simte dorită şi nici utilă. Capacitatea Ortodoxiei de a-şi păstra o matrice identitară recognoscibilă, se datorează „profundei sale orientări eshatologice”357. Numai depăşind graniţele văzute ale istoriei, Ortodoxia a putut zămisli diverse culturi regionale. Numai adâncind rădăcinile transcedentale ale culturii (pe care Pavel Florensky le identifica în cult), Ortodoxia nu a putut nega istoricitatea condiţiei umane. Trecând proba verticală a catolicităţii, ortodoxia a rămas, pe orizontal, o provocare, pentru viitorul nostru global. 357 Serafim, Rose, Ortodoxia şi religia viitorului, trad. Mihaela Grosu, Editura Cartea Moldovei, Chişinău, 1995, p. 83. 229 ASPECTE IDENTITARE ALE RELAŢIEI RELIGIE-SECURITATE ACS. Drd. Mihai-Ştefan DINU La nivel global, mediul de securitate continuă să rămână puternic conflictual. Sursele conflictelor se află în domenii precum:accesul la resurse, la mecanismele de distribuţie a acestora şi la pieţe, cât şi în cel al diferenţelor identitare de natură etnică, religioasă, culturală sau ideologică358.În această lume complexă, dinamică şi conflictuală, confruntarea principală se poartă între valori fundamental diferite, între democraţie şi totalitarism, şi este determinată de agresiunea majoră a terorismului internaţional de sorginte extremist- religioasă, structurat în reţele transfrontaliere, împotriva statelor democratice şi a forţelor politice raţionale din statele angajate în procesul democratizării. Tendinţele majore ce guvernează evoluţiile globale în epoca postbipolară creează îngrijorări justificate, generează noi provocări, oferă oportunităţi şi prezintă riscuri la adresa valorilor şi intereselor naţionale. În contextul unei configuraţii complexe a scenei globale, regiuni întregi sunt afectate de stări de instabilitate şi conflict, de sărăcie şi frustrare care generează sau favorizează proliferarea noilor riscuri şi ameninţări. Dintre acestea, unele pot avea un impact major asupra securităţii României (vezi figura 1). La nivel regional, în Europa centrală, de est şi de sud-est, persistă sau sporesc în intensitate stări de tensiune determinate de vechi dispute de natură etnică sau religioasă, teritoriale sau separatiste ori de contestare a frontierelor existente, precum şi de criminalitatea transfrontalieră. 358 STRATEGIA DE SECURITATE NAŢIONALĂ A ROMÂNIEI - România Europeană, România Euro-Atlantică: pentru o viaţă mai bună într-o ţară democratică, mai sigură şi prosperă-proiect, Bucureşti, 2006 230 Figura 1. Tensiuni şi conflicte în Europa Multe conflicte actuale au la bază credinţe, cele mai multe rezultând din ciocnirea aspectelor religio-politice ale comunităţilor aflate în conflict şi asocierea lor cu politicile guvernamentale. Educarea aderenţilor în spiritul urii sau adversităţii faţă de tot ceea ce constituie „lumea exterioară”, în cazul religiilor „militante”, ce practică şi un „prozelitism agresiv”, este un fapt real de necontestat.. Adepţii acestor religii pot recurge relativ simplu la violenţa armată pentru a-şi atinge obiectivele politice, culturale şi economice, dar ordinea internă şi internaţională trebuie să se raporteze la lege şi instituţii, la aranjamente, negocieri, compromisuri, pe căi raţionale. Aparţinând dimensiunii culturale a securităţii, factorii religios şi etnic capătă o importanţă majoră în analiza de securitate, spaţiul de manifestare al securităţii culturale situându-se la nivelul interrelaţionării securităţii individuale cu securitatea naţională (Fig.2), în sensul că indivizii sau grupurile substatale, în cazul nostru grupurile etnice sau religioase, pot deveni o problemă de securitate naţională, comportamentul acestora degenerând spre acţiuni teroriste, separatiste, revoluţionare etc. 231 Figura 2. Spaţiul de manifestare al dimensiunii culturale a securităţii Secolul xxi va fi religios sau nu va fi deloc. Se repetă aproape obsesiv această formulă, ori de câte ori se discută despre religie. Ce înseamnă „religiosul” lui Malraux? Discutăm despre religie sau despre spiritualitate? Sau să privim religia drept un fenomen social integrat în dezvoltarea globală a societăţilor, a cărui influenţă puternică asupra societăţii este legată de conştiinţă şi convingeri umane fundamentale? Cuvântului “religie” îi sunt asociate două etimologii latine: una este cea derivată din verbul „relegere” (a reveni în urmă prin lectură, cuvânt, gândire, a reculege), care sugerează legătura cu trecutul, cu o tradiţie. Religia devine astfel aducerea aminte a unui trecut, actualizare permanentă a acestuia. Cealaltă etimologie provine din „religare” şi are sens de „a lega”, „a fixa”, aşa cum se întâmplă în multe regiuni ale lumii: religia uneşte, construieşte şi fundamentează liantul (coeziunea) social(ă). Coeziune socială care pe lângă componenţa religioasă dispune şi de aportul limbii, al tradiţiei istorice şi al ataşamentului de un anumit teritoriu. Rezultă de aici o cultură comună, modele şi norme de comportament unitare. 232 Din punct de vedere funcţional, religia poate fi considerată o forţă pozitivă. Ea are funcţii sociale relevante, existând în diferite forme în orice societate. Religia asigură coeziunea socială, prin ansamblul de idei, valori şi norme necesar oamenilor pentru a-şi forma o identitate comună. Este liantul unui grup oferind un ansamblu de valori comune. Un exemplu elocvent este religia iudaică ce a permis evreilor, trăind separaţi în diferite regiuni şi culturi timp de secole, să-şi păstreze identitatea prin idei şi practici religioase comune. Întrebările în legătură cu existenţa umană, scopul existenţei umane, îşi găsesc răspunsuri în religie, emoţional oferind un sens în viaţă. Este de fapt şi singura „instituţie” socială care încearcă să rezolve aceste probleme. Religia poate avea funcţia de control social pentru că, deseori normele societăţii au la bază idei religioase. Legile, cum sunt cele ce interzic crima şi furtul, capătă pe lângă forţa legală şi o forţă morală- sursa fiind în „Cele 10 porunci”- au legitimitate sacră. La fel, dreptul divin de exercitare a domniei la regi. În islam, legea (sharia) îşi găseşte sursa în Coran. Religia oferă, totodată, sprijin afectiv şi psihologic, alinare, de care omul are nevoie pentru a supravieţui într-o lume complexă şi nesigură. Acest sprijin este util în perioadele de criză cum ar fi moartea unei persoane apropiate. Religia dă un scop morţii şi oferă un ansamblu de practici rituale pentru doliu („priveghiul” la creştini, „şina” la evrei) care au rolul de a ameliora suferinţa celor rămaşi în viaţă. Deşi nu există o definiţie359 universal acceptată a religiei, există organisme internaţionale360 care au încercat să furnizeze cel puţin câteva direcţii ajutătoare în acest sens. 359 Vom reproduce în continuare unele definiţii ale religiei aşa cum apar ele în dicţionare sau în viziunea unor autori şi teologi: 1. The Concise Oxford Dictionary- religia „este recunoaşterea de către om a unei puteri conducătoare supraomeneşti şi în special a unui Dumnezeu personal îndreptăţit a i se da ascultare”. Interpretarea strictă a acestei definiţii ar avea însă ca şi concluzie nerecunoaşterea religiilor politeiste. 2. În „Webster’s New World Dictionary” religia este definită ca „orice sistem specific de credinţe şi închinare care implică adesea un anumit cod etic şi o filosofare”. Punctul slab al acestei definiţii este acela că exclude religiile care nu practică închinarea dar surprinde corect două componente importante ale religiei: (1) credinţa şi închinarea într-o/la o zeitate sau zeităţi; (2) comportamentul etic faţă de alte persoane. Aceste componente sunt surprinse şi în Matei 22:36-39 „36. Învăţătorule, care este marea poruncă în Lege?/37.Iar El i-a răspuns: Să iubeşti pe Domnul Dumnezeul tău din toată inima ta, din tot sufletul tău şi din tot cugetul tău./ 233 Astfel, în articolul 1A (2) al Convenţiei din 1951 sau al Protocolului din 1967 privind Statutul refugiaţilor se iau în considerare trei aspecte de bază în ceea ce priveşte religia. Aceste aspecte sunt legate de trei accepţiuni ale religiei: 1. religia ca şi credinţă (aici poate fi inclus şi ateismul) 2. religia ca identitate 3. religia ca mod de viaţă 1. Religia ca şi credinţă include credinţe teiste, non-teiste şi atee. Astfel, religia este privită ca un set de convingeri (valori) despre divinitate şi viaţa de apoi, cu aspecte legate în principal de destinul spiritual al omenirii. 2. Religia ca şi identitate. Din această perspectivă convingerile teologice au mai puţină greutate, primând, însă, apartenenţa la o comunitate ce împărtăşeşte credinţe, ritualuri, etnicitate, naţionalitate sau origini comune. În acest caz trebuie acordată o atenţie specială relaţiilor pe care aceste grupuri le dezvoltă cu grupuri diferite pentru că, în mod frecvent, pot percepe învăţăturile religioase ale “celorlalţi” ca o ameninţare la propria identitate. 3. Religia ca mod de viaţă. Din acest punct de vedere religia trebuie considerată aspectul vital prin care se face relaţia cu restul lumii. În acest caz religia devine o marcă identitară, adeseori exteriorizată prin portul unor obiective vestimentare caracteristice, atitudine repulsivă vizavi de serviciul militar sau jurăminte legate de acesta, practici şi sărbători religioase specifice. Toate aceste semne exterioare particulare pot apărea deviante pentru cei care nu împărtăşesc 38. Aceasta este marea şi întâia poruncă. /39. Iar a doua, asemenea acesteia: Să iubeşti pe aproapele tău ca pe tine însuţi”.( Noul Testament, versiune revizuită, redactată şi comentată de Bartolomeu Valeriu Anania, ediţia a doua revizuită şi îmbunătăţită – Editura Institutului Biblic şi de Misiune al Bisericii Ortodoxe Române – Bucureşti – 1995) Karl Marx: „Religia este suspinul individului suprimat, inima unei lumi fără inimă şi sufletul unor situaţii fără suflet. Este opiumul poporului”. Don Swenson defineşte religia în termeni de sacru: „Religia este experienţa individuală şi socială a sacrului care este manifestat în mitologii, ritualuri, ethos şi integrat într-o comunitate sau organizaţie”( Don Swenson: „Society, Spirituality and the Sacred: A Social Scientific Introduction”, Broadview Press – ianuarie 1999) 360 Comentariul general adoptat de Comitetul Drepturilor omului, la articolul 40, paragraf 4, al ICCPR ; Undoc.CCPR/C21/Rev1/ADD4, 27 sept.1993, para.2 (adoptat la 20 iulie 1993). 234 aceeaşi religie, dar pentru membrii comunităţii, de cele mai multe ori, reprezintă nucleul doctrinar al religiei lor. Etnia, limba, obiceiurile culturale, fiecare în parte sau în combinaţie, pot servi ca marcă a identităţii. Astfel, un grup poate considera că are autorizaţia divină, prin religie, să declare superioritatea limbii sau tradiţiilor sale culturale în dauna altora. Trebuie precizat, din start, ca nu există religie în general, ci religii concrete, determinate, manifestate într-un anumit timp istoric, într-un anume cadru spaţial, socio-uman, diferit de la un popor la altul, de la o etnie la alta. Poate toacmai de aceea, este greu să dăm o definiţie a religiei, aceasta având în evoluţia sa istorică sensuri diferite, după faptele semnificative din viaţa societăţii. Religia poate însemna principii morale, rituri, dar şi modul de a gândi şi a trăi sacrul, propriu unui grup, conform identităţii sale culturale. Identitatea culturală “Cultura este expresia existenţei omului între minte şi revelare, câtă vreme civilizaţia este expresia existenţei între autoconservare, confort şi securitate361.”. Prin natura sa, identitatea culturală nu este caracteristică condiţiilor de evoluţie globală actuală, în speţă globalizării. Cultura tinde să fie fluidă, expresie a naturii umane, se înnoieşte, se rafinează, se îmbogăţeşte, dar întotdeauna se păstrează şi se transmite din generaţie în generaţie, identitatea culturală fiind, din acestă cauză, de multe ori cerută şi folosită în interesul naţional. Trebuie însă să precizăm aici faptul că naţionalismul, ca sistem de credinţe şi valori culturale, cunoaşte doar reizbucniri sub forme „machiate”, religiile ca sisteme de cultură generând fenomene de revitalizare cu proporţii impresionante şi neaşteptate. Religia poate juca, din acest punct de vedere, două roluri: ca vehicul al politicii (vizibilă în state mahomedane şi în eforturile asertive faţă de prozelitism şi expansiune) şi ca nevoie a individului de a-şi defini identitatea. Formarea identităţii religioase Religia corespunde unei forme de identitate, cu un puternic impact în societate şi chiar în viaţa politică a unui stat sau regiuni, cu precădere în 361 Lucian Blaga, Trilogia Culturii, Bucureşti, Ed. pentru Literatură Universală 235 contextul unui conflict cultural. Ce anume a dus la creşterea religiozităţii şi a conflictelor religioase în multe ţări? Folosim aici termenul religie în două sensuri înrudite, dar distincte. Primul se referă la instituţii, oficialităţi religioase, ca şi la grupuri sociale şi mişcări al căror scop este de a se exprima în problemele ce privesc religia; cel de-al doilea, cel spiritual (religia oferă modele de comportament social şi individual). În ultimă accepţiune, religia are mai mult de a face cu ideea de transcendenţă, de sacru, limbaje şi practici care organizează lumea în termeni ce reprezintă sacrul. Dacă luăm în calcul ultimele decenii, putem observa cu uşurinţă o creştere a influenţei religiei asupra politicii în multe regiuni de pe glob. Convingerea conform căreia dezvoltarea şi răspândirea urbanizării, educaţiei dezvoltării economice, a gândirii ştiinţifice şi mobilităţii sociale ar diminua poziţia socio-politică a religiei nu a fost valabilă. Prăbuşirea ideologiei comuniste în societăţile industriale din Europa şi din Asia Centrală a favorizat renaşterea mişcărilor religioase. Spaţiul sacru ocupat decenii de-a rândul de Liderul Suprem şi de Partidul-Stat tinde să fie cucerit, mai cu seamă în Asia Centrală, de Allah. Şi în statele europene postcomuniste, bisericile dominante şi sectele caută să „decupeze” spaţii importante din Sacru. Credinţele religioase pot lua forme politice, prin sprijinul puternic pe care îl aduc etnicităţii şi prin asocierea lor cu valori transcendentale, prin care societatea ar căpăta o direcţie, coeziune, virtute şi stabilitate. Folosirea valorilor religioase poate duce însă la manifestări cu caracter fundamentalist, la stabilirea unor strategii prin care credincioşii tind să-şi conserve identitatea ca grup sau popor, în faţa unui real sau presupus atac al celor care aparent îi ameninţă. Uneori asemenea atitudini defensive se pot transforma în acţiuni politice ofensive care duc la alterarea mediului social, politic şi chiar a celui economic. Trebuie subliniat, în analiza noastră, rolul foarte important pe care îl poate avea religia asupra stabilităţii statelor şi a relaţiilor internaţionale în ceea ce priveşte instituţiile, practica vieţii politice, dar şi rolul Bisericii (şi aici includem, se înţelege, toate religiile, confesiunile, cultele religioase), pentru că, asemenea religiei, Bisericile pot deveni instrumente ale mişcărilor naţionaliste, prin intermediul „bisericilor naţionale” sau „bisericilor patriei”, propagându-se politici revizioniste, deformându-se politica creştină, deturnându-i spiritul umanitar în organizaţii ecleziastice naţionaliste cu caracter mesianic, şi prin naţionalismul de dreapta şi stânga, care militează pentru apărarea „neamului”, „a altarului sfânt al patriei”, înfăţişând o viziune sacralizată exclusivist-ortodoxă a Istoriei. 236 Religia se intersectează cu politica (mai ales cu cea naţionalistă) pe căi ce ţin de istoria particulară şi traiectoriile de dezvoltare a societăţilor individuale, fie ele tradiţionale sau moderne. În societatea tradiţională, relaţia dintre religie şi politică este una foarte apropiată. Puterea politică este sprijinită de credinţele şi practicile religioase, în timp ce treburile politice pătrund în interiorul sferei religioase. Alături de identitatea etnico-lingvistică şi culturală, identitatea religioasă continuă să definească astăzi popoarele, să le apropie sau să le dezbine. „Perspectivei unei lumi uniforme, guvernate de ideile abstracte ale raţionalismului – releva Ignacio Ramonet – naţionaliştii i-au opus nişte particularisme sacralizate: pământul, limba, religia, sângele. Naţionalismul iese la iveală cu furie de fiecare dată când ameninţă să se impună utopia unei societăţi universale şi perfecte. Comunismul internaţionalist era una din aceste utopii, aşa cum este acum cea a pieţei fără graniţe şi a universalismului economic, care impune pretutindeni aceleaşi norme de producţie şi acelaşi stil de viaţă”362. Este cunoscut faptul că nucleul identitar al fiecăreia din cele trei religii monoteiste a fost format în contextul controverselor cu alte comunităţi politico-religioase. Această orientare spre opoziţie poate avea aspecte negative prin predispoziţia către conflicte religioase. Aceste modele de formare a identităţii conduc către câteva trăsături care fac greu de controlat conflictele religioase: 9tendinţa de a „privi” în istorie, văzând conflicte actuale ca similare sau ca extensie a unei lupte ce aparţine „istoriei sacre”; 9folosirea frecventă a modelelor sau contextelor biblice pentru a descrie conflicte actuale; 9resentimentele apărute în legătură cu realizările religioase şi politice ale unui grup pot genera temeri legate de persecuţiile îndurate în fazele iniţiale, când comunitatea de credincioşi era în formare; 9din cauza scopului singular al religiilor monoteiste, e dificil ca acestea să coexiste fără ca una dintre ele să nu se impună sau să-şi pretindă superioritatea; 9acţiunile agresive împotriva „celorlalţi” sunt mult mai uşor de realizat, pentru că fazele iniţiale ale fiecărei comunităţi religioase au abundat în situaţii conflictuale; 9pentru fiecare grup, supravieţuirea şi mărturisirea credinţei sunt fundamentate pe ideea de sacrificiu şi suferinţă (Exilul / Holocaustul -evrei, persecuţie / crucificare – creştini, Micul Jihad / Marele Jihad – musulmani); 9Credinţa fiecărei religii este fundamentată pe loialitatea alternativă pentru oricare dintre structurile politice sub care trăiesc. Această 362 Ignacio RAMONET, Geopolitica haosului, Bucureşti, Editura Doina, 1998, p. 97. 237 loialitate alternativă apare frecvent în prim-plan, în încercarea de a forma un stat religios: o republică islamică, un Israel iudaic, o Europă creştină, o uniune eurasiatică slav – ortodoxă etc. Aşadar, atât religia cât şi etnia sunt direct relaţionate aspectelor identitare. Dintotdeauna omenirea s-a grupat după diferite tipuri de identitate, fiind tentată, odată cu dezvoltatea societăţii, să adere la o gamă identitară variată, de la afilieri etnice sau religioase la cele familiale. Astfel trebuie făcută o primă distincţie, între aceste forme de identitate. Vom distinge, în acest mod, între forme de identitate moştenită şi forme de identitate acumulată. Identitatea moştenită cuprinde elemente relaţionate prin naştere, legături de familie, pământ de baştină, elemente privite în general drept aspecte intrinseci ale identităţii. Datorită legăturilor create prin naştere putem afirma că etnia este o formă moştenită de identitate, relaţionată aspectelor de limbă şi loc de naştere, aspecte ce au într-o mare măsură un caracter ineluctabil. Identitatea acumulată, pe de altă parte este un aspect relaţionat, în general, factorului comunitar, apartenenţei la anumite organizaţii. Poate fi vorba de organizaţii religioase, politice, educaţionale etc. În toate aceste cazuri, este vorba de o formă adoptată, construită progresiv, de identitate. Construirea acestei forme de identitate se poate dovedi deseori o provocare, din moment ce poate îngloba formele moştenite de identitate. Religia poate fi la fel de bine considerată o formă moştenită de identitate, dar şi una acumulată. Datorită caracterului lor universal, creştinătatea şi comunitatea islamică umma pot fi considerate ca generatoare ale unei identităţi acumulate, exceptând cazurile în care convertirea populaţiilor a avut loc prin suprapunerea peste credinţe locale ”pagane” care sunt expresia unor identităţi locale puternic afirmate. Aşa cum afirmam ceva mai devreme, tendinţa indivizilor de a se coaliza în jurul diverselor forme de identitate este frecventă de-a lungul istoriei. Totuşi, evoluţia conştiinţei etnice, procesele de formare a identităţilor naţionale, crearea statelor-naţiune pe baza identităţilor naţionale şi dezvoltarea unei ordini internaţionale pe baza statului –naţiune suveran, ca actor major în arena globală, a dus la dezvoltarea unei dinamici specifice. Stimulată de experienţa revoluţiei franceze şi de dominaţia imperială în Europa, susţinută de interesele burgheziei din secolul al XIX-lea, preocupată de identificarea rădăcinilor identitare şi de noile teorii ştiinţifice legate de rase, era normal ca grupurile sau comunităţile etnice să fie privite ca unităţi naturale, legitime ale statului –naţiune. Prin urmare, conceptul de 238 etnic se politizează (căpătând forma naţionalismului), dezvoltându-se, totodată, conceptul de cetăţenie, ca tip convergent al formelor de identitate menţionate anterior. Europa devine terenul unei adevărate curse pentru legitimitate în secolele XIX şi XX, cursă dusă între istoricele state multietnice şi grupurile etnice apărute ca urmare a conştientizării politice dar neavând un teritoriu propriu. Căderea Imperiului Otoman, unirea statelor mici în state-naţiune pe criterii evident etnice (aşa cum a fost cazul Italiei şi Germaniei), fragmentarea Imperiului Austro-Ungar, sunt rezultate ale acestui proces. Prăbuşirea Uniunii Sovietice poate fi considerată drept un punct culminant întârziat al acestei evoluţii istorice iniţiate la începutul secolului XX, iar cazul Iugoslaviei şi Cehoslovaciei urmări fireşti ale acestui “cutremur” etnico-naţional. Unele state multinaţionale şi multietnice, dar dispunând de o coerenţă teritorială şi o experienţă solidă ca state (Spania, Marea Britanie) au supravieţuit acestor “cutremure”. Aspectele s-au acutizat însă, ocazional, odată cu afirmarea zgomotoasă a unor curente ce susţineau construcţii pe care le-am putea numi de tip “super-etnic” ce doreau să înglobeze un număr deloc redus de state-naţiune şigrupuri etnice locale sub titulaturi gen “pan-slavism” sau “pan-germanism”363. Legat de aspectul religios şi cum a relaţionat acesta cu dinamica acestor noi forţe, în special cu dezvoltarea conştiinţei etnice şi politicile naţionale, trebuie menţionat că fenomenul religios a înregistrat o retragere în faţa forţei dezintegratoare a naţionalismului etnic. Procesul a fost favorizat şi de retragerea din faţa proceselor politice seculare, către planuri locale sau regionale, unde de multe ori a servit ca marcă a etniei în diverse conflicte etnice. Au existat astfel de situaţii în istoria recentă a omenirii, când relaţia dintre etnic şi religios a fost atât de inextricabilă, încât cuvintele psalmistului biblic păreau actuale: “Caci toti dumnezeii popoarelor sunt niste idoli, dar Domnul a facut cerurile” (Ps. 96:5). Evidenţa este mult mai complexă în zone în care o expeienţă istorică şi o religie comune au adus oamenii mai aproape, tensiunile etnice persistând, totuşi. Este cazul dintre vorbitorii de flamandă şi cei de franceză din Belgia, al slavilor de sud vorbitori de sârbo-croată (un caz clasic în care afilierea religioasă, ca marcă a experienţelor istorice diferite, ocazional antagonice, s-a constituit într-o caracteristică de identitate moştenită364). Evident, exemplele relaţiei dintre etnie şi religie sunt numeroase, dar, ca regulă comună în cazul în care etnicul şi religia sunt relaţionate, ele se 363 Alfred Cobban, The Nation State and National Self-Determination, London, Collins, 1969, p.93 364 Tony Barber, "What makes the Serbs the way they are", Independent on Sunday, 9 May 1993, p.10. 239 pot influenţa reciproc într-o măsură extrem de semnificativă. O astfel de influenţă poate pune în pericol valorile religioase universale. Atunci când în interiorul unui stat există puternice legături etnice şi religioase, în cazul unei ameninţări la adresa identităţii sale ( manifestări ale imperialismului, comunismului sau chiar ale unei pieţe libere, necentralizate), religia poate fortifica naţiunea asumându-şi rol de adăpost sau apărător. Identitatea etnică a grupurilor aflate în afara naţiunii mamă, deci şi în afara teritoriului de provenienţă originară, depinde în mod major de contactele continue şi frecvente cu patria mamă. Dar, în timp, e posibil ca din cauza distanţelor mari, vechile afiliaţii culturale, de familie, culturale, să sufere o atrofiere semnificativă (aşa cum se întâmplă în momentul actual în ţări occidentale precum Marea Britanie, Franţa şi Germania365). Astfel realitatea va fi din ce în ce mai puţin reflectată de către identităţi etnico-culturale diferite în aceste spaţii, pe măsură ce procese de asimilare sau integrare au loc, iar tendinţa economiei contemporane de a încuraja dispersia comunităţilor tradiţionale va accelera acest fenomen366. Altfel spus, ceea ce poate fi considerată şi concluzia principală, trebuie avut în vedere faptul că diferenţele entice între diferite grupuri (aşa cum sunt reflectate de limbă, cultură şi experienţa istorică) vor deveni mai puţin semnificative, în timp ce distincţiile religioase vor rămâne intacte, ceea ce ne îndeamnă la o cercetare susţinută a acestor aspecte. 365 vezi de acelaşi autor „Direcţii iniţiale de abordare a cercetării privind influenţele religiilor asupra securităţii ăn contextul extinderii Uniunii Europene”, în volumul Implicaţii ale religiilor asupra securităţii în contextul extinderii UE”, Ed. UNAp, Bucureşti, 2006, p. 104. 366 Vaughan Robinson, "Boom and Gloom: The Success and Failure of South Asians in Britain", in Colin Clarke, Ceri Peach & Steven Vertovec, South Asians Overseas: Migration and Ethnicity, Cambridge Univ. Press, 1990, pp.275-94. 240 DOCTRINE ABERANTE ŞI COMPORTAMENTE DEVIANTE STUDIU DE CAZ: SATANISMUL Student Mihail DIN După anul 1989, în România, ca şi in alte ţări din centrul şi estul Europei, fenomenul religios a cunoscut o mare amploare în ansamblul său şi acelaşi timp s-a şi diversificat. Astfel, foarte rapid, a apărut o nouă « ofertă » religioasă, abundentă şi uneori chiar violentă, mai ales pe fondul unei stări generale de criză spirituală şi vid religios, după aproape 50 de ani de educaţie atee. Creşterea numărului sectelor, curentelor şi noilor mişcări religioase şi para-religioase este astăzi o realitate evidentă. După cum se exprimă un teolog contemporan francez, suntem martorii unei “goane” permanente şi uneori fără final după noi spiritualităţi şi pseudo-spiritualităţi, dintre care unele foarte bizare pentru mentalitatea omului de rând. Mass-media ne oferă frecvent evenimente şocante unele de un tragism inimaginabil pe aceasta temă. De multe ori, unele dintre acestea vor să se motiveze prin încercarea de a evada din cotidian, din ceea ce noi numim real si normal. Nu puţini, asociază normalul lumii în care trăiesc, monotoniei, căutând experienţe noi în convingerea că astfel vor fi împliniţi spiritual. Avalanşa crescândă a tot felul de idei neo-gnostice şi a unor practici care încearcă să-l excludă pe Dumnezeu din viaţa omenirii, mergându-se chiar până la întronarea lui Lucifer în locul Acestuia, ne duce cu gândul la cele scrise de Sfântul Irineu de Lyon în secolul al III-lea în celebrul său tratat Adversus Haeresis.367 În contextul lumii de astăzi, orice loc de munca, orice sector de activitate creează o psihologie aparte în funcţie de preocupările indivizilor, de scopul lor sau de rezultatele lor. De asemenea în comunităţi, grupările religioase, sectele caută să-şi formeze o psihologie aparte, specifică, care, dusă la extreme, degenerează, se izolează şi în final se confundă cu 367 Pr. Prof. Dr. Nicolae Achimescu, Explozia religioasă şi pseudoreligioasă. Satanismul în Romania:organizare şi ritualuri , în « Biserica şi problemele vremii », nr. 3, Iasi, 1998 ; Idem, « Satanismul-o expresie a violenţei împotriva lui Dumnezeu », în Violenţa în numele lui Dumnezeu- un răspuns creştin, Alba Iulia 2002, p. 111-155 241 creatorii ei. Pericolul este imminent, deoarece fiecare grup se divide având pretenţia originalităţii, înlocuind colaborarea şi dialogul cu fanatismul, buna înţelegere cu violenţa şi obscurantismul. În acest caz se ajunge la paroxism, la o psihoză periculoasă atât societăţii în mijlocul căreia se află cât şi indivizilor ca atare, membrii ai grupului.368 O astfel de psihoză care duce la un comportament deviant şi periculos pentru societate o găsim în cadrul grupării neopăgâne, cunoscută sub denumirea de Satanism. SCURTA PRIVIRE ASUPRA PERSONALITATII LUI ANTON LA VEY Înainte de a vorbi despre doctrina satanistă , este necesar sa facem câteva scurte precizări istorice despre întemeietorul doctrinei sataniste Anton Szandor LaVey (1930-1997). La Vey s-a născut în Chicago în 1930, dar curând părinţii săi s-au mutat în California, oraş ce avea să fie destul de provocator şi influenţabil pentru copilul sensibil ce avea sa fie numit mai târziu “Black Pope”. De la bunica sa ce provenea din estul Europei a învăţat despre superstiţii, ajungând să fie fascinat de “literatura neagră” gen Dracula, Frankestain. Mai târziu, adolescentul LaVey, avea să devină avid de literatură horror a lui Clark Ashton Smith, Robert Barbour Johson sau George Hass, şi va începe să studieze cărţi de cunoştinţe oculte aplicate gen Dr. William W. Coock, Practical Lessons in Hypnotism-adică Lecţii practice de hipnoză. După mai multe peripluri ca muzician (cânta la orgă), angajat al circului, « investigator psihic » în cadrul unui departament de poliţie, în ultima perioadă a vieţii a lucrat ca fotograf oficial al serviciului de poliţie din San Francisco. Viaţa sa este curioasă şi plină de manifestări psiho-maldive, dar cu toate acestea religia înfiinţată de el a supravieţuit şi după moartea sa (1997), continuând să atragă noi membri prin intermediul scrierilor sale.369 368 Diacon Prof. Dr. Petre I David, Psihologia sectelor şi grupărilor anarhice, în « Glasul Bisericii »,Anul XLVI, nr .4/1987, p. 27. A se vedea şi Asist. Dr. Radu Petre Mureşan, « Statele şi fenomenul Noilor Mişcări Religioase », în teză de doctorat : Atitudinea Bisericilor Europene faţă de prozelitismul advent. Impactul în societatea contemporană, Bucureşti 2006, p. 273-306 369 James R. Lewis, SATANISM TODAY. An Encyclopedia of Religion, Folklore, and Popular Culture, Santa Barbara, Calif. ; Oxford 2001, p. 146; Câteva din lucrările lui relevante pentru tema abordată: James R. Lewis, Witchcraft today : an encyclopedia of Wiccan and neopagan traditions, Santa Barbara, Calif. ; Oxford 1999; James R. Lewis, The Astrology book : the encyclopedia of heavenly influences, Canton, MI : Visible Ink, 2003; James R. Lewis and Jesper Aagaard Petersen, Controversial new religions, Oxford : Oxford University Press, 2005; James R. Lewis, The encyclopedic sourcebook of New Age religions, Amherst, N.Y. : Prometheus Books, 2004; ; James R. Lewis, The 242 DOCTRINA SATANISTĂ370 Anton Szandor LaVey (1930-1997)371, este fondatorul « Bisericii Sataniste »372, prima organizaţie de acest gen din timpurile moderne. Spre deosebire de alţi fondatori de religii care-şi reclamă o inspiraţie divină, LaVey şi-a sintetizat doctrina satanistă din perspectiva propriei înţelegeri a omului sau mai bine zis a “animalului din om” şi din filozofia materialist-individualistă373. În ceea ce priveşte rolul sau ca fondator al curentului Satanist, el afirmă că dacă nu ar fi fost el întemeietor în mod sigur ar fi fost altcineva.374 Conţinutul doctrinar al concepţiei lui LaVey este unul aproape nul, întrucât el nu depăşeşte pe acela al unor mai vechi parafrazări ateiste ale Bibliei, limitându-se la porunci de genul: ”Nu ai voie să crezi în Dumnezeu, întrucât lumea e a mea şi voi considera credinţa ta ca un păcat”.375 Întrebat de un reporter în ce constă sensul “filosofiei” sale, LaVey a răspuns că nu se consideră purtătorul unei înţelepciuni ci al unei “credinţe” a cărei scop este manifestarea aspectelor obscure ale firii umane. În fiecare din noi sălăşluieşte Satana, iar sămânţa sa ascunsă în om este atotputernică, având cea mai mare importantă pondere, iar omul trebuie să fie mândru de aceasta. Ea trebuie cultivată, fapt ce şi-l propune biserica noastră, spunea LaVey.376 LaVey şi-a început răspândirea filozofiei sale realizând un album muzical,- The Satanic Mass, Murgenstrumm,1968. Coperta acestui album şoca prin grafica ce prezenta « Sigiliul lui Baphomet »-un cap de ţap aflat în interiorul unei pentagrame-, semn ce va deveni simbolul oficial al Order of the Solar Temple : the temple of death, Aldershot, Hants, England, Burlington, VT : Ashgate, 2006 370 Despre filozofia şi terminologia ocultă, vezi Dictionaire des sciences ocultes, vol.1, colecţia “Nouvelle Encyclopédie Théologique ou nouvelle série de Dictionnaires sur toutes les parties de la science religieuse”, publ. J.P. Migne, Paris Ed Atelliers Catholiques 1851 (53 t. en 52 vol., 1851-1859) 371 Despre LaVey : The Devil's Avenger: A Biography of Anton Szandor LaVey, by Burton H. Wolfe, Pyramid Books, 1974; The Secret Life Of A Satanist: The Authorized Biography of Anton LaVey, by Blanche Barton, Feral House, 1990; Popular Witchcraft: Straight from the Witch's Mouth, by Jack Fritscher ; featuring Anton LaVey, University of Wisconsin Press : Popular Press, 2004. 372 http://www.churchofsatan.com/ 373 Anton Szandor LaVey, The Satanic Bible, New York : Avon, 1969, 272 p. 374James R. Lewis, SATANISM TODAY…, p. 144 375 http://www.sri.ro/biblioteca_art_satanism.html 376 Diacon Prof. Dr. Petre I. David, Invazia Sectelor, vol. 2, Ed. Europolis, Constanţa 1999, p. 324 vezi si Grigore George, Slujitorii Diavolului, Ed. Calin, 1994 243 sataniştilor377. LP-ul conţinea un ritual de botez şi parţi din « Biblia satanică », lucrare nepublicată încă la acea dată, pe muzica de Beethoven, Wagner şi Sousa. 378 Opera sa cea mai cunoscută rămâne « Biblia Satanica » (The Satanic Bible), lucrare în care LaVey explică filozofia sa, filozofie de orientare anomică cu manifestări antisociale. Lucrarea este prefaţată de cele 9 porunci satanice şi are o împărţire după filosofia materialistă grecească: Focul-Cartea lui Satan; Aer-Cartea lui Lucifer; Pamant-Cartea lui Beliar; Apa-Cartea lui Leviathan. Constient de lipsa totală de valoare teologică a “operei” sale, LaVey, nu a formulat pretenţia ca « Biblia Satanică » ar fi produsul vreunei “revelaţii”, drept care şi-a asumat statutul de autor, acumulând o avere considerabilă din copyright-ul respectivei lucrări. Lucrarea reeditată în 1989 sub o altă denumire, a fost însoţită de un manual “Ritualuri Sataniste” ce conţinea partea ritualică a doctrinei sataniste. Ritualurile au fost culese din tradiţia satanistă identificată de LaVey în diferitele culturi ale lumii. Cartea mai conţine şi precizări referitoare la căile şi semnificaţiile “ citirii” şi “manipulării” minţii omeneşti. Au mai apărut şi două colecţii de eseuri –Satan vă vorbeşte şi Jurnalul Diavolului ce completează în final lucrarea iniţială (Biblia Satanică).379 Putem concluziona că : doctrina satanistă expusă în « Biblia Satanistă » şi în celelalte lucrări ce o însoţesc este o filozofie anomică ce se limitează în fond la negarea tuturor valorilor sociale şi religioase de la credinţa în Dumnezeu şi până la morala minimală. RITUALURI ŞI PRACTICI SATANISTE În general, sataniştii provin din rândul tinerilor, având vârste cuprinse între 14 şi 25 de ani. Cei mai mulţi sunt elevi si studenţi, numărul celorlalţi fiind foarte mic. În principiu nu se poate vorbi de un anumit mediu social predilect din care provin aceşti tineri, întrucât unii sunt din 377 De aceste album s-a ocupat un mare specialist în criminologie Henry Taylor Fowkes Rhodes, The Satanic Mass : a criminological study, London : Jarrolds, 1968, 256 p. 378 James R Lewis, op.cit. ,p. 146 379 Ibidem, p. 147 ; James T. Richardson, Joel Best, David G. Bromley (editors), The Satanism scare, New York : A. de Gruyter, 1991; Anton Szandor LaVey, The Compleat Witch, or, What to do When Virtue Fails, Dodd, Mead, 1971; Idem, The Satanic Witch, Feral House, 1989; Idem, The Devil's Notebook, Feral House, 1992; Idem, Satan Speaks!, introduction by Blanche Barton, foreword by Marilyn Manson, Feral House, 1998. 244 familii de intelectuali sau cu posibilităţi materiale peste nivelul obişnuit al populaţiei, pe când alţii sunt din familii foarte sărace ţi dezorganizate. Ritualurile presupun o iniţiere în care se rosteşte un jurământ de slujire a lui satan, de denigrare şi luptă împotriva lui Dumnezeu. Cinstirea lui satan se realizează, între altele, prin consum excesiv de alcool şi droguri, jertfirea unor animale, practicarea sexului în grup, invocarea spiritelor malefice mergând chiar până la suicid sau crimă, sacrificiul uman fiind forma supremă de cinstire şi slujire a lui satan. După depunerea jurământului, un alt moment important îl reprezintă iniţierea în cadrul căreia un adept mai vechi îl tatuează pe novice cu anumite însemne specifice, ritualul se încheie prin sacrificiul unui animal, îndeosebi câine sau pisică. Făcând o incizie în pieptul animalului, iniţiaţii îi smulg inima şi o storc deasupra unei icoane a Sfintei Treimi rostind aşa-zisele ”rugăciuni” din « Biblia Satanică ». De asemenea tot în cadrul acestui ritual are loc lepădarea de Hristos şi urinarea pe cruce. Novicele semnează ”un pact”, “pactul cu diavolul” ce presupune condiţii foarte precise: -să fie scris cu propriul sânge -să fie încheiat în prezenţa unui vrăjitor ca reprezentant al diavolului -să se dezică de vechea credinţă -novicii depun jurământ de ascultare şi supunere faţă de satan şi se obligă sa nu se mai întoarcă niciodată la vechea credinţă, să se subordoneze doar lui satan şi să frecventeze sabaturile sale pe cât de frecvent posibil. -să promită că se va îngriji din toate puterile sale să-i aducă lui satan şi alţi slujitori -să aducă ofrande, daruri lui satan în cadrul unui ceremonial festiv, cel putin odată pe lună, să jertfească un copil şi să-i aducă ofrandă sângele lui ce va servi ca hrana în nopţile cu lună plină vampirilor şi demonilor.380 Anton LaVey descrie în « Biblia » sa ceremonialul unei « Liturghii negre » în cadrul căruia trebuiesc folosite lumânări făcute din grăsime de copii nebotezaţi381. Un alt ritual îl constituie admonestarea sexuala a copiilor-pedofilia. Kenneth Lanning, 382a cercetat ca agent FBI la FBI Academy in Virginia, cazurile de admonestare sexuală a copiilor încă din 1984. Studiind 380 Pr. Prof. Dr. Nicolae Achimescu, Noile mişcări religioase. Ed Limes, 2002, p 295 381 De obicei se foloseşte grăsime de copii avortaţi, avortonii fiind recuperati de multe ori din spitale. 382 Kenneth Lanning, specialist în studiul aspectelor abuzurilor sexuale asupra copiilor în cadrul Universităţii de Ştiinţe Comportamentale din cadrul FBI Academy in Quantico, Virgonia. 245 comportamentele deviante ani de-a rândul, el atrage atenţia asupra ritualurilor sataniste în cadrul cărora se răpesc şi se violează copii. Potrivit unei statistici pe care el a elaborat-o în SUA din 200-300 de copii răpiţi pe an circa 147 sunt ucişi în cadrul unor ritualuri satanice după ce în prealabil sunt violaţi. 383 Pentru a arăta influenţa satanismului asupra comportamentului uman vă prezint un caz aparte şi destul de sugestiv cazul “ Monstrului din Charleroi “, Marc Dutroux, un bărbat de 39 de ani de profesie şomer din oraşul belgian Charleroi unde acesta era resident. În 1996 a fost arestat şi pus sub acuzaţie de răpire şi abuz sexual a 6 fetiţe din care 4 au fost găsite moarte. Nu numai detaliile şocante ale cazului, dar şi acţiunile stângace ale autorităţilor care au ignorat numeroase piste care ar fi dus la arestarea lui Dutroux mult mai devreme, s-au transformat într-un scandal naţional. Datorită stereotipiei ritualurilor de răpire, violuri şi crime săvârşite asupra tinerilor de către stanişti, legătura cu Dutroux era uşor de făcut. Poate şi datorită presiunii publice din timpul anchetei, poliţia a început sa-şi focalizeze atenţia investigaţiilor asupra « Institutului Abrasax », un colegiu de magie neagră dintr-o localitate din apropiere de oraşul Charleroi. Institutul este o organizaţie legal constituită în 1990 ce are ca scop să înveţe “vrăjitoria nocivă şi iniţierea în ritualurile satanice”384. ABRASAX este o divinitate cu origini obscure adesea invocate in vechile formule de vrăjitorie. În clădirea colegiului erau adăpostite o varietate de grupări neopăgâne şi două organizaţii sataniste: “Ordinul Luciferian de Iniţiere” şi “Biserica Belgiană a lui Satan”. Intr-un articol apărut în Sunday Times în Londra spre finele anului 1996, jurnalistul Peter Conradi declara ca “cinci martori oculari au descris liturghii negre în acel institut, in cadrul cărora copii au fost ucişi in fata unui public”. La scurt timp un alt ziar a publicat un articol in care se preciza ca “numeroşi ofiţeri ai politiei municipale din Charleroi erau membrii ai Institutului Abrasax”. Toţi aceşti ofiţeri au mărturisit că intr-adevăr făceau parte dintr-un grup, dar ca acesta era inofensiv. Colegiul a fost cercetat timp de 8 ore de către peste 100 agenţi. Raidul a scos la iveală numeroase lucruri ciudate ca unelte folosite la magie, sânge îngheţat, etc. În ciuda tuturor acestor dovezi poliţia nu a reuşit să dovedească vreo legătura între Dutroux şi acest colegiu, dar nici contrariul cazul rămânând deschis .385 383 James R. Lewis, op. cit., p 302 ; Kenneth V. Lanning, Child molestors : a behavioral analysis for law enforcement officers investigating cases of child sexual exploitation, Arlington, Va. : National Center for Missingand Exploited Children, 1992, 68 p. 384 http://institutabrasax.free.fr/ 385 Pentru mai multe informatii, a se vedea:Conradi Peter,Satanic Links to Belgian Murder Trial, în “Sunday Times”, London UK, December 1996 şi Linton Leyla, 246 Un alt aspect al ritualurilor sataniste care ne prezintă un comportament extrem de deviant îl constituie „Liturghia Neagră”, “Black Mass”. „Liturghia neagră” face parte din practica rituală a oricărei grupări sataniste386. De fapt , ea reprezintă o inversiune (parodiere) a ritualului misei catolice. În literatura de specialitate nu s-a editat o „liturghie neagră” standard . În sprijinul afirmaţiei de mai înainte citez pe Pr. Prof. Dr. Nicolae Achimescu, care în lucrarea sa “ Noile mişcări religioase”, afirmă că “derularea sau descrierea ritualului nu poate fi tipizată”. Vă vom prezenta două tipuri de „liturghie neagră”. Primul îl găsim descris în lucrarea “Satanism Today” a lui James Lewis387, unde acesta face o descriere destul de amănunţită a unei astfel de liturghii, subliniind caracterul demonic, sadic si chiar dezgustător al unei practice care începe să aibă o priză din ce în ce mai mare printre rockerii teribilişti ai Europei sec. XXI. James Lewis precizează încă de la început că “aceste ritualuri nu sunt altceva decât invenţii” ale unor minţi bolnave şi posedate. Descrierea pe care o face în lucrarea sa este următoarea: ”…un preot stând în faţa unui altar alcătuit dintr-o femeie dezbrăcata, cu picioarele depărtate ce ţine în fiecare mană o lumânare neagră făcută din grăsimea unui copil nebotezat; potirul conţine urina unei prostituate sau sânge menstrual şi este aşezat pe abdomenul femeii. O cruce întoarsa atârnă deasupra altarului şi o bucată de pâine e binecuvântata de preot ; apoi sunt invocaţi satan şi alţi demoni, urmate de rugăciuni şi psalmi cântaţi invers continuând cu alte obscenităţi… toate acestea desfăşurându-se în interiorul unei pentagrame desenate pe podea. Apoi urmează orgii sexuale, arderea carţii de rugăciuni. Daca un copil poate fi jertfit in timpul ritualului cu atât mai bine”.388 James Lewis afirmă în continuare ca toate aceste ritualuri sataniste nu au o valoare magică (simpatetică) ci ele au scopul de a blasfemia tot ceea ce e sfânt. Celalalt tip de liturghie neagră l-am găsit în România pe un forum al rockerilor satanişti , (din păcate forumul este închis în momentul de faţă ). Ramona Simulete relatează prima ei participare la o liturghie de acest gen Satanic Sect Raided by Child Sex Police, în “London Times”, London UK, December, 1996. http://www.religioustolerance.org/ra_charl.htm 386 Henry Taylor Fowkes Rhodes, The Satanic Mass, London : Arrow Books, 1973, 256 p.; Dick Lehr and Gerard O'Neill, Black mass : the Irish mob, the FBI, and a devil's deal, New York : Public Affairs, 2000, 381 p.; Gerhard Zacharias, The Satanic cult, London : Allen and Unwin, 1980, 181 p.; 387 James R. Lewis, Decan al Facultăţii de Ştiinţe Umane, Profesor de Ştiinţe Religioase în cadrul World University of America, Editor Şef la Center for Academic Publication este o autoritate recunoscută mondial în domeniul religiilor netradiţionale. 388 James R. Lewis, op. cit., p 27 247 intr-o garsoniera din Militari, decorată în stilul caracteristic satanist cu : un schelet uman vopsit în negru legat cu un lanţ de tavan; “în locul ferestrei se afla o imensa placa de lemn sculptat din care ieşeau gheare ameninţătoare”. Trei bărbaţi au făcut un triunghi in jurul ei si au început să rostească o incantaţie într-o limbă necunoscută: “aveau vocile lugubre şi pătrunzătoare”. Unul dintre ei a luat un pumnal cu care s-a crestat la mâna stângă apoi l-a dat celorlalţi să facă la fel. A luat un pahar şi l-a umplut cu sângele din răni după care l-a dat fetei sa bea de trei ori.” De-abia peste câteva zile am realizat ce s-a întâmplat cu adevărat. Până atunci parca fusesem drogată”. Pe lângă aceste comportamente demne de nişte bolnavi psihici mai semnalam profanările de morminte şi lăcaşuri de cult. SATANISMUL ŞI MUZICA ROCK După cum s-a putut constata adeseori, deşi majoritatea rockerilor nu sunt satanişti, toţi sataniştii sunt adepţii ai muzicii rock. De altfel, muzica de acest tip reprezintă printr-un anumit tip de mesaje, deşi nu în totalitate, un important factor de răspândire a ideilor sataniste în rândul tinerilor. Muzica exercita o putere foarte mare asupra omului. Omul este trup şi suflet iar muzica poate influenţa sufleteşte omul spre bine dar şi spre rău. Puterea aceasta a muzicii a fost bine cunoscută de strămoşii noştri, astfel vechii spartani şi nu numai în timpul războaielor erau însoţiţi de cântăreţi, trâmbiţaşi etc. Cu muzica pe care o ascultau işi întăreau spiritul şi luptau cu mai multă putere. Platon credea că fiecare schimbare a tonurilor muzicale are o influenta directă asupra spiritului şi a moralului, iar Aristotel credea atât de mult în puterea muzicii, încât era de părere că toată muzica tinerilor trebuia controlată de legile statului. Tinerii se scoală cu muzică, conduc cu muzică., fac sport cu muzică, citesc şi dorm chiar cu muzică, cu alte cuvinte muzica devine a doua lor suflare. Jimmy Hendrix (1942-1980) spunea ca “esenţa muzicii este spirituală; cu ea poţi hipnotiza pe oameni, iar atunci când le găseşti punctul slab, le poţi sugera direct în subconştient ceea ce vrei să le spui”389. 389 Steven Roby, Black Gold: The Lost Archives of Jimi Hendrix, Billoboard Books, 2002; Sharon Lawrence, Jimi Hendrix: The Man, the Magic, the Truth, London : Sidgwick & Jackson, 2005; Johnny Black, Jimi Hendrix : eyewitness, London : Carlton, 1999; Chris Welch, Hendrix : a biography, London : Omnibus, 1982; Jerry Hopkins, The Jimi Hendrix story, London : Sphere Books, 1983 248 Muzica rock îşi are începuturile în anii 50 odată cu apariţia muzicală a lui Elvis Priesley. Acesta nu a găsit un ritm nou, căci muzica lui era în esenţă, muzica negrilor sud-africani. Capturaţi pentru sclavie, aceştia şi-au adus cu ei religia lor în America al cărei element central era muzica. În societatea noastră, s-a făcut, destul de clar, diferenţa Între muzica religioasă şi muzica de agrement (folclorică, modernă), dar în cadrul triburilor africane nu s-a făcut niciodată această distincţie clară. Pentru nativii africani toată muzica era religioasa, iar scopul ei era acela de a-l pune pe om în legătura cu zeii, de a alunga spiritele rele sau de a obţine vreo favoare din partea zeilor. Cum se realizează aceasta? Prin intermediul bătăilor ritmice, obsesiva repetiţie a unui sunet, fără pauză, combinată cu un volum ridicat are un efect de transă pentru creierul uman. Sa ne gândim la rolul toboşarului, din trecut, în timp de război, care printr-un ritm sau altul ghida trupele sau dădea semnalul de atac. S-a demonstrat ca bătăile ritmice neîntrerupte produse de toboşar au un efect hipnotic asupra soldaţilor, în aşa fel încât aceştia nu se mai gândesc când acţionează. Aceasta stare de hipnoză, ”extaz”, africanii o numeau ”intrare în legătura cu zeii”. Prin intermediul muzicii aceştia intrau într-o stare de transă astfel încât auzeau voci ale spiritelor, vedeau ceea ce alţi nu puteau să vadă, făceau ceea ce alţii nu puteau sau nu voiau să facă. Muzica rock este împărţită în mai multe ramuri, unele cu un caracter făţiş satanist exemplu de text:„Lumânări se aprind, jertfelnicul arde/E nevoie de moartea unei fecioare/ Jertfiţi lui Lucifer, stăpânul meu/ Aduceţi potirul şi înălţaţi cuţitul/ Bine aţi venit la jertfa mea/ Înfigeţi cuţitul în pieptul ei/ Demonii se bucura/ Diavolul e in noi.”390, altele sunt mai subtile. Curentul muzical satanist îşi are începuturile la sfârşitul anilor 60 odată cu lansarea piesei ”Simpathy for the devil”, a celor de la Rolling Stones. Începând cu anii 70 a apărut o altă formaţie, Black Sabbath, care a adus in fata publicului o serie de alte teme sataniste: “I m in league with Satan, friend of Hell, God bless children of the beast, Son of Satan.391 David W. Scheer într-un ghid rock prezintă câteva “mesaje” ale muzicii rock: rock si free sex, rock-ul si abuzul de droguri, rock-ul si violenta, rockul şi trăieşte-ţi clipa.392 Libertinajul sexual este cel mai exploatat mesaj după cel satanist. Adolescenţii sunt cei vizaţi pentru a le inocula o concepţie desfigurată despre “dragoste”. 390 INXS, vezi http://www.versuri.ro/artist/fiid_inxs.html 391vezi: http://www.rockul.info/band_black_sabbath_ro.php 392 David W. Scheer, PG: A Parental Guide To Rock, Camp Hill, Pa. : Christian Publications, 1986, 212 p. 249 Conducătorul grupului Rolling Stones declara in ziarul Times ca “rock-ul este sex si trebuie sa ii lovim pe tineri cu el peste fata”. Astăzi păstrarea relaţiilor sexuale in cadrul familiei este o gluma. De altfel, chiar cuvântul “rock n roll” în dialectul african de unde provine înseamnă act sexual393. La începutul anilor 80, a apărut în muzica rock un fenomen ce nu a putut fi explicat nici pană astăzi în mod concret: transcrierea inversă. La redarea inversă a unor piese muzicale rock, se constată transmiterea unor mesaje cu caracter satanist: blasfemii, cuvinte de laudă pentru Satan, îndemnuri la crimă sau suicid. Fenomenul a fost semnalat de mai mulţi cercetători şi nu poate fi negat. Un exemplu grăitor în acest sens îl găsim în piesa “Stairaway to Heaven” a formatiei Led Zepelin: “Yes, there are two paths by, but in the long run, there is still time to change the way you are run on” adica” da există două căi pe care le poţi urma, dar mai e vreme să schimbaţi drumul pe care mergeţi acum”. Acelaşi vers redat invers sună as: “My sweet satan no other made path, for it makes me sad, whose power is satan”, adică “dulcele meu satan, nimeni altul n-a mai croit un drum ca al tău, iar stăpânirea este a lui satan”. Creierul uman este capabil să primească, să scaneze, să descifreze, să înmagazineze şi să reacţioneze mai târziu la aceste mesaje subliminale. Suntem de asemenea preprogramaţi în acest sens. Din sectorul subconştient, în creier mesajul e transportat in sectorul conştient al creierului. Crimele lui Charles Manson din Sharon Tate au fost inspirate din albumul “White Album” al celor de la Beatles. Acesta a spus ca a auzit voci secrete pe acel disc care i-au ordonat să ucidă.(9august 1969)394. Pe 3 decembrie 1980, Mark David Chapman, într-un interviu psihiatric, după ce îl ucisese pe John Lennon a relatat următoarele: “Simt prezenţa demonilor lui Satan în jurul meu… le simt gândurile, le aud gândurile. Pot să-i aud vorbind dar nu din afara mea ci din interiorul meu. Demonii mi-au dat puterea şi oportunitatea pentru această crima”. Înainte ca să fie ucis şi după destrămarea formaţiei Beatles, John Lennon lansa ultimul sau disc “Double Fantasy”. Yoko Ono a cântat piesa “Kiss, kiss, kiss” pe care o ascultase criminalul şi care redată invers sună: “Satan is coming… six,six, six…We shot John Lennon”. Comentariile sunt de prisos… Din cele prezentate în acest studiu de caz putem observa uşor pericolul pe care îl reprezintă această mişcare atât de nocivă pentru societate. Deşi în România nu a fost luată în seamă totuşi această mişcare s- 393 http://www.sfaturiortodoxe.ro/_muzicarock.htm 394 http://www.crimelibrary.com/terrorists_spies/assassins/chapman 250 a manifestat fiind semnalate atât profanări de morminte, sacrificii de animale şi chiar victime umane ca cele de la Constanţa din 1996. Un alt exemplu îl constituie sataniştii maghiari din Covasna si Harghita, iredentişti sau cazul Nataliei Gabor, o adolescentă din Piatra Neamt, care şi-a tăiat vena jugulară. Camera fetei era inscripţionata cu simboluri sataniste (11mai1998). Sub masca libertăţii- o anarhie oficială-, sataniştii au racolat mase largi de tineri debusolaţi care dacă nu azi, poate mâine vor răpi, viola si chiar ucide pentru Satan. Totusi analizarea acestui fenomen este foarte important să se facă în profunzime. Nu trebuie să ne oprim la incidente violente sau la ritualuri macabre care au loc în păduri. Aş dori să subliniez în special ideea `Fă ceea ce simţi`, o invitaţie la relativism moral şi la trăirea unei vieţi fără reguli. Omul cu fantasmele lui vrea să îl dărâme pe Dumnezeu din locul Său şi să trăiască având ca standard propria sa plăcere egoistă. Mai mult, la baza satanismului stă moartea speranţei. Este o invitaţie la retragerea în tine însuţi şi la a nu crede în nimic - de fapt a crede că viaţa este doar o junglă în care puterea răului triumfă asupra celor slabi. Din păcate numeroşi tineri par să fie fascinaţi de anumite filosofii exotice ce nasc comportamente deviante. Nu este dificil să îi identifici. În general sunt îmbrăcaţi în negru. Adesea mâinile lor sunt marcate de mici răni, făcute chiar de ei. Aceste tăieturi sunt semn al predării lor, al pesimismului lor. Ele simbolizează alte răni, mai adânci, psihice şi sufleteşti, trăite de ei în viaţa de zi cu zi. O viaţă marcată de incapacitatea de a comunica, de lipsa de comunicare în familie, de probleme la şcoală sau la muncă. Soluţia stă în a-i ajuta pe tineri să aibă un mai puternic simţ critic. Tinerii nu trebuie să se "îmbibe" în mod pasiv cu tot ceea ce le spun vedetele rock. Trebuie să fie ajutaţi să reflecteze asupra mesajului, să îl înţeleagă şi să îi respingă pe cei care promovează non-cultura morţii. Nu trebuie să cădem în plasa filosofiilor negative. Dacă un cântăreţ promovează violenţa, nu trebuie să îi cumpărăm producţiile. Să îi aplaudăm pe acei artişti care comunică un mesaj pozitiv, în favoarea vieţii. Nu lipsesc exemplele bune. Este suficient să le căutăm cu sinceritate şi deschidere. 251 Culegere, corectură şi tehnoredactare computerizată: Mihai CUCIUREANU Radu Doru ŞERBAN Valahia University Press - Târgovişte: Raluca GOLDBACH Corina SIMION Dora POPESCU Sorin NICOLAE 252 